Ejub Todorovac 


IMAM 


SAVREMENA PROZA 


1, Tortko Kulenović ISTORIJA BOLESTI 
2, Marko Vešović SMRT JE MAJSTOR IZ 
SRBIJE 
3, Dževad Karahasan ŠAHRIJAROV 
PRSTEN ' 
4. Irfan Horozović SLIČAN ČOVJEK 
5, Zlatko Hadžidedić PAD 
6, Jasmina Musabegović MOST 
7, Mirko Kovač KRISTALNE REŠETKE 
8, Filip David HODOČASNICI NEBA I 
ZEMLJE 
9, Nura Bazdulj Hubijar NAŠE MEĐUTIM 
JERAT 
10, Mirza Fehimović TO JEST ŽIŽNI NJET 
11, Alma Lazarevska U ZNAKU RUŽE 
12, Hajrudin Ramadan PRIČE OD KIŠE 
13, Nenad Tanović VITEZI KULINA BANA 
14. Nura Bazdulj Hubijar LJUBAV JE 
SIHIRBAZ BABO 
ISAlma Lazarevska SMRT U MUZEJU 
MODERNE UMJETNOSTI 
10, Soad Fetahagić POLJUBI PA OSTAVI 
17, Ejub Todorovac IMAM 
18, Jasna Šamić MRAZ I PEPEO 
19, Ana Šomlo PONOVO U JERUSALIMU 
2(), osip Osti ODRASTAO SAM SA 
IVOTINJAMA 
21, Ludwig Bauer BISERJE ZA KAROLINU 
22, Milan Milišić PUTOPISI 
21, Alokaandar Hemon ŽIVOTI DJELO 
ALPHONSEA KAUDERSA 
24, Nenad Tanović IŠČAŠENE PRIČE 
24, Nonad Radanović DIVLJA ZEMLJA 
20. Goran Samardžić SIKAMORA 


Ejub Todorovac 
UMLAMI 


£ 
-E 
zo 
GE 
£L 
G 


Izdavač 
Izdavačko preduzeće 
sBosanska knjiga 
Sarajevo, Branislava Đurđeva 8 
Bosna i Hercegovina 


Direktor 
Gavrilo Grahovac 


Glavni urednik 
Alija Isaković 


Urednik 
Biljana Radulović 


Recenzenti 
Zlatko Topčić 
Ivan Kordić 


Lektor 
Fadila Gušo 


Likovno-grafička tipizacija 
Mehmed Akšamija 
Tehnički urednik 
Rešad Džindo 


Korektor 
Azra Šamić 


Slog i priprema za tisak 
Izdanja Antibarbarus d.o.o. 
Zagreb, Republika Hrvatska 


Štampa 
Tiskarna sMladinska knjiga 
Ljubljana, Republika Slovenija 


O Copyright by sBosanska knjiga 
Sarajevo 1997. 


Knjiga je objavljena uz potporu 
Fondacije Soros — Fonda Otvoreno društvo 
Bosna i Hercegovina 


Ejub Todorovac 


"... Gospode, uvedi ih u bašče edenske, koje si im obećao, 
i njihove roditelje i njihove žene i njihove potomke koji toga 
budu dostojni ..." 


(Kur'an) 


Od nekog vremena u našoj kući nestalo je uobičajenog 
mira, blage veselosti i porodične topline. Ni govor nije baš 
mnogo razborit. Riječi su pregrijane, ujedljive, a smijeh kao da 
je posve presahnuo. Naboji žučljive osjetljivosti podmuklo se 
nadimaju, samo što ne počnu prskati. Ipak, i mati i otac se 
sustežu da im oštre riječi ne zasjene um i supružansku trpe- 
ljivost. Da se na to ne obaziru, započelo bi otvoreno uzajamno 
optuživanje: koje kriv za događaje koji su prethodili padu u 
nemilost mnogobrojne porodice moćnih Vakufaca. 

Onda - u tim godinama — gledao sam na sve to djetinjasto 
i onoliko zabrinuto koliko su mi zapinjali za oči materini 
preplašeni pogledi, puni pitanja, i očevo lice preko koga su se 
smjenjivale sjenke varljivih nada u nekom kao pritajenom 
optimizmu, što je mater ljutilo i izazivalo u njoj prigušivan 
bijes. Kad se otacjoš gradio kao krivac koji dobro zna lijek za 
svoju krivicu, u materi se dizala prava oluja jarosti koju je 
morala skrivati, jer otac nije dozvoljavao da mu mati čita 
lekcije ni onda kada bi ih doista zaradio a kamoli sada kad je 
sve došlo, onako, kišom, i kad smo svi bili krivi — svi ili niko! 

Razgovaralo se malo, čula bi se samo kratka pitanja i još 
kraći odgovori. Misli su ostajale u nagovještajima, neodlučne 
i nedorečene. Kao da smo bili sjenke iz neke igre Karađoza. 
Meneje ova igra "žmire" u jednu ruku zabavljala. Mogao sam 
se nadati da će se nešto dogoditi i donijeti malo promjene u 
ovu sivu jesenju svakidašnjicu. Za dječinju dušu bili bi to 
tajanstveni i golicavi izazovi. Ipak, štošta sam o svemu znao 
da bih mogao biti ravnodušan: u šta nas sve ovo može uvaliti? 


Bio sam tada dječak od svojih dvanaest ili trinaest godina. 
Koliko god sam od svega htio pobjeći u mojoj glavi su se rojile 
brige koje nisam prizivao ali me one nisu ni napuštale. Dok 
su roditelji nastojali od mene skrivati svoje razgovore, oči- 
gledno ne želeći da i meni na leđa tovare brige koje oni ionako 
moraju da brinu, ja sam, kobajagi, pravio začuđeno lice, upi- 
tno zurio u njih a ovamo znao sam štošta bolje i od njih šta se 
i zašto sve ovo kuhalo. Jer ja sam držao, čak i povlačio neke 
konce u ovim događajima. Nosio sam tako i svoj dio krivice. 
Istina je, međutim, da su me u to zamršeno klupko uvukle 
prilike koje su bile iznad mene. Ja ih nisam tražio. Ali kad se 
materi moglo dogoditi da pokraj sve svoje opreznosti bude 
umiješana u Zejnilove poslove, ne znam šta bih ja sebi imao 
toliko da predbacujem? 

Očevo zabrinuto lice me nije mnogo uznemiravalo. Znam 
ja oca! Već će se on znati izvući iz ovoga škripca. U mojim 
očima otac je uvijek izgledao čvrst bedem iza kojeg smo u 
sigurnoj zavjetrini. 

Otac i mati su se nešto smirenije vratili na razgovoro Safiji 
i Zejnilu, ali na kućnim vratima zabubnja hadži Mujagin 
bastun. Otac ustađe da otvori a mati se dade na sklanjanje 
razbacanih stvari da sobu dovede u red. Čitam joj na licu da 
je ova posjeta, koliko god smo bili još u upoznavanju sa Brezi- 
čanima, nije veselila, pogotovu kad se iz druge sobe oglasi 
Mersa. Mati je voljela da je Mersa još ostala u bešici da spava. 
Kao daje htjela kazati: "Kad pođu poslovi kako ne treba, sve 
neumitno krene naopako". Naredi mi da idem i koji put li- 
Inem Mersu ne bi li još spavala. I 

Otac se vidljivo obradovao hadži Mujagi. Hadžija je bio 
jedan od prvih njegovih poznanika nakon što smo se doselili 
u Brezice. U očevim očima staracje važio za ispravna i pošte- 
na čovjeka. Obično je navraćao izjutra, zasjednu uz mangalu 
na kojoj miriše materina dobra kafa, korijen anduz trave i du- 
hanski dim, počne razgovor. Imalo se o čemu sa Hadžijom 
razgovarati. 

Bio je govorljiv i pun životnih iskustava, pamćenja za 
pouku koja je vrijedilo čuvati od zaborava. To je ujedno bio 
najbolji put za jednog imama da posredno upozna džemat u 
kojem će živjeti. 


Stoji otac na vratima, stoji i Mujaga, sluša oborene glave 
očevu dobrodošlicu a onda pogleda u ostatke drva na cjepalu 
i udari bastunom o kućni prag. 

— Izađe li iz zime s drvima? 

- Izađe... jedva. 

— Zima bi podugačka a i studeni je bilo koliko hoćeš. Sad 
će biti lakše, zihnulo je proljeće. More valjati i koji suharak da 
se baci u furunu, otopljava. Jutra su, doduše, još zubata, amo 
brzo se razdani, ugrije sunce, pa bude toplije... A jesu li ti svi 
odužili drva, efendija? 

— Nisu, bogme, Hadžija. Svijetu je hodžinsko zadnje. 

— Eh, šta ćeš, ko svijet. Beli, ako ti usfali, pošalji ti malog 
u našu avliju. Ima u nas. Pokraj mog Saliha neće nijedan 
hodža ozepsti. 

Uđoše u zagrijanu sobu. Mati potiče glavnje, vatra pucke- 
ta, a hadži Mujaga trlja ruke, pomalo se stresa i hvali toplinu 
sobe. Napolju je bilo prohladno, rosno jutro. Ipak, pjev ptica 
i veselo dživukanje vrabaca oko Mošće najavljivali su prve 
proljetne dane. Na vrbama i johama uz potok naziru se sitni 
listići. Sive arabeske golog granja počinje prekrivati modrina. 
Po čestim brezičkim voćnjacima rasuo se prvi behar kao daje 
drveće posuto injem. Mujaga dlanom briše zamagljeni džam 
na prozorskom oknu, pogledajući vrbake nad kojima se diže 
pramenje bijele magle, okrenu se i upita mater za zdravlje. 
Mati pažljivo namješta zavijač na glavi i ljubazno odgovara na 
pitanje pa se i sama propituje za hadži Mujagine ukućane. 

Mujaga vadi iza pojasa podugačak čibuk i duhansku ku- 
tiju, mota cigaru i tura kutiju pred oca da ion zamota. Razgo- 
vor je tekao srdačno i prijateljski. Očev glas je još odzvanjao 
zvukom što je ostao od njegova razgovora s materom. Jer 
hadži Mujaga je bio Safijin djed. I 

I otac se raspitivao o Salihu, njegovim poslovima, primje- 
ćivao kako je Salih u velikom teretu. Pa se razgovor prenese 
na Mujagina unuka Džemala. Starac je odmahnuo rukom. 
Znalo se da se Salih i bratić mu Džemal ne trpe. Salih je volio 
zemlju, ono što seljaci nazivaju " grunt". A Džemal, opet, 
nasuprot amidži, volio čaršiju, društvo, svoju poštansku 
službu. O zemlji nije htio da zna osim što je oprezno nagla- 
šavao da je " grunt" popola. Otac mu negdje poginuo u ratu 

na Pijavi 1917., mati rano umrla (beli su pričali od žalosti za 
suprugom) a on ostao sim i sada bambadava dijeli cio imetak 
sa Salihom koji na njemu izgara. 

— Eh, eto, zdravlje služi, fala Bogu, poslovi u Saliha idu, 
hrve li se hrve a šta ću ja — ne mogu mu pomoći, ostarilo se. 
Džemal neće ništa da prihvati, pošta ga pogospodila a na istoj 
sofri je sa ostalima... Seljaku je, moj efendija, ponekad do 
dinara. Ustreba tako Salihu, zaište — nejma! Zar sve popije, 
bekrija!... I 

— Kad čovjek gleda sa strane vašu kuću, reko bi nejma joj 
po miru i berićetu ravne u Brezicama a, eto, vidiš, svukuda 
ima svašta, eh!... - kaže otac i dodaje: — Piće, Hadžija, donosi 
svako Zlo... 

— Ma da je samo piće!... Okuplja oko sebe noćna društva, 
vucara se, haman nikad nije kod kuće. Kad mu kažem da se 
malo primiri, pomogne Salihu na njivi, on odbrusi: "Nek svak 
svoj poso odrađuje! I ja se, beli, verem svih osam sahata po 
direcima, razvlačim telefonske žice, s poljskim telefonom o 
ramenu obilazim telefonske linije, istražujem kvarove..." Sve 
je totako što kaže, osobito zimi, kad se valja penjati uz drvene 
bandere, gledaš kad ćeš vrat slomiti sastavljajući potrgane 
žice pod snijegom. Čujem đe ga društvo vabi imenom "žicar" 
a Džemala kć da Bog ni dao nije! - Mujaga se nasmija ne bez 
gorčine u glasu. 

- Svi su Vakufci čestiti ljudi... Kako li se to Džemal otisko? 

- Ima svukuda svašta — efendija Mujaga zadobova prsti- 
ma po podu. Uzmi Ahmeta! Povezo se sa političarima, kupuje 
državne licitacije za kamen, ono za posipanje i popravljanje 
putova, i drži se radikala. A Salih neće u te radikale ubij ga, 
već sve protiv njega, a od brata djeca. Pa onda Ahmet uzeo 
Džemala pod svoje, on ga je i zaposlio na pošti, i preko njega 
unosi u kuću sve ono što ne valja... KG da su vođe protivničkih 
partija, a ne bratići... Pogano vrijeme došlo, efendija. 

Mati iznese kahvu koja uzmirisa. Mujaga srknu pa na- 
stavi. 

— Ovo na posljednjim izborima radikali dobiše većinu. 

Volio je, haman, da rekne Salihu da je šugava ovca ali se 
plašio jer Salih je u tome plaho ters. Ipak mu je kazao malo u 
šali, malo u zbilji, koliko da mu natukne: 

— Evo ti tvoje seljačke stranke! Ti misliš da ovom državom 
upravlja seljak. Što ne pitaš kad ne znaš? 

- Pa nek ne upravlja - Salih zareža na njega. — Daje stran- 
ka mogla proći, od tebe mi ne bi moglo zapasti da za nju 
glasam. A nije sve ni u tome, već za me je 'vako: Ko je jači ja 
sam protiv njega, eto ti! Ne volim ja, bolan, vaših lop ovluka i 
— kvit! 

Ahmet mu se podsmjehnuo: "Nek ti, brate, Bog dade bolju 
pamet! Ja ne znam šta bih ti bolje poželio, ne bi li pošo mojim 
stopama i glavom u kojoj ima više pameti nego ražove sla- 
me!" 

Nije Ahmet slučajno spomenuo "ražovu slamu" kojomje 
tobože bila ispunjena Salihova glava jer je Salih bio veoma 
visok čovjek, dvometraš, a što se tiče glave, bila je blizu Sene- 
kine izreke: Visoki ljudi su kao visoke zgrade a glava im sliči 
potkrovlju čiji namještaj se upoređuje sa vrijednošću jednog 
stepeništa kojim se penje na tavan! 

Ni Ahmet nije bio ništa bolji političar. 


Vrlo sam volio Zejnila. Nekim svojim naročitim načinom 
znao je da pronađe najbolji put do moje duše. Bio je šaljivčina 
kakve sam rijetko susretao. I otac je rado isticao tu njegovu 
osobinu pa bi ga često navečer, dok je boravio kod nas, nago- 
varao da priča. Od mnogih njegovih šala i šaljivih priča (znao 
je oni mnogo slatkih bajki) najviše sam volio kad počne pričati 
o Selimagi Horozoviću. Svaka ličnost iz njegovih priča imala 
je nešto prepoznatljivo u govoru koji bi Zejnil imitirao. Tako 
je Selimaga vrskao. Amao je nešto kmeta i najradije je odlazio 
među njih u jesen, kad započne berba voća. Volio je da ih 
obilazi i po kućamajjer je bivao čašćen rakijom koju je veoma 
volio. Tada se s njima dogovarao koliko će šljiva staviti u 
komovinu za rakiju pa kad dođe vrijeme pečenju rakije, Seli- 
maga se odmetne od kuće i po desetak dana. 

Kmeti su ga i voljeli i nisu. Za i protiv ima dosta razloga. 
Najuočljiviji je bio štoje volio da baca oko na mlađe snaše (na 
tome se sve i svršavalo) a slijedeći je bio neumorno Agino 
pražnjenje njihovih rakijskih zaliha. Voljeli su ga što je bio 
veseljak i znao lijepo da priča, većinom šale. Jedna od osobitih 
koja je seljaka zavaljivala od smijeha ticala se Selimagine 

dokolice kada bi mački ugurao u stražnjicu drvce šibice i 
zapalio ga... Natanko je opisivao mačije muke i rusvaj po kući 
koji bi napravila dok se ne bi riješila one zapaljene šibice. 

Tako u vrijeme pečenja rakije dođe Selimaga i kao obično 
napije se da su ga u njegov "konak" seljaci unosili mrtva 
pijana. Smisle oni kako će Agu malo otrijezniti i negdje poslije 
ponoći, kad je gost već spavao, uđe jedan od najzagriženijih 
šereta sa pečenom polom vrele misirače i sa gomilom mokrih 
tarača. Prvo ga razbudi mokrim, hladnim taračama a onda mu 
čitavu polu misirače zalijepi za lice. Aga je pričao a Zejnil ga 
imitirao šta je dalje bilo. Tarač mu se smota po licu i oko vrata 
a onda poput samog ognja prilijepi mu se misirača. Skoči Aga 
iza sna, misli započeo smak svijeta, ne zna kuda udara a ono 
ga iz mraka fljaska čas vruće, čas hladno. 

— Pomagaj, braćo, izgiboh! 

Juri Aga po sobi u mraku, traži svoju pušku, uči dovu, 
puše oko sebe, misli napali ga džini, šejtani li, sve dok se nije 
domogao prozora i sunuo napolje, jedva je, priča, živu glavu 
iznio. Misli da su ga napali džini da ga kazne što je toliko pio... 
Kasnije je išao po pušku i ispričao seljacima dogodovštinu 
misleći da oni o tome pojma nisu imali... 

Zejnil se vidno trudio da mi u bilo čemu ugodi, osim u 
poklonima. Matije tvrdila da je bio škrt a ja sam ga branio da 
nema novca. 

—- Hajde za poslom, znam ja Zejnila, valjda, bolje nego ti! 
— kazala bi mati pomalo ljutito. — Ja sam mu snaha pa što meni 
što ne donese. Nikad ništa! Treba njemu! 

Sa Zejnilovim odlascima nestajalo je i mojih najljepših 
veselja. Kao da se sve događalo u snu. Morao sam se vratiti 
svojim uobičajenim putovima preko polja pa uz željezničku 
prugu u školu i natrag. Mislio sam na Zejnila, računao kad se 
opet mogu nadati njegovu dolasku. 

Ponekad kao slučajno zalutam u Safijinu avliju. Između 
nas kao da je plamtjela podjednako prešućivana žeđ za volje- 
nim bićem, žeđ koja nas je upućivala jedno drugom, ujedi- 
njavala nas. Dok su joj misli bile još vruće na minuli rastanak, 
ona me toplo stiskala, ljubila, oslobađala se tereta svojih osje- 
ćanja. 

Tutkala mije sitne poklone: gurabije, orahe, jabuke čuvane 
u sijenu. Odbijao sam poklone da ne shvati kako sam došao 

da izvučem za se kakvu fajdu. Ona nije znala da i ja bolujem 
istu boljku kao što je bila njezina ili barem sličnu njezinoj. A 
ja sam znao da svak svoju boljku mora da odboluje. 

Gonjen osvetničkim prezirom prema dosadnoj svako- 
dnevici, skrivao sam se uz obale Mošće, usred vrbaka, djeljao, 
pravio mlinice, smišljao kako da ih obogatim novim oblicima, 
većim i savršenijim mogućnostima da bi mi uzbuđenja bila 
dublja i zanosnija. Promatrao bih tako svoj novi izum, buljio 
u njegovu vrtoglavu jurnjavu, smiješio se u nekoj uobraženoj 
premoći, pun prezira prema svemu što me okruživalo. 

Buljim tako u pirlitanje nekoliko većih i manjih kotača koji 
se okreću u obrnutim smjerovima dok se sve u mojoj glavi ne 
pokrene u ritmu jurnjave kao đavolska svadba na začaranom 
gumnu, juri sve brže... brže... U tom neobičnom kolopletu 
osjećanja i misli, u raspršivanju hiljada kapljica vode koje 
tvore ponekada mali dugin spektar boja, počinje neka divlja, 
neobična igra u kojoj se prepliću moje misli sa treperenjima 
koje proizvodi jurnjava mlinske koladi da se sve počne gubiti 
u dubinama mračnih provalija mojih nejasnih htijenja, ideja, 
postajući nestvarni, izgubljeni u dubinama svijesti kao da sam 
na ramenima, umjesto glave, nosio nekakav mali svemir. 

Kad bi mi dosadile mlinice, izrađivao sam čegrtaljke, jurio 
po gaju i šikarama ptice grabljivice i tako zaštićivao materino 
blago od stotinjak mladih pilića koje su ljutite kvočke vodale 
po čairu. Gledao sam bespomoćno vranu kad je zgrabila pilen- 
ce ali ljutita i hrabra kvočka poleti tako snažno za vranom kao 
da jje čitav kokošiji život letjela i ote joj svoje čedo što se u grču 
straha sakrivalo u travi i, cvileći, izražavalo vruću zahvalnost 
svojoj strogoj i hrabroj materi. Ipak, sve pileće, pa i ostale 
matere, nisu bile kao ova. Neke su i same bježale od vrana 
ostavljajući piliće na milost i nemilost njihovu neprijatelju. 

Uspada li kiša, priljubljena nosa uz staklo pendžera, pi- 
ljim napolje i sanjarim. Ustvari, ubijam dosadu sa sestricom 
Mersom. Nije joj bilo ni dvije godine. Bila je rumena, veselih 
očiju, crnih kao trnjine. Nutkala mi je svoje veselje, smijeh, 
zvonak kao bronza, ukrašen purpurnim obraščićima i zubi- 
ćima mliječnjacima kao bobama bisera. Igrali smo se onoliko 
kolikoje ona znala i mogla. Ponekada sam, bezobrazno mrZo- 
voljan, bacao na nju klupčad krpa koje je mati skupljala od 

doderane odjeće za tkanje drolja, a ona, ne znajući da se ljuti, 
grohotom se smijala, bacala i ona nasumce meni klupčad, 
tobože da me pogodi, nešto mi nerazumljivo brkljačila i bila 
žalosna što me nije mogla da pogodi u nos kao ja nju. U jed- 
nom trenutku, ljut što ne mogu napolje, pogodih je klupkom 
u nos s namjerom da je povrijedim. Prćasti nosić joj se za- 
crvenio kao uzreo paradajz ali ona ostade uspravna, suznih 
očiju od smijeha i neočekivanog bola. 

Dešavalo se da je takvim udarcem, ipak, natjeram u plač. 
Tada je mati meni uzvraćala onako kako Mersa nije mogla, 
oštrim udarcem nadlanice po obrazu a zatim po turu, ljutito 
govoreći: 

- Ćafire nijedan, kako je samo dušmanski biješ ko da ti ii 
nije sestra, već kakva tuđinka... 

Klisnuo sam preko vrata a mati je doviknula: — Čekaj, 
dopast ćeš ti meni šaka pa ćeš vidjeti svoga đedat!... 

Nastavljam opet da gledam s priljubljenim nosom uz 
prozorsko okno kako cima sitna kiša kao da nikada neće 
prestati. Mersa mi se oprezno privlači, zagrli me malim ruči- 
cama i poče me milovati po namrštenom, zlovoljnom licu kao 
da mi se izvinjava za primljene batine. 

Sutradan je grijalo proljetno sunce. Crnih oblaka je nesta- 
lo, kao da ih ni bilo nije. Nestade sivila u beskrajnim nebeskim 
prostranstvima u koja se naseli svjetlost i pokri polja, livade i 
usjeve. Začu se pjev zrikavaca, ptica i svega živoga štoje znalo 
da se raduje. I meni su se odnekuda vraćale odbjegle nade, 
vraćalo mi se omiljeno sanjarenje o nečemu lijepom što će se 
dogoditi. Kad se proljepša i ja postajem bolji, savijam se oko 
matere da mi dade koju paru za užinu u školi, da uživam kao 
ostala gradska djeca. Za velikog odmora nastane jurnjava u 
Osmanovu slastičarnicu koji nam, gegajući se poput patka, 
odreže pola vekne od bijelog brašna i u nju turi ploške tahan- 
halve. Ih, kakva slast! Inače, mati mi, kao i ostalim seljačićima 
njihove matere, turi u zastrug malo sira, kašiku kajmaka i 
vruću pogačicu koja mi iz torbaka grije leđa ali kad pođem 
jesti, ona je već hladna i tvrda kao cibak! 

Otac je pun hvale o dobrom učinku kiša na usjeve, bašču. 
Pogleda kroz pendžer niz njive, na bašču, priča materi kakvu 
i koliku vlagu koja biljka zahtijeva, kako je valja obrađivati 

(materi to na jedno uho uđe, a na drugo izađe) i njegovati. 
Mati ravnodušno klima glavom, čini se da sluša, a nijednu 
njegovu riječ ne bi znala da ponovi da je ubiješ! Nju druge 
brige i želje more. Ide po mahali, gleda po bogatim kućama 
pokućstvo, haljinku na ženama, nakit. Jer naša je kuća više 
prazna nego puna. A svaka domaćica je više nego ponosna na 
svoj dom, na odjeću, nakit, muža... Ma bilaje i ona, druge su 
joj zavidjele. Još kako! Samo nije, bogzna, imala na što, ako 
izuzme plećatog Ibrahim-efendiju. Pa ne samo da je bio plećat 
već je bio i lijep. Ništa je toliko nije radovalo kao trenuci kad 
ga jutrom pogleda. Ali baš ta okolnost bijaše za nju nepre- 
mostiva briga, kako poistovjetiti svoju kuću, odjeću, nakit sa 
tim osjećajem sreće i zadovoljstva? 

— Dobro će, ako Bog dA, roditi godina... 

-Nekrodi, vala, i po drvetu i po kamenu, opet slaba fajda, 
efendija! U nas sve isto. Kupit će se koji sudić, novi dušekluk, 
nova postava za jorgane, po jedna — dvije preoblake, meni 
haljine od čita, ja od delina, a svila, bogme, malo teže. Ni u 
snu! A zlatne naušnice, prsten!... - mati uzdahnu. 

— Da mije dočekati da na tebi ne gledam te cajgane panto- 
lone ispalih koljena, bogami, ko da su šalvare! Aija, kad god 
idem među žene, znaju u kakvim ću haljinama biti. Ja su one 
od starinske svile što ih je kupio rahmetli babo kad smo se 
uzeli, ja one od krepa, pa vise na meni konda sma čiviluk, a 
ne insan! 

— Suti, ženo, vjere ti! Polahko, bit će, ne može sve odje- 
danput. Drugi se kuće pod starost, a mi mladi pa imamo, 
hvala Bogu, sve što nam treba. I štoje čovjek! Koliko god ima 
da mu je još! Eto, naprimjer — ti! Sita, pjana, pa nije se ni boso 
ni golo, e, a malo ti! Pogledaj gore na brda! Samo što grane 
proljeće ili se sabere ono malo ljetine, nastaje trka oko krče- 
vina, pomicanje zemlje kroz šikaru u brda. A zemlja — kakva 
je? Suhotinja, kamen! Koji komadić ako se i ima u ravni — 
prodade se. Valja jesti, djecu hraniti. E, moja ženo, ništa ti još 
ne znaš! 

Mati se smješka ljutito i u nedoumici, a zatim zaklima 
glavom. 

— Da ne dadoh Zejnilu svoju kravu, imala bih i za haljine, 
i za prsten, i još da nam ostane. Suđena vucima, a ne meni. 
Nesreća! 


15 


— Okani se više te krave, ženo! — otac se ljutnu. — Ne budi 
od onih koji kad nekom nešto daju — prigovaraju! To je nešto 
najgore. Hodžinica si, trebalo bi da to znaš. Već čim te malo 
šta okupi, ti— krava! Bojim se da ta krava ne izađe na vela 
havle! 

Mati se osmjehnu da ga razblaži. 

- Nije nam, hvala Allahu, jedini prihod sa ljetine... Sad će 
mevludi, a znaš kako nakaplje uz mevlude pa se insan lijepo 
počne brinuti kud će sa parama. Ono ima dosta i rupa, ne znaš 
koju bi prije začepio a sad je, vala, sve znano... Redaje daija... 

— Mevludi?! — otac se kao malo začudi. Više je bilo od 
čuđenja nekog nego predbacivanja materi što se uhvatila za 
mevlude. 

—- Mevludi, veliš? — otac se umekša. -— Pa i mevludi su ti ko 
i ljetina, još nesigurniji. Te pare se nepravedno lahko zarade, 
ali se još lakše dogodi da iskliznu. Znaš li prije dvije godine? 
Omahnu godina, omahnuše i mevludi... Jedva da ono malo 
zijafeta ne propade, a ja ne znam jesam li ukupio i pet banki 
hedije... Koliko ono bi, ti, može biti, bolje znaš? 

— Tuda nekako, efendija... Može biti koja banka da je bila 
više... 

- A onda i te pare... ne znam što bi ti rekć..? Lahko se 
dobiju pa ih lahko insan i potroši. A bojati se da sebi ne kupiš 
za njih prsten ili haljinku od vatre... 

— Ja na se primam taj grijeh! — mati prihvati strasno. — 
Nitko ne mora ako neće i ako mu može stati u obraz da mu 
se mevlud uči džabe. A ko dadne taj je i halalio. 

Otac je klimao skeptično glavom. 

—- E, moja ženo, kako si mi lakomislena i pohlepna na paru! 
Misliš da neki ljudi daju hedije, nagrade, šta li su, u ime Alla- 
ha? Sve je to kibur, sami kibur, da se pokaže pred svijetom. 
Onaj ko daje u ime Allaha dva puta gleda koliko će dati... 

— Niko ne zna šta je u čijoj duši. Tebi što se ponudi tvoje 
je da uzmeš, efendija, a u ime čega ko daje nek on o tome 
razbija glavu! 

Otac gleda u mater, smješka se, draga mu njezina oštro- 
umnost. Učini mu se da mati govori baš kako je pravo. I učini 
mu se da je njegova bogobojaznost malo pretjerana. Njezine 
riječi ga naprosto razriješiše nekih sumnji i briga. 

— Hvala Bogu koji te obdario nečim što mnoge druge 
nemaju! — uzvrati otac. - Imaš ljepotu, mladost, zdravlje. Da 
obučeš i najjeftinije cicane haljine, zaviješ kose u lijepo iskera- 
nu šamiju, mogli bi ti pozavidjeti više nego na zlatu i dragom 
kamenju... — govori otac sve u tom smislu, gleda u mater, 
mjerka je. Nije mu ni u zadnjoj misli da bi je nekakav, makar 
i sitan zlatni nakit uljepšao. Njemu je i bez nakita njezine 
ljepote dosta. 

— Zlatu ne treba zlato! — otac se našali. 

— E, moj efendija, milo ti da tako govoriš što sam tvoja. 
Duše nam se vole, jedna drugoj trebaju, griju se jedna na 
drugoj k6 na suncu u vrijeme suhomrazice, prepliću. I kad 
nam štošta fali, previše nam ne smeta — mati se udobrovoljila. 
Drago joj čuti očevu toplu riječ iz koje udara vrućina njegove 
muškosti, zagrijanosti za nju. - Samo ne gledaju svjetske žene 
u me tvojim očima, već gledaju šta je na meni. Po tome mjere 
težinu, begenišu ili sikterišu... Osvojio dinar... 

— Dinar.. dinar! Jest — osvojio je — otac se tužno osmjehnu. 
— Pa nekaje! Hoćemo li mu sad robovati? Nećemo! Dosta je što 
mu robuju drugi. Gledam šta sve ne rade pojedinci, ližisahani. 
Dušu prodaju samo da se dokopaju koristi. Sanja o bogatstvu, 
a da mu treba — ne treba! Bježi, ne mogu ni da pričam. Daje 
po nečijim pametima bilo, Bog bi hilu počinio — neuzubillah! 
"Daj, Bože, meni što je najljepše, a komšiji podaj što više 
nevolja, ako može, nek mu se sva čeljad ošuga, za njega, Bože, 
nije bolje!" Pa bi tako u neke bile zlatne kose na glavi, drugi 
bi imao zlatne ruke, trećima bi bile oči — almasli grane. A bilo 
bi, beli, volovskih rogova na glavi, kozjih ušiju i jarećih bradi- 
ca! Najljepše je ono što je Bog dao, eto! — reče otac i pođe za 
svojim poslom u bašču. 

Zaviruje, čupka travke. Pozva i mene da donesem motiku. 
— Okopaj ono, prigrni ovo, odstrani travke, raspetljaj lozu 
dinja i lubenica, razbij koji busen da je zemlja sipkija oko 
biljaka. 

— Vidiš, sinovče — govorio je otac. — Ovo ti je ponajbolji 
posao. Zaradiš svojim rukama. Pa lijepo i vidjeti kad dobro 
napreduje. Da je sreće, sim bi svako jutro, kao naučiš i ispišeš 
zadaće, izašao i pogledao. Vidiš li ove ljepote? Pa kad lubenice 
i dinje dozriju, već i da ne govorim! 

Lijepo me podučavao da zavolim bašču, te sam s vremena 
na vrijeme i sam izlazio, nešto od želje da vidim kako jedraju 
dinje i lubenice, gledam im arabeskne šare koje su se već u 
sitnom oblikovale po kori, a nešto i da ocu učinim zadovolj- 
stvo. To mi se ponekad dobrim vraćalo. Za nagradu bi mi, s 
vremena na vrijeme, dao koju paru i naučavao me kako ću 
kod aščije Huseina, poslije izlaska iz škole, kupiti polovicu 
mehkog somuna koji će mi, ako mu napomenem, zaliti me- 
snom čorbom. 


Jutros mi je aščija Husein zahvatio gustiša sa dna tendže- 
re: u somunu je više mesa nego čorbe. A somunje bio mehak 
kao spužva. I danje svijetao, zrak lahak i mirisav. Aščija, pošto 
me namirio lijepim zalogajem, omotan u bijelu pregaču ispod 
koje se ocrtavao njegov topli visoki trbuh, gleda u me, rasteže 
zadovoljno usta u smiješak suosjećajući, kako mi se činilo, sa 
mojim nogama na kojima su rosom natopljene, mokre, cipele. 
Miluje me toplinom svojih dobrih žućkastih očiju, lahko diše 
i zato daje lijepe porcije. 

Niz čaršiju se približava zvuk harmonike i pjesma nekog 
sevdalije. Pomoli se povelika povorka zakićena zelenilom, 
strukovima mirisnog jorgovana, karanfilima i beharom. 

— Vraćaju se sa uranka. Danas je Prvi maj! — reče aščija 
oslonjen na visoko ognjište na kome su poredane tendžere 
pune mirisnih jela. 

Ja žvaćem sočne zalogaje, gledam u veselu povorku koja 
se talasa, izvlači se kao veliki gmaz iza zavoja. Harmonika je 
sve glasnija. 

U blizini stoje na trotoaru, kao kugle u kuglani, Zambo, 
Beja, Kljako i Glavan. Sunčaju se na jutarnjem suncu kao 
gušteri. Zaturili ruke u džepove pantolona gotovo do lakata, 
snuždeni, blijedi, sa isposničkim licem vječno neispavanih 
kockara. Zambo kao da se oslonio svojim dugačkim pelikan- 
skim nosom na pločnik, zuri preda se, zamišljen i tužan. A 
Beja bulji kroz raskršće onamo na žitnu pijacu. Kukasti nos 
mu se ocrtavao kao kljun kopca dok mu kićanka na zavalje- 
nom fesu na zatioku miruje. Sve je na njemu zaustavljeno. 
Cigareta mu visi na usni, a končići plavičastog dima odlaze 
polagano u tirkizno plavetnilo zajedno sa otpacima dovrše- 

nih, nepotrebnih misli kojih se oslobađa da bi načinio mjesta 
novim, važnijim. 

Kljako i Glavan se uzvrtješe. Povorka gmiže, još se izvlači 
iza zavoja. Pomoliše se i žandari, jedan za drugim idu troto- 
arom sa svake strane, naziru pokrete ranoranilaca. Na puška- 
ma im se bljeskaju goli noževi. 

— Hej, Zambo, bježimo, evo žandara! — Kljako pravi uzbu- 
nu. Zambo ga gleda lijeno i neodlučno, ne uzbuđuje se. Opso- 
va žandare, pomiješa ih sa Kljakom, a onda dodade:— Šta ža- 
ndari imaju s nama? 

— P..ppp.-.a — zamuca Kljako. Mucanje mu je raslo u sra- 
zmjeri sa uzbuđenjem. — Znaš da smo im mi stalne mušterije! 
M...mm...ore im usfaliti na broju pa će i nas uračunati! Hajde 
kliši, budalo!! 

Zambo ga gleda iskosa, bezvoljno i apatično. 

— Nikud ne mičem! Hoću da gledam. A i ti? Beli ti džepo- 
vi puni love pa se bojiš da je nećeš moći potrošiti na miru. A 
vamo da vjetar samo malo popuhne, odnio bi te ko perku. U 
njih je barem čorba džabna... Vidiš da su zauzeti oko komu- 
nista, hoće im državu da prevrnu, a mi... hm! Sitni lopovi. 
Šljaknemo seljaku koju banku na tricama, poslije kockaš sa 
Bejom, odere te ko jarca, hm! Glupo! Bejini kurbani... — krivi 
Zambo usne, žmirka zlovoljno jednim okom i gleda u Bejina 
leđa. A Beja se drži dostojanstveno, svjestan da su u njegovu 
džepu osvanule pare, misli što će prvo početi, uzda se lijepom 
i uzbudljivom danu. Izučavanje kockarskog zanata, podvala 
na kartama, osušili ga. Sve mu je tijelo nalik na isušena baka- 
lara, pokreti tromi i sračunati, samo oči svijetle, žive, proni- 
cljive i oprezne. ("Misle: htjela ga karta! Pljujem ja na to! 
Vještina je važna, sreća je opsjena za naivne!") 

Aščija Husein gladi rukom golo tjeme što se sjaji na suncu 
kao veliki tubok mladog masla. Okolo glave mu ostalo još 
nešto kose koja oblikuje okvir oko golog tjemena pa mu glava 
došla na veliku šećernu repu okrenutu naopako. I u njemu se 
nešto događa, lice mu problijedjelo, nervozno vuče dimove iz 
cigarete koju ne vadi iz usta, a onda se okrene Zambi. 

— Vidiš, Zambo, tamo bi bilo i tvoje mjesto, ali ti nećeš da 
štogod pošteno radiš, već samo da ti je kec na deset. A ono 
dođe na jedanaest i eto đavola! Pop i sedmica pa onda kec! 

Hehehe...! Ugursuze...! Ugursuze...! Ko vasje noćas opelješio, 
Beja, Bubalo, ko li? 

Zambo šuti. — Opelješio, jakako! Da nije, već bi dva sahana 
lonca pukla, a ovako... — dodaje aščija glasno se smijući kroz 
neku gorčinu. 

Zambo iskosa kao krivac pogleda aščiju, smijulji se. Po- 
kazuje glavom na Beju: 

-Onje! 

— Zambo nije nizašto ko ni ja! — umiješa se Kljako. 

— Vidim ija da nije. 

— Beja zna uzeti pare a Zambu i mene treba ubiti! — Kljako 
viče sve glasnije i zvjerka kud bi strugnuo. — Kažem ja tebi: 
Hajde da se udružimo protiv Beje, sam nećeš s njim na kraj, 
a ti! Bježimo!... 

— Neću, hoću da gledam! 

— Ti gledaj koliko voliš!... Kljako šmugnu kroz uski soka- 
čić pored aščinice. Beja pozva rukom Glavana kao da je htio 
kazati: Hajde, budalo, da se sklonimo, vidiš ovog kijameta, 
hoće li i nas potkačiti! Bježancija nam je najbolji izbor kako 
god okreneš! 

Koraci su im dugi i mehki. Nije ništa! Idu obično, koga da 
se oni boje! Ipak, oprezno zirkaju u kojem će sokaku da se 

izgube dok prođe ova tarapana. Zambo ih čita. Začuđen je i 
prevaren. Nadao se da će barem biti Bejin gost na doručku kod 
Huseinage. Oči mu sijevaju zlobom i prijetnjom. 

— Dolijat ćete vi kad-tad! To vam Zambo kaže! — viče za 
njima prijeteći kažiprstom. — Doći ćeš ti, Glavane, opet na 
kibic, je li? Da Beji otkucavaš moje karte, a? Ali razbićuja tebi 
gubicu, čuješ li, Glavane, gubiijicu...! 

Zambo je bijesan, zaboravlja se od jarosti. Traži kamenicu 
na ulici da je hiti za njima. A oni, Beja i Glavan, kao da ih se 
baš sve to ništa ne tiče, tek nešto malo brzaju. 

— Pjevaj ti to, Zambo, svom rahmetli babi! Ko te nagonio 
da se kartaš. Zar su za tvoje seljačke ručerde karte? Stvorene 
su za kulučenje po čaršijskoj klaonici! 

Idućih dana saznao je i moj otac sve pojedinosti o prvo- 
majskom uranku. Sabrija, upravitelj pošte, prijatelj, sve onako 
usputno, smješkajući se uz blagu ironiju — sve ispričao. Bilo je 
u njegovu kazivanju i nešto zatajene brige. Kakve? Što se 

njega tiču svjetski uranci, proljeće je, mladi se vesele. Nije čak 
znao da objasni sebi kakvu to ima važnost. 

— Glupav posao, Ibrahime — kaže Sabrija odsječno. - Ne- 
ma ih, srećom, mnogo. Sve su školarci, većinom begovska 
djeca. Onoga Hasan-begova smo malo ureštili da se otrijezni. 
Svete se režimu što ih je opelješila agrarna, otišli čifluci! — 
Sabrija zamišljeno bira detalje, samozadovoljno cmakće usti- 
ma, čačkalicom čisti po zubima ostatke rahatlokuma. — Treba- 
lo bi u Brezicama rasturiti izborne plakate radikala... Bi li ih 
ti mogao ponijeti i dati kojem džematliji da ih polijepi po avlij- 
skim vratima? 

— Pa, vala, za tvoj hater mogo bih alija niti se bavim politi- 
kom, a niti je, bogzna, volim... 

— Dobro, dobro, ima ko, dat ću ih Džemalu. Jedva čeka a 
nije ni o glavu, Ibrahime. Već — Sabrija se zamisli — kako bi bilo 
da se i ti sada malo pokreneš, da malo poradiš za našu stvar, 
koristilo bi i tebi i nama. Imamo u Brezicama dobrih ljudi, 
odanih našoj stvari. Pođi samo od Ahmeta Vakufca. Umije sa 
svijetom, hrani pola Brezica sirotinje od svojih poslova sa 
državom. A sa Salihom imamo nevolja, tjera budalasti dugo- 
nja (znaš onu arapsku poslovicu: kullun tavilun ahmakun?). 
Jah, eto, to tije, tjera dugonja inad a naš tije svijet čudan. Ništa 
ga tako ko inad ne može odvući na stranputicu. I naš svijet 
najviše vjeruje hodžama... I oni u Brezicama što su protiv nas 
— vjeruju tebi! Pa, majku mu, nećeš valjda ni ti dovijeka pe- 
čalbariti, treba ti matičarsko mjesto... Treba karijeru praviti, 
Ibrahime! Što danas propustiš, zavazda si propustio. 

Otac šuti, gleda preda se, misli. 

— Valja se, Ibrahime, boriti makar i političkim sredstvima, 
naročito protiv begovskih sinova, vidiš li šta hoće! Nije samo 
što će te lišiti imetka već će ti zabraniti vjeru, sve natjerati na 
kazan, a ti— hodža! 

— Pa ne'š valjda ostati po strani, brate!? 

— Sve mi se čini, Sabrija, da nije ni veliko čudo što je tako. 
Bila, naprimjer, agrarna reforma. Ako su kmeti bili pravoslavci 
ja ! katolici, hajde i Bože pomozi. Uzelo je zemlju i dalo onom 
ko se na njoj znojio. Ali ako su kmeti bili muslimani a beg se 
malo bolje snašao u režimu, zemlja mu, uglavnom, ostala. 
Radilo, bezbeli, i mito. Tako na jednoj strani ukinulo kmetstvo, 

a na drugoj ostavilo. A djeca slušaju nevolje roditelja, pa školo- 
vana. Priča mi Salih-beg, sve ga to naljutilo i ogorčilo, ne mogo 
čovjek spavati nekoliko noći od muke, te ode poslaniku Ferid- 
begu na razgovor. 

— Kako ovo — veli — sa tim zakonom, gospodine? Zar nije 
za svakog isti aršin? 

— Jeste, beže, isti je, ali mi smo, je I' de, Muslimani a kad 
su i kmeti Muslimani, vlasti se onda previše ne miješaju. Mi 
smo demokrati, gospodine! Kako se porefenaju kmeti i njihov 
spahija. Bila ga zemlja u spahije, bila u kmeta -— muslimanska 
je! Jelitako, beže? A vaši kmetovi su, žalim, bili Srbi. To onda, 
priznat ćete, nije isto... 

Sabrija odmahnu rukom. Ne tiču ga se begovske peri- 
petije. Počeša se kažiprstom po čelu, pa reče: 

— Tebi bi bilo ovo ko naručeno, Ibrahime, da dođeš do 
dobra mjesta. A ti, pomogo ne pomogć, pobjeda će pripasti 
radikalima. Neće omahnuti, budi bez brige. 

— A poslije kad radikali ne budu na vlasti, izgube, šta 
onda? 

— Hm! — Sabrija se začudi pa se osmjehnu premoćno. — 
Jednog dana, moj Ibrahime, neće ni nas biti, pa šta onda? Kad 
mene ne bude, baš me briga ako se bude jelo i zlatnom kaši- 
kom! Dok smo mi, neka i radikala, a poslije... eh! moj Ibra- 
hime, baš si naivan! Pa i Brezice!? Ko drži hodžu? Znam da 
miine kažeš... Vakufci! Drži se njih! Tebi je biti hodža, penjati 
se na minber i ići u mihrab kako je da je. Pa kad je tako, onda 
biraj, brate, šta je bolje, ne budi dijete! 

Otac šuti, gleda preda se i dobuje prstima po hastalu. Misli 
o privlačnosti Sabrijinih ponuda, ali osjeća u sebi negdje dubo- 
ko daje između Sabrijinih ponuda i njegovih osjećanja i znanja 
o vjeri - nepremostiv jaz. 

- Što šutiš, Ibrahime? — prekinu mu razmišljanje Sabrija. 
— Neću valjda pokraj tebe, svog školskog druga i prijatelja, 
tražiti drugog da vodi izbornu bitku za glasove u Brezicama! 
Kako god okreneš, niko s manje muke ne bi mogo valjanije i 
bolje da uradi taj dio posla od tebe. Imaš minber, harem, sve 
što treba a što drugi niko nema! 

= Ne mogu vjera i politika lahko podruku, Sabrija... Znaš 
ti dobro ko ija. Imam se mora dostojanstveno čuvati mihraba! 

Kad se samo sjetim Imami Azema... Hoće u havst, a neće u 
politiku, ne sluša ni halifu! 

— De, de, Ibrahime! — Sabrija nestrpljivo odmahnu rukom. 
- Nemoj biti toliko naivan. Kakva te to fanatična misao o vjeri 
toliko vezuje? Vidiš li, brate, da se sve laicizira, ide sve na- 
prijed, vjera postaje samo običaj, otrijezni se! Radio, novine, 
propaganda, sve je okrenuto laicizaciji, hoće ljudi bolji život, 
napredak... A šta vjera može? Ništa! Čini se, onako, tek da se 
zna da postoji i malo vjere, moj Ibrahime. Ne bih ja ovo dru- 
gom rekć, tebi mogu, razuman si, prijatelji smo!... 

Otac je neko vrijeme gledao šutke u Sabriju, osmjehnuo se 
samouvjereno, mada je izgledalo da samouvjerenosti nije bilo 
mjesta, pa uzvrati: 

— U jednu ruku ima u tome što veliš zrno istine... Samo ta 
laicistička propaganda naliči na zahuktao proljetni pljusak 
koji se zatim počne izvrgavati u pomamno rušilačko nevrije- 
me pa umjesto očekivane koristi — a veliki pljuskovi nikad 
nisu previše korisni! — unište i ono što je bilo u dobrom stanju. 
Mi, hodže, ne obaziremo se na navalu novinske propagande, 
pričamo ljudima po džamijama, pomalo, ali istrajno. I upuću- 
jemo na dobra djela, međuljudsku ljubav i slogu, strpljivost i 
praštanje. Naša kiša natapa biljke pomalo, poistiha, ali posto- 
jano, tako da rod, može biti, nikad nije bogzna kako dobar, ali 
ga vazda ima koliko bilo. 

— Znam, sve su to stvari koje su i meni poznate. Kaži ti 
meni kako je sa ovo nekoliko najbogatijih porodica u čaršiji, 
znaš ih i ti, bogate se, plivaju u blagostanju a u džamiju nikad 
niko od njih ne ide. Da ih upitaš za to, ismijali bi te. Ko njima 
daje to izobilje? 

— Vidi se, Sabrija, da si zapustio vjersku nauku — otac se 
opet osmjehnu. Ušlo u njega neko dobro raspoloženje, horan 
je za razgovore, želi da se pokaže pred prijateljem. 

— Znam na koga misliš — otac će. — Znam da neki od njih 
daju, pomažu sirotinji, dobro nagrađuju hodže za njihove 
usluge, da se samo čudiš, sa okolinom održavaju najljepše 
odnose, ljudi ih cijene, vole, idu im naruku vlasti, ali sve to 
rade samo u svoje ime, robuju taštini, svakom su zahvalni, 
samo ne Allahu! Samo, oni i kad daju, čine to poput Nurage 
Henića i još nekih. Prije nekog vremena zovnu me ispred 
dućana Nuraga i pruža mi u ćage zamotan nekakav paket. 

- Evo, efendija, nah ti ovo, valjat će za džubu... Kad tamo 
- izgrizO miš, jedva se sastavio kaputić do koljena. Više otišlo 
za šivanje nego vrijedi platno!... A platno, glavu bih dao, 
račun u zekat! Nek se ne nada dobru ni on ni njemu slični! 
Bog dobro vidi šta oni rade! 

Sabrija klima glavom, potvrđuje, prima na znanje očeve 
riječi, naizgled miran, žmirka, oglasi se nervoznom vrtnjom 
na stolcu koji zaškripi, zacvili. Ibrahim-efendija mota cigaru, 
brza da čas prije zapuši, zatomi žeđ za duhanom. 

— Da je sva ova uprava malo poštenija, ili da barem ne 
vidim što vidim, sigurno bih bio drukčiji. Evo, neprimjer, ovo: 
nikad iz kuće ne mogu da izađem a da mi za oko ne zapne ono 
nekoliko kućeraka od šepera, oblijepljenih blatom, u kojima 
živi brezička sirotinja. Najbjednija je potleušica adže Hasana; 
u njoj živi tolike godine, ostario, onemoćao, sam! Niko ga od 
vlasti ne pita kako živi, od čega? Ne pita ni one druge, snalazi 
se kako znaš, kradi, ubijaj, idi u komite!... Samo kad te uhvate 
—- sve po zakonu! Adžina kućica je okružena komadićem krče- 
vine u kojoj nešto usije, dalje je šikara pa sve veća šuma, oko 
kuće zimi viju vuci. Starac je rođen kao kmet, tako je živio i 
tako će i umrijeti. Stane svakog petka uz džamijski dovratak, 
ne ispruža ruku ko ostali: "Allah ičun!" Ima dostojanstva, ali 
svak vidi šta je s njim. I daje mu se, nije gladan ni bos. Ona 
nevidljiva ruka, povezana zajedničkim i dubokim osjećajem 
solidarnosti — daje! To je ona snaga koja se gotovo ne vidi, ali 
ona je kad treba tu, sklona dobru, strpljivosti, ljubavi i pra- 
štanju. 

Otac zastade, povuče brzo nekoliko dimova i otpuhnu ih 
u dugim stubovima, htjede da nastavi ali ga Sabrija preduhittri: 

— Tovariš, brate Ibrahime, sebi na leđa tuđe nevolje bez 
potrebe! Misliš da će ti ko zahvaliti ili da ćeš dobiti odliko- 
vanje! A mnogo im i vjeruješ! I misliš da si ti odgovoran za 
njihovu sudbinu! A pola onih što ljube džamijski prag, kad bi 
ustrebalo, ne bi ni vidio! To su ti ljudi prelivode, sitne duše, 
sva sitna nevaljalstva su pri njima! A vidiš li kako su tek puni 
sebe, naduti ko tukci, zaljubljeni u se! A zar to ide sa vjerom? 
Niko ih ne voli, a ni oni ne vole nikoga, osobito ne vole nikog 
novog da vide u džamiji, računaju preotet će dio njihovih 
dženneta, otimaju se za prvi saf, čudno društvo! Nije samo da 

je neznalica i što se sav naježi kad mu ponude da što pročita, 
o vjeri pogotovu, a kamoli da nešto nauči, zatraži od sina da 
i on nauči — frkne na nos: "Ko se to usuđuje njemu tako? 
Njemu da soli pamet a on sve zna!" Narod dobro kaže: Pod 
šehom postekija gori! Eto, ti!... — Sabrija rasterećen nakupljenih 
gorčina i zlih pamćenja. 

Gledao jje sada Sabrija u svog sabesjednika olakšano i, po 
običaju, kad bi likovao— odozdo. Oči mu metalno sive, sjajne, 
pune samouvjerenosti. A otac razmišlja. Celo mu se bora, na 
njemu se očituju brižnost i iznenađenje. Govornička strast kao 
da ga je napuštala. Šuti i puši. 

— Prije nekoliko godina, nisi ti ja mislim još bio došao u 
Brezice, odredi gradonačelnik da se otcijepi dio harema grad- 
ske džamije da se grade vatrogasni dom i kino. Došli radnici 

inženjer, te pomakoše ogradu protiv volje Vakufskog povje- 
renstva. Sutradan, ne lezi vraže, ograda osvanu na starom 
mjestu. Opet radnici pomakoše, opet ograda osvanu na sta- 
rom mjestu. Narediše žandarima da iduće noći čuvaju. Pohva- 
taše dvadesetak ljudi. Misliš da su bili ljudi džamije? — Sabrija 
poniknu. — Nisu! Sve same čaršijske barabe. Osim ramazana 
njihova noga nije prelazila preko džamijskog praga. Čim 
osvane Bajram, pred njima su čokanji! Ljudi džamije ne samo 
da nisu bili s njima već ih i javno osuđivali: Šta se njih tiče 
džamija! Smutljivci!... "Vaki su, 'naki su!... Taki su ti naši ljudi, 
moj Ibrahime. 

— E, pa to je dokaz više da svijet i kad ne obilazi plaho 
džamije, ne da na svoje. Dobre hodže znaju tu vrstu svojih 
džematlija pa, kad ih sretnu, prvi ih pozdrave, upitaju se s 
njima. Jer kad ti je najteže, eto ih, priskoče, neće gledati na 
nevolju skrštenih ruku. Teško se onom hodži koji kod takih 
ljudi izgubi povjerenje!... 

— Čekaj, vjere ti, Ibrahime, šta si zajazio! — Sabrija se ne- 
strpljivo pomače na stolici. — Pitam te đe su bili ljudi džamije 
kad je trebalo ogradu vraćati na staro mjesto i zaštititi harem? 

— Đe su bili? Hm! Bili su na svom mjestu. Ti ljudi slušaju 
od nas, hodža, pozive na strpljivost i dobro djelo. Oni znaju 
gdje su granice kad se strpljivost mora zamijeniti pobunom. 
Oni znaju da čekaju dok ne dogori do nokata. Ako smetaš — 
pomakni se! Ako te neko ne voli, čini se da ne primjećuješ... 

Sve to ljudi džamije dobro znaju ali znaj — ako im dogori do 
nokata, nijedan neće zakazati jer znaju dobro što im je nare- 
đeno: "... Akoste vi vjernici, činite dobročinstva, čuvajte svoje 
postupke od zla i nepravde ali ako se oni i tada ne ustegnu, 
pođite na Božijem putu, udrite ih po šijama, oni će vam sigur- 
no okrenuti leđa jer Allah je s vama. On je najsigurniji poma- 
gač!..." Zato pobuna zbog komadića džamijske zemlje koja se 
još i dobro plaća nije neophodna. Dao je Bog dosta zemlje 
svakome a onaj ko je previše na nju gladan osjetit će njezinu 
gorčinu na ona dva metra koja su svakom osigurana. Smutnje 
i kavge su zadnje stvari i one donose nesreću...! Hele, znaju 
hodže dobro svoj džemat, znaju dobro koliko i kakvih mumi- 
na ima u njemu, koliko pravih ljudi, arifa, koje je vjera uzdigla 
na stepen mudraca... 

— Pa dobro, Ibrahime, šta je tebi onda krivo pa nećeš da 
sebi činiš dobro? Ko će ti ako ti sim sebi nećeš? — Sabrija će 
TRN 

- Šta mije krivo? Pa nije ništa. Spomenuo sam adžu Hasa- 
na a i neke druge. Ima još jedan sličan adži Hasanu, samo taj 
je blentav. Dopodne mrzi sebe, a otpodne cijeli svijet. To ti je 
Huso Hujdur. Nemaš ga šta vidjeti a osmero djece. Što je god 
političkih stranaka, svaku zna, zna im kandidate, ako nisu 
njegovi, niko ih tako ne umije napasti kao on. Ništa na njemu 
nema što se vidi osim ona dva oka što se žare mržnjom kao 
da su mu u njima usađene dvije svijeće. Ni zbog nakih neću 
da se miješam u političke smicalice! Osim toga, znam da sam 
sposoban imam, a vidim da sjede po glavnim džamijama i 
postaju državni imami-matičari ljudi koji od mene manje 
" znaju. Glavnoje da se na njima sjaje teget plave svilene džube 
a šta imje u glavi — ne pitaj! Pa pošto sam vidio da su to stekli 
političkim zaslugama — džaba im! 

— Šta ćeš, Ibrahime, ko umije njemu — dvije! Evo se i tebi 
ukazuje prilika pa, ako hoćeš, uzmi! 

- Nije to nikakva prilika kad moram da u zamjenu za bolje 
mjesto prodam dušu. Zar da jedno govori Imami Azem, a ja 
da radim drugo! 

— E, pa, usluga za uslugu, Ibrahime, drukčije ne može. 
Ništa danas nema — džabe! 

— Neki nema. U dobroj zajednici mjerilo je samo dobar i 

marljiv rad. A pošto nije tako, dobro mije i ovo što sam... 

— Kad bih sastavio stotinu hodža, Ibrahime — reče Sabrija 
prijekorno — ne bih sigurno našao još jednog takog kć što si 
ti! Pa nije hodža svetac, već čovjek kć i ostali ljudi! 

— Svi smo mi Božiji i svi ćemo se Bogu vratiti. A ja sam 
imam, a ne političar. Moje je da podučavam ljude kako će se 
pokoravati i slaviti uzvišenog Boga, a političari neka ih uče 
kakvu će graditi vlasti kako će poštovati i biti dobri podanici 
vladarevi. Što se mene tiče, Bog je jedini i najveći Vladar 
svega! 

Poslije takvog razgovora Sabrija ga je odveo kući na ručak! 

Bio je pun hvale na raznovrsnost i ukus jela na ručku. Ne 
sjeća se da je igdje jeo ukusniju jahniju, almasiju i hurmice. 
Posluživala ih je za sinijom Sabrijina svastika, gospođica 
Meliha. Otac je hvali kako je smjerna i škrta na jeziku. Nema 
dovoljno riječi da iskaže oduševljenje i opiše toplinu prijema, 
iako baš ničim nije zadužio Sabriju. Priča pojedinosti, sitnice, 
opisuje gospođicu Melihu kao što su: umiljati pogled, ispu- 
pčene jagodice na obrazima, a malo niže, kroz osmijeh, ukaže 
se sa svake strane po jedna rupica. 

Melodičnost govora, pa ruke, gipkost prstiju, bjelina... 
(Mati priječa očima, ponekad začuđeno pogleda u oca dok on 
u zanosu priča i nesmotreno nastavlja opisivati djevojku.) 
Zatim priča o pokućstvu, sjaju, čistoći. Pa onda prelazi na 
razlaganje dojmova o Sabrijinoj hanumi: Govori kao da pje- 
vuši najljepšu ariju. Niže riječi, prebire ih kao žice na harfi, 
miluje insana po licu poput kadife. Osmijeh joj je umjeren, 
topao i srdačan. Otac je isticao sve one vrline Sabrijine su- 
pruge koje moja mati nije imala ili ih nije znala pokazati. A 
mati sve sluša, kupi u sebe, pa će na kraju razgovora ljutito: 

— Bogami, efendija, ti ko da ništa drugo nisi radio u toj 
kući, već slušo šta te čaršijske hanume govore, kako govore, 
kako se smiju i ulizuju se tuđem muškinju!? Lahkoje njima i 
da lijepo skuhaju i da se lackaju. Ne čiste one đubre ispod 
krava, ne muzu krave, ne skupljaju maslo i sir za pazara! A, 
bogme, beli imaju i punije dolafe od naših... 

— Jest, jest, ženo... dobro ti kažeš — prihvati otac popu- 
stljivo i prijateljski. -— Ja to onako... pričamo, a sav sam na tvojoj 
strani! Vidim ja sve, ne boj se. Da si ti na njihovu mjestu, i ti 

bi, bezbeli, znala sve onako kao i one... U dobru je lahko dobar 
biti. Ne velim za jela, ono se uči, bogme, u školi, nije lahko 
smrlajisati neke jemeke! Ali za me je, vala, i tvoja spremka 
lijepa, a i sve se može naučiti. Ono što se tiče ruku, jest da su 
tvoje grube, hrapave, ali ima opet i rada. Zato su meni tvoje 
ruke draže od njihovih, kakve su da su, jer su radine, halal je 
iz njih zalogaj. Tvoje su ruke naše hraniteljice... 

Mati se smekšava, raskravljuje. Očijoj se pouzdanije sjaje. 

— Tvoja je mahana, efendija, što misliš, kad ugledaš kako 
se neko lijepo smije, izgovara slatke riječi, da mu je Šećer u 
mislima a med na jeziku. Treba s insanom pojesti podosta soli 
pa da kažeš: taki je i taki. Ne valja odmah sve ni vjerovati, 
svijet je svakakav! 

— Nije mi velika briga kako ćeš o njima misliti. Ti si moja, 
a one nisu. A opet kažem — lijepo je vidjeti i čuti čaršijski svijet. 
Pa i taj ženski govor, jer ženski govor je lijep ukras koji se ni 
sa čim drugim ne može mjeriti. Ništa nema ljepše ko kad 
žensko reda riječi, niže ih ko zrnje bisera u đerdan. A opet glas 
se trefio zvonak, umilan, mehak, kadifa.! A insan se ima vazda 
čemu učiti. Jer učiti treba. Iz znanja izviru sva ljudska dobra i 
za onoga ko ga traži i za njegovu okolinu, i ovaji onaj svijet... 

— Im bi ti, efendija, đe naći znanja da hoćeš — mati mu 
ozlovoljeno prigovara. — Koliko ga, bezbeli, ima samo u onim 
tvojim debelim knjigama! Pa haman nikad ne čitaš. One no- 
vine što dolaze da ih pročitaš ako u njima ima kakav dobar 
vaz... drugo i ne čitaš, osim ako pregledaš slike. A ja mislim 
da se znanje ne sastoji u kazivanju samo dobrih vazova, ima 
i drugog znanja. Da ja, bogdo, znam čitati, sve bih ono pro- 
čitala, makar po noći uz lampu. A tebi drago znanje i govor iz 
usta tuđeg ženskinja. Znam ja dobro kakvo je to znanje, a 
znam i tebe! Priča mi Šahin za svog vjeroučitelja kako sjedi u 
Klubu i gleda u novine okrenute naopako, ne zna čitati la- 
tinicu, a eto, nek se vidi da tobože čita. Kad vidi po slikama 
da drži novinu naopako, brže-bolje ih okreće i gleda oko sebe 
da ko nije, ne daj Bože, vidio njegovo neznanje! Gledć to 
nekakav čaršijski klapac, Šahinov drugar, pa će vjeroučitelju 
na času vjeronauke: "Efendija, kako vi ono čitate novine na- 
opako?" A on se sav trese, siromah, od muke, zamahne šibom 
da će onog šejtana po leđima, a on pobježe pod klupu... 

— Brini svoje brige, ženo! — otac se ljutnu. — Mahni se Ša- 
hina i njegovih laži! — reče i pogleda u me prijekorno, pun 
prijetnje. — Ne može biti da onaki alim ne zna čitati latinicu a 
da bude vjeroučitelj na školi. Već bit će, obnevidio, star je ko 
svijeća što se rekne... 

— E, beli, nije od velikog čitanja! — mati se osmjeli. 

— Ne znam je li od velikog čitanja! Naše nije da se u to 
uplićemo. I ja ga ponekad vidim u Klubu, sjedi, obično sam, 
đozluke na nosu, gleda u novine... Meni ni nakraj pameti nije 
da gledam kako drži novine. Kažeš mu štogod, onako što ti 
na jezik naleti, a on namješta ruku na uho i viče: "Ne čujem 
dobro!" Ako si mu reko kakvu pametnu — čuje. Mudar čovjek! 

Otac i mati zašutješe. Vide kako počinju sijevati varnice 
neslaganja. Što se ticalo mog muallima, govorio sam istinu. Po 
školi se šaputalo o tome da nam vjeroučitelj ne zna da čita. 
Stoga su neki lovili zgodnu priliku da ga ismiju. On se sa 
nama hrvao ogromnom šibom u rukama, zadihano galamio 
i beznadno uzvikivao: "Uči mi!" Ponekad su ga toliko znali 
neki naljutiti da se gubio: "Uči mi!", a nije znao ni što bi htio 
da mu se uči: da li ilmihal, tuhvetulihvan, odlomke iz Kur'ana 
ili tedžvidska pravila. Kad smo dobili novog vjeroučitelja, 
voljeli smo ga, divili se njegovu znanju, govorništvu, smislu 
za humor i brizi o ličnom izgledu. Ponosno smo pokazivali 
drugima na njega i govorili: "Naš vjeroučitelj!" Kao da nam 
je bio obrana od nečeg što nas je činilo nižim, nevažnijim od 
ostale djece čije vjeroučitelje nije tukao glas da novine ni čitati 
ne znaju. 

Na isti način smo se odnosilii prema drugim profesorima 
i nastavnicima. Dječija duša je kao dobra Stradivarijeva vio- 
lina, ali na njoj se mora znati svirati. Ko ne zna, najbolje bi bilo 
da violinu ostavi onima koji znaju. Jer bjesomučno struganje 
po njenim žicama, koje para uši, gore je nego nikakvo sviranje. 
Nažalost, mnogima je naukovanje drugog izvor života, pa se 
za svoj promašeni poziv drže slijepo kao što se slabi plivači 
drže za spasonosni gumeni pojas. Ako ga puste iz ruku — 
gotovi su! Bolje bi bilo da je manje pojaseva — bilo bi više 
dobrih plivača. 


U petak, pred podne, neko je pažljivo zakucao na našim 
kućnim vratima. I mati ija smo se iznenadili kad smo ugledali 

Nezir-begovu Nazu, pokrivenu olinjalim i, za jednu begovicu, 
neuglednim zarom. U prvi mah nije nam bilo lahko ni daje 
prepoznamo, jer niko od nas nije vidio Nazu u zaru, što ne 
znači da ga ponekad nije oblačila kad bi joj ustrebalo. Naza se 
odijevala alafranga jer je to sada bilo u modi. Sami krojevi i 
vrste tkanine njezinih odjevnih rekvizita, razumljivo, kaskali 
su za modom. Bili su zapravo samo zakašnjeli odjek onoga što 
se viđalo na ulicama većih gradova, ali za Brezice Nazino 
odijevanje je bilo pravo i raskošno pomodarstvo. Zato Naza, 
prema složnoj ocjeni Brezičanki, nije ni bila Nezir-begova 
jedinica, nasljednica njegova lijepog imetka, već prava prav- 
cata — kaurkinja! Pogotovu su je izdašno čašćavali ovakvim i 
sličnim epitetima kad je vide utegnutu u tijesne haljine i su- 
knje uz tijelo u kojima se jedva pokreće. Tako prolazi ispred 
kuća, pošla u čaršiju, a čovjek blehne za njom, očiju ne skida. 
Ako ga ugleda žena kako belji za Nazom, pospe s pendžera 
da čovjek zbunjeno otresa ušima, brani se: Ne gleda u Nazu 
već 'nako, zamislio se... A žena sikće: 

— Zamislio se, je li? A oči samo što ti nisu ispale gledajući 
u onu... uh! Da rahmetli Nezir-beg vidi kako mu kći hoda 
između muškinja, u mezaru bi se okrenuo! Pu!... 

Kad su u društvu dvojica-trojica Brezičana, skrivenih iza 
obrasle međe, naiđe li Naza, oni se oslone na držalice svojih 
motika da isprave malo leđa i prate je kako se njiše u kuko- 
vima, ne skidajući požudnih pogleda, serbezli, nema u blizini 
žene, i nabreknutim glasom govore: 

— Naza...! Eeee-eh! Aman-jarabi, ja kako se raspomamila! 

Mati namjesti i namekša gošći šilte, podmetnu joj za leđa 
jastuk da se može i nasloniti, ukazujući joj smušeno dobro- 
došlicu. Nazine šarene oči, dotad zbunjene, zasjaše i bojom i 
sjajem poput riblje krljušti. Mati je pritom još ohrabri s neko- 
liko ljubaznih riječi dobrodošlice. 

-- Oh, draga gospođo efendinice, ne zamjerite, ja, eto... 
tako dođoh malo do vas, nadam se da vam neću smetati? 

— Ah, nećeš, draga... Kakvi, dapače... 

—- Kakoje u vas čisto i lijepo - uzvrati Naza — prava je čast 
upoznati vas, draga gospođo! — 

— Hele... hele... - mati ne zna što da kaže na Nazine po-_ 
hvale. Gleda u gošću kao u čudnu i neobičnu zvjerčicu, ne 

može još da se potpuno oslobodi iznenađenja, ne zna što će s 
rukama koje ne voli da pokazuje jer nisu njegovane, grube su 
i šarene od kne. 

— Kako jje tvoja majka, kako ostali? 

— Pa, majka mi je dobro, gospođo, a drugog nikog više i 
nemam. Ženska sam glava, nije mi lako, pa opet se pažljivo 
o svemu brinem. Znate, imamo dosta imetka, nema šale s 
tim... Posavjetujem se s uglednim poljoprivrednicima o poslo- 
vima, pišem, računam, skupljam radnu snagu koje, nažalost, 
i nema po izboru, ne voli danas svijet da radi... Tako vam je 
kad u kući nema muške glave. A vremena su drukčija nego 
dosad. Ako ste siromašni, ne valja, a ako ste imućni, opet — 
muke! Valja imanje obdržavati, obrađivati, osiguravati pri- 
hode, paziti da vas ko ne prevari, porez plaćati. A porezi su, 
bogami, veliki. Svi traže samo novac... šta da vam kažem... 

Materi se dopade Nazina otvorenost, te se i ona poče toplo 
osmjehivati, donese joj slatko od višanja. Zagledaju se jedna 
drugoj prijateljski u lice. Iskre uzajamne ženske pažnje pune 
kićenosti zasvjetlucaše. Raspoloženje je prelazilo od tuđenja 
u toplinu, srdačnost, gotovo posestrimstvo. (Izgledalo mi je 
sve to prebrzo, ali bilo je tako.) 

Pošto mati izađe da prigotovi gošći kahvu, ona kao da me 
tek tada primijetila: "Ah, to si ti, Šahine... Mi se zapričale pa... 
Kako si, kako ti je gospodin stric?" Kazah joj da mislim da je 
dobro, javio se ocu kartom. Naza je upoznala Zejnila na svadbi 
u Brđanima. Čak mu je učinila i neke ponude preko mene. 
Kazala je pomalo u šali, ali je mislila ozbiljno da je Safija za 
Zejnila premlada a da je prava djevojka za njega — ona, Naza. 
Pita me da li sam prenio njezinu poruku. Kad joj rekoh da 
jesam i ono kako je rekao Zejnil: Je li kakva?, ona se glasno 
nasmijala kao osoba koja ne umije da samu sebe kontroliše. 

-Aštasi ti njemu kazao na to? — pitala je zarumenjena lica. 

— Ne znam — rekoh — ti bolje znaš, vidio si je. 

Poslije se raspitivala kako mi ide škola, savjetovala mi je 
da dobro učim i dala mi nekoliko metalnih novčića. Kad je 
mati unijela kahvu, ja se izgubih preko vrata da prebrojim 
novac u avliji. Vratio sam se u kuću kad je Naza otišla. 

Pokušao sam se okoristiti bliskošću i povjerenjem između 
mene i matere, te je upitah zašto je dolazila, ali mi ona ne 

htjede kazati. Zlurado se kreveljeći upitah majku: "A šta je ono 
što si krijući od mene ubacila u njedra?" Dobro me plehnula 
nadlanicom po turu i kazala: "Evo, šta je! Ti misliš da treba sve 
da znaš!" 

Mati je ispričala ocu kad se vratio iz čaršije sa džume da 
je dolazila, kakoje kazala, mlada begovica. Razlozi dolaska su 
bili: Zejnil i Safija. Njezin rođak Dželil odavno je pripremao 
put da zaprosi Safiju a das se sve počelo kvariti kako se izme- 
đu njih umiješao Zejnil. Ona zna kakav je opak njezin rođak. 
Prijeti kako će Zejnila izbosti nožem u mraku ako se ne okani 
Safije pa je ona sebi stavila u dužnost da za vremena spriječi 
nesreću koja bi za obje strane bila veliko zlo. A čemu sve to? 
Jedna mrtva glava i druga izgubljena mladost na robiji! Baš je 
tako rekla, reče mati. Pa je onda dodala: "Kao da nema drugih 
djevojaka, draga gospođo efendinice! Ijoš kakvih! Ihiii! Treba 
svak da pogleda oko sebe. Ako nisu bogatije od Safije, nisu 
siromašnije." Sve tako govori, efendija... Pametna cura za 
moju pamet... 

Otac je pratio materino pričanje sve pažljivije. U prvi mah 
mu se vijest nije sviđala, ali što je više mislio, sve mu se više 
činilo da je, možda, posrijedi prst neke dobre sudbine. Odmah 
muje pred oči izašla prijateljeva svastika Meliha, pa ga čitava 
ova priča gotovo razveseli. 

— Vjere mi, da je čovjek smišljao i najdublje lukavstvo da 
Zejnila otrgne od Vakufaca i okrene ga Sabrijinoj kući, ne bi 
ništa bolje mogao smisliti. Ako samo Zejnil ne bude previše 
zajazio, ovo će mu biti dobra prilika za izgovor da se izvuče. 
Kako mi izgleda... 

— Valjalo bi, bogami, efendija, dvaput pogledati u Nazu pa 
se onda odlučivati za Sabrijinu svastiku. Ova je cura lijepa, 
naočita... A i imanje je, efendija, samo uzmi ko gotovu paru i 
okreći s njima kud znaš. 

— To s Nazom, ženo, odmah — batali! 

-Šta, efendija? 

— Da se ne prevariš, boj se! 

- Ne želim imati posla sa Džemalom. A da nije i Džemala 
(zar ne znaš daje ona Džemalova pouzdanica?). Vidiš i sama 
da ta cura nije za Zejnila. Priča se da su njezini odnosi sa 
Džemalom dobro poodmakli... Bi li ti svome bratu namicala 
takvu djevojku... nazovi djevojku? 

— Safija je najbolja i najljepša, babo! — ja se pobunih oštro 
kao da mi je neko stao na bolan žulj. 

— Najbolja je, sinak, niko ne kaže... 

— Ti, sinak, šuti. Zejnil se ne može bosti nožem sa svijetom 
zbog djevojke. Nije on seljački nabodica i kavgadžija. A i da 
ima kuraži da se s njima nosi, ne bi mu dolikovalo. Naše je da 
živimo sa svijetom u miru i slozi, da drugima služimo kao 
primjer kako se ispravno živi. Ovaj se svijet hrve sa zemljom, 
dozvoljava sebi da i noževima maše a mi... to sa zemljom — 
dobro, ali ovo drugo... Naše je da podučavamo ljude dobrim 
i korisnim stvarima vjere. 


Kakojje otoplilo izjutra nam sve češće uvraća hadži Muja- 
ga da popije s ocem kafu i da proeglenišu. Ode i otac njemu 
u Salihovu kuću, zametnu razgovor, raspravljaju najviše o 
vjerskim pitanjima. Hadži Mujaga se raspitivao o životu 
poslije smrti, pitao što je to "Alemul-berzah", pa "Alemul- 
mital", kakvo će biti proživljenje, duhovno ili tjelesno, hoće li 
dugo trajati ovaj svijet, koliko će se čekati do preživljenja i sve 
o tome i oko toga. Otac ima u vidu hadži Mujagine godine, 
zna zašto se starac vrti oko tih pitanja, pa nastoji da sve prika- 
že što zornije, ljepše, s mnogo boja i finih osvjetljenja. Kad mu 
se štogod posebno svidi, hadži Mujaga veselo uzvikne: 

— Mašallah, efendija! Učen si, brate! Ljudi su u stara vre- 
mena po dva dana hoda na konju išli da traže učene hodže da 
im rastumače kakvu meselu! Blago nama s tobom, efendija! 

— Pomalo... pomalo — otac se brani. 

Kafu je posluživala Salihovica, Safija se rijetko pojavlji- 
vala. Ponekad unese u stidljivoj žurbi tablu sa fildžanima i 
brzo je nestane. Plahovite je ćudi, kratko odgovori na pitanje, 
kakvu očevu pošalicu, zacrveni se i iščezne iza vrata. Poslje- 
dnji putje samo spustila tabak s fildžanima i na očevo pitanje: 
kako je? procijedila kroz zube: dobro, i prosto pobjegla. 

Jednog jutra otac napomenu hadži Mujagi kako bi se nji- 
hovo prijateljstvo još više moglo razbuktati kad bi Safija bila 
njegova, očeva, snaha. Starac je na te riječi načinio ozbiljno, 
pomalo začuđeno, čak zabrinuto lice i rekao: 

— Kako oni hoće, efendija. Ja se, beli, u to neću kvartati. 
Neću da budem sevep nikome. Ako im bude dobro, govore da 
je njihova zasluga, a kad ne valjadne — kuku! Zor ja Musa! 

Otac je tih dana bio i suviše miran i obuzet lagodnošću 
topline doma da bi ga hadži Mujagino mišljenje u pogledu 
njihovih tazbinskih veza preko Safije — dovelo u nepriliku. 
Brzo je prenio razgovor na drugo. 

Doista takva mira i tihe porodične sreće nije bilo u našoj 
kući otkako smo postali stanovnici Brezice već više od tri 
godine. Na početku je bilo drukčije. Na našu kuću su se napro- 
sto sručivale nedaće kao nevrijeme. Najteže su nas pogodile 
smrti moga brata i sestre. Smrt je zadesila najprije mlađeg 
brata Salema neposredno po našem doseljenju. Kao neki zlo- 
slutan predznak, Salemu se dogodila neobična nezgoda. Dok 
smo mati ija u drugoj sobi smještali iz ganjka stvari, Salem se 
vrtio oko kante s vodom, ogledao se na površini vode nagi- 
njući se i, u jednom trenutku, naglavačke upao u vodu. Sre- 
ćom, tog dana je bio kod nas Velidov Rizvan, moj budući 
školski drug, pa kad je gledajući kroz prozor, začuo pljuskanje 
vode a zatim, pošto se okrenuo, vidio dvije dječije nožice kako 
se nad kantom koprcaju u vazduhu, pritrčao je i za vremena 
izvukao dječaka dobro napijena vodom i u nesvjestici. Jedva 
je došao k sebi. Matije izražavala Rizvanu zahvalnost, blago- 
siljala ga. Petnaestak dana kasnije Salem je, ipak, umro od 
zapaljenja pluća. Jedva da je prošao mjesec dana od Salemove 
smrti koja nam je zadala veliku bol, rodila se Sejima. Njen 
dolazak na svijet kao da je ublažio žalost za Salemom. Bila je 
lijepa i goješna kao naljevak. Ali i ona nije živjela više od 
godine. Bila je pokošena istom bolešću kao i Salem. Došla je 
u kuću kao ptica-tješiteljka i, kao ptica, neopazice — iščezla. 
Cini mi se da nikog u kući njena smrt nije zaboljela kao mene. 
Nekoliko godina sam se sa sjetom u duši prisjećao njezina 
bolnog vriskanja, tragičnog izraza borbe malog tijela s neu- 
mitnom bolešću i odlaskom. Tih dana sam se dugo vrtio u 
svom ležaju ne mogavši zaspati. Slike bolesne male sestre su 
mi lebdjele pred očima i, svaki put, iznova mi prikazivale 
njene smrtne muke. Videći me budna, mati je svoju bol pri- 
druživala mojoj, prilazila postelji uplakanih očiju i nježno me 
milovala rukama po kikastoj kosi. Udruživanje naših uzaja- 
mnih tugovanja kao da nam je olakšavalo. U jednom trenutku 
sve je zaogrtao u svoje tješiteljsko okrilje blagi san, donoseći 
nam zaborav koji nas je vraćao iznova Životu. 

Naše žalosti nisu ostavljale bogzna kakva traga na dže- 
matlijama, čak ni nužne obazrivosti kod njihova najvećeg 
broja. Novi imam je u njima izazvao kojekakva podozrenja 
zbog svoje mladosti, zatim je, prema njihovu mišljenju, bio 
malo i previše gizdav za jednog imama. Međusobno su u 
Muharemovoj kafani govorili: 

— Nije ono, brate, pravi hodža... To ti je neki gospodin, 
podigo glavu i Bog jedini zna šta on hoće. Čeka zar da ga 
miluješ, nazoveš mu prvi selam... : 

Otac bi se ponekad požalio iskusnom hadži Mujagi, a on 
ga onda uzme savjetovati kako će im biti po volji. Pričao mu 
je kako većina Brezičana zamišlja hodžu i kako su se dota- 
dašnje brezičke hodže snalazile u džematu. 

— Znaš kakoje to išlo, efendija? Ovaj naš džemat je zado- 
voljan sa onim hodžom koji umije svijet da gladi niz dlaku a 
u vjeri nekje malo i slabiji, plaho im ne smeta!... 

Hadži Mujaga priznade ocu da su očevi prethodnici bili 
u svojim poslovima sa džematom i promućurni i lukavi. Lije- 
po su se podvlačili džematlijama pod kožu, ali svojih obaveza 
nisu ni pola izvršavali kako je trebalo. Pisali su zapise, ženama 
i djevojkama na sreću, kravama na urok, bavili se gatanjima, 
namirivali prihode odakle se moglo bolje i lakše. 

Jbrahim-efendija je imao dosta muke sa samim sobom dok 
je prignuo kičmu i počeo na drugi način sa Brezičanima. Dotle 
su mu iza leđa govorili svašta. Izostavljali su samo jedno: 

— Ne dirajte mu ahmediju! 'Naku bijelu i 'nako složenu 
nije, beli, imao nijedan naš hodža do njega! — Sjećate li se 
rahmetli Šejtan hodže? — govorio je Alaga Fesatović. — Metne 
oko kape pljesniva peškirića a one oči, moj Allahu, gledaju na 
dva kraja svijeta. Ja sam ga se, ako ćete mi vjerovati, plašio. Ne 
daj bože da sam ga usnio, raspametio bih se! 

Kad ih je otac počeo susretati nasmijan, sav zašećeren, 
pitao se s njima najljepšim riječima, stvari su krenule drukčije 
ibolje. Već iduće godine otac nije krivio leđa sa mnom i starim 
Hasanom na žnjevenju pšenice, već se našlo na mobi više od 
dvadesetak džematlija. Sve je bilo gotovo za jedan dan. Pše- 
nica se sutradan vrhla a preksutra, ako je bila dovoljno suha, 
mogla je ići u "vatreni" Rizvanova oca Velida. 

Smrti moga brata i sestre su se pomalo gubile pod plaštom 
zaborava. Uto se obje krave oteliše pa je otac mogao prodati i 

dvoje junadi za kojima smo, mati i ja, bolno jadikovali. Mati 
ih je toliko mazila i njegovala da su bili razmaženi kao djeca. 
Molio sam oca da ih ne proda mesaru, makar ih morao dati i 
jeftinije. Kad ih je adžo Hasan potjerao niz hodžinske njive, 
mati ija smo plakali kao da su bili članovi naše porodice. Naša 
omekšala srca poslije Sejimine smrti ni inače nije bilo teško 
potaknuti na plač. U našoj izolovanosti od džemata svako 
osipanje kuće, makar se radilo i o junadima, pogađalo nas je 
i iznova rastuživalo. Videći nas uplakane, otac nas ljutito 
najuri u kuću, te smo s prozora gledali kako mala Jagoda i 
Garonja, povezani u par za istom iznikle roščiće, složno trče 
jedno pored drugog kao da su i sami žurili da čim prije riješe 
naše novčane neprilike i da nam se oduže na najbolji način. 

Mekteb je bio druga stvar koja je Ibrahim-efendiju do- 
vodila u neočekivane teškoće. Njegovi prethodnici nisu se 
suviše zamarali programom i vremenskim ograničenjima 
pohađanja mekteba. Djeca su utvrđivala po desetak dana 
jedan harf. Zbog onih koji su izostajali sa nastave po pola 
sedmice drugi su morali ponovo prežvakivati ono što su već 
naučili sačekujući lijenčine. Tako se u Brezicama išlo u mekteb 
jednako imao učenik šest ili osamnaest godina. 

Nisu ga zabrinjavali učenici, neka ih. Što bolje nauče o 
vjeri, bolje za njih, ali djevojke?! Bilo je među njima pravih 
ljepotica a Ibrahim-efendija je bio mlad, u najboljim godi- 
nama. Razija, kći Almaza mesara, naprimjer. Gotovo zrela 
djevojka, s naglašenim oblinama, s licem ljepotice i obrazima 
preko kojih prelaze rumeni plamenovi i sa koga svijetle dva 
zelena zažarena oka kao dvije krijesnice. Zablehne se u Ibra- 
him-efendijino tamnoputo muško lice, pa očiju ne skida s 
njega, obješenjački se smješka. Ibrahim-efendiji se činilo da 
dolazi u mekteb više zbog njega nego zbog utvrđivanja pra- 
vila čitanja Kur'ana. Pa Timka, unuka bivšeg šumara Velida, 
Vasvija, Dženana, Safija... 

Prvih dana misli mu na ove učenice nisu dale mira, nije 
mogao da spava. Po svu noć se prevrtao u postelji, ustajao, 
promatrao umornu mater kako spava otvorenih usta, klimao 
odrečno glavom i osjećao kako mu se podmuklo u glavu za- 
vlači misao na Raziju, na njezine zažarene oči i lice preko 
kojeg prelaze crveni plamenovi. 

— Bože, što mi onu nisi nasib učinio! — jeknuo bi. 

Zatim bi odgonio od sebe napasne misli, skrivao ih od 
sebe sama kao potajni zločin, dobro im je Znao cijenu i po- 
rijeklo ali su mu se one zabijale u glavu, prkosile mu i cerekale 
se: Jesi... jesi! Ne pretvaraj se! Htio bi ti, htio, ali se bojiš! Da ti 
jena dvije stolice...! Dolazila mu je misao da je zaprosi, da se 
oženi na mater. Ali kako? Ni onu jednu ne može svojom Zara- 
dom pravo izdržavati! 

Kad dođe u mekteb, pogled mu nagonski i potajno traži 
Raziju. Čim je nađe, oči im se međusobno zakače jedne za 
druge. Njezine su zažarene, zure bezobrazno u njega, on 
poplašeno okrene glavu na drugu stranu, boji se da štogod ne 
opaze drugi. Srce mu šapuće: "Bože, Bože!..." 

Ibrahim-efendija volio je život. No valjalo je u toj ljubavi 
biti proračunat, lukav, ili smoći snage i pokoriti se sudbini, 
vjerskim poukama, nadjačati sebe sama i ostati uspravan. 
Zato se odlučio da sa najstarijim učenicima najviše radi. Gra- 
divoje pažljivo rasporedio da do početka ljeta s njima završi. 
Tako su učenice dale svoje javne hatme i za njih je dalji dolazak 
na nastavu bio završen. Sve gaje to stajalo mnogo odricanja i 
muke, ali nisu izostale ni zadovoljštine: glasno su ga hvalili a 
roditelji kćeri koje su položile hatme prilagali su bogate kućne 
zijafete i novčane nagrade imamu. 

Ni sa džematlijama u džamiji nisu stvari naročito dobro 
stajale. Dok je vazio, ljudi su u njega gledali sanjivo, kao da su 
otaljavali neki neugodan posao, naučeni na monotono mrtvilo 
i sivilo riječi očevih prethodnika koje su se svaki put iznova 
ponavljale, te su često već unaprijed znali što će im imam 
kazivati. A očeve riječi su bile podgrijane, nabijene prijetnjama 
i željama da ih urazumi. Pribjegavao je zaplašivanjima, slu- 
žeći se učenim citatima iz debelih knjiga. A oni se lecali u 
očajničkoj klonulosti, borili se s napasnim željama da kunjaju. 
Tek kad još glasnije podvikne pominjući strašne, prijeteće, 
riječilo Ibni Hambelovih učenika u čijim se knjigama natenane 
govori o sirat-ćupriji, tanjoj od dlake a oštrijoj od sablje, o 
prelasku preko nje i survavanju griješnika u vječnu vatru 

"gaj ja-kujje", oni živnu, počnu se trzati iz polusna, razrogače 
sanjive oći. Željeli bi da zavape: "Nemoj, efendija, pobogu si 
brat! Što nam, ako si insan, to govoriš? Zar ne vidiš kako nas 


37 


život, i bez tebe i sirat-ćuprije, dovoljno istrajno ubija! Nero- 
dne godine, seljački proizvodi, naš znoj, samo što nisu džabe 
a ti uzeo da nas strašiš — sirat-ćuprijom! Pa onda, kako god 
okreneš, ispada da insana čeka samo zlo. E, pa kad je tako, 
onda... onda, nek sve ide kako ide! Gajja-kujja ti svakako ne 
gine, brate!..." 

Videći kako su rezultati njegovih vazova mršavi, otac se 
žalio hadži Mujagi sav obuzet nezadovoljstvom i nevjericom. 

- Jest, moj efendija, dobro si to zapazio. Sve što im govo- 
riš više o kaznama na Drugom svijetu, oni to žele da zaborave. 
Ne samo da neće da znaju o njima već odagnaju svaku po- 
misao na to ko hajvan kad se brani od obada-napasnika. Ako 
ništa drugo ne može, sumanuto bježi glavom bezobzira. Slu- 
šao sam ih kad se počnu jedan drugom tužiti na ahiretske 
kazne. Obično svrše razgovor riječima: "Hodžinska posla, 
brate! Nejma ništa preče da radi već uzeo da nas plaši...!" Već 
ti, efendija, okreni drukčije, promijeni taktiku, štono se rekne 
u vojsci, kazuj lijepe pouke, selamete, uspjećeš... ti si pametan 
i sposoban hodža — savjetovao ga hadži Mujaga. 

Na početku druge godine počeo im se obraćati s ljepše 
strane. Nije im više govorio da prestanu sa grijesima niti im 
je nabrajao strašne kazne. Govorio im je o dobru, dobrim 
djelima i velikim Stvoriteljevim nagradama za dobra djela. Pa 
im je onda pričao šta su to dobra djela i kako je vjerozakon od 
njih satkao čovjekovu sreću. Za njih, dobra djela, idu nagrade 
na oba svijeta a posebno na Drugom svijetu mumina-dobro- 
činitelja očekuje nagrada koju nije sposobna da pojmi ljudska 
pamet. "Pa kad su dva pdta, kojim čovjek da krene? Šta čovjek 
pametan da izabere?" — govorio je mehko i nadahnuto — "zar 
treba velika pamet da čovjek dobro izabere? Allaha mi, ko me 
od vas dobro slušao, čuo i razumio, njegov se put zna! Sretan 
li će to biti čovjek na oba svijeta..!" 

U džamiji je vladala tišina, muha se mogla čuti ili nečije 
sipljivo disanje. Na licima staraca pojavljivale su se kadikad 
suze radosnice. Postajao je sve više njihov predvodnik i niko 
nije bio sretniji od njega što je uspio da pronađe put do njiho- 
vih srca. 

Područje očevih napora naročito se proširivalo u danima 
posta. Brižljivo je sastavljao ramazanske vazove, programe 
svečanosti, učio mukabele, vazio ženskinju. 

— Uspijevaš dobro, efendija, uspijevaš. Dobro je što si me 
poslušo — prijateljski je primjećivao hadži Mujaga. — Sve se 
čudim kako si uspio privesti u džamiju i one ljude koji haman 
nikad u džamiju nisu ulazili. To će ti, inšalah, biti veliki sevab. 
Velike su i najbolje Božije nagrade! 

Dodiri između Brezica i susjednog džemata Jasike, kojije 
odvajala velika rijeka, sve do ramazana bili su, bar za našeg 
vremena, nikakvi. Dvije džamije kao da su se zagledale upitno 
jedna u drugu i uzajamno iščekivale kad će se međusobno 
očijukanje pretvoriti ili u pravo posestrimstvo ili netrpeljivost. 
Bijela munara nove jasičke džamije noću je potanjala u tamu. 
Sa naše strane munara, iako stara i bez šerefe, bila je veselo 
osvijetljena s desetak kandilja. Po danu naša munara se sti- 
dljivo skrivala pred ljepotom i bjelinom druge, ali po noći 
uloge su se mijenjale, zahvaljujući očevoj preduzimljivosti oko 
uvođenja kandilja. 

Top uJasici puca na vrhu pitomog brijega iza kojeg se vide 
samo crveni krov i bijela munara, a u Brezicama rikne sa 
Podbrđa kao da ponosno odgovara jasičkom. Izgledalo je da 
jasički top, okrenut sa onog brijega prema Brezicama, puca 
više radi brezičana nego jasičkih žitelja. Zato otac naredi 
tobdžiji Ćamilu da i on okrene brezički top prema Jasici. Ali 
nekako, kao po tradiciji, uvijek je pucao prvi jasički top. Otac 
je to shvatio kao izbjegavanje zajedničkog slavlja, istjerivanje 
nekog nadgovaranja pa je govorio: 

— Nudiš im ruku a oni— neće! Pomislio sam da su okrenuli 
top prema nama iz ljubavi, da zajednički uveličaju iftarsko 
slavlje, a kad ovamo, njima je da njihovo bude starije. A i 
Munhidin-efendijin časovnik nije bogzna kako tačan. To je onaj 
stambolski što mu je kutija od truhla srebra, debeo kao kokoši 
bubreg, na crnom gajtanu koji se nosi o vratu. Navija se klju- 
čićima ispod zadnjeg poklopca kao budilica... 

U oca je švajcarska omega u čeličnoj kutiji sa zlatnim 
listom djeteline na sredini, na kome su bila urezana početna 
slova imena mog umrlog djeda. Mjesecima je omega, tvrdio 
je otac, išla tačno po Griniču. 

Nesporazumi oko početka akšama trajali su nekoliko 
dana, a onda mi otac naredi da ne smijem iznositi i redati 
kadilje oko munare dok mi on ne dade znak sa prozora. Tada 


39 


su nastajale nove teškoće. Ujagmi li otac prije da dade znak za 
akšam ija počnem iznositi kandilje, naš tobdžija Ćamil ispali 
top, tada jasički top šuti, prođu i dvije minute. A ako jasički 
top ujagmi da pukne prije nego sam počeo da iznosim kandi- 
lje, naš Čamil i ne čeka kandilje, već i on odmah zaždije vatru 
i pucanj se razlegne. Onda počnu pitanja: Što su kandilji zaka- 
snili? Nekad opet počnem na očev znak da redam kandilje, a 
Čamil se nešto zabavio oko prangije, nije još stavio barut na 
faljicu i— ne puca! Ne puca ni jasička prangija, premda se 
kandilji dobro vide. Opet po minut-dva bude razlike. 

— Kako ovo ovako ide nesložno, efendija? — pita mati. 

— Tako hoće Muhidin-efendija! On neće da mu išta bude 
kao u nas. Tec! Hoće da njegov top prvi puca, neće ni kandilja 
zato što ih mi imamo, ništa je njemu to što bi bilo ljepše da i 
oni imaju. Kad smo ono išli pred ramazan na kišnu dovu, 
hoće on da bude ispred djece i uči svoje ilahije, a meni na- 
ređuje da idem iza djece i pazim da se ne zagube, kao da ja 
nisam hodža! I otkud li mu samo one ilahije? Ja 'nakih nikad, 
vala, nisam čuo. Ono jesu lijepe, ali naš svijet, mislim, bolje 
begeniše moje. Kad ja započnem da učim, a on meni odozgo 
ispred djece viče: "Nemoj, Ibrahime, dosta je bilo učenja, čut 
će pravoslavci, vidiš li kuća okolo, pa će misliti da je njihov 
sprovod!" Jesi li ikad čula da neko zna bolje insana ubosti ko 
iglom od onomg Muhidin-efendije? 

Mati šuti, sliježe ramenima, a onda reče: 

— Lijepo, vala, uči Muhidin-efendija... 

— Otkud ti znaš ko lijepo uči? 

— Pa slušala sam ija kad ste išli na Devetine. A znaš da sam 
ga slušala po melvudima. Ima lijep glas, milina ga slušati a 
rekla bih i da je učevan... 

Mati, što se tiče lijepoga glasa, nije bila daleko od istine. 
Samo je svoje mišljenje izrekla prilično nesmotreno. Bila se 
upostila pa i njoj malo falilo. Osvojila suša, nije bilo kišne kapi 
više od mjesec i po. Muhidin-efendija ispred dugačkog kon- 
voja djece uči ilahije. Glas mu je melodičan kao u najboljeg 
pjevača, podrhtava kao da je u njemu mnoštvo ugođenih 
struna od plemenitih metala koje slatko bruje i slijevaju se u 
divnu melodiju. 

— Ti ne znaš koliko je učevan! — reče otac strogo, jedva se 
savladavajući da ne bukne. — A što se tiče učenja, najprije se 

zahtijeva tačnost. Ko hoće ljepotu glasa, nek sluša ciganjsku 
čarlamu! 

Bilo kako da je, kad lazne purpurni plamen iz topova, pa 
nakon jednog trenutka, razlegne se rika, nastaju slavlje i ra- 
dost za staro i mlado, počinje iftar. I većina postača ne pita: je 
li na vakat, već se svak prihvata prvo vode (dugačak je i vruć 
dan) da utoli dugo trpljenu žeđ što je dolazila od dobre ma- 
slenice, mesne ičije ili nekog drugog masnog jela kojim se 
zapošćavalo, pa onda jela po redu i ukusu. A ja, pošto pore- 
dam kandilje oko munare, brzo strčim niz škripave basamake, 
nosim još u mislima slike zadimljenih krovova nad kojima se 
maloprije spuštalo predvečerje, prozirno, ispunjeno ostacima 
zlatastih sunčevih zraka i večernjim rumenilom. Hitim kući i 
osluškujem miris jela što su se širili mahalom. Svukud unao- 
kolo je mukla tišina, nigdje žive duše napolju. Ni lavež pasa 
se ne čuje, zavladali su beskrajni mir i spokojstvo. 

U sobi me mati čekala s pripremljenom vodom da operem 
ruke, zatim sjedam za siniju, otac prouči kratku dovu zahval- 
nosti Bogu za blagodati i nimete koje imamo, nakon čega 
počinje da se u slast jede. 

Poslije teravije ljudi većinom odlaze u Muharemovu ka- 
fanu da do ručka slušaju narodnog pjevača Salkana, koji uz 
veliku šargiju opjevava sužanjstvo Čengić Ali-bega. Kad dođe 
na koju vruću dionicu, pjevač uzvikne: "Eheeej! ne mogu 
više!"', što je znak da mora pokvasiti grlo kahvom, čajem, ili 
kakvim voćnim napitkom pa onda nastavlja da opjevava riku 
zadarskih topova koji čak na bijelom Zagorju probudiše sta- 
rog Babahmetovića, čiji je sin Omer otišao da izbavlja svog 
šurjaka iz sužanjstva. Starac posumnja da se "mali Omer" 
našao u velikoj opasnosti jer topovi ne pucaju onoliko uzalud. 
Pjevač značajno podiže glas da starčevom monologu dade što 
napetiju težinu i slušaocima natjera suze u oči: 


"Ohooooj!... kako kuka stari gorjaniče 
Kako kuka, kako li nabraja! 

O, moj sine, mali Omerica, 

što ' pucaju na Zadru topovi, 

il' na tvoje savezane ruke 

il' na tvoju odsječenu glavu? 
Ako l' su ti savezane ruke, 
Babo će ih bogme odriješiti!... 


Za 

Rizvan ija smo složno dijelili sudbinu seoskih đaka. Sva- 
kog jutra smo se sačekivali na riječnom pristaništu i naizmje- 
nično dozivali lađara Porču da nas preveze na drugu stranu. 
Ranim jutrima smo tapkali po studeni na obali nadošle vode, 
drhturili i čekali da dođe lađar. Ali mi nismo ni osjećali te 
tegobe. Pred očima su nam bile svijetle strane života. Brbljali 
smo, ne dangubeći, poput vrabaca. I o svačemu. Zgode o 
kojima smo pričali bile su najčešće proizvod dječije mašte. 
Pričali smo i kojekakve lagarije, kleli se jedan drugom i prekli- 
njali, mada ni sami nismo čvrsto vjerovali u ono što smo 
pričali. 

Zimije društvo bilo potpuno kad bi se za vrijeme zimskih 
ferija skupili iza Velidovih kuća na najboljem klizalištu. Dola- 
zila su i dvojica sinova upravitelja Gipsare Javoreka. I njihova 
odrasla sestra nije izostajala. Pjani Juso, mnogo stariji Rizva- 
nov brat, Velidov sin iz prvog braka, izađe pred mlin sav 
brašnjav, opuštenih ruku (u jednoj krije cigaru, boji se da ga 
ne vidi otac da puši). Zastenje kao medvjed i uzvikuje: 

— Bože, daj mi je!... 

Mi se smijemo, a Juso zadovoljan što nas nasmijava, pre- 
vrće pjanim očima što se pokreću kao na zejtinu, proždire 
pljuvačku, škripi zubima, gleda za gospođicom u utegnutim 
pantalonama, pa počne da brekće kao parna mašina Velidova 
mlina. Otac ga ponekad uhvati u njegovim nesmotrenim izli- 
vima osjećanja, ruži ga i pljune na njega: "Magarac jedan, te 
li magarac! Nije te stid ove djece a i sim ih imaš već četvero. 
Ako tako nastaviš, trebat će samo za tvoju djecu baška četa u 
vojsci...!" A Juso bulji idiotski u oca, u očeve bijele, obješene 
brkove, zatrepće a onda nekud okreće glavu, što je ličilo na 
učtiv gest molbe da ga otac pusti na miru jer on drukčije ne 
može. Konačno, on ga je rodio pa ako pri njemu ima kakvih 
falinki, nek sebe krivi! 

Ako nije bilo više svijeta za prevoz, Porča je dolazio da nas 
preveze s malom lađom, makar bio i veliki povodanj. Galamio 
bi na nas da se ne vrtimo jer ćemo se prevrnuti u zahuktale 
talase. Kad bi prevozio više ljudi Porča je uzimao korab. Tada 
bi, bezbrižno zviždućući, navodio korab na valove i mirno 
dumenio. 

— Hej, Porča, natjeraj lađu malo na veće valove da se pro- 
gegamo! : 

— Kuuuuš! Dat ću ja tebi valove! 

- De, molim te, on nikad nije oprobao... dat ću ti dinar. 

- Daj dinar! 

Rizvan mu dade dinar, a Porča zagleda u novčić, pljunu 
veselo u dinar i dlanove i pođe navoditi lađu na visoke talase. 
Začas započe ples. Mi čučnusmo na dno, držeći se za bokove 
lađice. Voda je snažno udarala o stranice, blećkala, upljuski- 
vala i u lađu. Ispod poda je snažno šljapkalo, a voda koja se 
našla na dnu lađe kvasila nam turove, studena kao led. 

— Vidi ga, Porča, sav pozelenio, hahaha! -— Rizvan zavika, 
zlobno se radujući mojoj neprilici. Porča me pažljivije pogleda 
i mahnu rukom: — Nije počeo još bljuvati, nejma opasnosti! — 
reče. Utom se i naša pustolovina završi. Iskočismo brzo iz lađe 
i pojurismo da ne zakasnimo u školu. Učiteljica Zehra je bila 
stroga i ljutila se zbog kašnjenja. 

Krajem juna, na Vidovdan, dobismo naše ocjene. Djeca su 
graktala ispunjena veseljem, došlo je vrijeme dugog ljetnog 
raspusta. Neki se vesele ocjenama, mašu kartama, hvališu se, 
neki objesili nos, snuždeno u rukama drže svoje bjelice, na- 
daju se i šibama kad stignu kući. Svode se između đaka ra- 
čuni: ako je ko kome ostao dužan bubetak šakom, sada ga 
vraća, bježi od vjerovnika jer je onjači, ispadaju stvari i knjige 
iz torbi, jer se neki biju i torbama. Moja karta s ocjenama je 
crvena kao karmin, a Rizvanova ciglaste boje. Poče između 
nas prepirka. 

— Ili si ti trebao proći vrlo dobrim ili ja odličnim! 

— Dogodilo se obratno, šta ćeš. 

— Pa zašto je tako ispalo, kaži ti? 

Slegnuh ramenima: ne znam i nije me briga. 

— Lahko jje tebi kad je tvoj otac prijatelj sa učiteljicom! 

— Pa, neka je, neka i tvoj otac bude s njom prijatelj. 

- Moj otac je — star. 

— Nisam ja tome kriv. A zašto je to važno? 

— Važnoje! 

— Zašto? 

— Neću da kažem! 

Obojici nam se na licu sjajila svjetlost veselja raspustu da 
bismo se dalje prepirali, te počesmo prepričavati o planovima 
ibudućim doživljajima koje nam sprema ljeto. Rizvan se vrati 

na svoje omiljene priče o Španungu preko kojeg je išla Gipsa- 
rina žičara. Oči su mu proširene i pune uzbudljivog žara pred 
nepoznatim. 

— Bio sam je na Španungu, dragoviću moj! — govorio je. — 
Penjao sam se na piramidu i lijepo rukama dodirivao žice! 
Jedanput me Sabitov Velija nagovarao da sjednem u korpu i 
provozam se do druge piramide čak na drugom brdu. A izme- 
đu njih dolina, ispod žica dubljina više od hiljadu metara! He! 
Šipak! Da sam ga poslušć, radnici bi me prebili ko mačka, jer 
do rudnika je bila samo još jedna piramida a pitanje je bih li 
se iz nje živ iskopeljao. A Velija je varalica i— lopov! Velikije i 
snažan, ništa mu niko ne može. Pričuvaj ga se, to je glavno. 
Onje na Španungu svim čobanima car. Ko ga ne posluša teško 
njemu! 

Mnogo je bilo napravljeno planova o tome kako ćemo 
provoditi ljeto na Španungu, pretraživati šumu ne bismo li 
vidjeli vile ljepotice kako igraju kolo na Žunića humku. Vidjet 
ćemo, a to je najljepše, i konje bijelce na kojima će vile dojahati. 
Ponekad ti bijelci izađu sami iz šume na proplanak, da pasu, 
pa se stanu propinjati. Igraju se, a velike grive im se rasipaju 
kao djevojačke kose na vjetru, vihore se kao kose vila-ljepo- 
tica. Vile bijele a konji — bijelci! Neće izostati ni lov na Đulizar 
pticu koja nosi zlatna jaja! O drugim pustolovinama da se i ne 
govori. Uz sve to bit ćemo potpuno nezavisni od druge djece, 
pa iod snažnog Velije! 

Ništa od svega toga nije se ostvarilo. Rizvan je bio okru- 
žen svojim društvom kao kakav mladi princ. Nosila ga je 
bujica svih onih nestašluka koje samo djeca znaju da izmisle. 
Što se mene tiče, čekale su me naše krave, jer je otac plaćao 
govedara samo do ferija. Išao sam s kravama sam na Špa- 
nung, jer je naš omali čair bio zatravljen. Otacje htio da s njega 
skine i otavu da bismo imali više stočne hrane. Drugi su imali 
njive koje su bile već pokošene i pretvorene u pašnjake, te sam 
na Španung išao sam. Društvo su mi bile Ružova i Svilenka. 

Pošto stignemo na Španung, krave se marljivo daju u 
potragu za hranom po šumi i proplancima, a ja, pomalo zapla- 
šen od neočekivane tišine, zastajem, unezvijereno osluškujem 
i počinjem osjećati kako se u meni sa ovom napregnutom 
tišinom prepliću sjećanja na fantastične bajke, Rizvanove priče 

o tajanstvenim bijelcima i Đulizar ptici... Ponekad mi se čini 
da će se odnekud pomoliti kakva opaka zvijerka, možda onaj 
opaki medvjed, nakon što je lovac u njega ispalio metak, 
utrčao u dim od baruta, dokopao se lovca i šapom mu zgulio 
kožu od tjemena do brade. Ništa nije bilo strašnije vidjeti nego 
tog čovjeka. Kad zapucketaju suhe grančice pod Ružavinim 
ili Svilenkinim papcima, ne mogu da razlikuju da li pucke- 
tanje dolazi od njihovih nogu ili medvjeđih šapa! 

Oslobađajući se pomalo od utvara, stajao sam na pustom 
puteljku što se žlijebio između ilovičastih vododerina, zurio 
u grmljem okruženu samotnu piramidu, osluškivao tiho pre- 
denje žičare i pratio pogledom prolaske punih i praznih korpi 
od rudnika prema Fabrici i unatrag. Kad s vremena na vrijeme 
korpe stanu i zujanje prestane, nastane bezglasan, samo u 
šumama poznat, prijeteći, miik iz kojeg se ne može nikuda 
pobjeći. I kad dječija mašta oslabi, splasne, nestane uobraže- 
nih opasnosti, čuje se pjev ptica popaca kojem se pridružuju 
umirujući klik slavuja u dubokom lugu, začuje se potom drugi 
slavuj-ženka pa nastane čavrljanje udvoje sa dvije suprotne 
strane planinske čuke. 

Krajolici oko Španunga su divlji i pitomi. Divljina je u 
nepreglednim mračnim šumama i lugovima sa pitomo oiviče- 
nim uvalitim njivama kao ostrvcima u moru. Zarobljen sam 
mislima na vilinske konje, stojim u sjenkama lijeski, odgonim 
strah mračne tišine i pribiram hrabrost, iščekujući kad će se 
pomoliti krilati bijelci. Sad će izjuriti kroz onaj proplanak, 
zanjiskat će i započeti se propinjati. Na mahove sam ih vidio, 
ne mogući da razlikujem da li stvarno ili u svojim razdražlji- 
vim mislima. Sanjao sam stojeći i gubio svaku vezu sa ovim 
svijetom. Kad se niz stepenaste bregove šume počne otiskivati 
lahor, šuma zašušti, ugledam ples njihovih teških griva, le- 
bdenje u vazduhu paunastih repova, srce mi se grči, zakuca 
jače, zalupa kao čekić. Evo ih! Zebem, gledam, ne dišem, 
ispunjen sam strahom i snažnim, gotovo blještavim slikama 
što su izrastale iz moje maglovite uobrazilje poput aveti, ništa 
manje sugestivne od stvarnosti koju prožima neka nadosje- 
tilna čežnja. Počinjem da ih dozivam bojažljivo, glasom kao 
da mi onaj strah čuči u grlu: 

— Dođite, ljepotani! Dođite, ja sam vam prijatelj'!... 

Kad sam počeo gubiti svaku nadu da ću vidjeti vilinske 
bijelce, razmišljao sam i sanjario o vilama dugih zlatastih kosa 
u bijelim vazdušastim haljinama... U napregnutom iščekiva- 
njima dolazile su misli na divove na koje podsjećaju ogromni 
čvornati grabovi što su kao kvočke natkriljivali sitno šipražje. 
Ispunjen strahom i živom uobraziljom na njih, sve sam se više 
ukupljivao, kamenio, želio da nekud umaknem iz beskrajne, 
mračne šume, čija je tišina djelovala na me kao zla prijetnja. 
Plete li šuma, možda, protiv mene neko zlo? Zašto nema ni 
daška vjetra da razbije ovu podmuklu tišinu ispunjenu prijet- 
njama? 

Dozivao sam Ružovu u pomoć, a ona, braneći se od rijet- 
kih muha, ili po svojoj kravljoj navici, ili je ljuta što je pozivam 
u nevakat, dolazila mi da je grlim, češem između rogova, 
govorim joj, uplašen i razdražljiv, nesuvisle gluposti. A ona, 
od zadovoljstva, ispušta slinu na usta i namješta zgodnije 
rogove, šali se sa mnom, bola bi se tobože. Pa bi da već ide, 
vuče je sočna planinska trava koju malo podalje Svilenka 
zadovoljno žvače oklempitih ušiju, dignute glave, gleda zado- 
voljno u nas i žmirka. 

— Ne idi sad, strah me je! — govorim Ružovi. 

Ona klima nevoljko glavom kao da mi se čudi, zabacuje 
glavu snažno na veliki trbuh da tobože otjera muhu. Pa bi 
ostajala i dalje sa mnom kao da je razumjela moju nevolju. 

Ružova i njena kći Svilenka su najbolja životinjska bića na 
svijetu. Na vrijeme su izlazile iz šume na izlokani put znajući 
da su njive došle i da će ih on odvesti u hladoviti sjenik u našoj 
štali na podnevni odmor i mužu. Ružova se njihala punih 
velikih trbuha, isteljena hraniteljka, lijepih očiju i dugih crnih 
trepavica, ponosita i kuražna da se i sa najjačim bikom pobode 
ako je trebalo braniti ugled naše štale. Bila je stroga majka i 
gospodarica svoje hajvanske porodice koja je, kad je bivala s 
vremena na vrijeme i brojnija, morala da se vlada po njenim 
pravilima. Uvijek je išla prva a za njom ostali, tačno po strani. 
Ako bi se kakvo mlado neposlušno june pobunilo, Ružova bi 
ga brzo oštrim rogovima stjerala u red. 


Jednog popodneva, pošto sam sjavio krave, saznadoh od 
matere, koja kao da se nešto iščuđavala, da nam je došla moja 

učiteljica Zehra. Mati je prosto šaputala kao da se radilo o 
kakvoj uroti. Kad saznadoh daje učiteljica već otišla, odlahnu 
mi, te zahvalih Bogu što nisam bio kod kuće. Učiteljica nas nije 
ranije posjećivala, premda se viđala s ocem u vrijeme kad bi 
na vjeronauci zamjenjivao Muhidin-efendiju. Novost je bila u 
tome što se upriličavalo otvaranje odjeljenja jasičke škole u 
prizemlju naše kuće gdje je za sada mio mekteb. Mati priča 
kako je učiteljica lijepa i velika gospođa. Zbunjena učitelji- 
činim izgledom i očevim gledanjem na nju, materi se omaklo, 
te prolila na tablu fildžane s kafom. 

Poslije sam učiteljicu viđao na rijeci u kupaćem kostimu. 
Ponekad bi s njom bio u društvu Zarif-beg iz Č. Bio je rume- 
nog lica kao bulka i okruglog kao mjesec. Učiteljicu sam viđao 
s njim u njegovu fijakeru naviksanom kao za paradu. U fijaker 
su bila upregnuta dva lijepa i ponosna bijelca. 

U nekim prilikama praviojoj je društvo inženjer Racković 
iz tvornice gipsa. Povremeno se uz nju viđao i student Safić, 
kome je naše kupalište bilo omiljeno mjesto ljetnih živovanja 
(dolazio je iz čaršijske periferije, sin bogatog oca i ženskar). 
Najviše se družio sa plavušom Zijom, kćerkom tvorničkog 
mašiniste Hergića. Mi, uzrasliji, divili smo se ovome visokom, 
vižljastom Don Zuanu, koga smo, ne znajući mu pravog ime- 
na, međusobno zvali Majstorom, zna se u kakvom poslu. Kad 
se pomoli uz rijeku u kratkim pantalonama i košulji kratkih 
rukava od svile, neko bi doviknuo glasnim šaptom: "Eto 
Majstora!" Djevojke su ga gledale još pozornije a uokolo bi 
zavladao tajac. 

S kakvom je samo vještinom skupljao oko sebe Žženskinje 
koje ga je obasipalo bezobraznom pažnjom na koju smo neka- 
kobili ljubomorni. Dočekivale su ga uvježbanim zavodničkim 
osmijesima, veselim sjajem očiju, a Zija mu je bila u vlasti kao 
prilježna kuja! 

Osim Ziji, Majstor se onako nehatno približavao i gospo- 
đici Jarmili, piljio u nju kao u svoje novo otkriće, povjerljivo 
joj se smješkao. I ona je njemu uzvraćala iako je, po općoj 
ocjeni, bila najljepša djevojka na kupalištu. Poslovično je 
Žmirio na jedno oko kao da mu sunce smeta, a ustvari je to bio 
njegov prokušani manir majstora-lovca. 

Dokje Zija u vodi na plivanju (sada je šalje samu u vodu), 
onje uz Jarmilu. Videći ga u novom društvu, Zija prosto gubi 

glavu, počinje nešto oko njih da traži a da ne zna zapravo ni 
šta. Smeteno bi oko sebe razmještala odjeću, sandale, svoje ili 
njegove, nešto razmišljala, ponovo se vraćala na staro mjesto. 
Kad njezin voljeni ni tada ne bi dolazio ili se pravio da sve to 
ne primjećuje, Zija počne razmahivati velikim peškirom, to- 
bože istresa ga, ponovo ga prostire. Kad ni to ne pomogne, 
zastajala bi i gledala u ono dvoje začuđenim očima, plavuša, 
bijela kao sir, nagrizena ljutom ljubomorom. Pa bi poluglasno 
uzviknula kao za sebe: 

- Bezobraznici! 

Na jesen te godine Jarmila je bila isprošena za uglednog 
ljekara. Brzo poslije toga bi obavljeno vjenčanje uz velike i 
bogate svatove. A nekoliko dana poslije toga, pošto je otišla 
sa suprugom na bračno putovanje, vratila se ocu kao pogre- 
šno adresirana poštanska pošiljka. Šaptalo se i pričalo u "po- 
vjerenju" o vezama nevjeste sa našim Majstorom. U pitanju je 
bila djevojčina neporočnost koja je u tadašnjim konzerva- 
tivnim krugovima gospodskih skorojevića bila pod snažnom 
lupom istraživanja. Te priče je na posredan način potvrdio i 
nevjestin otac, korpulentni gospodin sa cvikerom na rume- 
nom licu, upravitelj tvornice gipsa. Kao strastven lovac, ne- 
gdje u lovačkom društvu za vrijeme večernje lovine sa žara 
intimnoje kazao da će njegov najbolji budući ulov biti student 
Safić — glavom. Samo da mu zgodno dođe na nišan. 

Nevolja je bila što je Majstor znao otkud vjetar puše i 
nikad nije naišao na Javorekovu dvocijevku. 

Sa učiteljicom Zehrom stvari su se razvijale nešto drukčije. 
Ona nikad nije dolazila na glavno kupalište. Nekoliko stotina 
koračaja uzvodno nalazilo se ušće Mošće, koja je, za vrijeme 
izlijevanja, poslije velikih kiša, izgradila na samom ušću neko- 
liko sprudova obraslih mladom rakitama. Sprudovi su bili kao 
išpartani usljed vodenog plakanja i nanosa pijeska i šljunka 
pa su ovdje ondje ličili na dine po morskim kupalištima. 
Između vrba bilo je mnoštvo prijatnih sjenika, te su ovdje 
dolazili kupači koji nisu željeli da se odveć izlažu očima rado- 
znale svjetine i dječurlije. 

Kad smo Velija, Musa i ja pošli da se spustimo niz visoke 
talase poviše Porčina pristaništa, na dinama onog toplog 
krajolika, što se poput malog poluotoka uvlačio u razlivenu 

rijeku, ugledasmo učiteljicu. Ležala je na velikom frotirnom 
peškiru, pa, čuvši naše korake i razgovor, pridignu se na 
laktove, koliko da nas vidi, zatim se opet spusti na prostirač i 
bezbrižno namaknu sunčane naočale. Pođoh da pobjegnem, 
ali me Musa skliješti snažnim rukama za nadlanicu i zadrža. 

— Ima li vrućine, gospođice? — upita Velija. 

— Ne, ne... vrlo je ugodno — reče učiteljica i opet se pridi- 
gnu, sada, kako mi se činilo, iz uljudnosti. Dok nas je gledala, 
osjetih kako se počinjem crvenjeti sve do ušiju. Potom je, 
nemajući kuda, pozdravih propisanim školskim pozdravom. 

—- Oh, to si ti, Šahine? Kako si?... Znaš li da plivaš? 

Odgovarao sam oborene glave kao kakav neotesani seoski 
deran. A ona me pozva da priđem bliže pa mi reče da joj se čini 
da se nešto stidim, čak tuđim. Zašto? Nije li ona moja učite- 
ljica, a ja njezin, kako je rekla, najbolji đak! Potom me upita 
kako je moja mati, je li zdrava, što radi... Tada sam nekako 
najviše vidio njezinu dotjeranost i urednost: od lakiranih 
nokata, dugih i zašiljenih kao terzijani za tamburu, glatke, 
nešto preplanule kože do dugih očnih trepavica i lakiranih 
nokata na malim stopalima koji su izvirivali ispod kaiševa 
natikača za kupanje. Ona i njene stvari oko nje izazivali su u 
meni gotovo strahopoštovanje. Kroz misli, zamućene maglom 
neiskusnog dječaštva, postajalo mi je sve nekako odjednom 
nejasno, zagonetno, pa se onda počela u meni da bistri jedna 
nova misao o svijetu koji nisam poznavao: Bio je čaroban, 
zamaman, po vanjskom izgledu dražestan i privlačan za ma- 
štanja svake vrste. 

Njene haljine, bijele ljetne sandale sa visokom potpeticom, 
njena kosa koju je dijelila po sredini, crna kao čivit, velike crne 
oči, veličine zrelih crnih maslina, preplanula koža po rukama 
inogama, sjajna kao biljur, sve je to bilo kao podvučeno nedo- 
hvatljivom otmjenošću i obiljem profinjenih pokreta ruku, 
svojstvenih pravoj gospođici. 

Gledam niz Musu i Veliju, golišave do pojasa, već ra- 
zvijenih prsa i prorijetkih malja po njima, u dugim bijelim 
gaćama, što su im se od mokrine pripile uz tijelo... Pogledam 
niza se, obuzimaju me neka tjeskoba i stid. 

Uhvatih mlinareva sina Veliju za ruku i povukoh ga da 
idemo. A on ne skida očiju sa učiteljice, slabo se otima i reče 
bez nade: 


49 


— Hajde, gospođice, da se provozamo u lađi! 

— Ne, hvala, ne bih... Idite vi samo... 

Otisnusmo lađu sa plitke šljunčane obale. Musa vrisnu 
kao daje želio da dade oduška svojoj velikoj snazi i nakuplje- 
nim osjećajima muškosti. Učiteljica nas je promatrala naslo- 
njena na lakte pa nam u jednom trenutku prijateljski mahnu 
rukom. Ja se okrenuh da ne gledam u nju na način kako su je 
gledali moji drugari. Njihov način govora o njoj smetao mi je, 
te sam na njihova bestidna pitanja i opaske odgovarao — šut- 
njom. Malo je falilo da me ne baciše zbog toga u zapjenušale 
talase. 

Pred večer, kad sam se vraćao kući, ugledah oca u društvu 
sa učiteljicom. Žurio sam kući zbog krava a i straha da ne 
budem kažnjen zbog zakašnjenja. Kad sam vidio oca — odla- 
hnu mi. Bezbrižno sam zastao, skriven iza rakita, i promatrao 
kako učiteljica gleda u njega svojim mekim, kadifastim očima, 
smješka se, zadrži časak pogled na njegovim maljavim prsima 
što vire ispod otkopčane košulje i pažljivo sluša njegov govor. 

Iduće nedjelje s njima u društvu bio je i Džavid-efendija, 
mlađi očev kolega i prijatelj, visok i koščunjav, dječijeg lica, 
muallim u Zarif-begovim Doljanima. Do njegova omalog 
džemata u proljeće i jesen dolazilo se blatnjavim putevima i 
pješačkim nogostupima. Selo u podnožju brda, gdje u sušnim 
godinama rastu poslaba žita, gnijezdilo se na zapadnoj strani 
ispod mrkih planinskih kosa, te se džemat nalazio u lijepoj 
zavjetrini i romantičnoj pitomosti. Na brežuljku kupastog 
oblika, usred sela bijeljela se džamija, nekako sva u skladu s 
veličinom džemata, poput zaspalog labuda. Kad se pješak 
pođe spuštati s brda u selo, slika tih kućica, džamije, male 
rječice što opasuje selo ispod planine nalik je na lijepu idiličnu 
bajku. 

Otac se počeo sve više brinuti za svoj vanjski izgled. Za- 
htijevao je od matere da mu pegla pantolone, češće je mijenjao 
košulje, svako ili gotovo svako jutro se brijao i obično iza 
ikindije odlazio prema rijeci. Mati ga uznemireno posmatra, 
nekad gleda kroz prozor za njim kako odmiče niz hodžinske 
njive. 

) — Kud li ovo ide onako spremljen svaki dan? — reče mati 
kao za sebe ali s očiglednom namjerom da i ja čujem. 

— Ja znam kud ide... 

— Kuda? 

— Šta ćeš mi dati da ti kažem? 

— Zar si zaboravio kako sam ti, krijući od oca, davala 
pokoji dinar da sebi kupiš slatkiša u Osmana Arnauta? 

— Sastaje se sa učiteljicom! 

— Sa učiteljicom? Onom tvojom? 

- Ahaaa... 

— To oni, bezbeli, nešto oko škole... Šta bi drugo? — reče 
mati zamišljeno gledajući u me. Vidio sam da je bila zabrinuta 
ali je svoje prave misli krila od mene. 

— Ne znam... — rekoh slegnuvši ramenima. 

Mati se upadljivo počela dotjerivati. Češće se češlja, mije- 
nja haljine, salijeće oca na razgovor, smije se. I otac se osmje- 
hne, malo se upitno zagleda u nju, čudi se nečem. Mati više 
ne gunđa da joj je teško peglati pantolone. Pegla mu čakii ljetni 
kaput od tvida, očisti mu i naviksa cipele, mazno ga nutka 
kafom, raspituje se kad će se vratiti da zna kad će prigotoviti 
večeru da se jelo ne okaveda, izađe za njim pred kuću da ga 
isprati. Otac se osmjehuje i — odlazi. 

Nekoliko dana kasnije posjetio nas je Džavid-efendija. 
Otac ga zagrli, razdragano se ispitaše za zdravlje. Mati se 
našla u poslu, raspituje se za Džavid-efendijino zdravlje, 
porodicu, a on se ljubazno smije, odgovara na pitanje, raspitu- 
je se o materinu zdravlju, pita u šali sluša li je dobro otac. 
Napomenu da će i on, inšalah, za jednu heftu sebi stavitijaram 
na vrat, tojest — ženit će se pa baš svratio do oca da ga pozove 
u svatove i da mu on, otac, prouči vjenčanu dovu. Mati mu 
čestita i prostrije ćilimak da sjedne na bašču. Ne znam o čemu 
su razgovarali otac i Džavid-efendija jer sam ogrtao krumpire 
ali u jednom tobože slučajnom prolazu pored njih čuh Dža- 
vid-efendiju kako govori: 

— Eh, koliko si ti noći, Ibrahime, slatko spavo dok sam ja 
ovuda prolazio na zekanu svog džematlije Džafera pod Me- 
mnunin pendžer! A vraćao sam se u zoru. Po svu noć jedno 
drugom gugućemo, milujemo se očima i riječima. Iz očiju 
samo što frcaju iskre želja, nefsa, aman jarabi! Amo, valja 
trpjeti, poslije je slađe... Pođem u zoru kad mujezin Zauči 
sabah. Ja gore pod Memnuninom kućom na brdu ko lakat, 

visina je nad Bistricom veća od dvije stotine metara a doli 
ravnica i džamija. Rječica se iskri na mjesečini a mujezin veliča 
Božije ime. Kao da i meni dovikuje: "O, Džavide, dosta je više, 
azgine jedan! Gubi se, uhvatit će te dan!" — smijao se Džavid- 
efendija. — A ja samo još otkinem đul ružice iz Memnunina 
cvijetnjaka i bacam se Zekanu na sapi, jurim prema Bistrici da 
uzmem abdest i ujagmim rani sabah... 

— Eh, nek je hajirli i čestito! — uzvikne otac i dodade: —- 
Samo kad bi malo više razumijevanja za školovan ženski 
svijet, cijenio ga, brate... To su ti lučonoše znanja, prosvje- 
ćivanja... 

— Niti ih volim, niti ih mrzim, Ibrahime... Ona učiteljica, 
kazat ćemo — lijepa je ali — iskvarena modom, opoganjena! A 
ja kad dođem odnekle kući utučen, uvrijeđen na čiju ljutu 
riječ, dođem u namirisanu sobu, mehkotu mindera i ćilimova, 
dočekat će me prijateljski Memnunin osmijeh, toplina kuće, 
ispunjene mirisom njezine čiste duše. "Bujrum!", kazat će. 
"Jesi li se umorio, kako si putovao, hoćeš li kahvu? Stavit ću 
na mangalu malo anduza da zamiriši...!? Memnuna će mi 
zagrijati ražalošćeno srce, vratit će me porodičnom miru, 
toplini i tišini nad kojima širi krila bijela golubica... A uči- 
teljica? Ona je, brate, pokradena, svak pomalo uzme, otme 
okom, a ona ostane ogoljena ko mlada voćka kojoj su jogu- 
nasta djeca sve plodove a i po vrhu polomili grane, ostavilije 
jadnui očerupanu... 

— Onda ti nisi za otkrivanje naših Žena što naši učenjaci 
zagovaraju u Sarajevu... Čitao si, bezbeli? — otac će. 

— Pa da ti reknem po duši — nisam. Zar Allah nije naredio 
da pokrivaju svoja ukrasna mjesta!? A šta ima na ženi da nije 
ukras? I nije to samo tako. Kad ih gledaš napola gole po čaršiji 
adane govorimo onako na kupalištu ko tvoja učiteljica, vidiš 
kako ti je po vjere nestalo! Živ čovjek ne može da ne gleda, 
brate!... Pogledaj sunce. Da Bog naredi da se samo malo poma- 
kne prema zemlji — sve bi izgorjelo! Svemu je data prava mjera 
i čovjek je u svom interesu dužan da je poštuje... 

Otac me ugleda kako dotjerujem tobože rasklimanu drža- 
licu na motici pa mi ljutito dobaci: 

— Šahine, ne prisluškuj šta se govori, već idi i okopavaj 
krumgpire! 

Džavid-efendija je ostao na ručku i upadljivo hvalio mate- 
rinu spremku, čistoću i red u kući. 

- Pomalo... pomalo — mati je zahvalno odgovarala. 

Kad se sutradan otac obukao ljepše nego obično i pošao 
u džamiju na ikindiju, mati me pozva u sobu i reče: 

- Šahine, znaš li da se tvoj otac plaho zagledao u uči- 
teljicu? Kako se obukć rekla bih da će njoj tamo neđe kod 
vode. Već da odeš za njim, prikradi im se i poslušaj šta će 
govoriti pa ćeš mi kazati. Hoćeš li poslušati majku?... Dat ću 
ti dvodinarku i čitava četiri sladoleda. 

- Hoću. 

— Čuvaj se da te otac ne vidi! 

— Ne brini se ništa, majko! 

Učiteljica je, doista, bila na ušću kao i obično. Zatekoh ih 
kakojedno pored drugog sjede. Riječi im tihe, poneki slabašan 
smijeh na beznačajnu pošalicu. Privukoh se bliže uz grm 
razgranate rakite. Otac joj je nadugo govorio kako muje noć 
bila duga, kako su mu neki trenuci bili svijetli. U njima se ona 
prikazivala i smiješila, odlučila se da bude njegova, da budu 
najsretniji ljudi na svijetu... A onda bi ga zahvatile sumnje, 
očaj, ona mu uzmiče. Ni u snu mu misli nisu dale mira. "Pa, 
evo, sada, hvala Bogu, dođe i čas da se konačno sazna kakva 
mije sudbina..." 

Učiteljica je slušala očeve riječi, nemirno doticala rukama 
svoje naočari, popravljala kosu, zurila nekud u daljinu i, s 
vremena na vrijeme, svraćala pogled na njega. A on je naširo- 
ko pričao o svojim razlozima i svojim osjećajima, svojoj velikoj 
ljubavi. Sad ga je češće pogledavala. Oči sujoj se sjajile, rastvo- 
rene više nego obično, ali u njima se nisu mogle vidjeti njihova 
kadifasta mehkota i toplina. Pokazivale su njeno iznenađenje, 
možda zapanjenost, pa onda, pošto ju je sve snažnije doticao 
žar njegovih riječi, priznavala je sebi da se ne bi mogla zakleti 
da u njoj, i prije, i sada, nije zatreperila neka tiha, uzbudljiva 
toplina od njegova smijeha, njegova glasa, riječi, plahosti i 
neke iskonske muške snage u njemu koja ju je nekako strasno 
dodirivala. Ali ona, čiji je život, u mnogo čemu, bio drukčiji 
od njegova, čija duša nije znala ni za kakve uboje ni ožiljke od 
pretrpljenih udaraca života — brzo je sve zaboravljala. Za nju 
su to bile i ostale, po njenim mjerilima, samo sitne Životne 

epizode kao i mnoge druge koje su dolazile i odlazile kao nove 
haljine koje se, zatim, zanosane i demodirane, daju siroma- 
šnima ili bacaju. 

A Ibrahim-efendija je izgarao u svojoj sretnoj čežnji poslije 
susreta s njom. Oni su mu svojom "uzvišenošću" ispunjavali 
čitavu ličnost i sav njegov život neslućenim nadama i mašto- 
vitim mogućnostima koje je gotovo vidio na pomolu. Strasno 
je želio zakoračiti u njen život, da bude uz nju, da bude što 
bliže tzv. višem društvu, školovanom svijetu, da se oslobodi 
svoje istine o sebi koju je proizvodilo njegovo usamljeničko 
osjećanje, lišeno stvarnog i istinskog znanja o sebi, o svojoj 
vrijednosti, vjeri koju je nosio i koja ga je iznutra obasjavala, 
ali čije svjetlo, zaslijepljen neostvarenim ličnim snovima i 
čežnjama mladosti, nije bio u stanju osjetiti. Što su njegova 
osjećanja prema učiteljici bivala užarenija, sve su ga više. 
zabrinjavale sumnje u nedovoljnu ličnu vrijednost, pa gaje 
nagrizao strah da nije ravan svojoj dragani koja je u njegovoj 
uobrazilji sve više dobijala oreol uzvišenosti. 

Slika tih očevih razmišljanja bila je označena u njegovoj 
svijesti bojama bespomoćnosti u praznini ideja o životnoj 
zadaći što je bila pred njim i, na mahove, činila mu se nevi- 
đenom besmislicom! Sjećao se rahmetli Nezir-bega, njegove 
bajramske dvobanke u srebru koju mu je davao da svi vide i 
šaljivo govorio: 

— Ja, vala, da znam da neću morati mrijeti, nikad pare 
jedne hodži ne bih dao. To ti je bačena para! Ni u šta! Ali na 
kraju valja doći prvo njemu pa tek onda Bogu! 

— Pa...? Što ne čuvaš svoje pare, Nezir-beže? — uzvratioje 
otac ljutito. — Trebalo bi da ih dobro čuvaš pa da ih i poneseš 
uza se, ne bi li za njih kupio džennet! Ovako ga, beli, dobiti - 
nećeš! 

Kad je završio sa svojim ljubavnim ispovijedima, Ibrahim- 
efendija izjavi da ne vidi drugog kraja svemu ovome nego da 
zaprosi njenu ruku. Nikad neće dozvoliti da se ona pokaje ako 
se odluči da bude njegova. Naprotiv, sve će činiti da je, koliko 
mu god bude bilo moguće, što više usreći. Učiteljicaje kratko 
razmislila, reklo bi se da je već imala spremljen odgovor na 
njegovu ponudu, a zatim, gotovo mazno, kazala: 

— Hvala ti, efendija, na tako ljubaznoj ponudi. Kad dolazi 
od jednog uvažena i, u svakom pogledu, privlačna muža, ona 

svakoj ženi može činiti samo čast! Ali ti imaš ženu, zar ne? A 
bojim se da neke stvari o meni ne znaš. Bit će da me jedno- 
stavno još dobro ne poznaješ... — Nije očekivao da će ga tako 
glatko odbiti. Kao poparen diže glavu i zagleda joj se po- 
stranice u lice. 

-Što hoćeš time da kažeš, Zehra? 

- Ja imam mladića s kojim se viđam više od dvije godine. 
Ovih dana bi trebalo i da dođe. Bit ću iskrena: moji se čak paze 
s njegovima, posjećuju se. Moj brat Adnan je ljekar a i Haris 
je tek završio. O svemu već postoje i neka utanačenja. Što se 
tiče našeg prijateljstva, stalo mi je do njega, ali to je, izgleda — 
sve! 

— Prijateljstvo...?! — reče on. Jezik kao da mu se zavezao, 
riječ nije znao više da prozbori. Oči kao da su mu se zamaglile 
pa se onda zažarile jarošću, gubitkom ravnoteže, ubio bi, satro 
sve oko sebe. Nešto kao da je izrekao nalik na jauk i ponovio 
zaprepašćeno: "Prijateljstvo, prijateljstvo... priležništvo... 
konkubinat... ljubavnici... Već ušlo u te ovo evropsko... ovo o 
mušku i žensku! Bože! Zašto? Vjera dozvoljava..." 

— Nemoj biti staromodan, efendija! Ta zar i ti nemaš svoju 
mladu i lijepu ženu?! Kako bi to izgledalo da uzmeš i drugu! 
Prošla su ta vremena... Već, ostat ćemo prijatelji, možda ćeš me 
naučiti štočem vjerskom što će mi koristiti, o tome slabo ja što 
znam. 

— Nema nikakvih razloga ako su nam srca jedno... 

Ona se tiho smiješila, vrtjela glavom, a on gledao u nju kao 
u nešto u što je založio cio svoj život, a to mu izmiče, za- 
svagda, zauvijek. Činilo mu se da negdje propada, vidi pod 
sobom strašnu provaliju, htio bi da uzmakne, silom i snagom 
se odupire. Odjednom mu izađe pred oči slika te blistave 
građevine koju je sam istrajno gradio. Pretvarala se u maglu 
i dim njegova slatka bajka, rušila se u strašnom tresku, smrači 
mu se pred očima i učini mu se da je nastala propast svijeta! 
Ali se ništa ne desi. Ona gaje gledala kao i prije svojim toplim, 
velikim očima, lijepog i nepojmljivo ravnodušnog lica, za- 
bacila je glavu nazad i mazno mu uzvratila: 

— Eh, kakvi ste vi muškarci! Sve sami sebičnjaci. Pa da smo 
se sreli u nekom drugom vremenu... ne velim... hm! Moramo 
nositi svak svoj tovar o vratu kako ga je kome sudbina odre- 
dila. I ti bi morao da vjeruješ u sudbinu? 

- Sudbinu? 

— Daaa... 

Nije joj ništa odgovorio. 

Poslije nekoliko dana opet je odlazio na ušće Mošće. Go- 
nile su ga neke nemoguće nade, čežnje. Možda je želio samo 
u prolazu vidjeti učiteljicu, da olakša duši. Ali je zatekao uz 
nju inženjera Rackovića. Leže jedno uz drugo na gotovo nedo- 
zvoljenoj razdaljini, gledao iza rakita nekoliko trenutaka u 
njih, ukipljen, skamenjen, zatim glasno pljunuo, okrenuo se i 
pošao uz travuljinom i grmljem obraslu obalu rijeke. Gazoje 
ne gledajući na šta staje, brzao, sve žurnije, kao daje od nečeg 
bježao. Glava mu je gorjela, pekle ga oči, misli neposlušne i 
uskovitlane, postiđen, znao je da mora da ide, bilo kud, da 
bježi, da olakša bol što mu se gnijezdila u prsima kao mora u 
ružnom snu. 


: Poštoje saznala što se dogodilo, u materi je narastala Živa 
ženska misao, sa ženom rođena: da se žena mora boriti za 
svoju sreću samo ženskim oružjem. Postajala je sve urednija, 
prilježnija i krotkija. Izgledalo je kao da je otac nosio u sebi 
neviđenu ranu, koju mu je ona sada pažljivo vidala i, svim 
svojim bićem, nastojala da mu rana što bezbolnije zacijeli. 

A kroz Brezice su s vremena na vrijeme prolijetali, poput 
razljućenog roja osica, podmukli glasovi kako se sa efendijom i 
učiteljicom iz Jasike "nešto" događalo, te kako to, šta se to desilo? 

U ocu je skriveno plamsao bolni, čak očajni, plamičak 
nade. Kakve? U šta? Ni on mu nije znao objasniti smisao. Tek 
bio je prisutan, poticao ga na misao o Zehri kao sotona. Zato 
se on, kako je uostalom i obećao učiteljici, zalagao da se uredi 
prizemlje naše kuće za školu. 

Te jeseni krenuše Brezičani da se škola seli u Brezice. 
Majstori su žustro i užurbano poslovali. Bili su postavljeni 
novi prozori, preuređeni zidovi, napravljena ograda dvorišta, 
sve obojeno, došle nove klupe i ostali namještaj i učila. S 
vremena na vrijeme pojavljivala se i učiteljica, progovorila bi 
koju i s materom, ali je mati nije pozivala u kuću. Otac bi joj 
predbacio: šta se boji, ima red, pa imat ćemo koristi od škole! 
Samo da se pođe od mene i mog pješačenja po blatu i studeni 
a da se ne govori o honoraru Za vjeroučiteljevanje! 

Svejedno, mati je ostajala kod svoga, šutljiva i tvrdoglava. 
Kad bi je učiteljica upitala: "Kako si, efendinice?", ona bi 
odgovarala potiho: "Dobro, hvala Bogu!" 

Objavljen je i svečani otvor škole. Došle su brojne zvanice 
iz čaršije, osobito ljudi iz prosvjete. Mirisali su janjci na ražnje- 
vima. Bio je pozvan i fotograf. Otac je morao da gleda kako se 
"gospoda iz čaršije" roje oko lijepe učiteljice, kako ona s njima 
vodi vesele razgovore, može se pretpostaviti kako mu je bilo 
pri duši! 

Misao na iskustvo koje je nosio kao poniženje i uvredu, 
pošto je nekoliko dana poslije "objašnjenja" sa učiteljicom 
vidio uz nju na ušću Mošće gospodina Rackovića, boljela ga 
je više od svega! Zašto li je kazala ocu za brata, ljekara Adna- 
na, koji je nikad nije posjetio, niti joj je dolazio mladi ljekar 
Haris za koga je trebalo, navodno, da se uda? 

Pričalo se da se ponekad opijala, jer joj nije polazilo za 
rukom da sasvim "osvoji" gospodina Rackovića, nije mogla 
da slomi i uništi njegovu ponosnu i lijepu suprugu, Zagrep- 
čanku, plave krvi, majku Rackovićeve dvoje djece s kojima se 
mogla vidjeti u velikom parku tvorničke vile za vrijeme šetnje. 
Dotle su odmicali učiteljičini odnosi sa inženjerom koji je često 
slao poradi nje tvornički automobil, moglo se samo nagađati. 
Otac je od svih tih priča ponešto znao, ponešto naslućivao, pa 
je u zgodnim prilikama pokušavao da joj izokola natukne 
kako bi valjalo da malo više pazi na sebe, da čuva dosto- 
janstvo, izlagao joj svoja gledišta o ženi, isticao ženske vrline 
u dobru, mane u nedozvoljenim postupcima, ali sve je to 
Zehra uljudno slušala i nastavljala onako kako joj je tražilo 
srce. Tako je plamičak očevih nadanja pomalo gasnuo. U nje- 
mu je ostajao samo njegov jal što je graničio ponekad s mrž- 
njom zbog nemoći da pretoči ono što je znao iz svoje glave u 
njezinu. 

— Prođi se, efendija, tih starinskih nazora — rekla mu je u 
razgovoru. — Druga su vremena. Sve to pripada prošlosti. 

— U mojim riječima su i prošlost i budućnost! — uzvratio joj 
je oštro, pa pošutjevši, poučno dodao: 

— Ako je Božija milost u davanju života i svega ostalog, 
uputa je za život još veća milost, treba je pripaziti, držati se 
njenih pravila! 

— Ko još danas tako govori, efendija? Ko će znati ko je 

čovjeka stvorio? Nije on kriv što je morao doći na svijet, a kad 
je već morao, onda ima pravo da radi onako kako želi i da 
uživa kako mu se dopada. 

— Vjere mi, djevojko, ti si prava šejtanska kći! — reče otac 
SUTOVO. 

Ona se zacerekala i veselo nasmijala kao da joj ništa nije 
ni rečeno. Kazala mu da se nada da će on, ako ona već griješi, 
činiti za nju hajr-dovu kod Boga da joj bude oprošteno, jer ona 
ne može drukčije: ko bi gurao ispred sebe ljepote života i 
zadovoljavanja želja u ime nekih ograničenja koja propisuje 
vjera a za njih nema nikakvih očiglednih dokaza! 

Otac je zašutio. 

Poslije neuspjeha sa učiteljicom Ibrahim-efendija je živio 
povučeno. Da bi vrijeme što ga je provodio u kući učinio 
korisnijim, prebirao je po svojim knjigama i zaustavio se na 
djelima Hamida el Gazalija. Njegova znanja iz filozofije bila 
su oskudna, te je djelo "Slom filozofije" odmah odbacio. Mno- 
go je više volio da se upoznaje sa Gazalijevim izučavanjima i 
iskustvima tesavufskih tumačenja otkrovenja. Sama Gaza- 
lijeva otkrovenja za njega su bila od posebnog interesa. Usred 
njegove bolne čežnje za učiteljicom veliki učenjak je govorio 
o džennetskim družicama, njihovoj ljepoti i brojnosti kojima 
će Bog nagraditi strpljivost svojih sljedbenika na ovome svije- 
tu. Kao da mu je sama sudbina namaknula ovo štivo da utješi 
njegovov rastuženo srce! 

Živeći tako između džamije i svojih knjiga postajao je sve 
pobožniji. Sve je dosljednije izvršavao svoje dužnosti koje su, 
u sjenci njegove sjete, poprimale oblik prave, velike iskrenosti. 
Dobro je pazio na svaku dnevnu molitvu, brinuo se da se na 
vrijeme oglasi ezan, često se sim zadržavao u džamiji dabi 
obavio koju dopunsku molitvu, da bi zahvalio na sretnom 
smirivanju zlobnih priča oko njegovih veza sa učiteljicom. 

Za vrijeme dok bi vazio u džamiji, glas mu je bio nešto 
niži, obavijen zbiljom pobožnosti. Pažljivo i obazrivo je činio 
svoje primjedbe na neprilične pojave i ružne običaje u govoru 
koje pokazuju raskalašenost i neuljudnost. Usred tih mirnih, 
iskrenih i toplom pobožnošću nadahnutih kazivanja sjetio bi 
se učiteljice i događaja oko nje... Zadrhtao bi, zastao, osjetio 
kako mu po čelu nabreknjuju krvne žile i iskaču graške znoja. 
U sebi je govorio: "Bože, pomozi mi, odvrati od njih zle misli, 

ti si mi svjedok da sam čist od onoga što može biti neki mi- 
sle!..." 

. Znaoje da se pred njima ne može braniti. Pokušaj odbrane 
samo bi im povećao sumnju, činio bi ga čak smiješnim. Pa bi 
onda, pribravši se, govorio da je Bog svjedok svačijih djela, 
skrivenih misli i postupaka, želeći im na zaobilazan način 
staviti do znanja da je čist od svih mogućih ogovaranja i po- 
tvora. 

— Pojedinci misle da znaju sve. Ne, varaju se, samo Allah 
jedini sve zna i za nas je to najveća sreća što sebi u nevoljama 
uzimamo za svjedoka uzvišenog Boga (neka je slavljen i hva- 
ljen!). 

Kako je vrijeme odmicalo Ibrahim-efendija je sve više 
osjećao kako ga ljudi toplije susreću, u srcima im nestaje podo- 
zrenja. Riječi su im vruće, lica iskrenije nasmijana, raspitivanja 
prijateljskija. Hvala Bogu kad su ga razumjeli! A i on je opet 
postajao sve sigurniji u svojim poslovima, otvorenijeg lica im 
gledao u oči, uzajamno povjerenje je naočigled jačalo sa obje 
strane. Ipak, bio je to i njegov i materin privid. 

Nicale su političke partije kao gljive poslije kiše. A politi- 
čke borbe između partija i pojedinaca uzimale su sve većeg 
maha i odvlačile pažnju džematlija i više nego se moglo do- 
zvoliti. Pa ihje on u džamiji umirivao, oprezno gasio njihove 
političke strasti i upozoravao ih da se najprije moraju posvetiti 
svojim vjerskim obavezama, svojim domovima, odgoju djece. 
U raspaljenim političkim grižnjama u čaršiji su se događale 
tuče. U jednom sukobu su dva čovjeka bila čak ubijena. Ibra- 
him-efendija je koristio te događaje da im zornije kaže kako 
imje najpreče da vode svoje poslove i svoje brige brinu. Činilo 
mu se da im je ponovo postao istinski duhovni predvodnik. 
Uto je počeo češće da dolazi i Zejnil. Kako su Zejnilove veze 
sa Safijom jačale, činilo mu se da jačaju i njihove veze i sa 
Brezičanima. , 

Otac se sada potajno nadao boljoj sutrašnjici. Te nade je u 
njemu budilo vjerovanje da će ljudi od utjecaja u čaršiji pogle- 
dati malo na njega. Eto, naprimjer, pokraj mnogih imama pa 
i po iskustvu i godinama starijih od njega, hafiz Jusuf njemu 
povjerava da ga s vremena na vrijeme zamijeni kao habit na 
džumi petkom. Čuju i pričaju da ima dobrih uspjeha u poslu, 
da su njegove Brezice najbolji džemat u srezu. 

Nekoliko dana pred džamijsku proslavu Poslanikova 
rođendana susretne se sa Ferid-begom. Mislio je da će se kao 
i dosad mimoići. Ali čim ga je ugledao, Ferid-beg, pun srda- 
čnosti, nasmijan i veseo, pođe mu preko ulice u susret. Pruži 
mu prijateljski ruku, pun prisnosti i topline kao da su bili stari 
prijatelji. 

— Mašallah, Ibrahim-efendija, mašallah! Otkad te, brate, 
nisam vidio, đe si, šta si, šta radiš? — tapše ga po ramenu, 
zagleda mu se u lice, trese mu čvrsto stisnutu šaku. Ocu neo- 
bično, zatim ga obuzima dragost, porasta sam u svojim očima, 
smješka se skučeno i — ponizno. Znao je da je mali čovjek i 
mislio da takav u očima čovjeka kakav je narodni poslanik 
Ferid-aga, kandidat radikala, treba i ostati. Poštovanje i prija- 
teljstvo koje mu iskazuje treba i čuvati i učvršćivati. 

- Čujem, Ibrahim-efendija, da si uredio Brezice ko tambu- 
ru! — govorio je Ferid-beg veselo. — Ima da budu za primjer 
ostalima. E, neka si, brate, halal ti vjera. Da je takvih hodža 
više, brate moj lijepi! 

— Pomalo... — otac cijedi riječi kroz zube. 

— Bogami, ljudi pričaju o tebi i fale ti vrijednost na sva usta, 
niđe kraja! Davno je rečeno: Bez turkovasta hodže nema ni 
turkovasta džemata! Pa nek ti je čestito i hairli, Ibrahim- 
efendija! A valjat će ti to, nije šala! 

Onda je uzeo oca pod ruku i odveo ga u Klub na kafu. 

Ferid-beg se raspitivao o očevim poslovima, ljudima, o 
očevu životu, materijalnim prilikama, koju medresu je za- 
vršio, bude li svijeta u džamiji. 

Otac pun oduševljenja priča materi o svom susretu s Fe- 
rid-begom a mati, nepopravljiva sumnjalica, samo ravno- 
dušno sliježe ramenima. Otac zatim spomenu da bi, možebiti, 
preko Ferid-bega mogao doći do matičarskog mjesta. 

— Ne uzdaj se plaho, efendija. Imao je tebi ko udesiti mati- 
čarsko mjesto da si znao. Zar ti Sabrija nije nudio mjesto mati- 
čara prije nekoliko mjeseci? Od gotovine hoćeš da bude vere- 
sija... 

— Ferid-beg ne traži od mene nikakve usluge. Gleda me 
kao vrijednog imama. Kroz to, rekoh, ne bi li štogod učinio. 

— Svak u svojim poslovima gleda da vidi kakvu korist. 

- Šta ja mogu za njega učiniti? Beli je meni muhtač! On će 
sigurno opet biti narodni poslanik i neće mu biti svejedno 
kakav će mu biti koji hodža. 

Mati je gledala preda se. Uviđa da je bolje da šuti. Misli, 
kad nije umio ništa dobro da skroji sa Sabrijom, neće li makar 
sa Ferid-begom. 

Otac ostade zadovoljan ovim razgovorom. Bio je zbunjen 
materinim odnosom prema njegovim naporima da nešto po- 
stigne, prema uspjesima koje je postigao, koje mu svi priznaju. 
Materine riječi u njemu su odzvanjale kao neshvatljiva zavist, 
a onje očekivao da će se večeras zajedno proveseliti, da će mu 
mati kazati koju toplu riječ pohvale, ohrabrenja, ako ne koju 
riječ više od Ferid-bega, a ono barem kao on. 

Podmuklo bagateliše sve njegovo, sveti mu se na miran, 
ali ne manje uvredljiv način. Čini se kao da ništa ne vidi. 
Slijepa! Ako bi se poveo razgovor o nekoj džamijskoj sve- 
čanosti (a poveo bi ga on), ona šuti! Rekne koju baš mora, 
izokola. Razmišljajući zavlačio se kao puž u svoju ljušturu 
sam i tužan. Uzimao je u ruke tespih i predavao se molitvi. 
Tako su mu se opet vraćali mir i smisao za treznije rasuđi- 
vanje. I 

Ponekad bi posumnjao u sebe i pitao se: Da li se uopće 
radi o njegovim ličnim uspjesima? Gdje su granice njegovih 
zasluga a gdje okolnosti koje su mu išle naruku, a o njihvim 
uzrocima se ništa ne zna? Dobre poslove koji se rade u ime 
Boga — Bog podupire u tome, nema sumnje — mislio je. — Pa, 
dobro! Ali, zaista u kojoj je mjeri njegova zasluga u tome? Ima 
li uopće zasluga? "Istina je, Ibrahime", neki glas iznutra mu 
je govorio, — "daje, kad si došao u Brezice, najviše bilo po pola 
safa na večernjim i jutarnjim molitvama a po danu ponekad 
nijedan čovjek." A sada na jaciji bude i po dva safa, uoči petka 
i po tri. Ako je teravija ili kakva svečanost, ne mogu ni da 
stanu u džamiju. A mahfil i musandara se napune ženskinjem 
pa džamija bude kao šip. Doista su ljudi zastupnici Božiji na 
zemlji, imaju slobodu da čine: dobro ili zlo. Stanje na zemlji od 
njih zavisi. Prema tome, puna džamija — tvoje je djelo, Ibra- 
hime!" i 

Tog dana, na dvanaestog rabia, padalo je divno junsko 
veče. Nebojje bilo čisto kao planinski izvor a na njemu svjetlu- 

caju zvijezde kao krijesnice koje se veselo pale i gase u džamij- 
skom haremu. Stara velika lipa širila je miris sitnih cvjetova 
što se bjelasaju na velikoj krošnji kao da su po njoj pale nježne 
pahulje zvjezdanog praha. Ljudi i žene žurno koračaju preko 
harema da signu na akšamski vakat. 

Mujezin Šaban, svečanim glasom i vično, izgovara Oozgor 
sa mahfila ikamet. Sav je u bjelini, visok kao jablan, koščunjavi 
gorštak, pokrivene glave bijelom maramom kao beduin. Ocu 
se sviđala njegova bijela, praznična odjeća koja je, kako Šaban 
reče, bila i njegov tazim prema Božijem Poslaniku. Čuo je, veli, 
od nekog učenog hodže da su se za namaz u bijelo oblačili i 
Poslanikovi drugovi, pa onda mora da jje to najbolji način da 
jedan mujezin isto tako čini. Otac ga je srdačno pohvalio i 
zaželio mu da još dugo godina mujezini i svojim lijepim gla- 
som doprinosi ljepotama svečanosti kao što je ova večeras. 

Sam Ibrahim-efendija je uložio mnogo truda da na naj- 
ljepši način pripremi mevlud. Nije se žalio nikome, materi ni 
riječi o svojim naporima nije progovorio jer je sebi bio utuvio 
da ona ne samo da ga ne hrabri u poslovima već kao da želi 
da mu poslovi propadnu, podmuklo mu se sveti zbog uči- 
teljice. Po vascijeli dan je provodio za tekstovima kasida, 
ilahija, uvježbavajući horove svojih učenika i učenica Željan da 
iskoristi i zadnju mogućnost njihovih glasova. Brižljivo je 
podijelio uloge četvorici imama iz susjednih džemata kako bi 
dojmovi bili što bolji. Učenje Kur'ana povjerio je Džavid- 
efendiji, iako je mnogo toga govorilo u prilog Muhidin-efen- 
diji, ali na njega je bio ljut još od kišnih dana, da ramazZzane i 
ne spominje. Nedoumice oko sopstvene vrijednosti i zasluga 
za buđenje džemata iz učmalosti bile su druga stvar koja je 
tražila od njega da upotrijebi sve svoje umijeće, da pokaže 
svima koji ga ne vole što može i koliko zna! Tako pripremljen 
kao, uostalom, i ostali učesnici u programu proslave, nimalo 
se nije uplašio dok je svečanim glasom iz mihraba, okrenut 

, džematu, učio dovu poslije akšam-namaza i ugledao kako u 
džamiju ulaze tako ugledni gosti kao što je Ferid-beg i njegov 
prijatelj — Sabrija. Mirno je molio Boga u ime svih da primi 
njihov zajednički akšam-namaz, da ih sve usmjeri dobrim i 
ispravnim djelima, da im bude milostiv, okrene njihov porod 

pravim putem i da svima podari svako dobro i sreću ovoga i 
onoga svijeta. 

Pa ipak, pokraj svih njegovih napora i čiste istine da je 
program protekao u najboljem redu, o čemu je svjedočio go- 
tovo grobni mir ove velike mase svijeta od kojih su mnogi 
morali ostati u haremu uz široka džamijska vrata — nije sve 
ispalo kako treba. Možda je i sim tome skrivio. U vazu je 
oprezno ogrebao političare i bogataše kao što su Vakufci. 
Napao je politiku koja je bila usmjerena dobrim zaradama i 
bogaćenju, gluhoću bogatih za nevolje sirotinje. Sjećao se kako 
je podigao prilično nesmotreno glas kad je rekao: 

— Valja raditi onako kako će zarađeno biti halal a većina 
misli da je dozvoljeno sve ono što od zarade ostaje. Nije, braćo. 
Pogotovu od zarada koje nisu časno stečene, pa se još ne čiste 
davanjem na Božijem putu! Take zarade će vam donijeti samo 
vatru džehennemsku! Znate li vi to, braćo i sestre?! 

Upravo kad je izrekao ovu misao, zastao je i pogledao 
prijatelja Saabriju da provjeri učinak svojih riječi. A Sabrija je 
vrtio glavom, zanjihao se licem prema naprijed i umirio se. 

—- A za koga ćemo glasati, efendija? — nadglasa čitav skup 
Džemal. 

Otac se začudi ovoj bezobraznoj upadici, razmisli trenu- 
tak, pa uzvrati: 

— Vjere se ne tiče za koga ćete glasati. Vjeri treba da ste svi 
složni i da odaberete onoga ko je najčasniji među vama, koji 
će znati da vodi narod u napredak. Naš časni mezheb Imami 
Azem strogo je zahtijevao da se vjera ne zloupotrebljava u 
odnosima sa politikom i državom. Dobra i pravedna vlast 
dobraje i kod Boga! 

Kad je masa svijeta počela da odsurljava kroz širom otvo- 
rena dvokrilna vrata, Ferid-beg očisti svoj cviker i mahnu ocu 
da im priđe. Sabrija je brisao znoj kojim je isparavalo u vrelini 
džamije njegovo ugojeno tijelo pa mu je svaki dašak vazduha 
što je kovitlavo dolazio kroz vrata uzbiban pokretima ove 
mase blažio dušu. Priđe im i Ahmet i poče se s njima po- 
zdravljati bez srdačnosti i prijateljskog smiješka na licu. Takav 
je uvijek bio, premda mu je život bio lagodan i davao mu 
dovoljno povoda da uvijek bude nasmijan. U haremu, po 

kome su kandilji bacali oskudnu, blagu, svjetlost, širio se 
opojan miris rascvjetale lipe. u srcima ljudi kupila se čarolija 
mira i spokoja. 

Muškinje je mahom šutjelo, zabavljeno motanjem cigara 
a mir su remetila Ženska vesela ćaskanja. Ovdje-ondje bi se 
oglasio rezak ženski kikot. 

Ahmet napade oca što nije koju riječ rekao svijetu za koga 
će glasati. Vjerovao je da je to čak bila očeva dužnost, budući 
he Ferid-beg bio prisutan. Spomenu kandidate seljačke stran- 
ke Hodžaru i Mačeka i izrazi sumnju da će otac, haman, za 
njih glasati. Sabrija je klimao glavom i šutio ali se Ferid-beg, 
pokazujući niz svojih zdravih zuba, smješkao, odgovarao 
ljubezno na pozdrave, uzvraćao pozdrave mahanjem ruke, pa 
se obratio ocu: 

— Pa, efendija, ačik olsun ti, brate! Baš odavno nisam pri- 
sustvovao ljepšem mevludu! Kako si uspio onako onu djecu 
uhavizati, brate!? 

— Njemuje to i bilo glavno — Ahmet će sarkastično. — Briga 
njega ko će upravljati. Ja uvijek govorim, ne može hodža biti 
po strani od naših političkih poslova, ali džabe govoriti... Zar 
nismo neki dan kod mene na mevludu govorili kako bi trebalo 
da i ti svijetu koju kažeš a ti — ništa! 

— Vjera brani, nije to da ja ne bih, meni je drag Ferid-beg 
kć i tebi, drag mi i Sabrija... A narod je ovdje, stanite na sofu 
ispred džamije pa — govorite. To je posao političara... 

— Dobro, efendija, tako je... Nemoj, Ahmete, na efendiju. 
Popravit će on to drugom prilikom... Bilo je inezgodno pošto 
smo bili prisutni. Zna efendija svoj posao, ne brini se ti... Već 
hajdemo zajedno i bratski! 

Džamija je bila ispražnjena. Mujezin Šaban je gasio jednu 
pojednu svijeću, krećući se po džamiji kao kakva bijela sjenka. 
Posljednji su izlazili Ferid-beg i njegova pratnja. Na vratima 
Ferid-beg uze oca ispod ruke. 

Komešanje svijeta se zaustavi. Okrenuše se licem prema 
džamijskom doksatu na kome je stajao Ferid-beg, visok, ru- 
menog lica s vidljivom crnom bradavicom na obrazu, nagla- 
šenih kosmatih obrva nad veselim svijetlim očima, i smješkao 
se. Iznad načičkanih glava izvijao se duhanski dim kao da se 
između njih magla isparavala. Govor se utiša. 

— Ja velim, braćo — obrati se Ibrahim-efendija svijetu — da 
nam naš dragi gost, Ferid-beg, koju progovori. Ako ushtjedne, 
imat će nam on, beli, šta i kazati. 

— Tako jeee...! — grmnu crni Džemal. 

— Pa, braćo, vama se nema šta reći. Vaš efendija na prvom 
mjestu, pa svi vi za njim, mogli biste nama iz čaršije štošta 
pričati — uzvratio je Ferid-beg. 

— Zar vas ovoliko doći da saslušate ovaj lijepi mevludi- 
šerif, vaz vašeg uvaženog efendije, pa ono lijepo učenje Kur'a- 
na i ilahija, pa da vam ja nešto govorim o ovome svijetu? Eh! 
Ne treba, braćo, ne treba, sve vi znate! Nije potrebno. Već 
čestitam vam svima od srca ovaj praznik! Bog vas sviju blago- 
slovio, vaše porodice, vašu djecu i vaše imetke! Daj, Bože, da 
vam se u svemu vidi! A što se tiče glasanja, u najktkaćem mogo 
bi vam reći ovo: Svi po redu za svog Ferdu! — reče i nasmijavši 
se glasno naturi fes na čelo do samih očiju. 

— Tako jeeee! — uskliknu poštar Džemal. Pridružiše mu se 
i drugi. 

— Doli s njim! — grmnu naš komšija Salih. Pridruži mu se 
još nekoliko glasova. 

— Ine dajte, braćo — Ferid-beg podiže glas. — Ne dajte, 
braćo, uljezu na vašu dragu JEREZU! 

- Živio Ferid-beg! - uzviknu Džemal. — Živila JEREZA! — 
odgovori mu hor glasova, a Ferid-beg zamaha rukama i stavi 
ih zatim obje na prsa. 

= Živio, braćo, Ferid-beg! — neko, opet prisloni. 

— Živioooo! 

Pozivali Ferid-bega da češće obiđe Brezice. Drugi su go- 
vorili prezrivo: "Ih, doći će on kad mu bude trebalo, ne boj se! 
I do sada je bio poslanik pa kad si ga vidio da je doš6?!" 

Huso Hajdur je zagrižljivo pljuckao po haremu i ljutito frktao 
na nos. U pogledu mu je neukrotiva mržnja i divlje svjetlucanje 
u očima. Kad je naišao na našeg komšiju Saliha, reče: 

- Jesi vidio hodžu kako se grli s njima, hej!? 

—- Jesam — uzvrati Salih. — Misliš da je on bolji od njih? 

— Pozvao me na večeru, e neću mu, vala, ni otići, vjera je 
tvrda! 

— Otišao ti ne otišao, hodža se neće zbog toga promijeniti. 
Već hajde ti na zijafet, gledaj svoga posla! 

— Vodi nas iz ovog džehennema, Ibrahime, dok nismo 
pogubili sve što smo noćas kod Boga zaradili! — predloži Mu- 
hidin-efendija. . 

— Vjere mi, istinu kažeš Muhidin-efendija! — odvrati otac 
zamišljeno. Samo da vidim đe su ostali. Brzo ću ja pa ćemo, 
inšalah, u kuću. 

Muthidin-efendija se prikuči onoj trojici imama. 

— Niđe ovo nisam vidio! — mrmljao je. — Našli džamiju da 
političe! A, Allaha mi, ni vakog hodže nikad nisam vidio. 
Svijet treba da hodžu zove na sobet a ne hodža svijet. A ovaj 
je Ibrahim, bogami, neki socijalist! SAm Bog zna šta on hoće! 

Pošto je svakom bilo posluženo šerbe, a pušačima još i 
duhan, otac upita imame jesu li se dobro smjestili, a zatim da 
li bi im bolje odgovaralo da večeraju odvojeno ili sa ostalima 
pošto nije došlo nekoliko ljudi. Muhidin-efendija reče: 

— Mi ćemo ovdje, Ibrahime, lahko je kad ima širine. Već 
reci ženi da nam ne budu ostaci iza prve sofre. Nek nam 
odvadi od svačeg naš dio! 

Očeve zvanice su se poslije večere brzo razišle kućama. 
Pravdali su se kako je noć prekratka, težacima se valja naspa- 
vati i odmoriti. Čeka kosidba, sušenje sijena, kupljevina i 
sadijevanje. Težak posao, traži snage i znoja. Otac je svima 
uljudno zahvalio na posjeti i zaželio im svako dobro u poslo- 
vima. Ljudi su zahvaljivali na lijepom prijemu, lijepim jelima 
i dočeku, pa su molili oca da i on njih zgodice posjeti. Otac 
obeća. 

Poslije se imami raskomotiše. Otac uznese poveliki ibrik 
kafe, otvori paket finog hercegovačkog duhana i postavi ga 
pred prijatelje da zamotaju. Sa nekih općih tema o politici, 
izborima, skupoći i besparici dođoše i na naš život u Brezi- 
cama. Govorilo se o džematu, džematlijama, snazi vjere, na- 
šim imovnim prilikama. Pitali su oca koliko dobije žita, drva, 
daje li svijet štogod mimo redovnog davanja? Koliko ima 
vakufske zemlje, šta držimo od hajvana, šta sijemo, koliko? 
Na kraju Muhidin-efendija primijeti uvjereno i poučno: 

- Šta ste navalili? Pa vidite po jemecima i po pozivanjima 
džemattlija na zijafet da mu je dobro. I čim ima da počasti sa 
ovolikom kahvom i vakim mirisavim duhanom u izobilju—ne 
treba ni pitati kako mu je! 

Nasmijaše se. 

Pošto pošutješe neko vrijeme, odbijajući dimove i srčući 
kafu, oglasi se temperamentni Džavid-efendija: 

— Ih, brate Ibrahime, održao si dobar vaz! Govorio si sve 
štoje ljudima najpotrebnije u današnjem vaktu. Mi se naučili 
samo o ahiretu... a 'vamo zapušćamo ljude u zaostalosti, u 
džahiluku svake vrste... 

— Jest... - Muhidin-efendija će mrko držeći se šakom za 
progrušalu bradu. — Dobro je govorio, sve o dunjaluku. Vidi 
se da mu je drag dunjaluk, htio bi, haman, da na njemu ne- 
kako bude džennet?! 

 — Baš 'nako i treba, Muhidin-efendija — prihvati strasno 
Džavid-efendija. — Čovjek živi u sadašnjosti, nju treba rje- 
šavati... Higijena, radinost, rat protiv siromaštva, duševnost, 
bratska ljubav. Ako uspijemo da ovdje iskorijenimo ono što ne 
valja — valjat će i ahiret, inšalah! 

— De, de... — dočeka ga Muhidin-efendija svojim ugodnim 
glasom u kojem kao da je jedna tanušna žica spretnog tambu- 
raša ritmično tercijala. — Ti fališ Ibrahima a on fali tebe baš ko 
po onoj narodnoj: ja ću tebe — vojvodo a ti mene — serdare! 
Zbilja, Ibrahime, ko ti kaza — ja ne znam ako nije šejtan!? — da 
'nako fališ Džavida? Čudo ti on nije bacio pijesak u oči! Znaš 
li ti daje to protiv islamskog učenja? 

— Ima još hadisa osim onoga sa pijeskom, Muhidin-efen- 
dija — uzvrati otac. — A ima i ruhsata da se čovjek pohvali za 
dobar posao. Ljudi vole da im se priznaju znanje, sposobnost, 
lijepi poslovi. A moj nijet je bio dobronamjeran i u ime Allaha... 

— Ma kakav nijet? Nijet! Nemoj, brate, odmah za nijet. Nisi 
reko ni "hop" a već skačeš! Dijete treba prvo da propuže pa 
onda da prohoda... Ponajprije Džavid ima još dosta da uči dok 
postane pravi karija a ti ga prikaza kao da je, bogami, mašio 
Ibni Kesir iz Basre, Bog mu se smilovao! 

— Za naše prilike Džavid je izvrstan učač. A što se tiče 
hadisa o pijesku, ja ga razumijem... 

— Kakav hadis, kakvo razumijevanje — nevoljko će Mu- 
hidin-efendija. — Otkud ti da znaš da tumačiš hadise? Kakav 
si ti naučnik, muhadis? Ti si samo mlad i neiskusan hodža, ne 
znaš dobro ni šta je iman. 

— Znam, kako da ne znam! 

— Čekaj, ne znaš, brate! 

— Znam, učio sam kod dobrih alima! 

— Ne znaš kad ti kažem, ne oholi se. Ti si jedna velika 
neznalica! 

- Nisam neznalica! 

— Neznalica si, Ibrahime, neznalica — šištavim šaptom i 
oštro govorio je Muhidin-efendija. — Jer da nisi neznalica, ne 
bi dozvolio da se pred džamijom vodi politika i kalja Božiji 
hram! I na tome treba pokazati iman. A danas je došao vakat 
daje teže iman čuvati nego žišku vatre na dlanu nositi! Stari 
naši odavno govore o tome vaktu i taj je vakat, evo, došao! 
Treba se protiv njega boriti, a ti — grliš se sa političarima! 

- Tonije iman, već mučenje! — odgovori otac, bespomoćno 
gledajući onu dvojicu imama. — Naš din i iman su najljepše 
stvari, da ih pojedinci ne prikazuju kako ne valja povodeći se 
za svojim fantazijama! Jedan slavni hadis kaže kako je bolji 
lijep nijet od dobra posla! Što se tiče političara, imali su oni 
prilike upoznati Ibrahim-efendiju i otprije, a i noćes sam im 
spomenuo Ebu Hanifino gledište, od mene je dovoljno. I moje 
nije da se s njima bijem! 

— Sve mećeš na krivo mjesto, brate - Muhidin-efendija kao 
da je stišavao vatru riječi, žestinu inada. — Pa, eto, da go- 
vorimo onako ko prava ulema, bez uzrujavanja i podmetanja. 
Sto ti znaš o četiri kur'anska značenja, o zahiru i batinu? De, 
da čujemo! 

— To su hazreti-Alijina četiri tumačenja. Ali nisam se dublje 
u njih upuštao. Kad budem u tvojim godinama, znat ću ih. A 
kad si ti, Muhidin-efendija, toliko učen, zašto si ostao samo 
seoski imam-mualim? Trebalo bi da si makar muftija! Što se 
mene tiče, vjerujem da sam naučen dovoljno. 

— Nisi, Ibrahime, priznaj! — Muhidin-efendija će pomirlji- 
vo. — Nije to sramota. A ni pravi mumin nikad neće tako reći: 
"Naučen sam dovoljno!" I to je jedna vrsta oholosti. Čovjek 
koji želi da se približi Allahu mora biti drukčiji. Znam ja da 
je među nama, hodžama, takvih najmanje, radimo sve za pare, 
bilesi, klanjamo! Bože nas spasi! Teško je, ali mi najviše zna- 
mo, tonas primorava da mu se svakim danom sve više pribli- 
žavamo, a On će— neka je uzvišen i slavljen! — nama još više! 
mi ne znamo, doduše, kakav je ko kod Boga, ali mogao bih 
jemin učiniti da za ovo svojih pedeset godina nisam upoznao 

više od dvojice hodža da dobivaju ilhame, ja I' da posjeduju 
keramete evlija...! Priča se kako je neki Abdul-Rezak negdje u 
Jemenu vazio petkom a došao na džumu i hazreti-Hidr. Vazi 
tako Abdul-Rezak, a jedan mladić kraj hazreti-Hidra kunja. 

— Kako možeš spavati dok vazi Abdul-Rezak? — upitat će 
ga hazreti-Hidr. — Znaš li ti da je Abdul-Rezak Allahov prija- 
telj? 

) Mladić podigne sanjivu glavu, gleda u hazreti-Hidra, 
gleda, pa će mu reći: 

— Kako znaš da je Abdul-Rezak Božiji prijatelj? 

— Znam... — uzvrati hazreti-Hidr. — Imam spisak Božijih 
prijatelja! 

—- A imaš li spisak onih kojima je Allah prijatelj? 

— Nejmam... A znaš li ti ko sam ja? 

- Znam — ti si hazreti-Hidr. 

Hazreti-Hidr se čudom čudi otkud ga je mladić prepo- 
znao. Ni velike evlije ga ne poznaju, prerušava se u razna 
sureta, a ovaj mladić, ko s nokta, pa: hazreti-Hidr! Vela havle! 
Subhanalah! 

— A kako se ti zoveš? 

— Tako i tako — veli. A hazreti-Hidr odmah poslije džume 
isklanja dva rekjata i zamoli Allaha da mu pokaže govori li 
mladić istinu. Dođe mu u ruji onaj mladić sa još dvojicom u 
zelenom (bezbeli — meleki!) koji rekoše hazreti-Hidru: "Ovo 
je onaj kojega, doista, Allah voli!" Vidite li kako prođe hazreti- 
Hidr kod tolikog svog znanja? Valja najprije biti dobar Allahov 
rob, smjeran i skroman, a sveg znanja nikad nećeš postići. 
Oholost je zadnja stvar! 

— To je jedna lijepa priča, Muhidin-efendija, poučna bez 
sumnje. Ali svak najbolje zna sebe i zna kakav je. 

- Zna? 

- Zna! 

— E, nek zna, ali ti, vala, ne znaš! 

— Znam! 

- Ne znaš! 

Ibrahim-efendija se pomače. Činilo se daje htio da nasrne 
na Muhidin-efendiju. Otac je bio inače ljut. Te večeri se u 
njemu nakupilo kojekakvih neugodnosti. Najgore su mu pa- 
dali na srce prigovori zbog grljenja sa Ferid-begom, što je 

radikalska opozicija ocijenila kao očevo ulagivanje vladajućoj 
političkoj partiji. Srećom, Džavid-efendija se primaknu nasred 
sobe da umiri govornike. 

— Ja, zbilja, ne vidim zašto lijepa i pažljiva pohvala ne bi 
bila korisna? Nije niko tolika budala da se odmah uzoholi ako 
ga neko u dobroj namjeri pohvali! 

Džavid-efendija se vrati na započetu temu, možda, da 
razgovoru dade mirniji tok. - Pohvala pametnom čovjeku daje 
krila, volju za rad, istrajavanje, jer nama, hodžama, nije, boga- 
mi, lahko... 

- Pravom kariji i mumunu dostatno je Allahovo zado- 
voljstvo! — dometnu mirno Muhidin-efendija. 

— To će karija osjetiti na Sudnjem danu, Muhidin-efendija, 
ali kako će dotle, kako će svladati životne prepreke, živjeti, 
Boga slaviti, zarađivati ahiret? Bez dunjaluka nema ni — ahire- 
ta! Jedan uzvišeni hadis kaže: "Ko se ne bori podjednako za 
ahiret kao i za ovaj svijet nije od naših!" Osim toga, imam je 
čovjek, prate ga sve životne tegobe ko i ostali svijet, često i 
gore! Njemu trebaju potpora, ohrabrenje, valja biti i kod ljudi 
u zadovoljstvu... 

— Teško onome ko traži zadovoljstvo u drugog, a ne u 
Allaha! —- umetnu poučno Muhidin-efendija, ne bez žaoke 
onog koji dobro zna. 

Otac zausti da nešto kaže ali ga zaustavi Džavid-efendija 
odgovarajućim izrazom na licu. Otac je osjećao kako se u 
njemu nešto uskovitlalo od Muhidin-efendijinih riječi, moćno 
se gnijezdi, osvaja ga i pokreće, rasklupčava u njemu neke 
zebnje, osluškuje nejasna pitanja. Počinje bivati nesiguran u 
svojim ustaljenim mišljenjima o temeljnim pitanjima ostvari- 
vanja važnih vjerskih načela. Pa ipak, on se, čvrstinom i veli- 
kom snagom svog zdravog tijela, oslobodi natisnutih utvara 
i podsvjesnih sjećanja na strahote Sudnjeg dana kako su ih 
opisivali Ibni Hambelovi učenici! Volja da stvari budu, i osta- 
nu, onakve kako ih on vidi nadvlada strah od mogućeg po- 
grešnog odnosa prema pitanjima vjerozakona kako su ga 
tumačili veliki sufijski učenjaci među koje je ubrajao na prvom 
mjestu Gazalija — i učvrsti opet njegove ideje o vjeri i vje- 
rovanju. 

— Može biti da će tvoj džennet, Ibrahime — veselo ubaci 
Džavid-efendija — stajati, inšalah, koji kat niže Muhidin-efen- 

dijina ali ćeš ti bolje moći da mirišeš džennetske bašče i đuli- 
stane. Muhidin-efendiji će Allah dati više položaje da mogne 
dalje vidjeti sa svoje prostrane divanhane kako nikad ovamo, 
na ovom svijetu, nije vidio. Uzdam se u Allaha da između vas 
dvojice neće biti većih razlika u nagradi, jer obojica dobro 
mislite i dobro radite. Šta velite, ljudi, na ovo? 

— Tako je... osim ako veliki Allah ne odredi štogod druk- 
čije! — reče Mahmud-efendija, pa glasno frknu na svoj jaki 
kukasti nos, naredi da mu se nalije još fildžan kafe i reče: 

— Ostavi se, Džavide, budalaština! Nije se s time šaliti a i 
dunjaluk nije igračka za djecu! 

— Ja opet kažem — dodade šutljivi i melankolični Mahmud- 
efendija — sve je u Božijoj volji! Evo, ima i deset godina kako 
se penjem uz nekakvu skelu pa proučim ezan, govorim svijetu 
da bi valjalo praviti džamiju jer mekteb ne može biti i džamija 
ai tijesno, brate, ali ne ide. Bog ne da griješnom svijetu, pa eto! 

— Ti, bogami, Mahmute, ko kakva grbava bogomoljka —- 
dočeka ga Muhidin-efendija — čim joj lijenost ne da da nešto 
pošteno uradi, ona na Boga, neuzubillah! Poskoči de ti, brate, 
digni malo debelu stražnjicu! Za toliko svojih godina nisi 
razlučio što je ljudsko, a šta Božije! Najveće neznalice tako 
govore, ćafiri, da je Bog htio, ja bih vjerovao, ja bih bio dobar 
vjernik, ja bih... Budalaština! 

Mahmud-efendija je slijegao samo ramenima, riječ nije 
znao da progovori u svoju odbranu. Bezizraznim očima po- 
gleda molećivo jednog po jednog i oklempitih ušiju obori 
glavu preda se. 

Vidjelo se da je otac još uvijek utučen, umoran, šutljiv. 
Njegova vesela jutarnja raspoloženja uz mangalu i kafu, ra- 
zgovori oko kućnih poslova, planovi, sve je to nekud iščezlo. 
Matije naslućivala razloge njegovih klonuća, očekivala dajoj 
on sam počne o njima, da se malo naslađuje njegovom pada- 
nju. I sam sam opazio na materi dajoj je bilodrago da ga gleda 
onako snuždena, ispunjena nevjericom, njega koji je za vrije- 
me odlazaka učiteljici bio prema njoj snishodljiv, nadmen i 
pun sebe a ona oko njega obigravala kao da mu je služavka. 

Sada je vjerovala da je izvojevala pobjedu. Zadovoljna 
čitavim ishodom njihovih odnosa od onog dana kad joj je bio 
okrenuo leđa, odluči se da ga upita: što se to s njim dešava, da 
nije (kobajagi!) bolestan? A otac mirno gleda niz ozelenjele 

njive, puši, i ne mari mnogo što ga ona pita. Misli su mu 
obilazile minule mjesece pa i godine: Zašto je uradio ono, a ne 
ovo, zašto je govorio onako, a ne ovako? Zašto mu je bio 
neprekidno potreban bedem nekakve odbrane? U ime Boga? 
Ne, odbranu je smišljao za sebe, htio da pokaže sebe i svoju 
veličinu, prvo njoj, svojoj ženi, koja misli da Muhidin-efendija 
ima ljepši glas od njega, bolje od njega uči Kur'an, ne podu- 
pire njegove želje ne bi li preko Ferid-bega dobio matičarsko 
mjesto, gleda sa zavišću na njega i njegova nastojanja da 
uspije, zaobilazi njegovu vrijednost, vodi s njim mali rat zato 
što je bila protiv toga da se spremi večera za njegove Zvanice 
koje je uobičajio pozivati na dan godišnjeg mevluda u džamiji, 
jest, prvo njoj da pokaže da on nije priučeni seoski hodžica, 
već školovan i izučen imam, a zatim i ostalima... Zna ih on! Ali 
usred tog kovitlaca bure koja se dizala u njemu kao što opaka 
zmija diže glavu da pecne žrtvu neko kao da mu šapnu: "A 
praštanje? Šta kaže vjera o praštanju? Da li je herojstvo vratiti 
zlo zlim ili oprostiti?" On uzdahnu i zahvalno pomisli: "Hvala 
Bogu koji me poučio onome što ne valja!" Natjera sebe da 
zbriše tu kulu od nakupljenih uvreda što se izdizala pred njim 
kao ružna nepremostiva tvrđava, osjeti lahkoću u srcu i osmje- 
hnu se. 

— Nisam, vala, ženo bolestan, već onako. Malo sam pre- 
moren pripremama mevluda, a insan ko insan, nije mu uvijek 
do govora i veselja... Nije lahko ni raditi. Kad radiš dobro i 
kako valja — zavide ti! Kad radiš kako ne treba, pogotovu — ne 
valja! Prije dva-tri dana, ono kad sam bio kod Mujke da kupim 
od Almaza mesa, pa mi tako sjedimo uz kahvu i pričamo. 
Priča Mujko kako Ahmet i naš komšija Salih ne mogu da 
podijele tukove. Kaže kako je reko Salih: Podijelili smo se u 
politici pa ćemo i u vjeri jer se Ahmet kad je bio popis upiso 
ko Srbin. Pa, pošto smo se u svemu podijelili, podijelit ćemo, 
zar, i tukove, hehehe!..." Mi se baš tako smijemo kad na vrata 
bahnu Huso Hujdur, kd privid, Bože mi oprosti. Ni selam ni 
merhaba, već odmah meni Za oči: 

— Tako ti, hodža... ha! Dovodiš političare u džamiju da 
nam pogane mevlud!? Lijepo, bogami, ko bi se tome od tebe 
nadćo? 

— Jok, brate — velim — nisam! Došli sami... 

- Sami? He!... Sami! Pa koje sahibija u džamiji, Zar oni?... 
Zna se ko je u džamiji domaćin, nemoj ti meni!... 

— Ne zalijeći se, bolan, Huso, nisam ja... razmisli... Šta ću 
i; jednom narodnom poslaniku, Ahmetu, upravitelju pošte? 

ta? 

— Trebo si reći pred džamijom: Narode, ne slušajte ih, ovo 
je džamija, u njoj se samo Bog veliča i slavi, nikakvim drugim 
poslovima ovdje nejma mjesta... A ti? Grliš se s njima, ljubiš! 
Sramota! Ti si ko i oni, jesi... ako nisi i gori!... Pu!... 

-I da si vidjela kako mi Huso maše šakom ispred nosa! 
Gleda me iskosa, iskezio zube ko torni pas. Ujest će —- nema 
šale! Oči mu živa žeravica. Misli da je bolji Mačekov Hodžara 
nego iko drugi. Ako i ti tako ne misliš — ubio bi te, zaklo ko 
kurbana! I Salih je tako. Jesi li čula šta je rekć6: Odijelit će se od 
vjere od Ahmeta... Kome bi to na um palo? Kad se vidimo, 
neće mi ni selama primiti. Taki je ovaj svijet ovdje, zar vodom, 
havom, šta li!?... Nisam se boljem nado od Huse Hujdura, 
znao sam da je prznica, htio sam da ga za večerom pridobijem, 
odobrovoljim, ne bi li mu one muhe istjerć iz glave, ali ne 
dođe od huje ni na večeru. Gori mi je Muhidin-efendija! Pa 
opet kad dobro razmislim, ima on u štočem pravo. Istina je da 
nas većina znamo kako šta vjera propisuje a mi: Eh! može ovo 
iovako! I, zbilja, jedno po jedno: može i ovako, nesta vjere, sve 
se izokrenu... 

— Ja ne bih rekla, efendija, da je Muhidin-efendiji stalo 
toliko do tvojih pogrešaka iz velike ljubavi prema vjeri. Prije 
bih rekla da tije zavidan što te je Ferid-beg zagrlio pred ono- 
likim svijetom. A i to što je bio ljutit na tvoju pohvalu koju si 
učinio Džavid-efendiji, jemin bih učinila — nije bilo radi vjere, 
već iz zavisti. Da si njega pohvalio, drukčije bi on, ne boj se... 
Taki ljudi žele da budu samo oni maslo po vrhu! 

Otac je šutio i o nečem razmišljao. Kao da nije mater ni 
čuo. Njegove misli kao da su bile iznad toga o čemu je mati 
govorila, njegove, koje samo on zna, nosi ih u sebi i hrve se s 
njima, sluteći da mu niko u borbi s njima ne može pomoći 
osim Boga! 

— Drži se ti ljudi kao što je Ferid- beg, a ostavi tog učenog 
Muhidin-efendiju. Džaba mu njegovo znanje. Šta je on po- 
stigao sa njim! To se gleda! Ai Huso Hujdur ti je dobra pouka. 

Glavu bi ti skinćo što su došli političari da govore pred džami- 
jom koje on ne voli. Da su došli njegovi, ne bi ti ni riječi rekć, 
već, ako bi štogod i govorio, kazo bi ti kako si najbolji hodža 
na svijetu, blago ti se njima kad te imaju! 

-Slušajući materine riječi osjećao je kako mu padaju na 
dušu kao dobar mehlem na ranu u kojoj odjednom poče da 
zamire bol. Bio je ugodno iznenađen. Pa on se varao u njoj! A 
mati ih je, te svoje riječi, odnekud znajući za njegove sumnje 
u njeno supružansko prijateljstvo, namjerno izgovarala toplo, 
sva na njegovoj strani. Ipak je osjećao da njezinim riječima 
nešto manjka, nisu cijela istina, učini mu se da je čuo u njima 
zvuk površne ženske utjehe, olahkog i prijekog osuđivanja 
nečeg što je nekoć hvalila ili što dovoljno ne poznaje, pa uz- 
vrati nesigurno i bez volje: 

- Mora da neki ljudi ne znaju dovoljno o vjeri! — Zatim ra- 
zmisli nakon što je zastao kao da ga je nešto opeklo: Da on to 
i samom sebi nesvjesno ne predbacuje? — Da znaju — nastavljao 
je-- ne bi dolazilo do nepotrebnih sukoba, sumnjičenja jer vjera 
ne dozvoljava... - Misli kao da su mu bile na izdisaju kao 
svijeća koja dogorijeva, nije mu dostajalo daha i snage da ih 
izgovori, nije bio siguran govori li ih sebi ili drugima pa još 
dodade:— Svaki čovjek je dobar dok dobro radi. Ako dobro ne 
misli, neće dobro ni raditi! 

Bilo je dirljivo vidjeti kako je otac nastojao da ponovno 
zadobije naklonost i povjerenje svojih Brđana. Dan kasnije 
zaputio se sa mnom u čaršiju ne znam kojim poslom. Sreto- 
smo sipljivog Husu Hujdura. Ide posred prašnjavog puta, 
zabacuje krivim nogama stavljajući korake jedan pred drugi 
a otac mu se srdačno osmjehnu i nazva mu prvi selam. A Huso 
ga pogleda oštrim sivim očima u kojima zasvjetluca neobu- 
zdana mržnja, trgnu se kao da se bojao da ga otac ne zarazi 
najopakijom bolešću kao što je, možda, guba i ljutito ode na 
drugu stranu puta, prašeći za sobom kao da je vukao na no- 
gama umjesto opanaka brezove metle. Ne tiče ga se očev 
selam, oni se više ne poznaju, niti on želi da se poznaju... 
Pošto donekle odmakosmo, otac, da bi malo olakšao i ublažio 
nelagodnost šutnje, reče: 

- Kolikoje samo grješan što mi nije prihvatio selam! Boga- 
mi, kao da se pobojao da mu ne zaišćem diig još od preklanj- 
ske vazife! Ne zna da mu ga ne namjeravam nikad tražiti. Ima 

ih mnogo u kući, najviše sitne djece, a on, evo -— kakav je! Vidiš, 
sinak, 'naki insan ne valja biti! 

— Nisi mu ni trebo nazivati selam, oče! 

— Božije je, sinak, preče od našeg, ljudskog. 

Ibrahim-efendija se vidljivo osamljivao i — razmišljao: 
Zbog čega je zaslužio ova poniženja? Poneka slutnja pro- 
šapuće u njemu kao šuškanje kvasca: A učiteljica? Štotije to 
trebalo? A i pozivanje Brđana na zijafet? Da li si ih pozivao u 
ime Stvoritelja ili da se istakneš, da im zavaraš trag od sebe 
intimnog što je živio duboko ispod imamskog kijafeta? Sebe, 
živa i ponosna čovjeka, sa velikim željama i potajnim patnja- 
ma što ti se život nije blagonaklono smiješio kao drugima a ti 
prolazio pored njega kao umoran, gladan i žedan putnik, 
kome su na dohvat ruke sve ljepote i mive ovoga svijeta što 
se nude kao rodan voćnjak a ti bi da ih, iako tuđe, i obereš i 
ostaviš?! Zavirujući tako u se, u tamne ponore duše, ne bi li 
našao odgovor na svoja pitanja, ostajao je nijem u tišinama 
oko sebe što su ravnodušno uokolo zjapile kao nemani! A on 
je bivao umoran, teret tih rasipanja bio je veći nego što je bila 
njegova volja da ga nosi i hrve se s njim, pa bi ga, u nastupu 
snažnih, neukrotivih, vjerovanja u se — zbacio kao uzharu- 
mljen konj nenaučen na samar ili tešku zapregu! Podigao bi 
pogled nebu, hodao nagonski, bez misli i volje, oko starih 
hrastova u hodžinskom gajiću preko kojih je strujao kasni 
proljetni povjetarac, gledao u njih i osjećao kako mu se u 
svijesti njišu njihove rijetke grane, polazio i opet zastajao, 
dizao glavu nebu otkud je dolazila ravnodušna sunčeva svje- 
tlost i veseli, bezbrižni pjev ptica. 

Kao da je htio nekuda da bježi, no nije se imalo kud. Ne- 
moćan i prituljen mislima, morao je sebi priznati da je potajno, 
duboko u sebi skriveno, želio da se vidi na raskošnom tronu 
svojih uspjeha što će mu krčiti put u društvo uglednika, upi- 
ranja prstiju u njega s izrazima divljenja i pohvala toliko 
potrebnih mladalačkoj taštini a da mu je Božije zadovoljstvo 
bilo nekako iza toga, u zasjenku, usputno, neka ga, treba mu 
i ono! Taj novi ponor saznanja što je izmigoljio iz njega kao 
nedonošče, prisilan pobačaj, oprlji ga, još više rasplamsa 
njegovu nesigurnost i uveća je. Zbunjen i zaplašen zavapi: 

— Bože, smiluj mi se, uputi me, ja sam velika neznalica! 

Učini mu se da mu olakša. S olakšanjem dođe mu od- 
nekud poticaj na ohrabrenje. Kao da začu nečije riječi: "Umiri 
se, stani čovječe čvrsto na noge, pođi s Božijom pomoći. Istina 
je samo jedna, djela govore! Uzmi od života svoj dio, Bog je 
milostiv!" Tako su boli od dodira sa svojim postupcima u 
nijemoj podsvijesti što su ih izazivali oni ljudi koje je volio 
prošli, ali je ostala njegova briga o mogućim grijesima, kri- 
vicama i pogrešnom usmjerenju u poslovima i njegova tuga 
i samoća. 

Kad je pošao na akšamski namaz, ugleda nekoliko ljudi 
kako se skupljaju pred džamijskim vratima i, slušajući Šaba- 
nov poravni glas sa munare kojim je pozivao na salat, nešto 
razgledaju. Kad priđe bliže vratima, ugleda veliki izborni 
proglas radikala na kojem se kočoperila slika Milana Stoja- 
dinovića a ispod nje naslikan odred uniformisane omladine 
kojije bio neodoljivo nalik na odrede mladih Nijemaca koji su 
se zvali Hitlerova omladina. Oca to naljuti, osjeti kako mu krv 
u žilama gotovo proključa. Progura se između ljudi da bolje 
vidi pa nezadovoljno upita ko se to usudio na džamiju staviti 
plakat? Kazaše mu da ga je postavio poštar Džemal. On priđe, 
zdera veliki papir, ljutito ga skušlja i baci. 

— Vala baš, efendija, da nisi ti, ja bih! — neko reče. 

— Tja bih...! 

Sutradan je imao oštro objašnjavanje sa Džemalom. Goto- 
vo da nije došlo do vratova. Taj postupak mu je pribavio 
Salihovu naklonost, alije od Ahmeta dobio poruku da mu on 
to neće zaboraviti. Upravitelj Sabrija mu je uputio prijekor i 
kazao mu da se čovjek od njega može svemu nadati. Otac se 
nije dao urazumiti. U njemu kao da je progorjela neka nova 
vatra pobune. 

— Ni na džamiji ni u džamiji nema mjesta nikakvim slika- 
ma, ahbabu! Ti to znaš kć ija. I kakve su ono slike, brate? 
Hajde što je predsjednik vlade, vođa radikala, ali onaj odred 
omladine, pa još uniformisan, poput mladih fašista u Italiji i 
Njemačkoj. Iste 'nake slike sam vidio u novinama, samo što 
su uniforme drukčije. Jedni se s njima diče i plješću Stojadino- 
viću štojei on uzeo da se ugleda na svoje uzore, a opozicione 
novine ih nazivlju budućim kolovođama progona. U Njema- 

čkoj su počeli da hapse Jevreje, gone ih u logore, ubijaju...! Da 
i kod nas štogod slično ne počne?... 

Sabrija ljutito pogleda u oca i reče: 

— Bježi, bogati, Ibrahime, ne benavi! 


Vraćajući se kući iz čaršije bio je uzrujan, prituljivala ga 
neka malodušnost. Bi mu mrsko što je dopustio da zgoda s 
plakatom pomuti njegove i Sabrijine odnose. Je li mogao izbje- 
ći taj sukob? Nije! Da nije htio da do njega dođe, trebalo je da 
je ostavio onaj razmetljivi radikalski proglas da stoji na dža- 
miji. Aje li mogao? Da ga je ostavio, što bi mu još kazao Huso 
Hujdur i ostali njegovi istomišljenici? Sjeti se riječi Muhidin- 
efendije: "Život nije nikakva igračka!" Zna Muhidin-efendija 
šta govori. Iskusio je sve ovo što sada on kuša! A mislio je dok 
je bio u Medresi da su džematlije ljudi krotki kao janjad, jedva 
ga čekaju u svom vjerskom poletu i zanosu da im stane u 
mihrab, popne se na ćurs i počne im prenositi svoja zamašna 
znanja o vjeri. Sjeti se Alage Fesatovića. Našim njivama niko 
nije provodio konja ili goveče, pogotovo dok su bila pod 
usjevima, a Alaga jest. Zgoda mu bila da prečicom vrže dođe 
u Velidov mlin ili Mujkanov dućan. Natovari tako na paripa 
po dvije-tri vreće žita i vodi ga onim uskim puteljkom između 
usjeva i eto ga ispred naše kuće. Parip na avliji ostavi i gomilu 
fuškije a on ni selama ne naziva, prođe kao preko svog. Parip 
bude obično pretovaren, otisne mu se noga s puteljka, hegne, 
ali ga srećom opet dočeka tvrdina tla. Ipak, nagazi na pšenicu, 
optrgnu izrastao struk kukuruza skupa s mladim odmetkom, 
ideina naše oči - Žvaće. Otac mu reče da hodžinske njive nisu 
javni put, pa ne bi trebalo da kroz njih tjera konja, nanosi se 
šteta, a Alaga uzvrati: 

— Hajde, bogati, efendija, što si se pripo! Hodžinsko je 
berićetli, ostat će i tebi... ono što se tiče zemlje, ona je svakako 
naša, pa... 

— Nije vaša, nego džamijska! 

— Svejedno, naša je i džamija. 

— Tvoja, beli, nije, nikad u nju nisi ni zavirio. 

- Šta ti je za tim, tebi manje posla. 

—- Govorio si da ti hodža nije prijeko ni potreban? 

— Jesam. 

— Zato i ne plaćaš hodži vazihu! A od hodže tražite da 
vam podučava djecu... 

— Moju ne podučavaš. 

— Nisam tija kriv što ti ih Bog nije dao. 

- Neknije, ja volim, manje je hrsuza na svijetu. 

— Zato se i podučavaju da ne budu hrsuzi. Treba da bolje 
razmisliš šta govoriš, valja imati obzira makar prema saruku 
ako nemaš prema meni... 

— Nema niko obzira ni prema meni! — reče Alaga i pucnu 
alata bičem, te krenuše konj i čovjek. 

Poslije mu umre mati. Dođe ocu da javi za smrt, a na 
njemu nikakve promjene. Smije se kao da poziva oca na sune- 
tluk ilina kakvo drugo slavlje. A otac se premišljao: bi li sada 
tražio od njega da najprije plati diig pa će mu zatim mati biti 
opremljena za ukop. Brzo uvidje da to ne bi valjalo. 

— Ko će ti rahmetli majku ogasuliti, Alaga? 

— Zna se, efendija, hodžinica, ko će drugi? 

- A stara Hava? 

— Bolesna je... 

Mati dotad nije opremala mejite pa se otimala. Boji sea i 
ne zna kako se mrtvac oprema. A otac navalio. Isticao je koristi 
koje ne bi valjalo ispuštati. Iskupilo se nekoliko žena kako je 
već običaj da se ublaži žalost, te se strina Mulija ponudi da 
materi pomogne oko kupanja. Materi je dolazila mučnina od 
dodira mrtvog tijela, sva se ježila. Iskusna Mulija je primje- 
ćivala materin strah i nelagodnost te unjkavim glasom poprati 
opažanja: 

— Strah te je, jamda, efendinice? 

— Jest, sestro, prvi put kupam mejita. I da još na 'vakog 
nabašem. Vidiš li ovih očiju i strave u njima, draga strina 
Mulija?! 

— Ne boj se, efendinice, kćeri, mrtav insan ništa ne uradi, 
ni zla ni dobra. A vidim i ja da su joj oči... da Bog mili sačuva! 
Bezbeli je vidjela hazreti-Azraila u najružnijem suretu kad joj 
je vadio dušu! — pa zastavši prošaputa u povjerenju: "Nikad 
crnoj zemlji nije išla, samo Bog zna šta je čeka!" 

Matije poslije danima sanjala Fesatovićku, pričala sjezom 
u glasu o njezinim očima, kao da je bila u opsesiji. Jednog dana 

je, držeći Mersu u krilu, pala nauznak uz neobičan vrisak, 
ukočena kao daska, a na usta joj udarila bijela pjena. Mislili su 
da je padavica, zgodet. Otac je obilazio ljekare, narodne vida- 
re. Na hadži-Mujagin nagovor ode Muhidin-efendiji da joj 
načini zapis. Mati počne prezdravljati. Ali oči stare Fesato- 
vićke ostaše duboko u njoj kao zapretena i pritajena žiška koja 
juje pekla ali se, srećom, poslije nekoliko godina — ugasila. 

Kad se vratio kući namrštena i zabrinuta lica, mati, želeći 
da ga odobrovolji, nasmije se i prijateljski mu predbaci: 

— Brzo si se vratio, efendija. A ni somuna nam nisi donio. 
Toje sigurno zato što se nisi sastajao sa prijateljem Sabrijom? 

Otac se osmjehnu kao krivac ali ne htjede ni odreći, a ni 
potvrditi da se sastajao sa upraviteljem. 

Mati je bila na poslu oko ručka, te izađe iz sobe a otac, 
prebirući tespih u rukama, neočekivano upita: 

— Sastaješ li se sa Rizvanom, Šahine? 

— Ne sastajem. 

— Znači da ljutnja još traje? 

Slegoh ramenima: ne znam! 

U očevom pitanju prepoznao sam odjek njegovih raz- 
mišljanja na putu iz čaršije. Što se tiče slučaja sa Rizvanom, 
oca se sim Rizvan nije mnogo ticao, niti je vodio previše brigu 
s kim se družim. Bolio ga je gubitak prijateljstva sjednim tako 
dobrim i njemu dragim čovjekom kakav je bio Rizvanov otac 
Velid. Za Velidovo udaljavanje bile su krive Rizvanova nesmo- 
trenost i prirođena sklonost za nered i smutnju. Pretprošle 
godine, dok smo još išli u osnovnu školu, nakon što je uči- 
teljica Zehra završila sa svojim dijelom nastave, bio je veliki 
odmor. U dvorištu graja, strka, guranje, povici. Otac, da bi 
dovršio sa učiteljicom razgovor o pripremama kraja školske 
godine, pratio ju je do kapije školskog dvorišta a Rizvan me 
glasno pozva, potrča prema meni i, ne manje glasno, uzviknu: 

—- Eno ti maćehe, Kahine! 

Otac je dobro čuo Rizvanove riječi i znao je da se one 
odnose na njegove bivše odnose s učiteljicom. Vidio sam na 
očevu mračnom licu da gaje Rizvanov postupak ražestio kao 
da ga je nožem udario u samo srce. Odmah na početku časa 
Rizvan bi prozvan da uči iz Kur'ana. Pošto je i inače bio slab 
u učenju Kur'ana, a sada, znajući kako se teško ogriješio o oca, 

još više je zapinjao. To je bio dobar povod da ga otac na mrtvo 
ime išiba i osveti mu se. Toliko ga je tur bolio da na njemu nije 
mogao sjediti. 

Bio je to dobar povod da ocu kažem kako se Rizvan sa 
svojim društvom, koje je potkupljivao očevim novcem, od 
mene naplatio za primljene batine lomeći podebeo štap na 
mojim nogama a zatim su me vinjagom vezali za deblo graba 
u žurimskom potoku kao tobožnjeg Indijanca, ostavivši me 
na sunčevoj pripeci nekolika sata. Ali tada sam već bolje ra- 
zumijevao očeve brige, sve sam više razabirao naš položaj i 
ovisnost od džemata pa sam Rizvanovu osvetu prešutio. 


Nisam siguran da li je u to vrijeme Ibrahim-efendiju osva- 
jala malodušnost ali je zbunjen svakako bio. Pomišljao je da 
ga sam uzvišeni Bog kažnjava. Ali Kur'an veli da ljudima 
dolazi zlo od ljudi a od Boga im dolazi samo dobro! Na dru- 
gom mjestu se nalazi prijetnja griješnicima za nedjela i kaže 
se da ih Bog brzo obračunava. U čemu je njegova krivica? Sjeti 
se učiteljice koja je bila povod za Rizvanov ispad. A onje kriv 
što je sebi dozvolio tu vezu koja je dovela gotovo u pitanje 
njegov ugled. 

"Veliki Bože, kako da mi oči ne zapnu za onaku ljepotu 
koja je Tvoje uzvišeno djelo!", zavapioje. 

Ibrahim-efendija je u vjerskom pogledu bio sastavljen od 
dva jedinjenja, od dva suprotna spoja. Jedan je bio izražen u 
velikoj ljubavi prema životu a drugi u podvrgavanju i po- 
kornosti Bogu na račun ovozemaljskih užitaka. Živjeti izme- 
đu ta dva htijenja, ne zakidajući jedan na račun drugoga, bila 
je velika vještina. Bilo je zapravo nemoguće. On se s njima 
hrvao s promjenljivom srećom. Ponekad bi potisnuo misao na 
grijeh i uzdao se u Božiji oprost a ponekad je znao propatiti 
neko vrijeme, poplašen posljedicama koje će neminovno doći, 
akone ovdje na zemlji, ono na drugom svijetu. Kad ga prođe 
ta još uvijek nabijeđena pobožnost, sam sebi kaže: 

"Šta čovjek ima od života ako prolazi kroz njega kao slije- 
pac? Njegove ljepote ga u mimohodu zamamnim mirisom 
samo opahnu. Oh, Bože! Ti si nam sve ovo dao u svojoj mi- 
losti, život treba prouživati!" 

A pobožnost? A tvoje potajne želje za Božijim prijatelj- 
stvom, Ibrahime?", začuo bi neki nepoznat glas u sebi kako 
mu dovikuje šapatom. "Zar si zaboravio učenje Imami-Gaza- 
lije koje te toliko bilo oduševilo?" Nije zaboravio. Dapače, 
živio je između raspinjanja na koje su ga poticale ljepote 
ovoga svijeta i slućene svjetlosti dženneta. Između njih na- 
lazio se on, penjao se poput Sizifa sa svojim kamenom uz 
čarobni brijeg na čijem je vrhu htio da trijumfuje, kamen se 
otiskivao a onje odlazio za njim i ponovo ga valjao uz brijeg, 
nikad ne videći vrha. 

Kad je kao softa s vremena na vrijeme odlazio u tekiju, 
slušao je ugledne sufije kako ushićeno pričaju o džennetskim 
ljepotama kao da su ih u jednom trenutku vidjeli. Odnos 
ljepote dženneta prema ljepotama ovog svijeta stajao je kao 
beskrajni niz brojeva prema — jedan! Zatim su navodili dokaze 
o tome iz Kur'ana i knjiga slavnih Poslanikovih predaja. Po- 
slije su se svi skupili u krug i, njišući se u pobožnoj ekstazi 
dozivanja svoga Gospodara, glasno, kao tutnjava sudbine, 
izricali: 

— Lailahe illallah!..." 

Kroz skladnu, ritmičnu i uznositu ariju Tevhida jedan 
derviš j je visokim, čežnjivim sopranom, poput mevlevijskog 
naja, izricao stihove slavljenja Božijeg Poslanika što se pridru- 
živao kao daleka jeka općem slavljenju Stvoritelja i svega što 
je stvoreno. 

Ta stanja u približavanju Bogu otkrivala su mu svu dubi- 
nu neprevaziđene poezije, dobijala u njegovim mislima takav 
oblik i uzvišenost kojima nije nalazio ničeg ravnog. U odnosu 
na ta saznanja, oholost i uobraženost su mu izgledale kao slabi 
liliputanski otpori pravoj Istini. Tada se pitao zašto nije opro- 
stio Rizvanu njegov ispad? Jer u praštanju leži istinska snaga 
i veličina! Odmazda je čin sile i njen uzrok. Ljutit na sebe, 
vidio se u snu kako nekud tumara, ide... ide... ali kuda — ne 
zna! Kao da mu je neko upućivao pitanje: "Kuda?" 

Jedne noći neko kao da ga je pažljivo probudio. Dođoše 
mu misli na noćni namaz, te ga on te noći prvi put u životu 
obavi. Nikad dotad nije osjetio veću slast pobožnosti. U tijelu 
je osjećao strujanje takva nadahnuća kao da je sav Svemir 


81 


postao njegov. Učini mu se da će početi njime ravnati kao 
veliki dirigent ogromnim filharmonijskim orkestrom. Tada 
mu se svom zornošću prikazala priča o hazreti-Ebu Bekrovu 
džennetu. Melek je, pitajući huriju na izvoru: gdje je kraj tome 
džennetu, vidio sjaj samo jednog njezina prsta koji bi svojom 
svjetlošću mogao da zasjeni i sunce i mjesec na zemlji! Zar to 
nije ona ljepota što se stavlja u odnos prema ženskim ljepota- 
ma na zemlji kao beskrajan niz brojeva prema — jedan? Dugo 
je o tome razmišljao i skrušeno sebi ponavljao: 

"Bog je najveći!..." 

Trećeg dana se razbolio od teškog oblika zarazne žutice i 
našao se u bolesničkoj postelji. Borio se sa vatruštinom koju 
mu je mati blažila oblogama od lanenog platna natopljena u 
jabukovo siće. 


U velikoj ognjici potanjala je očeva svijest. Disao je ubrza- 
no, lice mu se grčilo a svijest odlazila kao da je preuzimao 
okrepljujući san. Ali, naoko miran san se preobraćao u bolnu 
patnju. Po licu su mu iskakale jedre škrame znoja, nemirno se 
prevrtao i okretao, a zatim, kao u snu, gotovo razgovjetno 
govorio: 

"Zehra, Zehra!... Otkud ti tolika ljepota, šejtanice? Kad 
smo se prvi put sreli, činilo mi se da u svom vijeku nisam vidio 
ljepše žensko čeljade... Da, bila je istina!... A i ti si se tako 
pričinjala mojoj duši i mom srcu ko da su s tobom bile sve 
šejtanice ovog svijeta! Kako mora daje sladak život uza te, ti 
čarobnice! Bože, oprosti mi i sačuvaj me od prokletog šejta- 
na!..." 

"Šta?... Nego kako? Božije i više ničije! Šta se smiješ? 
Allaha mi — druge istine nema!... Sve je to u Božijem znanju! 
Sve!... Imam? Pa ija sam samo Božiji rob ko i svi ostali, insan 
sam, nisam melek! Sviju nas je Bog stvorio! I svi ćemo se 
njemu vratiti! Ne govori tako, ne govori! Ne, ne... ne! Čemu 
se smiješ? Vidiš li kako je to u nepravo vrijeme! Baš žensko 
najviše pozajmljuje od sotone, druge mu mjere nema! Da mi 
ovoliko nisi prirasla srcu, okrenuo bih odmah leđa od tebe i 
otišao... Da, odmah! Grijeh mi je da sjedim s tobom... Ovako 
rob sam ija svog šejtana, pušem ija u njegove uzlove, pušem! 
Od tebe? Nemam se čemu ni nadati boljem... Zatrovana si, i 

mene truješ... Zašto si se 'nako zavodnički smijala onome 
Rackoviću? Znaš li da Bog ne dopušta! Znaš li šta si učinila? 
Pošla si u najveću propast. Hoćeš li se vratiti?... Možda!... Tako 
ti?... Ništa se nije izmjerilo sa dobrom pameti! Djevojka, ud- 
aja... udaja! Pa — uzeo bih te da si htjela! Jemin sam sebi bio 
dao, ako ushtjedneš, bit ćeš moja, moja, moja...! Ničija više, 
samo moja, oh! Ne izruguj se mojim osjećajima! Ne, ne... mo- 
lim ti se, ničice te molim, uništit ćeš me! Ima li u tebi trun 
merhameta?... Opet ti -- imam? Pa od toga ja živim!... Neuzu- 
billah! Zar da Allaha varam? Doista je žensko samo — sotona! 
Tvoja vjera! Tako!? Šteta! Kako smiješ? Ne, ne!... Ne govori 
više, ne mogu da te slušam, glava će mi prsnuti, ja ću nestati, 
rasuti se u prašinu!... Bože, pomozi joj! Bože, spasi nas!" 

Matije gledala u njega iskolačenih očiju i ispunjenih uža- 
som, nadnosila se nad njega kao da je željela da provjeri go- 
vori li to baš on, njezin Ibrahim-efendija. I namještala je uho, 
zaustavljala dah, da joj koja riječ ne promakne. Kad je otac 
zastao, ona je očajno vrtjela glavomi i govorila, zaboravljajući 
da sam i ja u sobi: "Žalosna sam ti ja... Bože, Bože! Pa on nju 
još voli, poziva je, dabogda nikad ne usto sa ovog dušeka, već 
pravo otišć... Uh, Bože, slušaj me, ja sam luda!" 

Mati zastade, zagleda se u njega upitno plamtećim crnim 
očima i, kolebajući se neko vrijeme, reče: 

—- Imaš ti i osim mene kome da se veseliš, efendija!... Je- 
dnako je prizivaš sebi, jadiš za njom i kukaš...! A sad meni 
govoriš...? I mati zaplaka. 

— Kako? Što? Što to govoriš, ženo? 

— Biva ne znaš šta si govorio maloprije? 

—- Ništa ne znam, ništa... Znam samo da si mi tijedina sve 
ove godine ispunjavala život. Hvala Bogu! 

A onda je osjetio kako ga u srcu nešto dodiruje od čega 
osjeća tjeskobnu blagost što je dolazila od nekog nejasnog 
osjećanja, neke krivnje, prijekora i opomene: govori li on to 
svojoj ženi baš cijelu istinu? Onda ga je dohvatio sjaj nekog 
toplog, dragog oka, blag šum nekog glasa, trpkog smješka. 
Zašutio je, zažmirio i legao, pokrivši se jorganom po glavi da 
produži to stanje svoje duše u kojoj je nešto nezaboravno 
pjevušilo kao oni salavatski stihovi tankog, čežnjivog glasa 

poput mevlelijskog naja što je tercirao kroz strastveno, zano- 
sno i gromoglasno derviško: 

'""'Nerma drugog boga osim Allaha!..." 

Činilo mu se da su to glasovi koji dolaze s onoga svijeta. 
Ponavljao je i sim tiho: "Lailahe illalah Muhammeden re- 
sulullah...! 1— plakao. 


U kući i oko kuće našeg komšije Saliha vladale su živost 
i veselost. Safija se ustrčkarala po avliji, silazi na rijeku, pere, 
lupa po haljinama palicom koliko joj snaga dopušta i— glasno 
pjeva. Pjesme su joj tužne, ponekad prkosljive. Podigne glas, 
nečim podgrijan, siktav, spusti. Odjednom kao da zamukne. 
Otac se vrpoljio u dušeku, muči se, smeta mu onoliko pjevanje 
i žali se materi: 

— Čuješ li ti ono, ženo? Nadala pjevati kć da je u mlinu! 
Vascijeli bogovetni dan ne uvlači jezika u usta. Kakve su joj 
onolike pjesme, Bože moj! A prije, moreš reći, dvije zime išla 
preda me u mekteb! I još hoće da mi bude snaha?! 

Mati gleda u njega izmučena bolešću i gladovanjem. Za- 
brinuta je i predbacuje sebi što ga je nagovarala da ne ide 
liječniku. Bila je lukava, ljuta, a sada ga sažaljeva. — Baš je 
žensko prokleto i puno hile! — pomisli. Govorila mu: nije 
žutica opaka bolest, liječi se dobro i travama, ljekari traže 
mnogo novca, nije im sad do toga. Pa se onda pribojavala. 
Gleda opet u njega i vidi da je još jak, snažan, neće mu žutica 
zar ništa moći nauditi, zatim ga poče umirivati: 

—Šta ćeš, efendija, osaburi, djevojka je, mlada, zdrava. Nju 
ništa ne boli. I ne obaziri se na to. Valja trpjeti. De, lezi i pokrij 
se po glavi, manje ćeš čuti. 

— Pokrij se po glavi! Zar ja nisam insan, pogledaj ove lje- 
pote napolju a ja moram da se pokrivam još i po glavi da ne 
čujem tuđu dreku? Već ovo je nekakav inad, počuj šta ti ka- 
žem! 

- Nije, ne bih rekla. Došlo i njoj nešto u srce. Mladost!... 

— Inad je ono, kakva mladost. Mladost je svaki dan a ona 
izabrala sada, kad sam bolestan, pa mi po mozgu vrti njezina 
cika! 

Mati me izazva u ganjak i naredi mi da idem Safiji i za- 

molim je da ne pjeva preglasno jer je otac bolestan, smeta mu 
svaka sitnica. Kad sam ispričao Safiji materinu poruku, ona mi 
stavi ruke na ramena i veselo mi se zagleda u oči: 

— A tebi? Smeta li tebi moje pjevanje, Šahine? 

— Ne smeta, ja još volim kad čujem kako pjevaš. 

— E, glavno je da tebi ne smeta — nasmije se u šali. 

— Mome ocu smeta, bolestan je! 

— Njemu smeta, veliš?... Eh, ne smetaju njemu samo moje 
pjesme, tvome ocu i ja smetam... Smetam mu što sam — živa 
— spusti glavu kao da će zaplakati. 

— Najvolio bi da me zamrzi cijela Zejnilova familija! — reče 
bez uobičajene ljubaznosti i ugaslih plavih očiju. O nečemu 
razmisli pa odjednom, na svoj veseli način, uskliknu: 

— Voli me, bogme, i Zejnilova familija i Zejnil, je li, Šahine? 

— Još pitaš! Nikog ne volimo kao tebe. 

Ona me toplo zagrli a zatim otrča u kuću i iznese veliku 
_ pregršt oraha kojima napunih džepove. 

- Je li otac velika hasta? 

— boluje od žutice. Mnogo je ljut i nezadovoljan, gotovo 
ništa ne jede. Ako šta i pojede, onda nazor.. 

- Žao mije Šahine. Uzvrati majci selam i kažijoj da neću 
pjevati, neka bude zadovoljna. Ako bih joj mogla i kakvu 
drugu uslugu napraviti, gotova sam da to odmah učinim. 

Otac poče prezdravljati. Mati, reklo bi se, zaboravlja njego- 
ve razgovore s učiteljicom, prinosi mu i, izabranim mislima i 
pokojom vedrom šalom, razgoni mu lukavo iz glave crne 
oblake. Posebno je osluškivala njegove žele za jelima koja je 
volio. 

Dospijevale su lubenice upravo kad je otac počeo izlaziti 
napolje. Poče da unosi jednu o jednu. Hvalili smo im slast i 
divili se tako ukusnim i lijepim darovima za naše napore. 

— Po ovim darovima upoznajemo bolje Allahovu veličinu 
i njegova djela! — reče otac ganuto. — Ko bi ovako drugi mo- 
gao? Neka je slavljen i hvaljen Bog! 

Mati iz strahopoštovanja pokri šamijom kose koje sujojna 
čelu izvirivale napolje, prouči nešto i potra lice rukama. 

Pošto je hadži Mujaga vidio oca da je počeo izlaziti, i on 
se izjutra kad izađe iz džamije u prvo razdanjivanje, pojavi sa 
svojim bastunom na vratima da zajedno popiju kahvu, pro- 

eglenišu. Hadži Mujaga izražava svoje zadovoljstvo što se 
otac oporavlja, zatim se raspitivao jesu li mu valjali: turšija od 
jabuka, med, hošaf od krušaka, tarhana? Zna on što treba 
bolesniku od žutice. Otac se zahvaljivao na pažnji hadži Mu- 
jaginih ukućana i sa zadovoljstvom se sjećao kako mu je turši- 
ja razbijala vatru a hošaf bio pravi melem za trbuh. 

— A kako je sad, efendija? Bezbeli si se prejeo? Samo se 
čuvaj, brate, ne izlazi još iz kuće, ima žutila, valja ti se neko 
vrijeme pripaziti... pričuvati hrane... Već neobično, efendija, 
bez tebe u džamiji. Nema nam ko proučiti iza sabaha lijepo 
ašere... Ali sad ćeš ti, inšallah!...  smješka se dobrostivo starac 
pa se obraća i materi:— A ti, efendinice, kako ti, vjere ti? Bogme 
si se naletala oko efendije. Neka si, valjat će ti... 

U nedjelju se pomoliše uz naše njive upravitelj Sabrija, 
njegova ženai kći Hasnija. Otac se veoma obradovao toj posje- 
tijer ona mu je značila potvrdu da se Sabrija zbog radikalskog 
izbornog proglasa koji je otac skinuo sa džamijskog zida — nije 
naljutio. Gosti su izrazili želju da sjednu napolju, na zeleni, 
kako se izrazila Sabrijina supruga, a zatim uzdahnula: 

— Blago vama kad ovdje živite! 

Otac ne štedi najljepše riječi da izrazi gostima dobro- 
došlicu, raspituje se o njihovu zdravlju, jesu li se umorili i bira 
mjesto na koje će prostrijeti ćilimak, nudi da se iznesu šilteta 
ali Sabrija odbija, donijeli su deku a i trava je suha i mekana. 

Pošto su se smjestili i izmijenjali nekoliko uobičajenih 
riječi, upraviteljeva supruga primijeti: 

— Ne pitaš efendiju kako je. Zar nisi pričao kako ti je prija- 
telj hasta? 

__ - Dobroje on, vidim je. Žutici takoreći nema ni traga. 
Zena je to, bezbeli Ibrahime, travama, a? 

— Jest — travama. 

- Jakako... Takoi treba, a ne ko svijet u čaršiji, sve se pogo- 
spodilo pa čim malo nešto, odmah se traže ljekari, bolnice. 
Kako je svijet dosad živio bez ljekara?!... 

Hasnija kao da me ne poznaje. Šuti, popravlja dugim, 
bijelim prstićima svilasto pramenje kose boje ječma u zrenju 
koje joj nemirno pada na oči. A kako ja nju dobro znam! Gle- 
dam kriomice u nju. Okreće glavu od mog pogleda, savija se 
uz mater poput maznog mačeta i gleda nekud preko polja. 

Jednom rukom se pridržava za majčino rame, druga joj je u 
majčinu krilu, duguljasta, gipka i nemirna, bijela i lijepo njego- 
vana. Poznajem dobro te duge prstiće koje brzo podiže dok 
profesori na času propituju, bode im njima oči. Na Hasniji nije 
bilo ništa očevog, sva je bila na majku. 

Poslije ručka Sabrija je, prejedeno, dahtao i govorio: 

— Vala, Ibrahime, ti si tuhaf insan. Sto nas naćera te poje- 
dosmo onoliko dinje i lubenice pa sad stenjemo kć naduta 
magarad!? 

— Neka, neka, Sabrija... Brzo trbuh splahne od ove mive, 
lagahna je. Hvala Bogu kad nam se pružila prilika da vas 
počastimo. Znaš da mi se samo brat može s tobom isporediti, 
niko drugi! Velim ženi: nema nam niko preči ni da dođe do 
tebe, tvojih, osim ono brata, a on, bogme, podaleko. 

— Kad si nas nagovorio da onoliko pojedemo, da si nam, 
bogdo, pozajmio i svoj trbuh. Hodže navikle na poduboke 
sahane a i ne probiraju toliko... Nejma fajde, ne valja dušu 
gubiti, znao sam jednog ali taj je bio visoka ulema. Taj ti nije 
htio ni janje na ražnju ako ga on nije izabro i opipao svojim 
rukama... Ne ljuti se, Ibrahime, šala je — šala! 

— U današnjih hodža, moj Sabrija, kad i pođu kome na 
sobet i zijafet, bude pa čeljad ostane na slaboj idari. Ali, to je 
jedan hikmet! — svijet hodži nameće u čevrmu da i kući pone- 
se. Naš svijet je džometan, merhametli, da mu ništa drugo ne 
valja— to mu valja. A ono da rekneš da nema poglednih hodža 
— ima. U nekih je to jedini način da pojedu ljepši zalogaj. 
Naprimjer, mi, seoski imami, nosimo najveći teret vjere na 
plećima a najslabije živimo. Niko se o nama ne brine! 

— Ko vamje kriv kad ne znate! Eto tebe. Sjećaš se kad sam 
ti ono govorio da poradiš malo oko izbora a ti— ne htjede! Htio 
bi da živiš dobro a karijeru ne ćeš da praviš... 

— Hodže nek rade ono što znaju i što im je dužnost, a 
političari ono što njima spada. Biva — budi ti ne znam kakav 
vrijedan imam, ako ne ćeš da prodaš dušu ništa nema od 
napredovanja! Aja velim sebi radi dobro, vidjet će Bog a vidjet 
ćeiljudi pa će pogledati ina te... 

-— Jesi vidio kako prođoše izbori i bez tebe? I to kako pro- 
đoše! Radikali odnesoše pobjedu. Odnijeli bije da i mene nije 
bilo, mašina ide, ako se ne popneš na nju, izostao si... Ko tije 
onda kriv? 

Otac slegne ramenima. 

— Kako ti, ženo, možeš li disati? Ja jedva! 

Sabrijinica se osmjehnu, ne dižući glave sa svog ručnog 
rada. 

— Trebao si manje jesti. Jeo si nekontrolisano kao kakav 
mladić a sada bi da okriviš ljubazne domaćine što ti je muka 
od pretrpanosti. Kriviš Ibrahim-efendiju, ljutiš se na hodže što 
mnogo jedu a ti radiš to isto. Naše je da zahvalimo domaći- 
nima na ovolikoj pažnji a ti ...eh! — zavrti glavom prijekorno 
pa nastavi u istom tonu. Glas joj je tiho zvonak, jedva se pri- 
mjećuje vriskavo izgovaranje pojedinih glasova. Sve joj je 
odmjereno, i riječi, i glasnost, mehki smijeh. Sve to uljepšava 
onaj zlatni zub što se s vremena na vrijeme pomalja iz usta kad 
razvuče nešto namrskane i omekšale usne u topao osmijeh. 

Upravitelj se vrti na sjedištu, lukavo se smijulji i, odozdo, 
pogleda u ženu zatečeno: 

— Vidiš, Ibrahime, kako pametna žena ispravlja pogreške 
svog muža? 

— Eh, ništa zato. Svakom je drag lijep zalogaj. Da nema 
ovo, bilo bi ono što ima, šta je Bog dao. Od svega najljepša je 
lijepa riječ uz lijep zalogaj. Kad bi trebalo birati između to 
dvoje, čovjek bi izabrao lijep zalogaj. Tako ti je insan, od dvije 
ruke... 

Lukavo sam želio da se prikradem Hasnijinom srcu, da se 
izjednačimo i drugujemo. Nada mi je bila, doduše, slaba, ali 
jaka i vruća. Ubrah lubenicu, te je ponudih ne bih li je odobro- 
voljio. A ona se neko vrijeme kolebala pa se šutke privuče. 
Jedemo i šutimo. Ona naknađuje šutnju popravljanjem ne- 
mirne kose s dva prsta i gleda nekud pored mene. Nutkamje 
probranim komadom lubenice a ona se pobuni: 

— Oh, što se trudiš toliko? 

Prkosljivo se smješkala kao da će kazati: Namagarčila sam 
te, trapavko jedan! Ne znaš sa djevojčicama kako treba! Zatim 
je vragolasto nekud zurila, okrenula potom glavu i nasmijala 
se miroljubivo. 

— Hajde da beremo cvijeće po livadi! Gledaj kako se šareni! 

Prihvatila je spočetka nevoljko ali se poslije ustrčala poput 
leptirice. Veselo je brbljala oslobođena roditeljske nazočnosti. 
Govorili smo jedno drugom iz duše, neposredno i iskreno, 

tjerali velike zelene skakavce, skakali za njima, ko će više i dalje, 
smijali se i skupljali livadsko cvijeće po njezinu izboru. 

Kad smo se vratili roditeljima, otac je upita kako je za- 
vršila razred. Ona kaza ravnodušno: odličnim. 

— Eto, Šahine, prilike da se ugledaš na Hasnu — otac će. — 
U učenju valja gledati one ispred sebe, a u imanju... one iza 
sebe. 

- Nek on gleda i u imanju one ispred sebe, Ibrahime! — reče 
Sabrija. 

= Zadovoljniji j je čovjek kad gleda siromašnije od sebe, 
srčanije zahvaljuje Bogu na onome što je njemu dao. 

— De, de, Ibrahime, mahni se besposlica! Djecu treba pod- 
sticati na život, borbu za napredak, nauku, a kad ostare, eto 
im onda ahireta. Lijepo si ono rekao na Mevludu: "Bogatite se, 
ljudi, siromaštvo vodi u nevjerstvo!..." 

Hasnija i ja smo opet otrčali do Mošće. Pokazivao sam joj 
svoje umijeće podigavši vodenu ustavu koja potjera razne 
točkove i točkiće koji počeše da jure u vrtoglavom ritmu, 
bacaju uokolo sitne srebrene kapljice vode što se na mahove 
pretvaraju u vodenu prašinu, gotovo maglu. Ne znamo kako 
nam je prošao dan. Ona je ushićeno ponavljala: 

—- Kakoje u tebe lijepo! 

Počeše se spremati za odlazak. Otac im predloži da pone- 
su koju lubenicu i dinju. Kod kuće je Sabrijina svastika, koja 
se ocu veoma svidjela, i dvojica njegovih sinova. Neka se i oni 
okuse. Želi posebno da učini poklon gospođici Melihi, ne 
može joj zaboraviti kako se trudila oko njega kada im je bio 
gost na ručku. 

— Pa de, Ibrahime, nađi nam dobro uzrele da ponesemo 
barem što valja... Teret je nositi — reče Sabrija odlazeći s ocem 
u bašču. — Nagovarao sam, Ibrahime, i Melihu da pođe, da ti 
je malo vidi žena, ali ne šće kopilica! Veli, imaju oni toga brata 
pa da se, biva, ne protumači da se nudi. Jesi vidio kakva je 
samo mudrica... jesi vidio? 

— E, baš bih volio da je došla. Blago onome kome do- 
padne... 

- Dopast će onome ko je uzme! Ti imaš toga brata, reko bih 
da bi joj odgovarao. 

— Eh, zagledćo se ovdje, u komšiluku, u nekakvu... 

— To ti misliš na Salihovu kćer? 

— Da. A otkud ti znaš koja je? 

Sabrija ne odgovori, već reče: "Razvaljuj to, Ibrahime, 
poslušaj me, nećeš se pokajati." 

— Beri — de, da bježimo, vidiš li koja su doba? Sad će ak- 
šam... 

Ispratili smo ih do našeg gajića. Tešku cekerinu sa lubeni- 
cama predadoh upravitelju Sabriji. Srdačno se ispozdravlja- 
smo. Hasnija mi je mahala sve do Čirkića mlina. 

Otac se poslije ove posjete osjećao sve bolje. U kući je 
bivalo sve više prave porodične topline, veselosti. Nije više 
tražio nikome dlaku u jajetu, popustljivo je gledao na naše 
pogreške, kao prečišćen lijepo nas savjetovao. Sa mnom i s 
materom je bio neumoljiv jedino u pogledu namaza. Navečer, 
poslije akšama i večere, započeo bi s kakvim vjerskim pou- 
kama, uzimao u ruke Kur'an ili koji drugi kitab da bi zorno 
dokazao neku vjersku tezu. Zelja za darežljivošću koštala je 
našu bašču pola lubenica. Opazili to Brezičani pa ih sve više 
nailazi kroz našu avliju kad se navečer vraćaju sa svojih polja. 
Zastane čovjek u avliji, nasloni se na vrljike i gleda po bašči. 
Nije s nekom namjerom — objašnjava — ne, već onako, koliko 
da predahne, malo se odmori i nagleda se velikih dinja što se 
žute kao pun mjesec o uštapu i lubenica veselih šara, trudnih 
od jedrine i nalivene slasti. Očarani lubenicama, ljudi se ra- 
spituju za sjeme, otac im daje savjete kako će i sami uzgajati 
lubenice, pokazuje im kako ih je lijepo vidjeti a još ljepše 
kušati, trga lubenicu ili dinju pa — mah! 

Čovjek se nećka, nije zastao radi toga, ne daj Bože, već 
onako, dovoljno je da se nagleda a sad još i da uzme lubenicu 
— sramota! Već, ako je tako onda da — plati, ima uza se novca. 
— Koliko je, efendija? A otac govori: "De, prođi se, kakvo 
plaćanje, kakav stid, svakom je draga lijepa miva, ponesi djeci 
nek okuse. Ima ih, dao je Bog, a, bezbeli, ima u njima tvoj dio. 

— Oh, fala ti, efendija, ko bratu rođenom a nisi trebo, sra- 
mota, brate lijepi! — govori čovjek gotovo zastiđen, stavlja 
prijateljski ruku na prsa, pun je poštovanja i ljubavi za svog 
imama. 

Jedne večeri dođe i Alaga Fesatović da mu se dade lu- 
benica. — Vidim, efendija, daješ drugima pa, velim, dat ćeš i 
meni, komšija sam a i u dugu vijeku — vratit će se. 

Kad mu otac bez premišljanja izabra poveliku lubenicu, 
Alaga se veselo nasmija:— Oh, oh, kolikačka je... Baš ću od nje 
ostaviti sjeme i usijati, uzdam se da će biti berićetli, hodžinsko 
je sjeme... 

Te noći otac se probudio na noćni namaz. Sutradan je bio 
još veseliji i razgovorniji. Bilo je zadovoljstvo gledati mu u 
svijetlo, veselo lice. Treperio je od zadovoljstva i predano 
obavljao dužne namaze u toku dana, bio blag i tople riječi. 
Mati mu je predbacivala što onako nemilice tamani lubenice 
po bašči i dijeli svijetu, misli da će mu zahvaliti! 

— Oh, pa ne dajem lubenice da bi mi oni zahvalili. Stalo mi 
je do Božijeg zadovoljstva. Osim toga, šta je sreća ljudi ako nije 
u tome da onog do sebe obraduješ svojim dobrom koje si 
postigao mučnim radom!? 

Mati ga tužno pogleda. Mislila je da nije možebiti malo 
svrnuo. A on je razumio njezin pogled, osmjehnuo se i na- 
stavio sa darežljivošću. Pokatkad, ipak, osjeti kako gasne Žar 
njegove ljubavi, blagosti i darežljivosti. Sjeti se stihova velikog 
sufijskog pjesnika Halladža: 

7... Tvoj Duh se malo pomalo pomiješao sa mojim Duhom 
izmjenjujući zbližavanje i napuštanje... Obuhvatio sam, cije- 
lim svojim bićem, svu Tvoju ljubav, O moja Svetosti!..." 

Othukne kao u nemoći pun nestrpljenja: "Pa da, običan 
sam Božiji rob a ne pejgamber!" Stegnut sumnjama, pomišljao 
je na uzaludnost svojih traganja, počinjao bi da hladne u svom 
beznađu: rastuži se u nedoumicama i sumnjama. Nevjerica se 
razmili po njemu, zastenje, prošapuće šehadet, pljune ispu- 
njen gorčinom, koju bi da od sebe sama skrije, tužno predahne 
i ponovo, snovom odlučnošću, počne da valja svoj kamen uz 
strmine. 

Penjao se uz strmi brijeg, ustrajan kao njegova molitva. 
Pomiluje ga s vremena na vrijeme tračak svjetlosti, osjeti u 
duši blagost nevidljive Moći koja ga podstakne, ohrabri, kao 
dobro, drago sjećanje. Noću ga opet nešto dodirne, probudi 
ga iz čista mira kao poticaj one Moći. Pogleda na sat: 

Jedan je ili dva poslije pola noći. 

Razumije išaret buđenja, čilo ustaje, tiho, kao da se iskra- 
da, abdesti se, stane na kijam, dugo stoji, uči kur'anske ajete, 
preda selam i opet legne. Slast stajanja na kijamu, u tajnom 
namazu, davala mu je neku veliku snagu, polet i blagost duši, 
nosila ga, činilo mu se, kroz Svemir i opet ga vraćala na ze- 
mlju. 

Ali put je bio beskrajno dug, početak mu je nazirao kao 
kraj vidika prekriven rijetkom koprenom omaglice koja u 
daljini stere oblake zaborava. Zatim mu se ukaza raskošna 
svjetlost mjesečine kao da je po sobi bila razasuta zlatna pra- 
šina. Da li je sanjao ili je uistinu vidio tu neobičnu zlatnu 
svjetlost? Potom, neko muje iznad glave izgovarao kur'anski 
ajet: "I provedi jedan dio noći u slavljenju svoga Gospodara 
pa će te On, možda, dignuti na više položaje!..." 

Da se Ibrahim-efendija nije odlikovao velikom tjelesnom 
i duhovnom snagom, vjerovatno bi ga njegovi prvi dodiri s 
nadosjetilnim oblicima približavanja velikoj Spoznaji odveli 
u bigotizam, možda i u praznovjerje. Istraživao bi samo dove, 
slušao od primitivaca kako se mahaničkim i beskrajnim po- 
navljanjem pojedinih dova i kur'anskih odlomaka postižu 
nevjerovatna čudesa, predavao se sumnjivim predajama u 
kojima se govori o budućnosti kao što su događaji na Sudnjem 
danu... Srećom, nije se dao uhvatiti u takve zamke. Znao je da 
ostane uspravan, razuman i da odvaja istinske Božanske 
poruke od maštovitih brbljarija i da za patnje uspona idu 
nagrade pa ako 1 ne postigne veći uspon, bit će zadovoljan i 
onim što mu je dato. 

Ponekad se bojao svoje hladne razumnosti kao mogućeg 
znaka oholosti; vraćao se iznova Gazalijinom naučavanju. 
Pritom su se pred njim dizali novi zidovi tajni pa je zaključio 
da u vjeri doista vlada pravilo: što više znaš, sve se više otva- 
raju ponori — nepoznatog. Padalo mu je u oči glavno i vla- 
dajuće pravilo svih sufijskih učenjaka, pa i Gazalije, da je 
najčistija i najveća pobožnost u povlačenju i uzdržavanju od 
varljivih užitaka ovoga svijeta da bi se osvojile svjetlosti du- 
hovnih ljepota koje i jesu dušino istinsko stanište. Pročitao je 
iskustva velikog sufije Bajazida Bistamije, koji je tvrdio daje 
najveća i najljepša otkrovenja dobijao kad je najviše gladovao. 
U njemu se onda rađala ljudska pobuna: 

Zašto je onda Bog stvorio tolike ljepote na zemlji? 

Za koga? 

Odupiranje, dakle, zemaljskim slastima bi moralo da bude 
samo zbog čišćenja duše za vječni život čije ljepote je na- 
slućivao, posebno iz priče o Ebu Bekrovu džennetu! 

Ali su ga onda svom žestinom progonila pitanja: za koga 
je Bog stvorio zemaljske ljepote, posebno žensku ljepotu, 
prekrasne cvjetove i njihove mirise, slasne plodove voća, lijepa 
i ukusna jela? Ko ih samo može ravnodušno i s prezirom 
asketa gledati u ime ljubavi prema Bogu? Da li je on uopće 
jedan od takvih? Pojaviše mu se pred očima likovi učiteljice 
Zehre, Almazove Razije, Asime Nurage Henjića od kojih je 
ova posljednja imala kožu poput slonovače i velike crne oči 
da ni u hurije džennetske valjda nisu bile ljepše. 

Za koga je stvorena njihova ljepota? 

Za koga? 

Jeknuo je od čežnje i bola. 

Sjećanje na Zehru zaprijeti da uništi svu njegovu vjeru, 
pokoleba ga, i on u srcu osjeti jezivu prazninu i pustoš. 

Koje, doista, na gubitku ako se obećanja nikad ne ispune 
a život mimo nas prođe u beznadnom zaboravu kao nepoznat 
putnik pokraj tihog mezarja? Zar Bog nije objavio u Kur'anu 
da vjernicima pripadaju nagrade i ovoga i onoga Svijeta? 

A onda je u sebi začuo misao koju kao da je neko drugi 
izgovarao iz njega, a ne on: 

"Ibrahime, šta ti je? Otrijezni se! Zar tako razmišlja čovjek 
tvoje tjelesne i duhovne snage? Zar ne vidiš kako si se našao 
nad strašnom provalijom bezvjerstva...?" 

Gadljivo je pljunuo i ljutito uzviknuo: 

— Proklet da si, Iblisov brate, ostavi me na miru! 

Zatim je zanijemio izgubljen u sumnjama koje su ga ra- 
spinjavale čineći mu položaj bezizlaznim. A onaj bezglasni 
govor u njemu, pun prijekora i pouke, mimo njegovu volju, 
nastavljao se: 

"Nije ti zabranjeno da razmišljaš pa i na nedozvoljen 
način... Bog voli one koji razmišljaju, Ibrahime. Ali trebalo bi 
da razumiješ daje Bog dao zemaljske blagodati svima izvrša- 
vajući svoje obaveze iz Ugovora! Svakom čovjeku je dozvo- 
ljeno da uzima od Božijih darova koliko čega želi jer nikog nije 
htio da odšteti ko je doveden na svijet. Učiteljicine riječi da 

niko nije došao na svijet svojom voljom, da bi sebi unaprijed 
dala iskupljenje da čini zlo — laž su i licemjerstvo prvog reda! 
De, nađi čovjeka na svijetu koji je dar života na zemlji primio 
kao poniženje i uvredu! Koristeći se izdašno Božijom opskr- 
bom, svi su ljudi namireni u svojim pravima i — izjednačeni. 
Božije je pravo da od njih zahtijeva da žive na Božijem putu 
i zasluže data dobra na oba svijeta. Ne ushtjednu li, sami će 
sebi biti krivi! Znaj daje Božija vlast na zemlji nepromjenljiva. 
Zato ne gledaj u tuđe imetke i lijepe Žene, jer su vam ove stvari 
date kao podsticaj da uzmete svoj dio a i moguće iskušenje!" 

Do kasno u noć Ibrahim-efendija je ostao u skrušenoj i 
pokajničkoj molitvi. Dok je izgovarao ponizne i vrele riječi 
pokajanja, lice učiteljice Zehre mu se satanski smiješilo sa sve 
veće udaljenosti u koju je i njega dozivala. A onje stiskao zube, 
kao da gaje pritiskao nesnosan bol, odgonio od sebe tu namet- 
ljivu utvaru, mučio se, dok mu sve predanija molitva nije 
vratila ravnotežu i mir. 


San mu se prikradao sporo i varljivo... Ukazaše mu se 
sasvim nepoznati, neviđeni predjeli, ispunjeni najljepšim 
bojama raslinja i blagom, prozirnom svjetlošću, nalik na rosni 
studenac u osunčanom proljetnjem jutru po čijoj se okolici 
zrcale kapi rose, kao i blistavo drago kamenje. 

Puteljkom, opervaženim nečim što je podsjećalo na kru- 
pno zrnje biserja, koračala je stasita neznanka čiju ljepotu i 
raskoš nisu bile kadre da zamisle ljudska pamet i uobrazilja. 

Gledaoje Ibrahim-efendija u djevojku i osjećao kako ga u 
prsima ispunja nepoznato milje i čudesne slasti koje su bile 
iznad svake obične, ljudske, mjere užitka, o čijem mogućem 
obimu je imao uobičajena iskustva s ovu stranu bitka. Nikad 
se ničem nije više divio, nitije štogod vidio, ni izdaleka, uzvi- 
šenije i ljepše od ovog prizora u čijem središtu je bila ta ne- 
znanka što je koračala dostojanstvom kraljice, gordosti, u isto 
vrijeme, topla prilježnost što se velikodušno dariva oblikovali 
su u njemu slatke slutnje ukupnosti ove neviđene ljepote, 
ispunjavao ga je strahopoštov anjem i, u isto vrijeme, najljep- 
šom blagošću i mirom. 

Nikad u životu nije neposrednije osjetio veću sreću kao 
tog jutra. Vidioje "materijalne" dokaze onog obećanja o kojem 
je Knjiga govorila kao o obliku koji nije u stanju da zamisli 

ljudska pamet! Vidio je nešto čijoj ljepoti i rustikalnosti ničeg 
ni sličnog nema u najpoetskijim uobraziljama ljepota ovoga 
svijeta. 

Još je neko vrijeme bio u dubokim, ekstatičkim, zanosima 
svog otkrovenja i od radosti — plakao. Bio je pod abdestom, pa 
ustade i pade ničice, govoreći, možda prvi put u životu punim 
srcem riječi: "Samo Tebi, Bože, pripada slava i hvala!..." 


Videći poslije buđenja u mislima iste slike nastavio je 
plakati, zahvaćen velikom srećom. Nikad se nije okrenuo 
Istoku sretniji kao tog jutra! 

Učeći u mihrabu Kur'an za vrijeme sabah namaza, u oči- 
ma su mu kiptjele suze radosnice. Škropljenje suza ga gotovo 
zagrenu, poče da mu ometa učenje, a on, sjetivši se da stoji na 
kijamu kao predvodnik u zajedničkom namazu, sustezao se 
i savladavao, da bi opet iz njega provalila sreća koja se istin- 
skom punoćom mogla izraziti samo plačem, pa mu lice opet 
poškropiše suze. Dugo je učio odlomak iz sure ISRA, poku- 
šavajući da u strasnom izricanju svetog teksta nađe smirenje 
i pođe s ljubavlju na sedždu zahvalnosti. 

Po izlasku iz džamije, nakon što se pozdraviše i upitaše, 
hadži Mujaga ga upita šta mu se to skupilo, te je onako plakao 
na namazu? Ibrahim-efendija pošuti razmislivši pa odgovori: 

— Uočio sam ajete o velikim nagradama koje je Bog pri- 
premio svojim odanim robovima u kojima će nas darivati. Tad 
sam se sjetio predaje o Ebu Bekrovu džennetu i od radosti 
zaplakah. Braćo, oprostite mi, nisam mogao da otrpim. 

- Blago se tebi, moj efendija! — reče hadži Mujaga. — Pričao 
je o tom stanju duše i Muhidin-efendija na jednom zikru, da 
se pravi mumini baš moraju rasplakati kad im se samo spo- 
menu džennetske bašče, a kamoli oni kojima bude suđeno da 
ih za života vide, pa im Allah učvrsti iman a smrt im bude ko 
ona naša baskija preko Mošće! 

Ibrahim-efendija se oprosti od džematlija blagim riječima 
i zaželi da bude sam. 

Sutradan — 22. jula 1936. — smrtno je nastradala učiteljica 
Zehra. lako više nisam bio njezin đak, viđao sam je nekoliko 
puta prije nesreće. Šeće se pored rijeke, drugi put na stani- 
čnom peronu po finom bijelom tucaniku između cvjetnih aleja 

ili cestom koja je vodila u čaršiju. Sva ta viđenja događala su 
se u predvečerja kada je najpustije. 

Veselost s njenog lica nekud je iščezla. Nije bilo ni njenih 
raspitivanja, primjedaba. Samo otprimi pozdrav i nastavlja 
svojim putem. Bila je natmurena i nezadovoljna s izraženim 
podočnjacima od slabog spavanja. Nešto se raskrupnjala i ne 
viđa se na ušću Mošće u kupaćem kostimu. 

Vijest o smrti pronijela se munjevitom brzinom. Glasila je: 

"Spahin brzi voz pregazio učiteljicu!" 

Dogodilo se to na samom kraju staničnih kolosijeka, kod 
skretnica. Na dresini je došla komisija iz čaršije u pratnji 
dvojice žandara. Radoznali svijet je navaljivao da vidi ono što 
je ostalo od žrtve. Zandari nisu dozvoljavali nikome prići ni 
na trideset koračaja. O uzrocima nesreće moglo se samo na- 
gađati. Prava istina se nikad nije saznala. Šaputanja su go- 
vorila da je nađeno i oproštajno pismo upućeno inženjeru 
Rackoviću. 

Oko učiteljicina ukopa su nastali nesporazumi, natezanja: 
Samoubici nema mjesta u zvaničnom groblju. Na to je rečeno 
da se ne radi o samoubojstvu. Najzad bi dozvoljeno da se 
učiteljici klanja dženaza. Mezar joj je iskopan u jednom ćošetu 
čaršijskog groblja, donekle odvojen od ostalih. Ubrzo je na 
mezaru bio podignut i spomenik. Nije ličio na uobičajene 
nišane. Obelisk nad glavom je bio od crnog mermera. I, umje- 
sto nekog kronograma, bile su ispisane riječi: "Ljubav je jača 
od života nad smrti!" | 

Kažu da su to riječi koje su bile napisane u pismu, upu- 
ćenom gospodinu Rackoviću. Posebnost i neobičnost njena 
spomenika, odvojenost mezara od ostalih stanovnika ove 
vječne kuće govorili su na svoj način o prokletstvu učiteljicina 
postupka! Sjećao sam se njene ljepote i pitao se: koja je veličina 
bila tog očaja koji ju je gurao ovim putem i koji je, čak i onda, 
u mojoj još dječijoj svijesti, pokazivao svirepu sliku čovjekove 
sudbine. Kakvu pouku pokazuju one ruže što ponekad osva- 
nu na njenom grobu? Više je u njima znakova nemoći nego 
dobre pouke. Šta je bilo s tim ružama dokje bila živa? 

Na učiteljicu je ostala jedna čudna uspomena. Najdublji 
vir na rijeci po kome djeca nisu imala kuraži da zaplivaju 
prozvaše: Racin vir. Po viru su se silovito kovitlali veliki vruci 

i džinovskom snagom uvrtali duboke svrtke koji su, poput 
bezdanih rasjelina, glasno srkali pjenušave uzbibane talase. 
Izbacujući ih ponovo na površinu, ovi vodeni grebeni su 
plesali zastrašujući ples snage kao da je pod njima radio vul- 
kan užarene lave. 

Slušao sam na kupalištu kako Šiljo priča čoporu djece da 
u viru sada živi strašna sirena, pola riba a pola žena. To je, 
kaže Šiljo, duša učiteljice Zehre! Djeca ne smiju da plivaju po 
viru, pa makar znali plivati kao ribe! Neki su, veli, pokušali 
pa ih je strašna sirena dograbila za noge i odvukla na dno. 
Odvodila ih u svoje skrovište i pripremala za vojnike svoje 
velike armade koja će, kad dođe njeno vrijeme, kroz pod- 
zemne tunele poći da ubije strašnog Racu, jer je oteo sireninu 
djevojčicu, buduću krasoticu-princezu. Glavni zapovjednik 
njezine vojske je neki Džidžo, što je prvi put ugrabljen u viru, 
i njemu će, ako ubije Racu, dopasti lijepa princeza. Ostali će 
dobiti mnogo... mnogo zlata iz sirenine riznice, te će se jednog 
dana vratiti svi sretno svojim domovima. Ali - nikog živog 
neće moći prepoznati, jer će proći mnogo godina dok oni 
obave svoj posao i ponovo postanu slobodni. Neće im ništa 
drugo preostati nego da se vrate sireni, koja će tada biti po- 
novo kraljica, i postanu njezini podanici. 

Djeca su slušala širom rastvorenih usta i žmirkala. 

Klempo se pobuni: — Zašto da se vraćaju kad je ovdje 
ljepše nego u vodi? u 

— Zato — kaže važno Šiljo — što je stara konja pod starost 
teško naučiti jahati. 

— Eh, kao da će neko nekog jahati! — opet će Klempo. 

— Neće jahati, baš si ti neki... ahmak! To se samo tako kaže! 

— Pa kad će onda sirena sakupiti toliku vojsku kad niko ne 
smije da pliva po viru? — još vatrenije protestira Klempo. 

— Pa zato će i proteći mnoge godine dok sirena skupi ono- 
liko vojske koliko joj treba da uništi podmuklog Racu. Nije to 
tako lahko! Ti misliš... uh! 

— Šta bi bilo da i mi zaplivamo pa nek i nas uzme sirena? 
— upade drugi dječak preplašenih očiju. 

— Ja, bogami, neću, volim biti kod svojih roditelja — odvrati 
Klempo. 

—-Nija. Te! 

— Nije ta priča dobra — oglasi se starmali Behram. — Da 
znam dobro plivati, dokazao bih daj je sve to jedna — laž! 

— Nije laž! Hajde oprobaj! — Šiljo se oštro usprotivi. 

— Priču je izmislio Šiljo! 

— Nisam! 

— Jesi! Šut, nijedne! — reče Rizvan i mignu očima svojim 
"delfinima" koji zgrabiše žgoljavog dječaka gnjatastih nogu 
ibaciše ga s visoke obale u vodu. Svi zagrajaše uglas, zacičaše, 
zavriskaše, a Šiljo, kao bačen psić, grcao u vodi, frkao sline 
skupa s vodom što mu je ušla u nos, uši, usta. Krmanio je, 
ošamućen od neočekivanog pada, hvatao drhtavim rukama 
vrbovu granu ne bi li se nekako sretno iskobeljao. 

Graja je jenjavala. 


Zejnil nije u toku ljeta, koje je, evo, na izmaku, našao 
vremena da odgovori na dvije očeve karte, a kamoli da dođe. 
Osim briga oko Poloja: unapređivanja gospodarstva, sabiranja 
ljetine, bio je rastrzan i drugim brigama, najmanje na tri strane. 
Brezičke prijetnje zbog Safije su mu nanosile brige i hladile 
njegova osjećanja za nju. Tome je doprinosilo i očevo mišljenje 
o Sabrijinoj svastici, pa skrivene primjedbe da bi to bila naj- 
bolja prilika. Više bi vrijedila i u očima svijeta. Po svoj prilici 
bi mu morali priznati da nije, izgubivši Besimu, pao naniže. 
A treća stvar koja mu se vrzmala po glavi bila je nada da će se 
između njega i Besime stvari okrenuti u njegovu korist. Nije 
li se počelo pričati o njegovim uspjesima u Poloju? Doduše, 
osim pčela koje je zasnovao od roja nepoznatog porijekla koji 
se spustio slučajno u njegov voćnjak, i nešto kokošiju nosilja, 
imao je da zahvali rodnoj godini i kišama kojih je bilo u izo- 
bilju. 

) Ali svi njegovi planovi i potajna priželjkivanja se odje- 
danput izokrenuše naglavačke. Zećirov Miralem, pošto je 
završio svoje agronomske nauke, dođe kući i, na očev nago- 
vor, zaprosi Besiminu ruku. Brzo bi ugovorena svadba jer se 
mladoženji, izgleda — žurilo. A i Besimin otac, stari Rašidović, 
nije se protivio kćerinoj udaji, mada je svoju porodičnu lozu 
držao boljom od Zećirove, makar se Zećir hvalisao svojim 
begovstvom, jer po srijedi je bio dobro školovan, premda 
neugledan mladić i njegov lijep imetak. 

Saznavši za ove događaje, Zejnil je navečer navukao jor- 
gan na glavu, daleko od tuđih očiju i ušiju, i isplakao se kao 
kakav deran. Svadba je bila pompezna, sjatio se cijeli Majdan 
da sluša klepetanje velikih ciganskih bubnjeva i cviljenje 
ćemaneta kroz koje je pjesma oplakivala mladino djevojaštvo. 
Promatrali su svadbu iz prikrajka, jer Zejnil nije želio da ga 
vidi svijet u avliji. Raifovoj pažnji ne izmakoše vlažne maglice 
u Zejnilovim očima, te on poče tješiti prijatelja: 

— Nemoj, Zejnile, ima još cura, nije ona jedina na svijetu. 
A dajjoj je šta, nevjeri jednoj, i onaj Miralem — nije! Nejma u 
njemu više od pedeset kila žive vage. 

— Ono što mu usfali da dostigne njezinu težinu, Zećir će 
namiriti srebrenim petobankama ili zlatom, ne boj se, Raife. 

- Kažem ja tebi, bolan! — Raif važno poniknu — Para je — 
sve! U njoj je i znanje, i prijateljstvo, i cure, i... E, pa vidiš li 
sad? 

Nekoliko dana kasnije Zejnil se spremio što je ljepše mo- 
gao i krenuo preko planine na noćni voz. Kunjao je na tvrdoj 
klupi treće klase, drmusao glavom i još jednom mislio o sve- 
mu. Sjećajući se očevih opisa djevojke Melihe, on je u sebi 
govorio:— To je svakako otmjena gradska gospođica za kojom 
bi se Majdanci, bezbeli, okretali i govorili: "Pogledaj Zejnila, 
a pogledaj mu hanume! Baš je, alčak, jedan, dobro trefio!" Ide 
on tako, ide Meliha pored njega, odjevena alafranga, s krznom 
oko vrata, tankom velom preko lica, ondulirane kose, u cipe- 
licama visokih potpetica i, dok oni tako šeću — cipelice škri- 
pucaju. Susreću Miralema i Besimu, a on ponosno pokazuje 
Melihu, neka je vide, otmjenija je i ljepša (da lii ljepša?) od nje, 
ponosna građanka... Neka vidi Besima, neka dobro vidi kakvu 
je on sebi ženu našao, nek žali za njim i plače kao što je i on 
za njom žalio i plakao, nek se bolno kaje, nek...! 

Kad je stigao, potražio je dobrog frizera koji ga je lijepo 
izbrijao i namirisao, kupio novine i nosio ih u rukama da 
izgleda otmjen kao kakav činovnik poreskog ureda i, na sta- 
rinskoj kapiji Sabrijine kuće, povukao za polugu koja pokrenu 
zvono, te ono resko ciliknu. Na kapiji se pojavi Hasnija i ma- 
znim glasom ga upita: — Šta želi? Zejnil reče da je Melihin 
rođak, želio bi da je vidi i malo progovore. 

Nervozno je šetkao ispred kapije dok se ne pojavi sasvim 
pristala djevojka u dugoj grimizno crvenoj haljini prošaranoj 

zlatastim cvjetićima i sa šal ovratnikom od tamnocrvenog 
atlasa. Lice punačko i okruglo. Oči golubije boje i izvijene 
obrve kao u Čerkeokinje. Na obrazima izražene jagodice a pri 
osmijehu, ispod njih, male slatke rupice. Kad je osmotri, Zejni! 
se, kako se i pristoji, nevješto nakloni i nazva djevojci selam. 

— Ko ste vi? — ona će. 

— Pa... — Zejnil malko pocrveni što inače nije bila njegova 
vrlina, ote mu se te premetnu tijelo s noge na nogu kao kakav 
seoski skorojević, kolebao se nekoliko trenutaka, zatim reče: 
— Cuo sam, gospođice, od rahmetli oca da smo rođaci. Znate, 
na proputovanju sam, pa rekoh sebi: Hajde, Zejnile, da vidimo 
tu našu rodicu, ne priliči se, velim, proći pokraj kuće a ne ' 
svratiti i progovoriti, krv nije voda... 

— Otac kao da vam nije živ, gospodine? 

— Pa... nije, nije. 

— Je li davno umro? 

— Poodavno. Ima više od pet godina. 

- Au kojem koljenu smo rođaci, da li po ocu ili majci, gdje 
vi sada živite? 

— Pa... naši očevi su od dvojice braće! Isto ih sunce grijalo, 
obojica su imali strine, tetke i šta ti ja znam... I djecu, bezbeli! 
— Zejnil se počeo bezobrazno smješkati a djevojka mu se 
pridruživala a da nije ni znala zašto. 

— Većja velim da to ostavimo prošlosti. Nisam znao da mi 
je rodica, hvala Bogu, tako lijepa djevojka... 

— Oh, oh!... — ona zacvrkuta, stisnu očice i nakrivi ljupko 
glavu uvijajući se u struku. — Nemojte tako, već kažite mi kako 
se zovete, gdje živite, šta radite, imate li živu majku? 

Zejnil odgovor o majci izvrda a ostalo reče. Kaza kako je 
završio medresu ali ne radi u struci, već se bavi gospodar- 
stvom. Ostalo mu u naslijeđe, od starine, pa može da se Živi 
u svome i na svome. A što se tiče njihova rodbinstva, on se — 
šalio. Poslužio se samo trikom da je vidi, da progovore i upo- 
znaju se, jer je dosta slušao o njoj od brata, imama iz Brezica, 
koga se ona sigurno sjeća. Sto se njega tiče, njegove namjere 
su u tom smislu veoma ozbiljne, naravno, ako ga ona... 

Razgovor se završio tako što su oboje bili zadovoljni. 
Zejnil joj na polasku obeća da će razgovarati s bratom da ih 
zajednički posjete ako se ona neće ljutiti. Ona reče da bi joj bilo 
drago, što je za Zejnila značilo dobar izgled i dokaz da mu je 

sklona. Isto tako joj reče da ne bilo mudro da se pred starijima 
priča kako su se Već vidjeli i upoznali. Ona mu se i u tome 
pridruži, te se prijateljski rastaše. Polazeći Zejnil se opet blago 
pokloni i pođe čvrstim koracima, samouvjereno i odsječno. 
Nije se obazirao. Želio je da joj pruži priliku da ga gleda, jer 
je vjerovao da njegova pojava i izgled, široka ramena i čilost 
zaslužuju pažnju svake mlade, pa i Melihe. 

Izašavši iz čaršije grabio je poljem prema Brezicama, pre- 
disao od brzog i otresitog hoda, pun ushićenja. Veselo je pje- 
vušio i davao maha nadama da su mu puti ka sreći sada više 
nego ikad najbliže pravom cilju. Polja su bila pusta, čuje se 
samo učestala pjesma zrikavaca sa strnjišta i otkosa rane 
otave. Zastade i izvadi iz džepa malo ogledalce, te poče u 
njemu da se gleda. Bilo je to lice opaljeno, dobro izbrijano, 
činilo mu se još lijepo i mladenačko. Na sljepoočnicama kao 
fine bijele niti iskrilo se nekoliko sjedina. Odmjeravajući i 
procjenjujući svoj izgled vrati zadovoljno ogledalce u džep i 
nastavi da grabi poljem i pjevuši. 

Svi smo mu se obradovali. Otac ga zagrli. Nisu se dugo 
vidjeli. Mati po običaju raširila ruke: "Ko nam je to došao! 
Dobro došao!" Pitanja i raspitivanja: o Majdanu, ljetini, je li 
majka dobro u zdravlju, je li se umorio od puta? Nešto je 
pozakasnio. Da nije kasnio voz? Posjedaše na šilteta, a mati 
poče pripremati kafu. 

— E, nek si došao... u vakat si. Da si malo kasnije, ne bi 
stigao na lubenice — govori otac. —- Može li mati kako sobom? 

— Eh, vrti se po kući, kašljucka. Kad nema duhana, kašalj 
je osvoji ko vilen. Valja kupiti. Čim zapali, kašlja nestane. 
Duhan joj dođe kd lijek pa mora pušiti. Da nema duhana, 
kašalj bi je, veli, ubio! Duhandžijska posla... 

Zejnil se nasmija. 

- Sto i nju nisi malo doveo, brate? 

— Govorio sam joj, ali ne fajdi. Veli: ko me se zaželio, nek 
dođe pa me vidi. Nisam ja spala na to da tražim djecu da ih 
gledam. Njihova je dužnost da traže mater i gledaju je! Još je 
puna ponosa... 

— Pa, pravo i kaže... Priznajem, priznajem... Eh, poslovi, 
sve ti se čini preče, a ovamo, kad mater izgubiš, onda kuku! 
Već, neće li nas tvoji svatovi makar povući pa da se malo ode 
i materi veselje učini... 

Zejnil je šutio. 

Sutradan je otac u šali povodom Besimine udaje prevrnuo 
Zejnilov fes i dobrim udarcem ga klepnuo po velikom uhu da 
mu zatim fes nabije do ušiju. U sobi je zavladao grohotan 
smijeh, a Zejnil smože jedva malo snage da se osmjehne. Sav 
pocrvenio u licu skide fes s glave, izvrati ga na lice i pažljivo 
stavi na glavu. Oca malo zbuni Zejnilova ozbiljnost pa nađe 
za shodno da mu prigovori što nije prije došao, zna li da mu 
je brat bio teška hasta od žutice? Zejnil se učtivo začudi i 
iznenadi kad je saznao za vijest o očevoj bolesti i ponovo 
upade u tmurno raspoloženje. 

— Ono što sam ti pisao o Sabrijinoj Melihi bacilo te u 
brigu? 

= Ne, ne, to nipošto ne bih dozvolio! Ako se neki zabo- 
ravljaju i napadaju toliko slijepo na tvoj ugled, ja to sebi ne bih 
mogao nikad dozvoliti. Naprotiv, dužnost mije da štitim tvoj 
ugled više nego svoj. Jer, dok je tvog ugleda, i meni je lakše. 
Osim toga, ne želim ni da rizikujem. Zašto da očekujem iz 
mraka kad će mi nečiji nož isukati crijeva. Nije Safija jedina 
djevojka. A ona će se lahko i udati, jedva čekaju da ja) se ponu- 
de. Kad smo bili u Gornjoj mahali na svadbi, ja i Šahin, već 
onda sam vidio kako đilkoši priječaju očima prema meni! 
Izložiti se s njima bila bi previsoka cijena za jednu Safiju... 

Otac je pažljivo slušao Zejnilove riječi. Ispitivao ih, osma- 
trao sa svih strana. Učini mu se da brat olahko pregorijeva 
svoju ljubav u koju se donedavna zaklinjao. Nešto mu je 
nedostajalo u cijeloj slici odnosa između njega i Safije, nešto 
je u svemu bilo nekako faličavo, ali šta? — nije mogao da odgo- 
netne. 

— Kaži mi, Zejnile, da li je Safiji plaho stalo do tebe? 

Zejnil razmisli, srknu malo kafe iz fildžana i, kroz užitak 
gutljaja, uzvrati zamišljeno: 

— Ja mislim da nije. Iako je pristala pod svojim uslovima 
da se uda, govor joj je bio mlak, neodlučan, bez velike želje i 
vrućine u srcu. Neko kao da joj je otrovao srce prikazujući nas 
u njenim očima sa najgore strane, kao došle, gladnice na tuđe 
imetke... A seljaku kad zaprijeti opasnost da će mu zemlja otići 
u ruke strancu, on je voli dati domaćem čovjeku, makar bio 
crni ciganin. Znam ja kako se sve to isprepliće i kakve se sve 
zamke od toga prave. I Safija se povela za sličnim intrigama... 

— Pa šta mi sad da radimo? — otac će. 

— Šta da radimo? Hm! Ništa... 

—- A tvoja ženidba? 

— Th... nek čeka boljih dana — Zejnil selgnu ramenima. 

Mati isturi značajno glavu: — Eno Nezir-begove Naze, 
jedva čeka, Zejnile... Ja bolje, bogami, ne bih tražila da sam na 
tvom mjestu — mati zaklopi i provrti se. 

— Zeno, otkad sam ti ikad govorio da se prođeš Naze, a ti 
opet! Ne ugovaraj ono što biti ne more! 

Mati zbunjeno popravi šamiju na glavi i poče očekivati 
neće li se Zejnil uhvatiti za njenu zamisao, ali Zejnil je uozbi- 
ljeno gledao preda se i zabrinuto o nečemu mislio. Podigavši 
glavu, pogleda pravo u očevo lice pa nakon nekoliko trenuta- 
ka reče: 

— Pisao si mi, a i govorio o svastici svoga prijatelja Sabrije? 
Što ne bi na nju išli, moj stariji i učeniji brate? 

Otac ništa ne reče, već naredi materi da napravi šerbe, što 
je bio znak da će se o Zejnilovu planu najozbiljnije razmisliti 
i razgovarati. Ali ne da se nije razmišljalo, ne da je otac bio 
protiv Zejnilove namisli, već oca obuze pravo osjećanje sreće 
što je baš Zejnil sim došao na to da se ženi Sabrijinom sva- 
stikom koja je odavno zaokupljala očeve želje, ali nije nikako 
vidio način na koji bi se Zejnilove i Safijine veze razvrgle bez 
težih sukoba i posljedica. Pošto mati izađe da spravi šerbe, 
otac gotovo u povjerenju reče Zejnilu: 

—Inema ti bolje prilike od Melihe. 

Zejnil baci na oca zahvalan pogled i iz uljudnosti ništa ne 
reče. Zadovoljstvo mu se očitavalo na licu. Otac je počeo 
natanko da priča o Melihi, opisuje je, iscrtava pažljivim riječi- 
ma budućnost kako je on vidi ako do te veze dođe, hvali 
Melihino porijeklo, porodicu, odgoj. Zejnil je povlađivao 
očevim riječima i sav treperio od zadovoljstva. 

— Kukavica! — pomislih. — Nisam se nadao da će tako lahko 
okrenuti leđa Safiji. Olahko i neodgovorno se igrao skupo- 
cjenim zrnom bisera koje bi mu svakog trenutka moglo da 
sklizne sa dlana i odleti u duboki ponor a zatim nestane u 
nepovratu. Da lije to samo prešutno ugađanje bratovim želja- 
ma za koje je znao, ili njegova istinska želja da se domogne 
Melihe? Istina je da je Zejnil, kao što je i sam izjavio, pokazivao 

znake poslušnosti i poštovanja prema starijem bratu. To kao 
da se nije baš nimalo protivilo njegovim životnim pogledima, 
ali se pažljivom oku davalo zapaziti da je bratu nudio pre- 
dnosti onamo i u onim stvarima koje sam nije znao ili nije 
mogao da razriješi, ili mu je bivao potreban zaklon! Pritom 
nikad nije izostajala njegova vječito skrivena ali postojana 
briga za svoje ciljeve i interese. 

Dalji razgovor je poprimao sve razdraganiji tok u kome 
mati ija nismo davali oduška svojim osjećanjima. Slutio sam 
kako je Zejnil vidio na pomolu izglede da zakorači koji ba- 
samak naviše, penjući se prema značajnijem društvenom 
usponu. Da je trebalo da bira štogod za njega nepovoljnije, 
gdje bi se valjalo žrtvovati, Zejnil bi pokušao na bilo koji način 
da izvrda. Jer onje ipak imao svoja uvjerenja i ciljeve u kojima 
je znao biti itekako istrajan i žilav. Nije ih on nikada u nekom 
ozbiljnom tonu nametao drugima, pogotovu ne bratu, već s 
njima spretno i lukavo pokušavao da se prokrijumčari na 
zadnja vrata. " 

Krenusmo poslije akšama. Domaćini su nas dočekali vese- 
lo i toplo. U ljubaznostima su bili umjereni kako je i priličilo. 
Odmjeravali su onoliko koliko su mislili da nam pripada. 

Kuća im je bila na sprat s klasičnim krovom na četiri vode, 
ukrašena spolja štukaturama oko prozora ali znatno dotje- 
ranija iznutra: sobe su velike i napunjene skupim orahovim 
namještajem ovalnih oblika a podovi zastrti halijama u čiju su 
mehkotu noge potanjale gotovo do članaka. Bilo je i takvih 
predmeta koje sam prvi put ovdje vidio, kao što su razne 
vitrine, komode, šemizeti, krcati iza staklenih dijelova kri- 
stalnim staklom i srebrnim posuđem koje je služilo čini mi se 
samo kao ukras, kao što je odgovaralo stilu većine naših malo- 
građana toga vremena, dakle, za gledanje. 

Na ravnoj plohi velikog šemizeta, prekrivenoj fino neca- 
nim prekrivačem, poredano je mnoštvo bočica sa raznim 
mirisavim sadržajima i, vjerovatno, sredstvima za poljepšava- 
nje. Biloje to još sijaset drugih stvari i stvarčica, četkica, ukra- 
snih (srebrom obojenih) okvira sa manjim porodičnim slikama 
koje nisu bile za zida, već stajali na naslonima i nudili nam 
svoj šarm i svaku ljepotu ispunjenu ponosom u toj privi- 
legovanoj poziciji za gledanje drugima a ponekada i divljenje 

ženskoj ljepoti i nuževnosti ponosnih očeva. U jednoj je bio 
i Sabrijin otac, imam-matičar čiji je, po očevom mišljenju, 
vanjski izgled bio dio njegove osobe mnogo superiorniji od 
onoga što je imao u glavi od vjerskih znanja i zvanja što mu 
ga je darivao stari lukavi političar Pašić s kojim se ovaj efen- 
dija slučajno poznavao i čije je političke interese kao vođe 
radikala svestrano potpomagao. 

Sve je to odisalo neviđenom urednošću i mirisima što je 
u osobi prisutnog izazivalo veliku lagodu i zadovoljstvo. Ne 
zna se da li zbog srdačnih ukućana ili njihovih gostiju. Dok 
razgledam sve to i ne skrivam divljenje, mati me gura laktom 
i šapće mi na uho: "Što si blehnuo kć da nikad ništa nisi 
vidio!" Ne obazirem se mnogo na materinu pouku, već nasta- 
vljam da razgledam. 

Otac je bio nasmijan i dobro raspoložen. Kafa i cigara su 
pospješivali njegovo raspoloženje. Njegova veselost je inama 
olakšavala. Pa i Zejnilu je bila od velike pomoći da zbaci sa 
sebe ljušturu uštogljenosti i prevelikog pridavanja važnosti 
ovoj posjeti. Počele su frcati i šale. Sijelo je zadobijalo sve ljepši 
tok. Zejnilova uštogljenost poče da se razlabavljuje. Držanje 
mu je bivalo sve prirodnije pa je počeo sabrano, mada ne- 
smotreno, da pipka čuperke kose što su mu virili ispod fesa i 
iznad ušiju, gladi ih prstima i ravna da mu ne štrče u neredu. 
Upravitelj mu se obrati riječima: 

— Pa, kako je, Zejnile, Husein-efendinica? 

— Dobro, osvojila starost... 

— Jah, starost, starost — upravitelju će zamišljeno. — Ništa 
zato, svi ćemo jednog dana ostariti. Sve bude i prođe. Dok si 
mlad, da tije ovo, da ti je ono, a kad pritisne starost... teško je... 
A ti, efendinice, kako si, vjere ti, slušaju li djeca? 

— Dobro sam, vala — mati popravi šamiju na glavi pomalo 
zatečena. 

— Djeca k6 djeca. Bude svašta, eh!... 

— Najbolja su kad spavaju, je li? — upravitelj se nasmija. 
Pomalo nesigurno i pogladi sjajnu ćelavu glavu rukom kao da 
se češka. 

Zatim se domaćin počeo raspitivati o Zejnilovim životnim 
planovima, je li kako bila rodna godina, kakvim se prinosima 
nada sa zemlje, koliko je ubrao pšenice sa njiva. U Sabrijinim 
riječima je bilo topline i familijarnosti koja se dopade Zejnilu. 

To ga okuraži da prinose sa zemlje nešto uveća što je opet u 
domaćinu izazvalo vidljivo zadovoljstvo. Zatim se razgovor 
prenese na posljedice ekonomske krize koja je harala poslje- 
dnjih godina svijetom, nove mogućnosti i izglede kako da se 
u današnjim prilikama uspije. Posredno je domaćin davao 
budućem zetu prijateljske savjete. Od važnijih su bile prepo- 
ruke da uspostavlja prijateljske veze sa pametnim poslovnim 
ljudima, stiče njihovo povjerenje, jer "čovjek se na čovjeka 
oslanja a drvo na drvo...", "ruka ruku mije" itd. 

Trebalo bi se okrenuti i korisnoj politici koju domaćin vidi 
u radikalima kojima je i sim gorljivo pripadao. Ne bi on tamo 
nikada išao da nije Spahe, pametna i razborita čovjeka koji 
vodi muslimanske mase. A trebalo bi raditi i na tome da se 
narod prosvjećuje i izvlači iz zaostalosti. Sve mu se čini da 
narodnom napretku smeta pomalo i vjerska zatucanost, pri- 
bjegavanja dovama umjesto radu. Uči ti dove koliko hoćeš, ' 
ako dobro ne uzoreš, nađubriš i zasiješ dobro sjeme, nećeš 
pojesti kolača ni pite... Ipak, taj dio posla čeka svjetovnjake, jer 
većina hodža neće ni da čuje za moderno, evropsko prosvje- 
ćivanje, ulaženje u politiku i koristi koje se od toga mogu 
imati... Sabrija nekoliko trenutaka promisli i dodade kroz 
ponešto ironičan smiješak: — Plaše se da se svijet ne povlaši! 
— pogleda u oca i grohotom se nasmija. 

Nasmijaše se i ostali. Otac se pomaknu i uzvrati: 

— Ulemi je, ahbabau, dosta i o vjeri! — usprotivi se otac pola 
u šali, a pola u zbilji. 

- Prosvjećivanje naroda i jeste i nije posao uleme — na- 
stavljao je otac. — Čini mi se da ti poslovi spadaju u obavezu 
vlasti i narodnih vođa, političara. Ulemi se predbacuje nebriga 
oko prosvjećivanja, a niko je ne pita kako živi, i šta je pritišće. 

— Jest, jest, Ibrahime, ne kažem ja — domaćin zažmirka — 
samo su, brate, hodže te koje viču narodu sa mimbera: "Ne 
dajte, ljudi, djecu u školu, baška žensku. Škola odvodi od 
vjere!" A od vjere, po mome uvjerenju, najlakše odvodi nezna- 
nje. Ne može stara kremanjača izaći na kraj s mašingeverom. 
Vidjelo se to i u ustanku protiv Švabe. Treba učiti tehniku, a 
tehnika se uči u školama. Ruku na srce, Švabo je napravio za 
četrdeset godina više nego Turci za stotinu pa i više! 

— Oranile, Sabrija, oranile — otac malo razmisli pa nastavi: 
— Nije ni naš svijet bio plaho zagrijan za škole. Da se navalilo 

na njega, kako su neki preko noći bili okrenuli list, došlo bi 
haman do odvajanja od vođa, ko što je i dolazilo u nekim 
mjestima. Narod ne voli brze zaokrete, makar bili usmjereni 
i na najbolje. Misli: tuđin ima u tome svoje prste, prevara, 
braćo! Naš ti je svijet ovaki: Tuđe poštuje a svoje voli. I nek je, 
tako i valja. Zar mi za Švabu nismo bili stranci ko i on za nas? 
I došo je da ga niko nije ni zvao, je li tako bilo? Tako dobismo 
u musafirluk gosta koji ti je nasilu otvorio kućna vrata, pro- 
valio! Sta ćeš s njim? Naš odgoj i naš ponos su taki: došao ti 
nezvan musafir, ništa ti nije bolje nego se pokazati onakim 
kakav si. Zar to nije bolje nego ko kameleon: mijenjaj boju 
prema prilikama! Sada, pošto je prošlo neko vrijeme, oprezni 
ine gubeći obraza, preuzimamo ono što mislimo da valja. Da 
smo se odmah prihvatili Švabinih novotarija, ispali bismo 
neozbiljni, ne cijenimo svoje pa kako ćemo onda tuđe! Sada, 
fala Bogu, škole su nam pune djece. 

— Jest, Ibrahime, ali smo izgubili pedeset godina. 

— Makar. Svaka se bolest mora odbolovati. Da smo udarili 
prečicom, možebiti da bismo nabasali na kakvo živo blato, pa 
šta onda? Najvažnije je bilo sačuvati vjeru i tradiciju po čemu 
će nas svijet i danas i uvijek prepoznavati i kad najviše posti- 
gnemo i u nauci i u imecima. Nećemo se morati stidjeti ni 
prošlosti ni budućnosti. Bez svoje tradicije i vjere, ne bismo bili 
niko i ništa!... 

Dugim hodnikom se začu trk i u trenu se na širom otvo- 
renim vratima pojavi Hasnija. Oči su joj se žarile na svjetlosti 
velikog lustera. Gledala je u me nasmijana lica, lijepo uokvi- 
rena dugom plavom kosom što joj je padala po ramenima kao 
svila. Mahnu mi da pođem za njom. Poput gazele napravi 
nekoliko skokova ispred mene kroz sjenoviti hodnik, okrenu 
se i ispruži prema meni obje ruke. 

— Dobro došao u naš dom! — reče veselo i toplo. 

Uvede me u sobu kod svoje starije braće. Soba je bila na- 
punjena bijelim namještajem, policama za knjige i okruglim 
stolom nad kojim je visila žarulja uokvirena abažurom i osvje- 
tljavala prostor na stolu po kome su bile razbacane knjige i 
sveske. U 

— E, pa da vas upoznam. Ovo je moj prijatelj Šahin! 

— O, kako si, sokole? — već mutiranim glasom me oslovi 
stariji s nešto ironije u glasu. 

— Dobro. 

— Zar Faik nije isti naš upravitelj, Šahine? — zacvrkuta 
Hasnija podrugljivo. - Još kad se pravi važan, uf! - munu me 
rukom u rebra. Brat joj se poče smiješiti pomalo zbunjen Ha- 
snijinom drskošću. 

— Otac kaže da je Faik naš kućni filozof. Znaš, on nije od 
onih pravih, već onako, kod kuće, gdje ga svi popustljivo trpe. 
Ne umije ni da govori dok ne napravi učeno lice a onda počne: 
"Taji taj filozof je rekao to i to..." A sve on to tati tako kad mu 
treba novca, pravi uvode: to je rekao taj i taj filozof... a iz filo- 
zofije ima samo čistu — tricu! Ništa više, hahahaha...! 

Faik razvuče usne u onaj svoj ironični smiješak, ali mu se 
on preobrazi u gadljivu grimasu i, kao u šali, reče: 

— Ne slušaj je. Brbljiva je kao svraka! 

Mlađi Faikov brat se bavio nekim matematičkim vježba- 
ma i nije me ni pogledao. Hasnija me uhvati za ruku i reče: 

— Hajde, Sahine, da nastavimo naša poznanstva. Sto se 
ova dva gospodina tiče, zasad ti je ovoliko dovoljno. Ah, ah, 
umalo da zaboravim. Još nešto počuj, Šahine. Rizo ti je golu- 
bija majka — pokaza kažiprstom na mlađeg brata. — On je 
najbolji đak iz biologije i gimnastike a ostalo — ne pitaj. Gaji 
najbolje golubove, ima ih pun tavan, kupuje, preprodaje, 
jednom riječi, pravi — golubar! 

Rizo se zatečeno smijulji, srdačno i drugarski. 

— Hajde, Šahine, ostavimo ove mudrace njihovim knjižuri- 
nama! Idemo u kuhinju da te upoznam sa tvojom budućom 
strinom. Stisnu mi jače ruku i povede me u kuhinju, punu 
prijatnih mirisa, gdje zatekosmo gospođicu Melihu. 

Hasnija me mazno predstavi svojoj tetki i nabrblja dok 
okom trepneš čitavu lepezu obavještanja o meni, mojima, o 
finom i otmjenom izgledu njena suđenika (Zejnila). Dotle sam 
ja gledao ispotaje svoju buduću strinu. Rijetko da sam na čijem 
licu vidio otmjeniji i srdačniji osmijeh nego što je bio njezin. 
U njemu je i blagonaklonost i blagost, srdačnost i nekakva 
uzdržanost. Reče da joj je vrlo milo što smo se upoznali. 

— Hoćeš li mu biti strina, tetka? — povjerljivo upita Hasna. 

— Ne znam, kćeri, ako bude suđeno. 

- A dali bi voljela da budeš, tetka? 

— Pa zašto da ne bih? —uzdržano se osmjehnu mlada žena, 
uvlačeći glavu u ramena, zatim ponešto zbunjeno svuče s 

glave iskeranu šamiju, poravna je i ponovo stavi na glavu. — 
Naravno, ako bi tako želio i njegov gospodin amidža. 

Hasnija se ustumara po kuhinji. Poče zavirivati u redove 
lonaca, tendžera, sahan. Jela su mirisala i mamila želju za 
kušanjem. 

— Uf, što sam gladna! — Hasnija pucnu jezikom. — Tetkaje, 
znaš, Šahine, svašta naspremala, svašta, svašta, svašta, uf! — 
i opet pucnu ustima. — Vidjet ćeš, ona je — tata to isto kaže — 
prava umjetnica u kuharskim vještinama — reče i zamoli do- 
maćicu da nam dade da večeramo jer je ionako odlučeno da 
djeca neće sa odraslima Za sofru. 

- Mi bismo mogli skupa da večeramo nas dvoje, tetka. Mi 
smo, znaš, školski drugovi i prijatelji pa priliči nam da skupa 
i večeramo, zar ne, tetka? 

— Kako da ne, kćeri. Sad ću ja vama postaviti da jedete. 

- A da li bi htjela, tetka, da nam i malo cvijeća staviš na 
sto? Bit će nam slađe a i svečanije, je li, Šahine? 

— Zašto da ne, draga? Kako bi to bilo da mlada gospođica 
i mladi gospodin večeraju bez cvijeća. Dobit ćete driie ruže. 
Evo, baš su još i mirisave, tek ubrane. Kako ti se sviđaju? 

— Divno, tetka! — uzvrati hasnija i nastavi: - Gospodin za 
koga te prose — lijep je... Ipak, ja bih voljela da ne ideš od nas. 

Meliha ništa ne reče, već nam poče dodavati jela. Hasnija 
se odmah prihvati. A ja sam se prisjećao majčinih savjeta i 
plašio se da ne izgledam previše proždrljiv. Čuo sam kakoje 
savjetovala i ocu da ne pokazuje svoj previše zdravi apetit za 
jelom i poslasticama. Govorila je glasnije da i Zejnil čuje jer se 
ta pripomena ticala, bogami, i njega. Možda ponajviše njega. 

Pošto je bila obavljena večera, pričekali smo da se spremi 
buduća nevjesta, te izađosmo u čaršiju. Održavao se vašar i 
šetnja kroz vašarsku vrevu prijala je svima. Sve je to udesio 
domaćin, da bi se Zejnil i Meliha bolje upoznali, vidjeli, pro- 
govorili koju riječ udvoje. Buduća nevjesta je bila odjevena u 
dobro skrojen kostim od svijetle tkanine za ljetne večeri koji 
joj je lijepo pristajao. Koračala je sitno u cipelicama sa visokim 
potpeticama što su — ah, čuda li! — škripucale. 

Obilazili smo bazar iza kojeg je treštala muzika luna- 
parka, osvijetljenog mnoštvom žarulja. Vreva svijeta i re- 
klamera "neviđenih čuda" u šatrama putujućih akvarija i 

zvjerinjaka, jeftinih kinema u kojima su se mogla vidjeti "sva 
čudesa svijeta", sladoled i poslastice, omamljujući mirisi jela 
ispod nadstrešnica napravljenih od sirova ljeskova pruća, 
mirisi dima što se dizao od mesa i ćevapčića. Guram laktom 
majku da mi kupi ovo ili ono, ne znajući, zapravo, ni šta bih 
prije kad bih samo mogao da biram. Prvo sam kušao sladoled 
a zatim me Zejnil poveo na ringišpil. I 

Oko bogatih tezgi u bazaru tiskalo se mnoštvo svijeta. 
Mati je pažljivo razgledala zlatninu. Buduća nevjesta je bila 
zamoljena da izabere prsten koji će joj se kupiti u ime zaruka. 
Bila je to vrlo smjela ponuda. Zejnila je oko srca stiskala studen 
pri pomisli šta će se dogoditi ako buduća nevjesta odabere 
kakav skupi prsten ukrašen draguljem. Nevjesta mu se veoma 
svidjela pa je utoliko više kleo svoje novčane neprilike koje 
mu, naime, nisu dozvoljavale nikakvu rastrošnost. Srećom, 
Meliha je bila skromna u izboru. Kupili su joj još i zlatan lančić 
i rukavice od finog ševroa do lakata. Videći kako je srazmjerno 
jeftino prošao, Zejnil mi velikodušno kupi pištolj na čepove. 

Otac je mislio da je potrebno da se Meliha i Zejnil malo 
bolje vide i progovore, te nas uvede u poslastičarnicu da se 
osvježimo limunadom. Stari slastičar njišući velikim trbuhom 
na potankim nogama pozdravi nas, upita se s ocem i donese 
nam limunade. Zejnil je sjeo preko puta svoje buduće žene, 
razdragan i ponešto nespretan. U Brezicama onje meni izgle- 
dao otmjeno kao poreski činovnik, a ovdje, uz gospođicu 
Melihu, zapažali su se njegovi provincijski maniri sitnog 
plemića kome se već na licu mogla zapaziti sjenka siromaštva. 
Alio tome Zejnil sada nije imao vremena da razmišlja. Krv mu 
je brže kolala žilama, ljepota i privlačnost buduće nevjeste su 
ga nadahnjivali, te mu je govor tekao skladno. Ni njegov 
urođeni smisao za humor nije izostajao. Meliha mu priznade 
da se nije nadala da je, pored vidljive učenosti, i duhovit. 

Videći ih dobro raspoložene, otac im priđe i u povjerenju 
upita: 

— Pa... begenišete li se kako? 

— Begenišemo, naravno — Zejnil će samouvjereno. 

-A Meliha? Šta ti kažeš? " 

Djevojka se osmjehnu s toliko čednosti i topline da Zejnilu 
srce zadrhta, umalo da mu ne iskoči u grlo. 


110 


— I ja tako velim — reče Meliha. 

— Mašalah! — otac uskliknu. — Nek vam bude sa srećom!... 
Da o svojoj budućoj vezi razmišljate kao ja i da je vidite mojim 
očima, niko od vas ne bi danas bio sretniji!... 

Vraćajući se kući čuo sam razgovor između odraslih, ra- 
zdragan i pun najljepših riječi. Domaćini nas uvedoše u sobu 
a otac svečano objavi domaćinima da je djevojka isprošena i 
da su joj kupljena "bilježja". Domaćini vijest primiše srdačno 
i toplo, te se muškinje izgrli na jednoj a ženskinje na drugoj 
strani uz prijateljska čestitanja. Sabrijinica je pustila i nekoliko 
suza radosnica. Ugovoriše da se svadba obavi za nekoliko 
mjeseci, krajem jeseni. Bi pripremljena limunada i kafa. Otac 
se šali da će popucati od tolikih časti ali kad je veselje, nek se 
i tijelo zadovolji kao i duša. Ne, ne prigovara, nije on kao 
prijatelj Sabrija da prigovara što smo bili toliko obilato pogoš- 
ćeni, naprotiv, on želi da se domaćinima zahvali na najljepši 
način. Sabrija se počeša iza vrata, uvi glavom smješkajući se, 
pa reče: 

— Vidiš ti kako su hodže pametne. Da im ništa ne valja, 
brate, valja im način. Lijepim riječima kažu isto ono što ja 
nezgrapno izvalim pa bi se osjetljiv čovjek mogao i uvrijediti... 
To ti ono, Ibrahime, meni kad smo kod tebe pojeli onoliko 
lubenice... hehe! 

Sabrija uze da upoznaje oca i Zejnila šta djevojka nosi u 
miraz. Radilo se o kompletnom pokućstvu za jedno malo 
domaćinstvo. Sve je prevazilazilo i najljepša očekivanja. 

Dva-tri dana poslije Zejnilova odlaska u Majdan dođe 
materi u posjetu naša kona Salihovica. Mati je uvede u sobu. 

— Dobro mi došla, draga kono! Kako si, draga? — reče. 

— Eh... kako sam! Dobro, fala Bogu. Kako ti, kako djeca, 
efendinice? 

— Dobro smo, fala Bogu. Eto, tako, šta ima kod vas u kući, 
jeste li svi zdravi? 

— Ima svašta, moja efendinice, osramoćeni mora sve ka- 
zivati da je dobro. Valja pokrivati sramotu i našu i vašu. Ona 
moja — eh, jetim, ne zna — sve mi kazala a ja... mati sam, nije 
mi je lahko slušati đe šmrca! Pa i žene po mahali osvojile, 
raspituju se: šta je, hoće li se udati Safija? Bajagi, ništa ne 
znaju. A kako neće znati, moja efendinice, kad se upravitelj 
pošte pofalio Džemalu kako mu se svastika udaje za tvog 

djevera, a Džemal cijeloj mahali i, bezbeli, Nazi. Pukla sra- 
mota pa eto!... 

Mati saučestvujući sluša Salihovicu, lomi i sama prstima, 
razmišlja šta da joj kaže, utješije. Jer Salihovica nas je zadužila 
pažnjama svake vrste. Kad smo se doselili u Brezice, najviše 
je ona sokolila majku, govorila joj kako će nam biti među 
njima lijepo. Ako nam štogod usfali, samo nek javi po meni jer 
oni, Salihovi, imaju, hvala Bogu, svega. Zna ona kako je njoj, 
efendinici: mlada i neiskusna, došla u tuđi svijet. Kad god je 
imala priliku da ostavi kuću, makar i nakratko, eto je materi 
na vrata da koju s njom progovori, onako s nogu, da joj rastjera 
oblake tjeskobe u nepoznatu svijetu, pruži svaki put kakav 
zamotuljak. U njemu je sir, ja I' maslo, bude i variva. "Uzmi, 
efendinice, trebat će ti, kuća je velika rupa. Kad insan ima u 
kući kakvu bilo rezervu — lakše je..." Kad se rodila Mersa, niko 
nije donio bogatije ponude od Salihovice. Sve to mati znade, 
gušije stid i u sebi misli: "Kako čovjek brzo tuđa dobročinstva 
zaboravlja!" A onda se tješila: "Stvar je bila, šta sam ja mogla, 
žensko, ko je mene za šta pitao...?" 

Salihovica je nastavljala: 

— Moj Salih je, bogami, ako i nije od kakve velike pameti, 
govorio odmah s početka: "Nemoj, kćeri, nije ono čovjek za 
tebe. Gospodin, prevarit će, prevjerit će, uzmi ti težaka, ostat 
će ovolika zemlja, šta će on sa zemljom u onim svojim šiljatim 
lakovanim cipelama i onom mašnom...?" I 

— Ne znam, draga, ništa, vjeruj mi — mati preuze tronuto. 
— Kad je efendija bio bolestan, ne povraćalo se više, nadala 
Safija pjevati, eh! Ai djever mi došo ovdje da sebi nađe sreću. 
Da bogdo nije. Ja sam, draga, molila efendiju. Velim — nemoj, 
drži se dalje od Zejnilovih poslova, Salih i svi vaši odreda su 
na svome mjestu, komšiluk kakva nikada nećemo boljeg ima- 
ti. Šta ćeš, draga? Insan bi sve ovako a ono izađe onako a da 
jei momak čemu, vala, tebi, sestro, da reknem — nije. Ne bih 
ti ga umjela ni opisati... Meni ste, vala, svi dragi, i tii Safija, 
kao da ste mi bogzna u kakvu rodu, moja krv... 

Mati je namekšavala minder trehnuvši ga i podastrla da 
Salihovica sjedne a zatim ga gladila rukama kako bi kona 
vidjela koliko joj je stalo da joj iskaže najveće ljubaznosti. 

— E, draga efendinice... dobri smo, veliš, ko će znati ko je 
dobar a ko nije. Samo Bog zna šta je u kome. More biti da smo 
i dobri za svijet ali za sebe nismo. Mom Salihu ništa nije preče 
od njegove zemlje! Dođe s njive umoran, mrtav da mu je da 
štogod pojede, jedva čeka da jaciju klanja i — legne. Nek sve 
gori ništa mu ne kazuj i ništa ga ne pitaj... 


Zejnil je prionuo svom dušom i tijelom na pripreme za 
svoju svdbu. Da uveća ono nešto ušteđevine, odlučio se da 
ode na kakav javni rad u B. U međuvremenu, dok je očekivao 
poziv, dolazila je jesen, othukujući vjetrovima i kišama poslije 
kojih je sve više zahlađivalo. A i vrijeme nekako prolazilo 
sporo. Činilo se da na mahove ne miče, stoji kao ukleto. Tom 
Zejnilovu osjećanju doprinosilo je još više njegovo očekivanje 
poziva na rad koji nikako nije dolazio. Ljutio se na rođake u 
B. Da nisu zaboravili na njegovu nuždu? Možda i jesu jer 
"tuđa ruka svraba ne češe ". Priprema za gradnju velikog 
mosta i drugog, bit će dosta mjesta za irgate. Zejnil, koji je 
oduvijek bio izbirač, nikad ni sanjao nije da bi ga zapalo da 
nosa beton i malter. Sada mu je bilo svejedno. Nema toga što 
ne bi radio, samo da prikupi novac, dok se ne oženi, a poslije 
znat će već i da bira i da okreće u ono što bude imalo najbolji 
izgled na uspjeh. Misao mu se vrtjela oko Poloja. On mu je bio 
nada za spas. Ali samo da vrijeme brže ide. Kad pogleda na 
sat, čini mu se da kazaljke s njim tjeraju inad — stoje na jednom 
mjestu. Razljućen, drmusa časovnikom, misli da je stao. Ali ne, 
časovnik je posve u redu, već vrijeme kao da mu prkosi, ne 
odmiče, stoji! 

Zastane i pogleda nekud u neodređeno. Pogled mu onda 
prosto sklizne onamo preko mezaristana, preko nišana iza 
stare džamije, iskrivljenih i često polomljenih, mahom po- 
crnjelih i obraslih mahovinom. Poneki je tek okrečen, bijel kao 
labud na tihom viru. Neko se brine za svoje mrtve. Zejnil 
gleda, pa mu se pogled zaustavlja na očevu i amidža Hasa- 
novu mezaru. Prekrila ih velika travuljina. Ni nišani im nisu 
postavljeni. Prouči im Fatihu i odredi sutrašnji dan da ukloni 
barem onu travuljinu, da im bašluke promijeni i ispiše ponovo 
na njima imena, da se o njima ne izgubi svaki trag. 

Malo podalje, preko sokaka koji je dijelio groblje od rijeke, 
pogled mu skliznu na veliku, bijelu, Rašidovića kuću. Sjeti se 
Besime, pa... pa njihova velikog voćnjaka gdje se ujesen cijedi- 
la šira za bestilj, iskuhavao med od krušaka kolačuša, slatkih 
jabuka, pekmez od šljiva požegača. Prođoše ga srsi, tresnu ga 
nešto u tijelu kao električni udar. Oživješe u njemu uspomene 
na godine njegova ranog momaštva, njegova lukava provlače- 
nja kroz vrbake i male pješčane ade, preko travki i mehkih 
pješčanih duna ka sjenovitom Rašidovića viru; u traženju 
najskrovitijih mjesta odakle je promatrao Besimu kako silazi 
niz zatravljenu strminu i baca se u tihi zelenac da zapliva. 

Osmjehnuo se. Nije znao tačno ni čemu. Svojoj velikoj 
ljubavi? Mislima kako je, zapravo, više i nema. Da li se smijao 
svojim mladićkim nestašlucima koji su bili u gorkoj sjenci 
njena odlaska? Svemu pomalo i ničem! Jer sve je to imalo okus 
nestvarnog, okus sjenki na ivici stvarnosti i snova, okus prevare. 

Gledajući zamišljeno u žutu sunčevu kuglu, u žutu svjet- 
lost uokolo i zlatasto lišće osjeti zrenje i u sebi, lijepo i potpu- 
no. Misao mu podstaknu žar želja, nada; pa mu misli svrnuše 
na Melihu. Kako je bio zanesen mezaristanom i nišanima u 
njemu, tamninama i bjelinama njihovim, rijekom i adama, 
Besiminim približavanjima i odlaženjima, zaboravio na — 
Melihu! A ona je ta koja mu u ovim časovima, u ovoj jeseni, 
daje pouzdanje, puni mu srce slasnim osjećanjem pobjede i 
likovanja! Onda ih je uspoređivao. Htio bi da je Meliha ljepša, 
privlačnija, ali je iz pozadine njegovih misli dolazila istina: 
Besima je mlađa, bliža mu, znanija njegovu srcu, njegov soj. 
Jedan svijet je u njima, zajedničko djetinjstvo, rast, tukovi, 
šljivik, žalosne vrbe, drugovanja njihova u mektebu i u snima! 

Gotovoje jauknuo od neobjašnjivog jada. 

Nakon toga je usmjerio pogled, kao u nekoj neznaboža- 
čkoj molitvi, prema nebu. Oh, Besimo! Zašto su te vrazi na- 
činili mojim slatkim iskustvom što se preobrazilo u tolike 
gorčine nestvarnog? Da mi te kako zaboraviti, Besimo! Ipak, 
u njegovu pogledu bilo je radosti što je izvirala iz tih iskustava 

_ koja mu je, i mimo svoje volje, dala Besima. Hvala ti, Besima! 
I, dabogda, sreće ne vidjela — nikad! Zar mi nisi dolazila u 
pohode po mjesečini, nošena i sama potajnim žudnjama, a 
onda kazala: 

- Šala, Zejnile!... Bili jednom dječak i djevojčica...! 

Potom se prenuo iz svojih misli i gadljivo pljunuo. Pošto 
bolje razmisli, uputi sebi prijekor: — Zar se od toga živi? Zar 
Meliha nije osoba koja ga vraća iz samotinje u život? A onaje 
ta koja je vrijedna i ponosa i ljubavi, a ne Besima! Jer, dok on 
vene za njom, ona sa Miralemom putuje, slasti se blagodatima 
koje im je pružilo bogatstvo otaca! Zaškrguta zubima i dođe 
mu da opsuje. Njemu niko nije ostavio bogatstva! Niko!... Ali 
on će ga imati, imati, imati!... Pljunu i ljutito poče zakivati stari 
izravnati ekser u odvaljeni parmak baščanske ograde. 


Kad se vratio sa irgatovanja, stisnuo je zaradu uza se i 
krenuo kući. 

Druge večeri, poslije toliko vremena, ode u džamiju. Na 
izlasku se sa svima ispozdravlja. Posljednji izađe i odmah mu 
priđe Tahir-efendija: "Vela havle, sve mislim šta li je s tobom, 
da se nisi što naljutio na kojega od ovih Božijih ugodnika?", 
govori i neodređeno se smije. 

Zejnil je slušao njegove riječi, govor pun veselosti i neke 
patničke poniznosti, koja životom ištipane, izmučene duše 
sokoli, vraća im snagu i vjeru u same sebe, u život i ono što 
poslije njega dolazi... 

— Nisam, nisam, zašto bih, Tahir-efendija? — osmjehnu se 
Zejnil. — Već iš6 malo u nahiju, nešto sam i radio... 

Pošutješe. Sa Tahir-efendijina lica, ukrašena bijelom po- 
drezanom bradom i onim posebnim rumenilom što odiše 
nevidljivom svjetlošću, nije silazio osmijeh. 

— Neki dan, na akšamu — poče da priča Tahir-efendija 
sniženim glasom — vidim nepoznata čovjeka. Beli, mislim, 
nekom došo musafir. I pita nas za te, a ja ću njemu: 

— Što, zašto će ti, prijatelju, Zejni1? 

— Nako — veli — trebo mi je nešto. 

— Ne znam, da ti po pravdi kažem, ni ja— rekoh — ne vidim 
ga ima i dva mjeseca, možebiti i više, a Redžep će — đe si, 
Redžepe? A ti, je !' de, Redžepe, njemu: "Eno ga, brate na 
građevini. Pravi se nekakva građevina pa ošćo čovjek da zaradi 
koju paru. Vidiš ovog ćesatluka, dinar niotkud ne pada!" A on 
— Tahir-efendija već skoro šapuće: hoće da nastavi kao pota- 
jice, gleda u Redžepa, pa će meni: Znam lija, biva, tebe, ko si, 

šta si, odašta živiš? Sve se on tako raspituje. Aja njemu velim: 
— Od svoje nafake živi, brate! Svakom živom Bog je dao na- 
faku, samo valja za njom ići! 

— Znamjja to, efendija — on će— ali, 'nako, šta ima, od čega 
se izdržava, nikom gotove pogače ne padaju s neba! 

— Pa ima, ima — kažem mu. — Ima lijepu novu kuću, djelo- 
mice osposobljena za stanovanje, učevan je, pametan, slaba 
mu zemlja, pa otišć, bezbeli, da štogod još uhvati za lijepih 
dana. Šta će drugo, mlad, zdrav, leti da zaradi, valja, bogme, 
poružan je vakat... Aje li — upitah ga — a otkud si ti, vjere ti? 

— Veli tako i tako, od P. Znaš, hoće taj Zejnil da se ženi, pa 
ga curini naslali da vidi ko je, šta je, da razvidi šta momak ima. 
Došć im, kaže, nekakav nepovoljan haber o momku, te njega 
poslali da izvidi, provjeri. Nije mogć da izađe iz hatera a ne 
bi se tog posla šale primio. Nezahvalan i pozahmetli posao. 
Morć je u nekoliko kuća unići pa kako ovo, šta ono — govorio 
je Tahir-efendija gotovo razdragano pa razmislivši trenutak 
nastavi: 

— Gleda ti jabandžija u Redžu, kazuje, a o meni bi haber, 
naljutio se nešto, šta li — pa će opet upitati Redžu: 

— Ašta radi na građevini, da nije kakav majstor? 

- A Redžo upiljio očima u me, htio bi da mu ja odgovorim 
jer on haman ne zna šta bi kazć, je li 'vako, Redžo? Tahir-efen- 
dija će glasnije: — ja ti išaretim Redži da ništa živ ne kazuje, 
vidim čovjek, bogme, nešto špija oko tebe. A Redži nezgodno, 
uzvrtio se, mislit će čovjek da je omutavio pa ne zna govoriti. 
Istom Redžo očepi: "Radi, brate, svoj posao, radi svašta, uče- 
van momak, sve zna, moj jarane, da ga samo vidiš... Momak 
ti je ko vila!" 

Jabandžija pogleda čas u me, čas u Redžepa pa u ostale 
oko nas i sve prevrće očima, te odape: 

— Tanka mu, vala, nafaka, nema fajde. Nije mu lahko kad 
mora da ide na građevinu... Nije, efendija, dina mi, znam ja 
dobro, brate, šta je građevina... Nejse! Alahemanet, ljudi! — 
reče i izgubi se iz harema. 

Zejnilu je na oči padao mrak. Postupno i sa svjetlicama 
nalik na krijesnice što svjetlucaju po livadama u julskim ve- 
čerima. Sve mu Pljeskavije poče sijevati ispred očiju svjetlost 
kao da su sijevale munje. Činilo mu se da ga je neko iza leđa 

zviznuo sohom po glavi. Onda je od bola i nesavladljiva stida 
zažmirio i zaječao. Činilo mu se da se pod njim zemlja ljulja 
iz temelja, da će pasti, poletjeti nekud u pomrčinu, nestati, 
pretvoriti se u oblak prašine. 

— Naslali ga! — jeknu. — Sramoteeee! — reče i stavi ruku na 
oči, štiteći ih od nesnosne svjetlosti koja će ga, bojao se, oslije- 
pjeti. 

— Neko ga naslo? — Tahir-efendija se uozbiji. — E, ko, brate 
Zejnile? 

— Curini! Brat Ibrahim našć curu, isprosili, a sad, biva, 
gledaju šta imam, ko sam, šta sam? Ne vjeruju! 

— Eh, pa nek gledaju, šta te briga! Bezbeli im je sve rečeno, 
pa... ako hoće — bujrum! Ako neće — ejdovale! He, he, he! Ima 
još cura, Bogu hvala! Već, haj'mo mi malo u Zećirovu kahvu 
da popijemo po jednu. Valjat će ti da se razbistriš pa ćeš mi 
onda sve natenane kazati: ko je djevojka, šta je, čija je, kako ste 
se našli. Ja ću ti onda znati kazati je li čemu ili je bolje -— izmi- 
cauz! 


Idućeg dana Zejnil dobi poziv od pošte da dođe i pridigne 
nekakvu vrijednosnu pošiljku. Idući na poštu u mislima je 
pogađao šta mu je stiglo poštom. Ko li ga se to nečim sjetio? 
Kad tamo — paketić. Odakle li je, šta je u njemu? Ubrzo mu sve 
bi poznato. Uklopile se sve njegove potiskivane sumnje kao 
puni pogodak usred mete. To je dolazio drugi udarac kao 
neumoljiva neizbježnost prvog. 

Srećom, on gaje potajno očekivao ali nije se nadao tolikoj 
tačnosti i odmjerenosti. Niti je došao minut prije, ni minut 
kasnije!" 

U paketiću su bili njegov prsten, lančić i duge rukavice od 
safijana, kupljeni gospođici Melihi, njegovoj nesuđenoj ne- 
vjesti. I pismo, kratko i suho, ponižavajuće do neizreciva 
prezira. 

—...Ne mislim se" — pisala je Meliha — "još udavati a niste 
ni vi čovjek za me, niti sam ja za vas djevojka. Vi ne bilježite 
mudre misli i izreke kao moj zet, već ih imate svojih napre- 
tek!... Bio je posrijedi — nesporazum. Pa vi nađite sebi drugu, 
pametniju, djevojku koja će vama bolje priličiti a mene za- 
boravite kao da se nikad ni vidjeli nismo!..." 

Dođe mu da od muke zavrišti, zaurliče, neka sav svijet 
čuje, da krupno opsuje. Kad je došao kući, sve baci pred mater, 
ali s takvom žestinom i zamahom u kome se ispoljavala sva 
njegova jarost, nesreća i jedna jedina želja, velika ispasonosna 
— da se sve polomi, porazbija, rasprsne i nestane bestraga. 
Prsten zveknu o pod i nestade ispod sećije kao glavni krivac 
a lančić se sklupčio u hrpicu kao bespomoćno, poslušno ku- 
čence. Htjede da ga zgazi potkovanim cipelama u kojima je, 
zaboravljajući se, ušao u sobu. 

— Ne, ćafire nijedan! — povika Husein-efendinica. — Šta ti 
je lančić kriv, haramijo!? 

On ljutito pogleda u mater pa onamo kud je iščezao pr- 
sten. Zatim nemoćno zaškrguta zubima i uzviknu: 

— Jest, kriv je i on, i ti, i brat, i amidža, i Hasan — svi! Svi 
ste krivi. Svi! — ružno opsova i istrča iz kuće. Najoštrije ga je 
dotaklo poniženje i zmijsko vraćanje uboda oko Sabrijina 
bilježenja mudrih misli i izreka. Kako samo zna! Ceptio je. Sve 
ga to natjera u bolan, grčevit plač. Trebalo je da proteku dva 
dana da dođe sebi i mirnije o svemu razmisli. 

Nekoliko dana kasnije Zejnil ode na ićindijski namaz a 
zatim se zaputi sa Tahir-efendijom u Zećirovu kahvenicu. Sve 
mu je natanko ispričao o svojim ženičkim nevoljama, na šta 
mu je hodža blagonaklono kazao: 

— Nije to nepremostivo, brate Zejnile... Nije ta upravi- 
teljeva svastika jedina na svijetu. Pa i to nekakvo špijanjeja ne 
begenišem. Ko zna i kakvog dobra ima u tome što je stvar 
propala. A ta Senija mi izgleda lijepo i dobro čeljade. Ako te 
je stid da se pomiljaš, napiši joj pismo. Jah, pismo, to je još 
bolje. Ako bude u njoj pravog srca, preći će ona preko toga... 
Priznaj otvoreno, zaletio si se... 

Zejnil je gledao u Tahir-efendiju kao u dobrog meleka 
koga mu je samo Bog poslao. 

Odmah je navečer napisao pismo. 

Pišući pismo, Zejnil je opažao kako se u njega uvlači lju- 
bavna vrućina za Safijom, sve mu više prirasta srcu, razgara 
u njemu prijašnje želje, podstiče ga da piše i širi mu ruke 
prema svojoj posljednjoj nadi u spas. Osjećao se kao brodo- 
lomnik koji se spasio a pred licem mu se sve razviđa kao da 

izlazi iz mraka u blistavo svanuće. "Meni, vala, ništa tvoje ne 
treba osim — ti!" pisao je. "U mirazu i nema kakve velike sreće. 
Prava slastje kad čovjek sim sobom zaradi i uzimadne. Ne bih 
volio da pravimo ikakav inad ni tvojima ni mome bratu. Sve 
ćemo ovdje obaviti kako mi budemo htjeli i kako tebi doliči, 
mirisava i čestita dušo moja! Ako prihvatiš moj poziv, odmah 
mi piši. (Može Šahin da ti pomogne a i napiše.) Sve mi srce 
treperi od dragosti kad pomislim da bi se to tako moglo i 
dogoditi. Znaš kako smo se ono zarekli jedno drugome?... Oh, 
Bože! Nikad mi nisi bila draža kao sada, u ovo kasno doba 
noći a koja se kroz džamove mojih pendžera prikrada mojoj 
duši mlazom srebrne mjesečine i nosi mi sobom jorgovanski 
miris tvoga tijela, isti onaj što ga u duši nosim još ispod tvojih 
rastvorenih pendžerskih kanata gdje sam ti osluškivao mede- 
ni glas i uživao najljepše i najdraže časove svoga života!... 
Ono za građanku mi oprosti, šta ćeš, insan nije melek, već i 
šejtan, nikad se ne zna koja će strana onu drugu nadjačati. Eto, 
ujednom zlehudom času šejtan je u meni bio jači!" 

Safija, kao većina djevojaka onoga vremena, nije znala da 
čita. Pismo joj je donio muhtar Sulejman. Požurila je da me 
pozove da joj ga pročitam. U očima su joj se iskrile tiha nada 
i radost. Zaustavljala je dah da joj koja riječ ne promakne, 
zahtijevala da ponovim neku rečenicu. Vraćali su joj se u srcu 
veselje, sreća, cio život. Kad sam dočitao, ona je uskliknula: 

— Oh, dragi Zejnile, oh!... Dragi! Znala sam da me nećeš 
napustiti. Šta ću sad, najdraži moj? — Skoči na noge i odboči 
se na slabo naglašene bokove. 

-— Hoću, Šahine, hoću, bit ću ti amidžinica pa neka svi 
pocrkaju i popucaju od muke, posebno Džemal i njegov jaran 
Mehmed! . 

Donese pribor za pisanje. Pisao sam: "Mili, praštam ti sve, 
i onu građanku", jer zna da to nije bila njegova volja pa stoga 
ni krivnja. Želi da čim prije dođe a ona će, ako drukčije ne 
mogne, pobjeći s njim, neka svijet govori šta hoće, nju ni briga 
nije. Ona je jedinica u oca i majke, pa ako joj sada ništa i ne 
daju, sve će opet ostati njoj. 

Kad sam joj pročitao šta smo napisali, ona bi zadovoljna. 
Priskoči do svoje sehare, izvadi nešto sitnine i tunu mi jeu 
ruku. I prije nego što sam pokušao da odbijem novac, ona 

otključa sobna vrata, proviri na divan hanu i niz basamke pa 
prošaputa: 

— Idi sad! Sakrij pismo u njedra da ko ne vidi šta nosiš i 
čuvaj i sebe i pismo. Idi sa srećom i nikom ništa ne kazuj! 

Na avliji ugledah Džemala. Vrzao se oko kolnice obučen 
u poštansku uniformu. Onako crn, kao daje izašao iz dimnja- 
ka, s kapom na glavi što je ličila na žandarsku, mračan, ne- 
ispavanih i umornih očiju. Gledao je u me upitno, žmirkavo, 
želio da me dobro premjeri i uvjeri se da ga, možda, oči ne 
varaju. Videći daje neprijateljski raspoložen prema meni, brzo 
okrenuh glavu od njega i požurih na poštu. 

Pošto sam predao pismo, vraćao sam se kući polahko. Na 
jeziku sam prevrtao bombone što sam ih kupio za novac dobi- 
jen od Safije. Zastajkivao sam i promatrao veselu igru kumrija 
po već požutjelim šumarcima i ogoljelim strnjištima. Dan je 
bio voštano žut, ispunjen mlakim jesenjim suncem. Ne čuju 
se veseli horovi zrikavaca kao u toplim ljetnim podnevima. 

Svemu sam se mogao prije nadati nego da će se preda me 
ispriječiti krupna, zdepasta prilika poštara Džemala. Ipak, on 
je bio tu. Naprosto je izronio iz obližnjeg šumarka. 

— E, pismonoša, oca ti tvog, deder mi kaži gdje ti je pismo? 

— Pismo?! — promucah — Nema nikakva pisma... 

— A kuda si onda išao? — reče oštro. 

— "Nako... iš6 u čaršiju da kupim bombona. 

— Bombona?! — unese mi se u lice — meni da lažeš, je li? — 
Zgrabi me iza vrata za ovratnik, te me poče drmusati. — Nisi 
dangubio idući u školu, nakupio si dosta lopovluka. Misliš da 
ja ne znam kuda si išao! Nosio si Safijino pismo svome stricu. 
I pisao si joj ga! Već dede, govori gdje si ubacio pismo?! — 
zagrmi i podiže ogromnu ručetinu kao malj da me ošine. 

Žmirkao sam od straha, odmicao glavu od njegove stisnute 
šake i čuo lupanje uznemirenog srca kao da će mi u grlo uskočiti. 

— Znam da si išao na poštu. Hoću još da znam u koje si 
sanduče ubacio pismo. Ili si ga odnio na poštu i ubacio kroz 
prorez na tezgi? To hoću da mi kažeš, jesi čuo? A ako lažeš i 
ne nađem pismo, jaoj se tebi. Kaži sada, dat ću ti banku u 
srebru a ako budeš otezao i petljao, prebit ću ti leđa kao mačku 
i baciti te u onaj šumarak da tamo lipšeš! Dakle, đe si ubacio 
pismo?! 

Tresao sam se kao grančica na povodnju. Kazah mu da 
sam pismo ubacio kroz prozor na pošti. Oči mi se napuniše 
suzama. Poštar izvadi iz džepa srebrnu paru i grubo mi je 
stavi na dlan koji mi isto tako grubo rastvori. Pokušah da 
odbijem, ali Džemal svojom ručetinom sklopi prste moje šake, 
trgnu mi ruku i odbaci je skupa sa srebrenom bankom pa mi 
se okrenu i nekako naročito značajno reče: 

— Čuješ, lopove, ako još jedanput napišeš Safiji pismo za 
svog posranog strica i poneseš na poštu, halali se s glavom! 
Raščevrljit ću te ovim svojim rukama pa će ti jedan krak biti 
tamo, a drugi — onamo! — zaurlao je pun prijetnje. Okrenuo se 
zatim od mene i krenuo prema čaršiji. Zemlja je, činilo mi se, 
tutnjala pod njegovim teškim nogama. Išao je žurno kao za 
nekim naročito prijatnim i zabavnim poslom. I pjevušio je 
neku svoju neobičnu pjesmu kakvu uvijek imaju oni koji niti 
imaju sluha, niti znaju da pjevaju. 

Zejnil nikad nije dobio Safijino pismo. 


Nakon mjesec dana bi objavljena Safijina svadba. Lahko 
je pogoditi da je mladoženja bio Nazin rođak Mehmed. Salih, 
kapriciozan kakav je bio, pomilovao kćer i zamolio je da za 
njegov hater pristane. Momak će se, kad se oženi, ostaviti pića, 
zna se ko je i šta je. Stranac je mačak u vreći. A Safija, očajna 
što od Zejnila nema nikakvih vijesti (nismo ih ni mi imali), 
posumnja da se Zejnil opet predomislio (dao je već dokaza o 
sebi da je prelivoda) pa dade pristanak, čini se, više da razve- 
seli očevo srce i učini inad nego što je slušala glas zaljubljenog 
srca. Otac je blagoslovi. 

Poslije se pričalo da je na ishod proševine velikog udjela 
imalo Džemalovo velikodušno odricanje od najvećeg dijela 
zemlje u zajedničkom imetku, tako što će je naslijediti buduća 
nevjesta. Niko se nije nadao tolikoj poštarevoj velikodušnosti. 
Sumnjalice su vrtjele glavom govoreći: "Prazno obećanje! U 
gruntovnici je još sve na Džemalu. Ko bi još vjerovao poštare- 
vu obećanju osim Saliha?" Sve su pripisivali Salihovoj visini, 
spominjali arapsku poslovicu: "Visok čovjek — budala!" A 
stara narodna misao se i dalje potvrđivala: "Ako se seljak rodi 
sa Zemljom, on jednako s njom želi i da umre." 

Što se mene tiče, bio sam i tužan i postiđen. Svakom ži- 
vom stvoru sam se sklanjao s puta i očiju. Nikad se nisam 
mogao da odlučim i uzmem onu srebrnu deseticu što sam je 
skrio u pukotinu kućne grede. Mati mi je našla u kosi sijedu 
vlas. Čudila se: otkud mi? Za moje godine to nije prirodno. 
Slijegao sam ramenima i zamišljeno šutio. Matije slutila da se 
nešto sa mnom dešava, propitkivala me i na kraju me upitala: 
- Da mi nije žao Safije što se udala? — Potvrdio sam klimanjem 
glave i suzom u oku. Mati se time zadovoljila i tješila me. 

Mnogo kasnije mati mi je pričala kako nam je dan-dva 
poslije Safijine svadbe došla Naza. Kaže da nikad u životu nije 
upoznala pakleniju dušu nego što je bila Nazina. Poklonjeni 
zlatni groš za posredovanje između Zejnila i Safije tražila je 
nazad. Matije sva pocrnjela u licu od jarosti i stida ne nalazeći 
nijedne riječi kojom bi pokazala odgovarajuće mjesto Nazinu 
postupku. A ja sam materi tada trebao da ispričam pravu 
istinu o svojoj sijedoj vlasi u glavi. Ali — nisam. Stidio sam se. 
Zašto sam tako dugo šutio o svojim životnim ubojima? Silile 
su me na to životne prilike i Džemalove prijetnje, koje bi, da 
ih je poštar pokušao ostvariti, imale za posljedicu neizbježan 
sukob između njega i oca. A posljedice takva sukoba su mi 
izgledale nepremostive i pune moguće nesreće za našu poro- 
dicu. Znao sam da ono što Džemal može da učini, moj otac 
nikad ne bi mogao. 

Pa ipak, do sukoba je došlo. 

Kad je izgledalo da je sve prošlo, prašina oko Zejnila i 
Safije se slegla, jedne večeri, pred sim akšam, oca na putu 
prema džamiji zasrete nekoliko ljudi. Sve Vakufci. Vodio ihje 
Ahmet, koji stade pred oca. Nije ga, kao i obično, udostojio ni 
pozdrava, već odmah zasuo: 

— E, efendija? Misliš li ti sam da se seliš iz Brezica ili čekaš 
da te potjeramo onako kako si i zaslužio? Mi smo očekivali da 
ćeš sam napustiti ovo mjesto, mislili smo da imaš makar malo 
obraza, a ti — ni mukajet! Tjeraš svoje kao da ništa nije ni bilo. 
I misliš da mi ne znamo kakav nam hodža treba! Nemoj se 
varati! Treba nam hodža, a ne provodadžija, mešetar, što s 
ahmedijom na glavi juri za učiteljicama, čovjek kojem smeta 
nedužno curinsko pjevanje. Zar mi da plaćamo hodžu koji će 
nam u kuće unositi nered i smutnju?! Već traži sebi selameta! 

Najdalje za dvije hafte hoćemo da kuću isprazniš! Ako ne 
odeš, mi ćemo ti stvari sami izbaciti iz kuće pa ti onda radi s 
njima šta znaš. Nama dolazi pametniji i bolji hodža od tebe!... 
Ahmet zastade, ponestade mu misli, a otac sav problijedio u 
licu od srdžbe i uvrijeđenosti mu pomože: 

-Itvoj politički istomišljenik! 

-Ito!- Ahmet svadljivo potvrdi. 

Otac se ljutito osmjehnu i pođe u džamiju. 

— Vidiš li koliko nas je! —- Ahmet produži s prijetnjama. — 
Na nama džemat stoji, a ne na goljama! I mi hodžu držimo i 
odgonimo ako nam ne valja. A kuću džematsku smo mi, Va- 
kufci, gradili, niko drugi znaj! 

Otac se i ne okrenu, već produži svojim putem. 

Pošto mujezin Šaban ne dođe na akšam, otac se sim po- 
peo na mejtaš i drhtavim glasom prouči ezan. U džamiju 
dođoše još dvojica-trojica ljudi, staraca. Vakufac nijedan, čak 
ni stari hadži Mujaga. Za to vrijeme Vakufci su se razilazili 
šutke. Sukob je iu većini njih izazvao mučninu. Jedini Džemal 
je išao uspravno, dignute glave, vjerno oličenje svoje sopstve- 
ne pravde. 

U petak, za vrijeme izlaska iz džamije poslije džume, otac 
ugleda svog prijatelja Sabriju. Obradovao se što ga je sreo pa 
pomisli: evo zgodne prilike da mu se izjada što ga je snašlo. I 
dok je Sabrija navlačio cipele i zavezivao ih, otac mu priđe s 
leđa da ga malo iznenadi, pa ga prijateljski oslovi: 

— Oh, mašalah, evo mi ahbaba, kako si, vjere ti? 

- Dobro — odgovori Sabrija trpko i gledajući preda se. 

— Pa što ima, kako si, kako ukućani? 

— Dobro, nema ništa. 

— Haj'mo, vala, kod Adema na kahvu. Uželio sam te se, 
brate! " 

- Ne mogu. 

— E, što, brate? 

-Nije mi do sjedenja i ispijanja kahve — odvrati upravitelj 
ljutito, pa pođe ispred oca kao da nekud želi da pobjegne. — 
Vidim — priča otac — čovjek se nešto promijenio, nije nikako 
onaj insan. Ni nanesi. 

-Štoje tos tobom, brate? Šta se dogodilo? Nisam te nikad 
vidio tako neraspoložena. Šta bi meni onda rek6?... Pa opet... 

— Eh, a ti, kobajagi, ne znaš? 

— Ne znam, brate, šta imam znati? 

— Ne znaš da je Meliha bratu ti vratila zaruke?! 

— Jok, brate! — otac je gledao u prijatelja zaprepašteno. A 
zašto, radi čega? 

— Prevarili ste nas. Pa ja nisam znao da ste tolike fukare! 
Brat ti išao da nosa morti ciglu ne bi li zaradio za ženidbu. Na 
građevinu! Hej! Melihin zaručnik?! Kako si mi samo mogo 
kući doći da brata ženiš mojom svastikom? Pa nije ona ispod 
ciganjske čerge izašla, pobogu, brate! Kamo mjera, kamo 
stid!? 

Otac je zgranuto gledao u svog prijatelja. Bio je iznenađen 
novostima, a i postiđen. Upravitelj je smatrao razgovor goto- 
vim i pođe za svojim poslom. Oko njih se bio natiskao ra- 
doznali svijet. Videći i neka poznata lica, ocu dođe da u zemlju 
propadne. Osjećao je da mora i on kazati koju riječ Sabriji, ne 
može ostati samo na onome što je kazao njegov prijatelj, ne 
može, jer nije sve onako. Ima u prijateljevu govoru pogrešaka, 
zloće, jednostranosti. Pođe za Sabrijom i poče da mu govori: 

— Nisam te, izgleda, dobro ocijenio, Sabrija... Da sam te 
bolje poznavao, moja noga nikad ne bi prekoračila tvoj kućni 
prag radi te tvoje svastike. Zbog nje sam, haman, i mjesto 
izgubio... A ako me pamćenje ne vara, ti si prvi spomenuo 
mog. brata i Melihu... onda kad ste nam dolazili na lubenice, 
zar si zaboravio? Pa onda, prijatelju, znadni da se Zejnil bori 
s neprilikama koje su mu ostavili drugi, nahuškani od svojih 
vođa takih ko što si i ti: "Bježite u Tursku!... Haram je živjeti 
pod švapskom vlašću!" Pa mnogi i otišli a taki ko što si ti — 
ostali! Da nešto počnem uspoređivati imetke i lozu otprije 
pedeset godina, ne bih znao čije bi prevagnulo ako ne bi Zejni- 
lovo, tvoje svastike, beli, ne bi, ako hoćeš da znaš! Kći seoskog 
hodžice! 

— Bježi, bogati, Ibrahime, ne luduj! Važno je šta je sad. Ono 
što je bilo, nikom ne koristi, dozovi se! 

- Bogami sam ja dozvan, dozovi se ti! Kakav si mi ti prija- 
telj kad si u stanju okrenuti leđa što neko nije po ćudi tvojoj 
svastici! Previše je da ti je sestra! 

— Batali, Ibrahime! Ne dam se od svakog magarčiti! 

— Pa da, drukčije nije ni moglo biti kad se sve gleda kroz 
strah od prevare, gubitka. Hvala Allahu koji nam je dao sito 

srce! A ti? — otac je padao sve više u vatru — u svoj sumnjivi 
imetak i izobilje! Feragetosum! 

Tako su događaji ludo mahnitali i nizali jedno po jedno 
iznenađenje, sve nepovoljnije jedno od drugog. Baciše nas u 
veliku neizvjesnost. Kad su došli svatovi po Safiju, praštale su 
puške, svatovska pjesma se orila a nama se činilo da se cio 
svijet veseli da bi nam se narugao, podsmjehnuo. Oca, nara- 
vno, nisu pozvali, kao što je bio nekad običaj, na svatovsku 
čast i dovu mladencima. Pošto je saznao da su pozivali dru- 
gog imama iz čaršije / i daje dolazio! /, ocu se u srcu nakupilo 
još više gorčine. U tišinu naše kuće unio je nešto veselosti i 
vedrine niko drugi do Alaga Fesatović. Grubo je zabubnjao 
šakom na ulaznim vratima i najavio da je donio dvije vreće 
žita, koje je dugovao nekolike godine, u ime vazife. 

— Oprosti, efendija, što si se načekć — reče glasno da gaje 
mogla čuti čitava Donja mahala. — Znaš kako je, imam i ja 
svojih briga, pa nekad se zaboravi a nekad mi u srcu ne bude 
volja pa se uzbojim da nisi ni zaradio ovoliko žito... Eh! 

— Dobro je, Alaga, kako bi da bi, ti opravda onu narodnu 
poslovicu u kojoj se rekne: Vika na vuka, a lisica kokoši po- 
krade! 

— Nisam zar ja lisica, efendija? 

— Nisi... Ima lisica i tamo odakle se najmanje nadaš. 

— Ja, eto, mislim da nikada nisam bio lisica i neću nikada 
ni biti. Prije bih, morebiti, mog biti vuk. A i volim da ne 
budem lisica, jer pri njoj ništa nejma osim lukavosti i valjanog 
krzna. Lisica priliči Vakufcima. Oni čovjeka najprije razmaze, 
miluju, dobro nahrane a onda — ubiju! Da sam znao da bi me 
poslušć, kazo bih ja tebi, hodža, ovo i prije ali, bezbeli, i ti ko 
i ostali vazda si vjerovao više Vakufcima nego jednom Alagi, 
prznici i nevaljalcu za kakva me drže svi Vakufci odreda. A ti 
si vazda tucć u njihovu žicu i njihovih političara, kaziv6 
selamete i zamazivćo narodu oči. E, slušaj, da ti ja sad kažem 
— Alaga se ljutnu. — Niko mi nije mogć6 tako izvaditi huju ko 
tii moja rahmetli mati! Kad si god kazivć6 kakav vaz, dolazilo 
mije da pobjegnem, osobito kć ono na zadnjem mevludu! Sve 
same ljepote da se Vakufci i političari naslušaju. A i moja mati: 
"Šuti, Alaga, sine, sve će biti dobro ako Bog da!" A dobra — 
niđe! I ako hoćeš da znaš, zato sam i otezć da ti namirim 

vazifu... Da ne bi onih dobrih lubenica, morebiti, ni sad ti je 
ne bih donio... - Alaga pošuti a zatim zaprijeti kažiprstom: — 
Znaš ono kako si me jedanput napo u džamiji da ti nisam 
platio vazifu, ama nisam ja bio tude, a da sam bio, kazo bih ja 
i tebi, hodža, i Vakufcima zašto ne plaćam. Kad god ulučim 
priliku da ih ujedem, ja se ličim ko što se liči bolest... Sada mi 
kaži jesam li bio u pravu makar sada kad si vidio ko su Va- 
kufci? 

- Jesi — otac odgovori. 

— Eto, vidiš kako sve dolazi na svoje — reče i Zašuti. 

Nadao se većoj pažnji i prijateljskijim izrazima imamove 
naklonosti u kojoj će otac, birajući između njega i Vakufaca, 
glasno izabrati njega, Alagu, ali otac se naslušao mnogo priča 
o Alaginom neprijateljstvu prema njemu, te mu nije mogao 
zaboraviti, čak ni sada kad je njegov dolazak mogao značiti 
najprijateljskiju podršku u nevolji. Alaga je još samo glasno 
frknuo na nos, otrao rukavom zavinute brkove što su oko 
nosa od duhanskog dima dobili kaki boju i pošao bez po- 
zdrava. 

Poslijepodne donese neki dječak ocu pisamce od Muhi- 
din-efendije. Pozivao ga da poslije akšama dođe na sijelo, 
imaju nešto važno da progovore. Oca je poziv razveselio. 
Nadao se da mu Muhidin-efendija želi pomoći da dođe do 
novog imamskog mjesta, a i inače je želio da se sa nekim od 
imama posavjetuje, progovori i lične nedaće ublaži. 

— Ja ne vjerujem da je neko dobro, efendija. Ti i Muhidin- 
efendija se najbolje ne gledate pa će biti opet kakvo crvanje! 

—Thi!... Ne mora da bude. Mi kad se međusobno dobro i 
ne gledamo, nikad o zlu jedan drugom ne radimo. Bezbeli i 
Muhidin-efendija znade svoju dužnost, nije jučerašnji... 

— Daj, Bože, da bude tako. 

— Tako tije ko što ti kažem... Znam ja hodže! 


Na našoj strani rijeke oca je čekao Porča s malom lađom. 
To i lijepa dobrodošlica koju mu izrazi Muhidin-efendija 
umiriše mu srce i ispuniše ga ohrabrenjem. Osim domaćina i 
Porče, na sijelu je bilo još desetak ljudi. Napraviše ocu mjesto 
uvrh sobe, a derviš Huso s rukom na prsima ponudi ocu i 
Porči po čašu čaja iz velikog čajluka što je kvrcao u donjem 

ćošetu sobe. Otac je usput saznao od Porče da su ljudi što su 
se okupili na sijelu bili Muhidin-efendijini muridi. Sastajali su 
se svakog četvrtka poslije akšama u kući onog derviša koga 
je išla reda. Prvo se služio čaj, zatim se posluživala večera a 
poslije toga eglen do jacije. Pošto se klanja jacija, obave zaje- 
dnički zikir u džamiji i za vrijeme ljetnih noći, kada dospiju 
poljski radovi, ide se kući na počinak, a zimi se sijela nasta- 
vljaju i poslije zikira. U ramazan svaku noć su išli po redu na 
zajedničke iftare. Najmanje polovina njih bili su vrsni mujezi- 
ni pa bi u horu mujezinili na teravijama i uljepšavali teravijske 
namaze. 

Muhidin-efendija i njegovi derviši pripadali su Nakši- 
bendijskom tarikatu. Lanac (silsila) kojim je jasičko bratstvo 
bilo vezano za Centar tarikata išao je preko Muhidin-efendi- 
jina oca, koji je i sim bio imam, a naslijedio ga je Muhidin- 
efendija. O svemu ovome pričao je usputno sim Muhidin- 
efendija, ne ulazeći previše u pojedinosti kao što su: vrijeme 
nastanka tarikata, podaci o osnivaču, historijskom putu... jer 
je volio da pretpostavlja kako Ibrahim-efendija kao imam sve 
to i sam znade. Ta tema o tarikatu je bila nekako u drugom 
planu, preplitala se s dnevnim događajima o kojima se go- 
vorilo i utiskivala se između njih kao šavovi na odjevnom 
predmetu koji izrađuje vješta ruka krojača, a tako vješt u svom 
poslu bio je nesumnjivo i Muhidin-efendija. Slušajući njegov 
govor i prateći mu način razmišljanja, otac se brzo uvjeri 
koliko je imao pravo kad sebi (a ni materi!) nije dozvoljavao 
rasuđivanje o domaćinovu vjerskom znanju, pameti i živo- 
tnom iskustvu, nakon što su se sukobili u našoj kući poslije 
džamijskog mevluda u Brezicama. 

Pošto je ispričao ono što je bilo, po njegovu mišljenju, 
neophodno o sebi i svojim dervišima, Muhidin-efendija zašuti 
obuhvativši desnicom podrezanu, progrušalu bradu. Malo 
kasnije lice mu se ozari prijateljskim smiješkom i on uskliknu: 

— Ne daj se, Ibrahime, brate, eh!... Znam ja tebe, iako se 
nismo tako često viđali ni sastajali. Hoću ovo da kažem, Ibra- 
hime: kad nas uzvišeni Bog kažnjava za naše pogreške na 
dunjaluku, dužnost je opet ostati uspravan a kamoli kad nas 
dohvate smicalice neznalica! Bog voli čvrste i ustrajne ljude. 
Ti znaš zašto ti ovo govorim. Čuli smo kako si se posvadio s 

Vakufcima i ostao bez mjesta. Biva to. Ti si još mlad imam, 
nejmaš iskustva, ne znaš kakvi su džematlije ljudi i kako s 
njima treba... Da su ti ljudi — pljeva! Malo ćeš naći čistog zrnja 
u pljevi. Čim puhne malo jači vjetar, pljeva — ode. Ai Brezice, 
nije lahko biti u njima imam. Džemat blizu čaršije, ima i fabri- 
ka, gospoda je, otkriveno ženskinje, gotova zaraza. Oni ljudi 
koji nisu ni seljaci ni građani — najgori su ljudi. Najviše je 
među njima filozofa. A niko, opet, na svijetu nije prepušteniji 
samom sebi kao seoski imam danas. Niko se za nas ne brine! 
Što, naprimjer, nije i u nas moglo kć na priliku u kršćana: 
mjesečna taksa ti je tolika i tolika ako ćeš hodžinske usluge i 
na kraju mjeseca hodži — plaća! Jah! niko onda ne bi mogao 
kazati: Mi izdržavamo hodžu, postavljamo ga i otpuštamo 
ako nam nije po volji! Zato sam se na te naljutio ono kad smo 
bili na džamijskom mevludu. Počeo da se petljaš s politi- 
čarima, zazivaš na večeru 'naki ološ ko što je onaj Huso Huj- 
dur. Na večere se, brate, pozivaju ljudi kao što su ovi ovdje: 
imaju ahlaka, bogobojazni, časni, sjutra će i poginuti za te ako 
ustreba, brane te od džematskih džahila... Huso, nalij de 
Ibrahim-efendiji još čaja ako hoće! 

— Da odeš sad Ferid-begu — nastavljao je Muhidin-efendija 
— pa da mu kažeš kako si osto bez mjesta, znaš što bi ti on 
reko? "Ne znam, bogami, Ibrahim-efendija, mora da nisi do- 
bro sljudima. Snalazi se, brate, ja ti ne mogu ništa pomoći..." 
Tako bi ti otprilike reko a ti mu dao džamiju da propagiraju 
svoju politiku. E, moj Ibrahime, znam ja njih dobro i dobro 
sam ih upoznao za ovih trijest godina kako hodam po hodža- 
lucima. Mi ionako ništa nemamo, pa još ako mu daš pod noge 
ono malo obraza što ti je ostalo na ovoj vjetrometini, što si 
uradio? Da se praviš i janje pred Ahmetom Vakufcem ili Ferid- 
begom, ništa ti pomoći neće, preklat će te slatko i, po svoj 
prilici, bez bismille! Jah... 

- Huso! 

— Lepe, Šejh-efendija? 

— Hajde vidi u hodžinice je li gotova večera pa da se meće 
dajedemo. Elhamduliilah, kad nam je došao Ibrahim-efendija 
da ga počastimo. Rekoh li ti, Ibrahime, kako nam je ovo običaj? 

— Kazć mi je Porča... 

— Derviš Porča... —- popravi ga Muhidin-efendija — ... A 
nismo mi izumili, brate, ništa novo, kakvi mi! Ovi običaji su 
stari haman koliko i tarikat. I — lijepi su! Ko ljepše spremi i 
srčanije pogosti veći mu je sevap. Poslije večere odemo na 
jaciju. Iza toga je zajednički zikir pa — kući. Koje mlađi, hiti da 
vidi šta mu žena radi — šeretski mignu okom — a ko je postar 
ko ja i Porča pa se još i zainadi, traži kožicu i tespih pa ibadeti 
dok te san ne obori! Eh, a poslije, ako ibadet bude primljen pa 
ti se Allah smiluje i otkrije ti zastore da gledaš u tajne uzvišene 
ljepote Malakuta — nema niko sretniji od tebe... 

Na vratima se pojavi derviš Huso s velikom sofrom, ko- 
trljajući je kao ogroman kotač, i čaršafom pod pazuhom da se 
prostre ispod sinije. Pomogoše mu i ostali. Neko prostrije 
čaršaf pod siniju da se mrve ne rasipaju, drugi preuze sofru, 
a Muhidin-efendija pozva da se uokolo posjeda. Za vrijeme 
jela niko nije govorio osim najnužnijeg kao što je traženje da 
se doda so, začini. Otac je pažljivo pratio sve što se događalo 
i u svemu nalazio prisustvo praktičnog uma i ponašanja razra- 
đenog do savršenstva u odnosu na vjerske tradicije i vjeroza- 
kon. Tuje prvo šutnja koja obezbjeđuje najveći mir za vrijeme 
jela i onemogućavanje sipanja hrane iz usta što kod nekih 
osoba izaziva gađenje, umjerenost u količinama uzimanja 
hrane što nužno dovodi do odsustva svake halapljivosti, 
poštovanje vrijednosti hrane kao Božijeg dara, čuvanje mrvi- 
ca. Pojedinosti te dobro i temeljito razrađene discipline, od 
načina jedenja do vođenja razgovora (mehabeta) u kome se ne 
događa da više ljudi govori u isto vrijeme, jer je svaki derviš 
bio obvezan da traži od šejha dozvolu da govori — bile su u 
mnogo čemu i za oca novost, premda je svemu nalazio obja- 
Šnjenje u Kur'anuili islamskoj tradiciji koja seže od Poslanika. 
Naročito mu se svidio jezgrovit i sadržajan govor, vidljiva 
štednja riječi, čuvanje od jakih i nepriličnih izraza, preglasnog 
smijeha i raspusnih gestikulacija. 

Pošto su poslije večere bile poslužene cigarete i kafa, 
derviši su jedan po jedan pričali pojedine zgode iz svako- 
dnevice, ubacivali ponekad i šale na račun nekog od prisu- 
tnih. Nešto glasnije se svima obrati Muhidin-efendija preko 
svog dugačkog čibuka u kome je bila usađena cigareta: 

— Valja Ibrahim-efendiji kazati ono što smo se dogovorili! 
— reče kao da ih prekorijeva što su se raspričali. — Evo šta je, 
Ibrahime: Meni se, hvala Bogu, ukazala prilika da poslije 
toliko godina idem na hodžaluk u svoje rodno mjesto. Moj 
nekadašnji muderis Omer-efendija, Bog bio s njim zadovoljan, 
pošto je namirio blizu stotinu godina, preselio. Ima i tekiju u 
kojoj je još moj otac rahmetli bio šejh. A ti znaš kako je u ovom 
hodžinskom kijafetu, slabo se insanu ukazuje prilika da nešto 
veće u vjerskom postigne. A tekija puno znači onome kome 
vjera nije zanat... Nejse, mi smo se dogovorili da tebi po- 
nudimo Jasiku da budeš u njoj imam. Ovi ljudi ovdje su prava 
Jasika, pa budeš li 'naki ko što ja mislim da jesi, ništa ti neće 
faliti. Pa, eto, ako se odlučiš, poslije jacije i zikira ćemo se o 
svemu ostalom dogovoriti. Znam da pokraj vas — obrati se 
ostalima — Ibrahim-efendija neće izgladniti ali je lijepo da on 
znade šta će dobivati. To je sve dunjalučki posao pa će sve 
valjati zapisati i sastaviti ugovor. Haj'mo sad u džamiju — 
vakatje! \ 

Očeva dušaje, činilo mu se, letjela kroz najveća blaženstva 
ovoga svijeta. Njezino veselo usijanje doživjelo je svoj vrhunac 
u toku zikira kojeg je derviš Sadik — čuda li! — tankim melo- 
dičnim tenorom ponavljao salavate na Božjeg Poslanika. U 
očima su se u jednom trenutku zablistale suze. Nije taj detalj 
izmakao pažnji Muhidin-efendijinoj, što ga je samo učvrstilo 
u uvjerenju u dobar pogodak njegova izbora za svog naslj- 
dnika u Jasici. Kad su se vratili iz džamije, ugovor je bio brzo 
sklopljen. Derviš Huso ponovo ponudi čajem. I opet se Mu- 
hidin-efendijino lice ozari smiješkom. 

— Još ću ti nešto kazati, Ibrahime, ali ti se nemoj na me 
ljutiti. Ako hoćeš da budeš pravi imam — nastavljao je on — 
pravi predvodnik, ne traži dunjaluka! Naprotiv, sve što budeš 
činio u svom poslu, nek ti bude pred očima ahiret i Božije 
zadovoljstvo. To je jedini način da te ljudi zavole i priznaju. To 
se tiče i onih koji ne idu u džamiju osim od Bajrama do Bajra- 
ma, svaki čovjek nosi u sebi makar trun vjere. Posegneš li za 
dunjalukom, izgubit ćeš i dunjaluk i ahiret — znaj! Jer, imam 
tije ko dobro rodna voćka pokraj puta, svakom na oku. Udara 
na nju svaka ljudska hulja, od neznalice i hulje do mumina- 
arifa. Mumin će se na nožne prste propeti pa s pažnjom privu- 

ći granu i otkinuti plod, a neznalica će se mašiti kakve toljage 
pa početi mlatiti po voćki bez milosti, lomiti grane... a voćka, 
šta? Ona saburi, podnosi jednako i glupakovo mlaćenje i 
Arifovo poštovanje i obojici jednako — daje ukusne plodove! 
Eto, ko uspije biti imam kao ta voćka zaradit će najveće na- 
grade u Boga i na dunjaluku i na ahiretu. Jer pred tolikim 
strpljenjem sagnut će šiju i najveća ljudska ništarija! I uzvišeni 
Kur'an o tome govori: "... da ti nisi s njima lijepo postupao, oni 
bi se razbježali od tebe poput poplašenih magaraca!"... 

Poslije je Muhidin-efendija ispričao nekoliko vjerskih 
pouka u povodu poštovanja tuđih prava koja su, zapravo, bila 
posljedica sklopljenog ugovora o našem prelasku u Jasiku, jer 
je zakidanje tuđih prava veliki grijeh. U povodu toga je ispri- 
čao priču o Davud pejgamberu kojega je samo velika Božija 
milost spasila od džehennema, jer je poslao svog ministra u 
rat ne bi li poginuo kako bi ugrabio njegovu ženu. Bog je za 
Davudovu ljubav proživio ministra samo da bi Davud mogao 
od njega zamoliti i dobiti halal za svoj postupak. A šta smo mi 
spram Davud pejgambera? . 

Na rastanku Muhidin-efendija bratski zagrli oca i zaželi 
mu dobre uspjehe i Božiju pomoć u njegovu poslu u Jasici, pa 
ga pozva da nekom zgodom dođe u njegov novi džemat — 
Bastahe, njemu bi bilo najveće zadovoljstvo da se sastanu. 

Otac se vratio kući pun ponosa, ohrabren na nova pregnu- 
ća i sretan što mu je s leđa spalo teško breme neizvjesnosti i 
poniženja. 


Desetak dana kasnije, pošto je Muhidin-efendija odselio, 
napustili smo Brezice. Obazirali smo se na praznu i neveselu 
džematsku kuću u kojoj smo proveli nekoliko veselih godina. 

Kola su jednolično tandrkala. Kako preko rijeke nije bilo 
mosta, kola su morala ići naokolo, na čaršijski most, pa se put 
od pola sata hoda pretvorio u razdaljinu od nekoliko sati 
konjskog kasa. Na rukama kočijaša Sabita bile su navučene 
grube vunene rukavice kroz čije vrhove su virili kočijaševi 
crveni prozebli prsti. Konji su ljutito frktali a Sabit im odgo- 
varao šmrkanjem na nos, kao da im je govorio: Što vam je, to 
vam je! Ni meni nije bolje. S vremena na vrijeme premještao 
je bičiz jedne u drugu ruku, držeći ga spretno između dlano- 

va i palca, hukao u ozeble prste ispod bijelih ufitiljenih brkova, 
po kojima se uhvatilo inje i ponavljao: 

--Gijja, Brizalju, hajde, mrcino! Eh!... 

A konji složno upirali snagom pod teretom našeg pokuć- 
stva, s vremena na vrijeme išli korakom, pušili se uznojeni i 
prikupljali nove snage. Kočijaš je mrmljao, nevoljko odo- 
bravao usporavanje. Konji opet frkte ali ne više ljutito. Sabit 
je dobro poznavao njihovu ćud, znao kad će ih zaustaviti zbog 
njihove potrebe i točno znao gdje se nalazi sredina između 
njihovih prava na njihovu snagu i mjere iskorišćavanja njiho- 
ve krotke poslušnosti. 

-Gijja, Putalju, hajde, mrcino! Eh!... 

Obuzimala me studena sanjivost. Priviđale mi se slike 
nedavnih događaja kroz koje je u mojoj uobrazilji bauljalo 
neljubazno lice crnog Džemala. Rasle su sablasno skupa sa 
Džemalovom crnom glavom i pretvarale se u neprolazne 
planinske grebene, urvine i studene glečere, pritiskivale mi 
tijelo i dušu, gnijezdeći se negdje duboko u mojoj utrobi. 
Drijemao sam i trzao se, propadao nekud u beskrajne ponore 
tame, smanjivao se, nestajao, vraćao se opet iz mraka polusna 
u sivu svjetlost mrazovitog predvečerja. Ponovo sam zapadao 
u mučni bandak u kome sam veselo i zblanuto susretao lice 
vragolanke Hasnije u neobičnim i nasrtljivim blijescima što bi 
divlje zasjali u njenim plavim očima!... Sve tako dok nisam 
potonuo u nesvjesticu. 

Više od nedjelje ležao sam u bolesničkoj postelji u našem 
novom domu, vrtio se, buncao u vatruštini i borio se s bolešću. 
Jednog jutra nad sobom vidjeh majčino zabrinuto lice, dvoka- 
natne prozore kroz koje je kuljala svjetlost mrazovitog jutra i 
bijele zidove nepoznate sobe. Prepoznao sam, zatim, naše 
kuhinjsko pokućstvo. Na stalaži za posuđe, ujednačeno i 
umirujuće, kucao je naš budilnik u crvenom mramornom 
oklopu. Kucanje sata me se doimalo kao da me veselo pozdra- 
vlja stari, dobri prijatelj. 


Čudno jje kako smo se prvih dana osjećali u novoj sredini: 
Nije bilo nikakvih nedaća, naprotiv, kroz kuću su tih dana 
naprosto defilovali ljudii i žene, izražavajući nam dobrodošli- 
cu, radujući se novom imamu, zavirivali potajno u naše stvari, 

cijenili nas po onome što imamo u kući, kako smo odjeveni, 
i donosili sitne poklone u namirnicama. Prva dva-tri dana 
donosili su i gotova jela kao znak dok se ne sredi naše doma- 
ćinstvo. Neobičnost promjene koja nas je činila zbunjenim i 
tužnim, s osjećajem da se nalazimo u "tuđem" svijetu, na- 
doknađivali smo isticanjem dobrote džematlija, naročito Mu- 
hidin-efendijinih derviša, poklonima u namirnicama i raspi- 
tivanjima o našim ostalim potrebama. Bez obzira na to što 
smo gorljivo isticali dobitke, a gubitke zataškavali, jedne misli 
se nikako nismo mogli osloboditi: Jasika je bila blizu Brezica 
ali kao da je bila nekakav drugi vilajet, na drugom kraju 
svijeta. Mala bašča ispred kuće, opkoljena trošnim zgradama 
i komšijskim natkrivenim plotovima nije se mogla ni porediti 
s brezičkim njivama i raspjevanim gajem udnu džamijske 
zemlje, s prostorima gdje se moglo duboko i bezbrižno disati, 
da ne spominjem grgoljenje Mošće, živost komšiluka... Uopće, 
sve se oko nas činilo nekako izvrnuto kao naopaka slika. I 
očevo početno raspoloženje je slabilo. Našao se između de- 
rviša i ostalog, znatno brojnijeg džemata. Suočeni jedni s 
drugima pokazivali su znake podvojenosti koja je tinjala. 
Budući daje od svog prvog susreta zavolio derviše, još muje 
teže padalo otkriće njihove vidljive težnje da sebe smatraju 
"odabranim" ljudima. Vidioje to i u sve bolećivijem isticanju 
Muhidin-efendijinih vrlina kao što nesmotren suprug svojoj 
mladoj ženi ističe vrline bivše, umrle. Ili kao da su time htjeli 
kazati kako tih vrlina kod njega ne vide. U početku je bio 
oprezan. Nije se htio izjašnjavati dok dobro ne vidi šta derviši 
žele. Kad je počeo zagovarati slobodu i ljubav između sviju, 
neki se oglasiše s mišlju da su oni, derviši, pravi muslimani 
a ostali — nisu! Odgovorio je - šutnjom. Brzo je uvidio da nisu 
meleki kako ih je zapamtio u prvom susretu. Njihovim vjer- 
skim odgojem cvjetala je umišljenost, oholost i uobraženost, 
koja je, stekavši ono znanje o kojem su toliko rado pričali (a 
on skromno šutio), davala o sebi sliku na temelju koje je mo- 
gao da prosuđuje bez opasnosti da pogriješi. Vrijednost dervi- 
ša u vjerskim znanjima bila je nesumnjiva ali njihova životna 
praksa nije vodila Božijem zadovoljstvu. Ibrahim-efendija je 
vidio u njihovu znanju samo dobru mogućnost da utječu na 
druge da se zajednički okupe. Podvajanje što je visilo nad 

džematom pokazivalo je samo dva tabora koji nisu bili daleko 
od ironičnih podsmijeha što su gotovo graničili s mržnjom. Pri 
takvom stanju, vjerovao je Ibrahim-efendija, većina će ih otići 
još i dalje, ako ne i u pravu vjersku ravnodušnost. A to nije bilo 
dobro. Budućnost mu je izgledala sve zamračenija. 

Tada otac potraži u čaršiji Hafiz Jusufa i ispriča mu kakve 
ga brige muče. Hafiz Jusuf je bio iskusan i mudar starac. 
Budući da ga je nekoliko puta zamjenjivao na džumi u grad- 
skoj džamiji, otac je smatrao da mu to daje pravo da zatraži 
od njega savjet u pogledu nesloge između derviša i ostalih 
džematlija. Kad je sve ispričao, starac ustade sa svoga stoca i 
stavi bijelu naboranu ruku na očevo rame, pun simpatije i 
prijateljstva. 

— Pa, šta misliš ti da poduzimaš, Ibrahim-efendija? 

— Mislim da mi je prva dužnost da ih pokušam izmirivati. 
Istinu govore derviši da ima svakakvih ljudi u džematu ali 
ako ovako bude išlo dalje, bit će ih još više svakakvih. To je 
ono što nije dobro pa ne znam kako šerijat gleda...? Rekć, da 
tebe malo priupitam, Hafize... 

— Nije dobro, Ibrahime. Nikakva nesloga nije dobra, a 
pogotovu u vjeri, brate. Ono je dobro što ima derviša... Jesu 
li kako usavršeni, imaju li kakve stepene ilije to samo seljačka 
alaša? 

— Ima svašta, izmiješano... Vole da pričaju o lhamima, ne 
kažu da su njihovi, već, onako, natucaju... bezbeli im Mu- 
hidin-efendija štošta napričao pa se hvališu. Mislim tako jer 
jedan derviš ne bi nikada sebi dozvolio da ne da komšiji da 
preveze kroz njegovu njivu ljetinu; drugi se potuku na iskatu 
za neku sitnu crkavicu, određuju u džamiji ko će stati u prvi 
saf, a ko u drugi... Jedni druge optužuju kako stanu uz džamij- 
ska vrata kad je kakva svečanost u džamiji pa navale žene a 
oni ih mjerkaju! Kad im kažeš da to ne valja, grijeh je a oni: 
Bog briše grijehe dobrim djelima! Jest, velim, ali kakve grije- 
he!... 

Hafiz Jusuf je klimao glavom ozbiljno i zabrinuto. 

— Kako se vidi, dovedeni su do puta — reče Hafiz Jusuf, 
zovnu džamijskog portira da mu donese dvije kahve i nastavi: 
— Muhidin-efendija ih je doveo do opanaka, štono ima riječ, 
a tebi će valjati da ih naučiš da se opanci moraju skidati u 

džamiji i noge prati... - Osmjehujući se, Hafiz ispriča ane- 
gdotu o novom hodži i "poturčenjacima" koje je stari hodža 
nekako navikao da dolaze u džamiju ali ih nikako nije mogao 
da navikne da skidaju opanke. Kad je novi hodža kazao sta- 
rom: "Šta je ovo, pobogu si, brate? Ni obuću ne znaju da 
skidaju u džamiji?", stari hodža mu odgovori: "Ja sam ih, 
brate, doveo do opanaka a ti im sada skidaj opanke i peri 
noge!" 

Obojica se slatko nasmijaše. 

— Jah, dobar je hodža Muhidin-efendija i činio je koliko je 
mog. Eto tebi sada prilike da zaradiš sevape, Ibrahime. I 
golemo da zaradiš! Pošćo si dobrim putemii tako nastavi. Samo 
nemoj uzimati plaho srcu ako sve odmah ne pođe kako valja. 
Dug je put od neznalice do savršena čovjeka. Sve ponajlak i 
na lijep način. Lijepa riječ će biti tvoje najjače oružje. Drži se 
one Poslanikove: Pola vjeri, a pola dunjaluku. Ne mogu svi 
biti evlije, to izbaci iz glave, Ibrahime!... 

Između kuća i voćnjaka se ušulja proljeće. Rijeka se izbi- 
strivala i zadobijala plavičasto-zelenu boju. Išao sam u školu. 
Porča me sada prevozio u obrnutom smjeru od prijašnjeg. 
Susretao sam se sa Hasnijom. I među nama je vladalo zahla- 
đenje. I sa Rizvanom nije bilo ništa bolje. Nije zaboravljao 
batine koje je dobio od mog oca i uvijek me gledao kao da iza 
leđa skriva batinu kojom se želi naplatiti s mojih leđa za ono 
što ga je snašlo na času vjeronauke, uostalom zasluženo. 

Očevi i materini sukobi su još tinjali. 

S početka ljeta u Brezicama se ponovno pirovalo. Udala se 
Nezir-begova Naza za crnog Džemala. Praštile su puške i čula 
se pjesma i svatovska graja. Pročulo se kako se Džamal časno 
"iskupio" za svoje nečasne postupke da mu se bratična Safija 
uda za njegova najvažnijeg jarana Mehmeda i tako stane na 
put Safijinoj i Zejnilovoj sreći. Ali je u naknadu za odricanje 
od svoga dijela imetka u korist Safije (i Mehmeđa) dobio samo 
u ženinu mirazu dvostruko više. Matije, ljutita na Nazu zbog 
vraćenog zlatnog broša, klela: 

— Dabogda ti ne bilo zadugo, Nazo! 

Nastankom ferija pronese se glas kao grom iz vedra neba 
da se pojavila učiteljica Zehra, živa i zdrava. Nikad više ovaj 
kraj nije doživio veću bruku i sramotu! Pokazala se u pravom 
svjetlu moralna nakaznost i ovdašnjeg svijeta i lokalnih vlasti. 

Tek sad se pitalo: Kako to da na dženazi učiteljici niko nije 
došao od najbliže rodbine? Po kojim i kakvim dokazima je 
utvrđeno ko je zapravo samoubica? Ali, branili su se, tijelo je 
bilo gotovo samljevano pod točkovima brzog voza. A ipak...? 

Pa ko je onda bila samoubica? 

Bila je to Sara Ivančević, također učiteljica iz Devetaka, 
supruga učitelja i upravitelja tamošnje škole. Tjelesni ostaci 
mrtve učiteljice brzo su preneseni u pravoslavno groblje sku- 
pasa onim mramornim obeliskom na kome je ostala napisana 
ona nepromjenljiva istina: "Ljubav je jača od života i smrti!", 
vjerojatno djelo njezina supruga. O razlozima samoubojstva 
se nagađalo: supružanska nevjera. Čija? Niko nije znao da 
kaže osim možda učitelj Ivančević, koji je još dugo prolazio 
kroz Brezice u fijakeru i sa crnim florom oko rukava. Svjedoci 
kažu da su nekada u istom fijakeru prolazili on i pokojna Sara 
skupa. Nekoliko puta sam ih i ja vidio. Saraje bila lijepa. Isto 
se moglo reći i zanjega. Ko sumnja u istinitost ovoga događaja 
neka potraži banjalučke novinske hronike i sam se u to uvjeri. 

Fantastična priča sa Džidžinog vira što su je izmislila 
djeca ostala je da i dalje živi i zabavlja dokonu dječurliju 
željnu pustolovina. 

Živu Zehru poslije tih ferija otac više nikada nije vidio. 

Kad se poslije Zehrina odlaska sreo sa Ferid-begom, ispo- 
stavilo se da se u čaršiji znalo da je Zehra bila, baš njegovim 
posredovanjem, premještena bliže svome rodnom mjestu. 
= Žalila se malo na tebe, efendija!", Ferid-beg priprijeti u šali 
prstom i dodade smijući se: "Ne čudim se, brate, lijepa dje- 
vojka mnogome zapinje za oči." 

Otac se pravio da ga sve to ne zanima ii šutio, a Ferid-beg 
ga prosto zgrabi pod ruku i pohvali oca kako stižu lijepe 
vijesti o njegovu radu u Jasici, te mu izrazi čestitanje, posebno 
što je uspio da rasturi derviše. Otac se malo začudio vijesti, ali 
ništa ne kaza, već se spremno posluži kahvom i rahatloku- 
mom kojim ga je Ferid-beg častio naočigled punog Kluba 
poznatih i nepoznatih osoba. Onda je slušao poslanikove ideje 
o prosvjetljavanju seljaka. Po njegovu mišljenju, na ovome 
svijetu su i džennet i džehennem pa, samo se po sebi razumije, 
treba birati džennet. A do dženneta se dolazi prosvjećivanjem 
naroda i radom. 


136 


U snu mu navečer izađe Muhidin-efendija i reče: "Mahni 
se političara, Ibrahime! Njima politika služi kao dobro uhra- 
njena kobila na kojoj jašu. Što je bolje uhrane — mekša je za 
jahanje. Kad crkne — odoše i oni! A u nas je bolje da kobila 
crkne čim prije da uzjašemo na krilata ata!" 

Otac je ovaj put san protumačio kao prijekor povodom 
svoga razgovora sa Ferid-begom. Kad je ponovo pošao u 
čaršiju, prvo potraži Ferid-bega zbog onog Muhidin-efendi- 
jina opominjanja u snu što ga je peklo kao da mu se u dušu 
uvukla kakva neugodna životinjica pa po njoj ruje. Nađe ga 
u njegovu poslaničkom uredu. Srdačno se pozdraviše, pričem 
je Ferid-beg pokazivao više srdačnosti od Ibrahim-efendije. 
Otac odmah prijeđe na stvar: 

— Oprosti, Ferid-beže, imao bih ti nešto kazati. 

— E, hajrulah, Ibrahim-efendija? 

— Ono kad smo posljednji put razgovarali, ti reče o džen- 
netu na dunjaluku a toga na dunjaluku — nejma! 

Ferid-beg se nasmija i pokaza niz bijelih, zdravih zuba. 

— Da, da, jest...,, ono kad smo govorili o tvome radu na 
mirenju derviša sa ostalim džematom. Pa jest, Ibrahim-efen- 
dija, rekao sam — poslanik se jednako smije i govori kao da se 
izvinjava. — To ti je opet kako kome. Kako sebi ko napravi. 
Danas ti je tako, čovjek voli sve da opipa. A valja ga namamiti 
da počne dobro raditi i praviti džennet i sebi i drugima, nara- 
vno, ne pravi džennet, znam i ja to, hoće se bolje, Ibrahim- 
efendija. Jesi li razumio? I 

Begje i dalje ostao ljubazno nasmijana rumenog lica, po- 
nosni čovjek koji se imao zašto roditi na ovaj svijet koji je bio 
vas njegov! 

Otac potvrdi klimanjem glave ali ne sasvim zadovoljan. 

— Ja opet kažem, dženneta na zemlji — nejma, Ferid-beže! 
Nejma, ne može biti! Tebi more biti ima, ne kažem... — Ibra- 
him-efendija je sve više padao u vatru, u poznati bezdani pad 
u koji su od iskona padali svi sveti ljudi. 

— Oče, oče, kako si nam svima mogao učiniti život lijepim 
i lahkim, da si bio praktičniji kao toliki drugi, Božije zadovolj- 
stvo tobom ne bi, mislim, bilo ništa manje! A ti? — ustade 
gotovo neučtivo iza stola i reče Ferid-begu: "Da tebi nije kao 
u džennetu, ti bi, makar usput, upitao: 'Šta bi sa onim Ibra- 

him-efendijom, te ode onako brzo iz Brezica u Jasiku? Ko da 
je sve popalio, šta li? Bezbeli si zaboravio? KO insan, brige, 
poslovi, svjetske nevolje a ti se trefio— narodni poslanik... Šta 
ćeš? Eto, ne zamjeri, Ferid-beže, ja odoh, hitim"" ... Kuđa si 
hitio, Ibrahim-efendija? Tjerao te ponos? A ovo je bila tako 
zgodna prilika da zamoliš toga moćnog čovjeka da te Vlada 
(a ne one birokrate iz Sarajeva) postavi za imama-matičara, na 
državnu platu, da budeš neko. U tebi je bilo ponosa sitnog 
plemića ali i mnogo fantazije! Steta. 

Ferid-beg se ravnođušno nasmija i klepnu oca po ramenu. 

— Hajde, hajde, Ibrahim-efendija, neka ti je sa srećom. 


Za posljednje dvije godine Zejnil je bio prilično zakopitio. 
Bio je opsjednut poslovima kao i otac, ali poslovima druge 
vrste. Dvije dobro rodne godine su ga podigle, te se okrenu 
trgovini. Štošta od težačkih proizvoda je prekupljivao i skupa 
sa svojim prinosima od pčelinjeg meda, jaja, žitarica, masla i 
sira, suhog mesa preprodavao. Pazioje na kvalitet robe kao na 
zjenicu oka jer mu je to samo otvaralo puteve ka veletrgov- 
cima. Na Poloju je zaposlio Hajdara i njegovu ženu, rasturao 
poljoprivrednu literaturu, u džamiji (sa Tahir-efendijinom 
dozvolom) držao pouke kako se postižu dobri rezultati u 
uzgoju stoke, razvoju pčelarstva, peradi i proizvodnji jaja, 
sortama najboljih koka nosilja. 

Sagradio je magazu u blizini Zećirove kuće da bi kroz 
prozorčić okrenut prema Zećirovim prozorima povremeno 
piljio u nepokretne zavjese kuće svoga trgovačkog suparnika, 
ne bi li vidio Besimu. Ponekad mu se učini da se iza zavjese 
kreće neka sjenka. Nekad je imao osjećanje da i ona, Besima, 
zagleda u njegov prozorčić da vidi njega. Gleda tako ispunjen 
slatkom čežnjom daje vidi. 

Jednog jutra ugleda kako nečija ruka razmaknu zavjesu a 
onda... onda ugleda Besimu, ugleda joj na licu osmijeh kao da 
je odjednom planula najljepša svjetlost koja ga je rastapala u 
neviđenoj slasti. Jasno je vidio na njezinu licu da je i ona njega 
vidjela i osmjehnula se. 

Bilo je to prvo njihovo viđenje otkako se vjenčala sa Ze- 
ćirovim sinom Miralemom koji živi negdje u Banatu kao agro- 
nom i, kako se čuje, vođa se sa Mađaricama. 

U to vrijeme razboli se Husein-efendinica. Njezina žilava 
priroda nije više mogla da izdrži. Dvorila ju je Hajdarovica do 
zadnjeg časa. Kad je izdahnula, Zejnil nam je poslao telegram 
u kome je javljao o materinoj smrti i njenoj posljednjoj želji da 
joj moj otac, Ibrahim-efendija, klanja dženazu a zatim da je 
njih dvojica na svojim rukama spuste u kabur, njezino poslje- 
dnje Zpočivaleje. 

itajući telegram otac spusti suzu tuge. 

Za vrijeme ukopa Zejnilje za majčinu dušu podijelio prili- 
čnu gomilu sitniša siromašnima. Pošto se svijet razišao i Zejnil 
se odmaknu, a zatim, pošto je bacio još jedan turoban pogled 
na majčin mezar, ode do fijakera suznih očiju. Moj otac je 
stajao nad majčinim mezarom, nijemo zurio u zaobličenu 
humku, a onda počeo da uči talkin. 

— Ja, Taha, binti Šerif ve Halima... Ja, Taha!... 

Kad je otac završio, posjedaše šutke u fijaker i konj sim 
krenu put Poloja. Konj je išao kako mu je bila volja a oni, svaki 
sa svojim mislima, šutjeli. Milovao ih je proljetni lahor i do- 
nosio im mirise konjske metvice odozgo sa brda. Okruživala 
ih je gotovo neugodna tišina podneva koju je povremeno 
remetio samo zuj pčela, kojih je, zahvaljujući Zejnilu, bilo sađa 
više u Majdanu i okolini nego ikad u njegovoj prošlosti. 

— Ovaj ti konj pametan kć insan — otac primijeti. 

— Ti prouči materi talkin? — Zejnil uzvrati pitanjem. 

— Prouči... I ti podijeli iskat? 

— Podijeli. 

— Vidiš li kako ostasmo sami nas dvojica na ovome svijetu? 

— Vidim — reče Zejnil turobno. 

— Teško je biti sim i bez svoga, bez matere pogotovu. 

- Jest. 

- Je li se plaho napatila u bolesti? 

— Ne bih rekć. Bila je mučaljiva kć6 uvijek, ali kad je došla 
smrt, učinilo nam se da je zaspala. Imala je lahku smrt — reče 
Zejnil zamišljeno pa prođuži: — Neki pričaju da se imamu 
ponekad mejit odazove? Kad si je pozivao, tijelom su mi pro- 
lazili čudni osjećaji. Pitao sam se: imaju li kakve dodirne tačke 
životi smrt? 

— Imaju. Život se nastavlja i neuništiv je. Tijelo kao materi- 
ja se vraća svojoj matici, a duša — svojoj. Što se tiče odazivanja 

mejita na imamov poziv, o tome svijet priča svašta. Većinom 
izmišlja. Hazreti Isa pejgamber je mogao s Božijom dozvolom 
da govori smrtvima. To su bile njegove mudžize da bi nevjer- 
nici povjerovali u njegovo poslanstvo. 

Zašutješe. Svježina vazduha i blaga sunčeva svjetlost 
budili su u njima misli na život i životne radosti. Obojica su 
bili još mladi. Poneka životna briga doleprša, zasiječe se u 
misao. Uzalud je. Iako ožalošćena, čovjekova duša nastoji da 
žalost odagna, ostavi je za kasnije. Ako je vesela i usrećuje 
misao kao što je bila ona Zejnilova što mu se smiješila iz 
nejasne budućnosti, počne se njome slasti i lahko zaboravlja 
žalost za voljenom osobom kao što je majka. Očev mir je bio 
druge vrste. Mudrost Božijeg plana stvaranja dala je ljudskoj 
prirodi veće pravo na radost. I da nije tako, žalosti bi naprosto 
ubijale ljude. Žalosti je u životu i previše ali se od životnih 
radosti, srećom, ne vide. Radosti plamsaju ljepotama i zakri- 
vaju crne sjenke tuge i prolaznosti. 

Vrijedna Hajdarovica je stigla, pored svih poslova koje je 
morala obaviti oko učenja tevhida— da pripremi braći večeru. 
Postavila je pred njih čorbu od povrća iz male staklene bašče 
i pečenu pilad na pirinču a od slatka sutliju i almasiju. Žena 
je pokazivala uljudno saučestvovanje u kućnoj žalosti. 

— Pa, kako ti sada živiš? — reče Zejnil tihim glasom. 

Otac se zagledao u Zejnila zamišljeno kao da ni riječi nije 
razumio. 

— Uhvatila nas životna trka, poteci tamo, poteci amo pa 
samo vidiš ono pred sobom kć mahnit konjanik kojeg progo- 
ne smrtni neprijatelji. Kad bude smrt, onda je za sve kasno —- 
govorio je Zejnil i gledao oca toplim očima. 

—- Godine odmiču, lete pa velim da te upitam kako živiš u 
svom novom džematu? 

— Kako živim? — otac se počeša prstom iza ušiju gleđajući 
pred sobom u tanjur nepojedene almasije. — Borim se za dže- 
matlije, makar da ih u jednom ujedinim: da se vole, da žive u 
ljubavi... Ljubav j je najvažnija stvar. 

Zejnil j je pažljivo slušao, skrivajući dio odsutnih misli, 
zatim reče: 

— Uvjerio sam se u ovo svojih godina da ljudi jedni dru- 
gima ne žele da čine dobro. Istina je da je čovjek upućen i na 


140 


druge, ali je izvor njegove sreće u njemu. Ako sebi sam ne 
pomogneš, drugi ti niko pomoći neće. 

— Nije tako! — otac istegnu vrat. - Svevišnji zapovijeda 
slogu i ljubav. Bez toga ne vidim ni svrhe življenja. Da ne 
živim u takvoj klimi gdje je potrebno boriti se za ljubav među 
ljudima, uginć bih ko biljka na neplodnom tlu. Jer ta nam je 
borba nametnuta, naređena i kad u njoj nešto postignemo, 
nalazimo u duši najviše zadovoljstva i istinski mir. U tome se 
dobije, doduše, samo poneka bitka, ali rat se ne dobija. On će 
trajati do Sudnjeg dana. Zato mislim da je svaki drukčiji odnos 
prema životu samo lutanje, možda i prkos, koji vodi prema 
kraju u kome prošlost izgleda samo proćerdano vrijeme. Vjera 
od nas traži dobra djela a ona su u tome. Kad pođeš, nosiš 
sobom ono što si radio i prazne ruke. 

—- A lična sreća? 

— U onoj mjeri u kojoj se traži na ovome svijetu — nema je! 
O sebi ona daje samo takav privid kad je želimo, tražimo. Na 
ovom svijetu punom borbi, guranja, otimanja samo su dvije 
stvari istinski dobre: uspostavljanje dobra i takva života u 
kome su oči vesele i uvijek site, makar trbuh ponekad i ne bio 
previše sit. 

Zejnil je bio daleko od toga da razumije ove bratove riječi. 
U njemu je kljuvalo stotinu razloga da povjeruje kako bratima 
krivo ali je znao da sada nije vrijeme da mu se suprotstavlja. 
I da je otac mogao pogoditi njegove misli kazao bi mu: "Brate, 
ti si velika neznalica i sanjar! Vrijeme je da jedanput vidiš 
stvari onake kakve su!" 

Na isti način Zejnil se gotovo uvrijedio kad je vidio bra- 
tovu ravnođušnost dok mu je pokazivao Poloj: usjeve, bašču, 
veseli kokošarnik, pčele i motornu pumpu kojom je navod- 
njavana polojska zemlja. Vjerovao je da mu je brat zavidio. 

Ne znam da li od zavisti ili ne, ali sam slušao kako otac s 
ushićenjem hvali Zejnilove uspjehe u razvoju gospodarstva, 
trgovini, novcu koji je vidio i od kojeg mu je nasilu ugurao u 
džep jedan dio da mu namiri troškove dolaska na materinu 
dženazu i ukop. Mati je ushićeno uzviknula: 

— Mašalah, efendija! Sad Zejnilu neće biti teško da mi plati 
Zekulju! 

— Ne znam... — otac sleže ramenima. 

— Kad je toliko nateko imetka, može, vala, i meni platiti 
moju kravu. Ne bi bilo lijepo da se ušuti... 

— Mahni se kravei plaćanja, ženo! Ako šta sim ponudi, pa 
da i uzmeš kad imaš toliku volju. Ako ne ponudi, ne treba ni 
iskati jer kravaje bila, ko što znaš, poklonjena, a ne prodana. 
Osim toga, ništa nam ne fali, ni za šta se ne patimo, kaplje sa 
svih strana... 

U jesen se naše blagostanje još više popravi. Bila je rodna 
godina. Mati konačno dobi zlatne minđuše i prsten. Niko nije 
bio sretniji od nje. Svi smo se nečim ponovili. Zivot nam je sve 
puniji i bogatiji. Otkako je mati počela da odlazi i uči tevhide 
umrlima, ija sam od toga imao koristi, te sam češće navraćao 
kod aščije Huseina na somun zaliven mesnim červišom. 

Naš život u Jasici je ušao u mirne vode. Navikli smo se i 
na Jasiku i Jasičane. U kući je vladao mir, zadovoljstvo. Svi 
smo bili zdravi i svako je na svom mjestu činio ono što mu je 
bila dužnost. Pored svojih redovnih dužnosti oko vjeroučitelje- 
vanja i džamije, Ibrahim-efendija je nastavljao sa dervišima da 
održava zikrove svakog četvrtka pa su tako pojednaput u hefti 
bili u prilici da vide, popričaju, pogoste se na obično dobrim 
večerama (svaki domaćin se trudio da ne izostaje iza onog 
drugoga ako već nije mogao da priredi još bolji zijafet), nakon 
čega su dugo sijelili i raspravljali mnoga vjerska pitanja. 

Otac je izgradio značajno povjerenje kod derviša, neki su 
izjavljivali da očevo znanje o tarikatu, kome su pripadali, 
prevazilazi čak i Muhidin-efendijino. Njegova kazivanja o 
djelima poznatih tesavufskih naučnika, koja su ganjivala i 
samog kazivača, doimala su ih se kao poezija ukoliko im i sim 
nije recitirao dirljive Attarove stihove o epopeji ptica koje su 
tražile Boga! Uz sve to, otac je, kako nam je u kući kazivao, i, 
gledajući u me, naročito isticao da on ne želi da zagazi u 
sumnjive vode misticizma ismailitskog porijekla i pouka o 
kojima je nešto znao iz posredne medžmue o naučavanju 
Jakuba Segestanije. — Dervištvo je dobro samo ako se kreće, 
sinak, u okvirima šerijata, dobro to zapamti... 

Tu novčanom pogledu nam je bilo bolje u Jasici. Otac se 
počeo bolje nositi. Kupio je ljetni sako od tvida i odgovarajuće 
tamne pantalone. Kad pođe u čaršiju, dotjera se a oko njega 

se širi miris francuskog "šipera" čiju je bočicu nosio u malom 

gornjem džepu. Mati na polasku gleda uz njega | niz, njega 
zadivljena i ponosna što joj je to, eto, suprug. I mi, ostali, 
obnavljali smo našu odjeću. Ja sam dobio kao nagradu za 
odličan uspjeh u trećem razredu gimnazije "tivar" odijelo, da 
bi me otac iduće godine odveo krojaču da mi sašije odijelo, po 
mjeri kao malom maturantu. 

Odmah s početka ferija oca telegramski pozvaše da se 
priključi mualimskom seminaru u B. Vratio se iz B. poslije 
petnaest dana i ushićeno pričao kako su imali lijep provod, 
kako su bili smješteni u hotelu, hvalio dobru hranu a naročito 
isticao kako su dobijali po činiju kiselog mlijeka pod kajma- 
kom u kome je kašika stajala uspravno kao u mladom siru, a 
ne u mlijeku. To je bilo ovčije mlijeko koje se u tome kraju 
proizvodi kao naročit znak razvijenog stočarstva. 

Svima nam je donio sitne poklone. 

Otad je svakog mjeseca odlazio na neke seminare po dva- 
tri dana a mi smo željno očekivali njegov povratak, nagađajući 
šta će ko ovaj put dobiti na poklon... ali pokloni su bili mršaviji 
a ponekad bi sasvim izostali. Pa ipak, gledali smo zadovoljno 
u očevo sretno lice na kome se odražavala blagost i sreća koju 
smo mi s njim dijelili jer smo bili uvjereni daje njegova sreća, 
i uopće, i naše pravo na zajedničko zadovoljstvo. 


Alina sve se to stadoše nadnositi tamni oblaci rata. Zejnil 
nam je pisao i sve to gledao sa velikom uznemirenošću. Nje- 
mačka je okupirala Austriju, Čehoslovačku. Njene trupe su 
mrvile željeznom čizmom Poljsku. 

Kod nas, u Jasici, događale su se slične stvari o kojima je 
pisao Zejnil. Očevi pogledi su bili manje ispunjeni strahom 
(stoga valjda što mu niko nije mogao oduzeti džamiju!) ali nije 
mario za tuđince zato što oni ne mogu biti uzrok unutrašnjih 
nevolja kao što je građanski rat. Znao je dobro da Švabe imaju 
dosta simpatizera ali je znao i za one, malobrojnije, koji nisu 
skloni da im izjave dobrodošlicu, pokornost. Često bi pritom 
spominjao muke koje je naš svijet podnio za vrijeme austro- 
ugarske okupacije i otvoreno izjavljivao u kući da ih on ne 
voli. Kad mu tko počne sricati hvalospjeve na račun Nijemaca, 
stane hvaliti njihovu tehniku i naoružanje, pođe predviđati 
kako će pokoriti cio svijet, on ne može da otrpi, već kaže: 


143 


— Čovjek je tvrd orah a naoružanje je dobro ako je u do- 
brim rukama... Pričekaj, brate, dok se vidi, ništa se još ne zna! 

— Zna, zna, moj efendija, kako ne zna... Bit će pekare, sve 
mašinerija, neko, priča se, neće ni hljeb peći po kućama, do- 
bijat će se sve gotovo i jesti zlatnom kašikom... — govorili su 
sanjari i optimisti. Moguće je da su to bila i proturanja prikla- 
dne propagande za "bosanske divljake" ali se nisu dali urazu- 
miti. Otac bi uzdahnuo i — šutio: Ako neće vrag od tebe, bježi 
ti od njega! 

Znam da gaje potresla vijest kad su ugledali prvi leš kako 
pluta niz rijeku. Poslije ih je išlo na desetine pa i on — oguglao. 
Samo je vrtio glavom i govorio: — Neće biti dobro, počuj što 
kažem, ženo! Pa je onda sa mimbera u džamiji glasno napao 
zločine nad srpskim življem i pokazivao svijetu kako vjera 
gleda na ubojstva nevinih ljudi. Ono nešto danguba što se 
prihvatilo pušaka htio je da onemogući da uvuku u svoje 
redove i druge. U kući je nazivao tu grupicu ubojica — koko- 
šarima. Međutim, od njihovih ruku nastradalo je nekoliko 
nevinih ljudi. Među ostalima brezički trgovac Vukmir, čiju su 
trgovinu provalili i opljačkali, a vlasnika ubili. 

Da pokuša spriječiti nove zločine, Ibrahim-efendija ode u 
čaršiju i potraži Hafiz-Jusufa da se s njim posavjetuje. Kad mu 
je rekao kako je sa mimbera napao ubojice i pokazao na osno- 
vu kur'anskih ajeta šta ih i kakva kazna čeka za zločin, Hafit 
Gojka Sea 

— Čuvaj se, Ibrahim-efendija, može te taki postupak stajati 
glave. SAm ništa ne možeš promijeniti, već cijela ulema treba 
da digne svoj glas zajednički protiv nasilja i zla!... Pa i to, 
dabogda, da ushasni. Bojim se da to nije neka dublja politika, 
skrojen plan da se čitav jedan narod istrijebi! Ovo što se radi 
historija ne poznaje, brate!... 

U međuvremenu vlasti su saznale za očeve istupe u dža- 
miji protiv ubojstava i pljačke, pa ga neočekivano posjetiše 
četvorica njemačkih oficira u pratnji jasičkog muhtara i trgov- 
ca Nazifa. Otac ih prisebno uvede u "veliku" sobu i posadi ih 
na sećiju. Mati se uplašila i ustumarala. Kad otac dođe na 
vrata kuhinje i naredi joj da napravi limunadu i kafu, ona se 
donekle smiri ponavljajući: — Zašto li su došli, kuku meni? 
Neka baš, kažemja njemu: ne pričaj svijetu ništa, šta te briga, 
nek rade šta hoće, oni su — vlast!... 

— Fragen sie, bite...? — započe oficir preko tumača: Najprije: 
da li je otac ovdašnji imam? Otac potvrdi. 

— Obaviješteni su — nastavi oficir — da se on, janički imam, 
nepotrebno mnogo brine oko okupacionih postupaka protiv 
srpskog stanovništva? To se, doduše, odnosi više na državu 
Hrvatsku ali je ta država njemački saveznik i svakako čini 
samo ono što se sporazumno i obostrano odobri. Osim toga, 
Srbi su neprijateljski raspoloženi i prema Muslimanima i, na 
kraju, neka gospodin imam pokaže prstom gdje su zlosta- 
vljani Muslimani? Zna li on, naprimjer, i za jedan takav slučaj? 

Otac je slušao i gledao preda se i kad je oficir završio, on 
se obrati muhtaru i upita: — Nisu li on i Nazif došli kao njegovi 
svjedoci? 

— Nismo, brate efendija — odgovorio je muhtar — već nas 
pozvali da budemo onako prisutni. — Otac je klimao glavom 
da razumije, a zatim ustade i skide sa rafe Kur'an! Svaki 
Musliman je dužan da u nju vjeruje i, ako vjeruje, dužanje da 
po njoj — živi! A ovdje, pored ostalog, stoji i to da je veliki grijeh 
ubiti nevina čovjeka, isto je kao da bi pobio cijelo čovječanstvo! 
Ako neko pokuša, suprotno ovoj svetoj knjizi, to jest da nevina 
ubije, svi smo se dužni suprotstaviti! Moja je dužnost da na 
molitvi kažem vjernicima kuda ih vodi njihova eventualna 
namjera ako se odluče da ubiju... 

— Dobro, to se odnosi samo na Muslimane! — upade oficir. 

— Ne, nego na sve ljude. Knjiga se ne obraća samo Musli- 
manima već prijeti kaznom svim ljudima koji bi počinili zločin 
ubojstva. 

— Zar i kad ubiju Srbina i Jevreja? — oficir se saveznički 
osmjehnu. 

— Jest, bez obzira na vjeru! 

—- Ali Srbi i Jevreji su neprijatelji velikog njemačkog rajha 
i države Hrvatske! 

— O tome nije bilo nikakvih dobrih dokaza... 

- Znate li za pokolje u istočnoj Bosni, Foči, Goraždu, koji 
su izvršeni nad Muslimanima? 

— Čuo sam. Između ubojica nema razlike! 

Oficir je vrtio glavom i neprijateljski promatrao oca. 

— Vaše nije da se miješate u državnu politiku, bavite se 
dušebrižništvom! Naš dolazak neka vam zasad bude op- 


145 


omena! Ako ponovo moradnemo doći, drukčije ćemo tada da 
razgovaramo! — reče i ustade. 

Otac ih htjede zadržati da popiju limunadu i kafu, ali oni 
odbiše. 

Nekoliko dana kasnije, dvadesetak kilometara od Brezica, 
ustanici su digli u zrak prugu i napali oklopni voz. Vidio sam 
na tenderu lokomotive zaustavljene na brezičkoj željezničkoj 
stanici nekoliko mrtvih domobrana i ustaša. Pošto je mrtve i 
ranjene na brezičkoj stanici iskrcao u sanitetska vozila, voz se 
ponovo vratio u borbu. Praštile su puške i mitraljeski rafali 
nekoliko sati. I 

— Zlo se vraća zlim! — reče otac. -— Počuj pucnjavu, ženo! 

Na uriji između rijeke i brezičke željezničke stanice dovu- 
koše četiri velika topa koji po vascijeli dan i u nejednakim 
vremenskim razmacija šalju granate u područja iz kojih su 
napadali ustanici, minirali susjednu žaljezničku stanicu na 
desetak kilometara udaljenosti od Brezica, rušili prugu, palili 
državne zgrade a pokatkad i usamljene muslimanske kuće. 
Čuje se da na nekim stranama ubijaju i sve Živo uništavaju. 
Oklopni voz je krstario prugom, pucnjava mitraljeza je štepo- 
vala do ubeskraj a pridruživala joj se i rika onih topova. 

U oba džemata zacarili se strah i tjeskoba. Pričalo se o 
sprovođenju čitavih konvoja srpskih seljaka prema čaršij i 
dolazile su danimice vijesti o novim pokoljima. Ustanak se 
razbuktavao. Ibrahim-efendija je smirivao Jasičane, zahtijevao 
da budu mirni, da se čuvaju kakvih izgreda i, ako mogu, da 
na kakav bilo način zaštite one koji su bili izvrgnuti opasno- 
stima. To se, naravno, ticalo Srba jer su oni bili na udaru vlasti 
i ustaša. Za svaku pomoć u tom pogledu imat će nagradu kod 
Boga. 

Rijekom su svakodnevno plutali ljudski leševi. Ljeto je 
prolazilo a da sena rjeci nije mogao vidjeti nijedan kupač kao 
godinu dana ranije. Živovanje na rijeci nam je sada izgledalo 
kao lijepi snovi. 

Svijet šutke i preplašeno ide na njive, mora se živjeti. 
Ubirala se ljetina kao da se krade. Iščezle su pjesme poslenika: 
žetelaca, kosaca... u vrijeme vraćanja sa njiva. Jedini umirujući 
znak života dolazio je sa ezanima kojima je mujezin pozivao 
na namaz. 

Krajiška ilmija, u čemu je naročito živo učestvovao oko 
organizacije Ibrahim-efendija — donese rezoluciju kojom ne 
osuđuju progoni Srba, uništavanje njihovih imanja, pljačke, 
Vlasti su ovaj gest predstavnika muslimanskog naroda gleda- 
le s podozrenjem i pomalo zbunjeno jer je o prošlom Bajramu 
državni poglavar Pavelić nazvao Muslimane "hrvatskim 
cvijećem". Tu nezahvalnost neko je morao da plati. No nisu 
žurili da ne bude previše upadljiva odmazda. Progoni Srba su 
jenjavali ali su dolazili na red i drugi. Ondje musliman, Bo- 
šnjak, ondje Hrvat kao "nepoćudni" građani. Mati je predo- 
čavala ocu ove pojave koje su žurile od usta do usta kao vjetar 
a on je odmahivao rukom s nipodaštavanjem: "Ništa oni ne 
mogu osim ono što Bog bude htio!" Njegova teološka obra- 
zloženja mati je ponekad primala sa skepsom ali im se nije 
nikada glasno opirala, smatrajući da na to nema prava jer 
Božanska riječ je iznad svega. Samo bi popravljala šamiju, 
potrala lice rukama a srce po ženski, nije mnogo pitalo sviđa 
li mu se to ili ne. 

Ipak, njezine sumnje i brige su se potvrdile. Jednog pos- 
lijepodneva pošto je istovario robu kupljenu u čaršiji, trgovac 
Nazif B. uvrati pred naša kućna vrata. Otac ga toplo pozva da 
uđe. Sjednuvši na sećiju čovjek je brižno protrljao ruke, uz- 
vrtio se na sjedištu i neko vrijeme šutio. 

— E, hajrulah, Nazife!? Pa ne bi trebalo da si tako utučen. 
Ja se navikao da mi dođeš veseo i horan za razgovor — reče 
otac i sjede njemu nasuprot. 

Nazif raširi ruke, ozbiljan i u nesvjestici. 

— Neću ti, vala, ništa ni zamotavati ni odmotavati, nismo 
djeca a i ovaj vakat od nas traži trezvenost... Danas mi je rekao 
naš čovjek u povjerenju da si na spisku za hapšenje. Ne mogu 
ti oprostiti ni aktivnost ovdje u džamiji a ni tvoje učešće u 
organizovanju izlaganja onih rezolucija o osudi srpskih pro- 
gona... Ja sam ti, bogami, htio kazati da to neće izaći na dobro: 
nejma parlamenta, nejma zaštite, ratna vlada, rade šta hoće... 
Sve mislim šta bi mogli uraditi da te zaštitimo. Ne znam je li 
bolje da bježiš kuda dalje, a ne znam kuda bi?, ili da se ovdje 
kriješ po kućama... 

Otac, Ibrahim-efendija, gledao je u njega netremice, poma- 
lo iznenađen. Vjerovao je da se neće usuditi da ga kao imama 

progone. Ipak, pazio je da ne pokaže uznemirenost, strah. 
Radoje isticao svoje krajiško porijeklo koje je podrazumijeva- 
lo gotovo prkosljivost prema opasnostima što je u njegovim 
shvatanjima bilo i pitanje dostojanstva. Opet je ponovio 
kur'ansku pouku kao onu što j je izrekao materi i odmahnuo 
rukom dodavši: "Šta će biti bit će, moj Nazife, sve je to, koliko 
moja imamska pamet domeće, unaprijed određeno. Naše je da 
se pokoravamo!" 

-I da se čuvamo, efendija. Haj ti da skočiš s mosta u rijeku 
pa pitaj čije će to biti određenje... Već, moreš ti u onu kuću, u 
one dvije, napravit ćemo spisak kuća pa kad prođe ova hajka, 
bit će lahko nadoknađivati ovo što bi se izgubilo ukidanjem 
namaskih vaktova u džamiji... 

- Jok, Nazife, brate, ništa ne treba, nisam ja žena. Jok! 

Popiše kahvu i raziđoše se. Taj dobri čovjek Nazif je otišao 
turoban kakav je i došao. Otac mu zahvali na brizi i zagrli ga. 
— Daj, Bože, da ne bude ovo zagrljaj za rastanak! — dodade 
trgovac i ode niz basamke. 

Mati je od mene sve saznala, lomila prste i govorila: "Je- 
sam li ja tebi, efendija, kazala da Bog dozvoljava i ono što ne 
voli, davno je kazivao naš stari hodža u mejtefu, Abaz-efen- 
dija, Bog mu se smilovao, a ti svoje pa svoje!? 

— Dobro, dobro, ženo, nemoj me ti sada početi poučavati 
vjeri! 

Otac je nastavio da obavlja svoje dužnosti kao i dotad. Ali 
ne zadugo. Nije se bilo još ni razdanilo dođoše po njega sa 
"crnom maricom" i sačekaše da završi sabahska molitva pri 
slabom osvjetljenju svijeća. Kad su izašla ona nekoliko starca 
i Ibrahim-efendija, priđe mu ustaški oficiri tiho reče da ostane 
miran jer je od tog trenutka "uzapćen". Poslije su starci pričali 
kako se Ibrahim-efendija na najprirodniji način začudio tome 
postupku prema jednom Božijem sluzi jer nikome on nije 
ništa nažao učinio osim što je pošteno učestvovao sa ostalima 
u opominjanju vlasti da ne čini to što čini pa otkud da to, 
pokraj svih dobrih namjera, bude jednom proglašeno krivi- 
com? 

Na sve to oficir iz ustaške nadzorne službe se cerekavo 
nasmijao i kazao: "Zaboravili ste, efendija, da kažete tu stvar 
pravim riječima: Išli ste na to da oborite državnu vlast kao da 

ona ne zna malo bolje od vas šta joj je činiti! Vi i takvi kao vi 
ste najveći nezahvalnici Poglavniku i hrvatskom narodu koji 
vas je, misleći da ima posla s pravim ljudima, nazvao 'hrvat- 
skim cvijećem". Vi ste na taj plemeniti gest — pljunuli!" 

— Daleko od toga, gospodine... Za svako dobro imamo još 
bolju i ljepšu riječ ali za zlo se ne može očekivati zahvalnost... 

— Zar vi, efendija, zbilja sebi umišljate da mi ne znamo šta 
je država i državni ugled i povjerenje naroda na koje upirete 
prstom u svojim pišljivim rezolucijama? Ne brinite, Znamo mi 
koga treba da lovimo i izvlačimo iz zdravog stada poput 
šugavih ovaca... 

— Vi miješate jabuke i kruške, gospodine! Dobro i zlo su 
nepromjenjivi. Nešto je ili dobro ili zlo... A vi, gospodine, 
proglašavate nekad zlo dobrim a dobro Zlim, to nije vrlina 
dobre vlasti. 

— Prestanite sa vašim pridikama! Imate obraza dijeliti 
pouke jednom hrvatskom časniku a brata imate u odmetni- 
cima... mislite da mi to ne znamo, osim toga, terete vas još 
dvije stvari a to su: 

— obrana neprijatelja Zemlje i 

— stavljanje potpisa na nekakav pišljivi oglas kojim se 
poziva pučanstvo na neposlušnost vlasti! Nego, da ne gubimo 
vrijeme, izvolite uzeti najpotrebnije stvari iz kuće i — idemo! 
— reče i okrenu se jednom od svojih pristalica: "Camile, idi za 
uhićenikom i dobro pazi da ti ne pobjegne! Ako pokuša — 
pucaj!" 

Oni su, dakle, očeve pozive sa mimbera da niko za živu 
glavu ne okalja ruke nevinom krvlju — smatrali podrškom 
neprijatelju države. Isto tako, javni Proglas Udruženja ilmije 
u gradu B. kojim se osuđuju progoni i ubijanje cijelog jednog 
naroda, na kome je stajao i Ibrahim-efendijin potpis — opisali 
— pišivim oglasom za podbunjivanje pučanstva protiv njegove 
zakonite vlasti?! 

Što se tiče vijesti da se očev brat, tojest Zejnil, nalazi među 
odmetnicima, one su za nas bile prvorazredno iznenađenje i 
radost. Nama je bilo javljeno od rođaka iz B. da su četnici 
izvršili pokolj u Majdanu, sve popalili i sve muško preko 
petnaest godina poklali, pa i Zejnila. Ta bratska ljubav ocaje 
toliko uzdrmala da je počeo govoriti: kako je sve njegovo što 

je činio bilo na "krivom kolosijeku" i u zadnja dva mjeseca 
mukom je mukovao kao da se ništa nije događalo. Telegram 
o Zejnilovoj pogibiji nije niko drugi poslao nego Sabrija, koji 
je sada bio novi upravitelj pošte u B. Ali nekoliko dana poslije 
očeva odlaska u zatvor dobismo kartu kojom se iz B. javio 
Zejnil— živ i zdrav. Ta vijest nas je poslije očeva odlaska napro- 
sto ozarila. 

Mati je iz dana u dan plakala očekujući kraj rata koji se još 
slabo nazirao. Ostali smo u Jasici i u imamskoj kući. Nikada 
nismo bili gladni, zahvaljujući plemenitosti jasičkih ljudi a 
posebno derviša. Porča, lađar, ribar i, iznad svega, pravednik 
pun blagosti, umjesto oca prolazio je u mihrab. Neki su ga 
voljeli a neki trpjeli za nevolju, ljuteći se na njegovo beskom- 
promisno dervištvo. Mlađi i sredovječni ljudi su se sve više 
krili da ne budu plijen vojne mobilizacije. Škole prestadoše da 
rade. U tajna neki način prazan prostor uđe iznenada student 
Safić, poznati lovac na djevojke, i započe skupljati dječake i 
mladiće sa plaže ujednu od kuća Rizvanova oca. Pričao nam 
je orevoluciji, šta ona znači i šta donosi. Bio je dobar govornik 
i prijazno nas susretao, što je bila sušta suprotnost njegovom 
nekadašnjem odbojnom odnosu na kupalištu. 

Student Safić nas pozva da organizovano krenemo u pa- 
rtizane. Priznadoh materi da ćemo se možda uskoro rastati. 
Ona se naljuti: "Nikuda ti nećeš, sjedi s mirom, dosta je što ti 
otac drndži ni kriv ni dužan u jasenovačkom logoru... Treba 
krave čuvati, ne mogu ja moljakati svijetske čobane da ih 
čuvaju a ti...?" 

Ipak sam, kao i ostali, na Safićev mig i Porčinu blago- 
naklonu podršku, krenuo preko Devetaka u Kozaru. Devetaci 
su bili pod partizanskom vlašću, te zanoćismo u školi. Prepr- 
ičavali smo sudbinu učiteljice Sare Ivančević. Usput smo 
saznali da joj se muž oženio drugom, mlađom i ljepšom i da 
je bataljonski komesar negdje u Grmeču. 

Ratje plamtio svom žestinom. 

Rizvan se tada sa svojim "delfinima" prijavio ravno 
Nijemcima i postao frajviliger (dobrovoljac) u Plavoj diviziji. 
Bili smo zgranuti. Ali nedugo zatim svi se pojaviše među 
nama u novim njemačkim uniformama i sa njemačkim na- 
oružanjem. Na pitanje zašto su to uradili Rizvan odgovori da 

je to uradio "po zadatku", da bi se dočepali oružja i odjeće. 
Naš bataljon se proširio za njegovih nekoliko prijatelja a sam 
Rizvan postade delegat čete. Nikome od nas nije bilo do rato- 
vanja, čas protiv neprijatelja, čas protiv vaški i gladi ali Rizvan 
je bio od onih koji su se dobro snalazili. Za njega su mnogo šta 
radili drugi. 

i plašio se da im ne uzmanjka hrane. Poslije rata sam saznao 
da nisu bili gladni zahvaljujući opet Porči i dobrom trgovcu 
Hafizu. Nekoliko dana pošto su Nijemci potpisali kapitu- 
laciju, na zemlju punu ratnog plamena se spusti blagoslov 
mira. Na vratima naše kuće se iznenada pojavi nepoznat 
čovjek sav u dronjcima i sa torbom na ramenima. Bio je blijed, 
same kosti i koža, avet od čovjeka. Matije mislila da je prosjak, 
te pođe da štogod nađe da bi ga darivala a on joj domahnu da 
stane i kaza joj da je on očev sapatnik iz jasenovačkog logora 
i zasuzitih očiju izjavi tužnu oporuku da je Ibrahim-efendija 
završio svoj "časni život" u Jasenovcu... 

— Ovo je zamolio da vam predam — izvukao je iz torbe 
očevu svesku u kojoj je pravio bilješke o onome što mu se 
činilo važno. Mati sva uplakana uze svesku i dade čovjeku 
komad kruha, izvinjavajući mu se kroz plač da drugo ništa 
nema. Iz bilježaka sam saznao, što se više bližio kraj, sve mu 
je toličilo na beskrajno dug i košmaran san. Nekim čudom ili 
ironijom života neko se iz uprave logora dosjetio da je potre- 
bno i logoraše Muslimane prije pogubljenja "ispovijedati". 
Nekom neznalici i logorskom "pobožnjaku" kao daje značilo: 
"Vaša tijela uništavamo ali vašim dušama želimo spas!" I taj 
"posao" zapao je Ibrahim-efendiju pošto se znalo da je bio 
"svešteno lice". Otac je bilježio da su neki logoraši Muslimani 
željeli da se po kršćanski ispovijede pa je otac odlazio da s 
njima razgovara. Podučavao ih je kako će uputiti Bogu dovu 
za oprost grijeha, kako će se pokajati za učinjene grijehe jer ih 
ima svaki čovjek. 

Naravno da otac nije smatrao da obavlja ispovijed premda 
je znao i kako se ona izvodi i kakvo je njezino značenje ali sim 
postupak je od strane uprave imao takvo ime na koje je morao 
da pristaje usprkos svojim muslimanskim uvjerenjima. Ocu se 

činilo da je to bila zgodna prilika da onima koji žele prije 
polaska na vječni put pomogne utoliko što bi ih ohrabrio, 
pričao im o islamskoj teozofiji, šta ih čeka poslije smrti jer se 
nada da će biti šehidi, podsjećao ih na vječni Život s onu stranu 
života, isticao ništavnost ovoga svijeta u čemu je imao veoma 
zornu ilustraciju samog logora i čovjekov zločinački izbor da 
bude čovjek čovjeku vuk, a ne brati saborac u borbi za boljitak 
i pobjedu uma nad stihijom. Vidio je mnoga ozarena lica na- 
kon tih razgovora i veselio se što mu je zapalo i toliko da čini 
jerje to bio dio njegova imameta. 

Poslije su ukinuli ispovijedanje želeći, ipak, da duše logo- 
raša otpreme u — džehennem jer drugo nisu ni zaslužile! Sve 
je ovo i inače bila farsa i nečija neukusna šala, kao proizvod 
zločinačkog bezumlja. 

Pošto je prestalo sa "ispovijedima", otac se nađe u nekoj 
pomoćnoj drvenoj šupi gdje se obavljalo pranje i izrađivanje 
perika ištočeg drugog od odrezanih ženskih kosa logorašica. 
Obradom vlasulja rukovodio je neki stručni vlasuljar, bivši 
pozorišni radnik, pažljivo i uredno do cjepidlačenja. Vlasuljar 
je pretpostavljao da mu od kakvoće rada zavisi goli život. 

U radionici se izrađivala od mješavine neupotrebljive 
kose za vlasulje "užarija" za prvoklasne brisače mogu u antre- 
ima bogataša i ustaške elite. Ti brisači su bili na velikoj cijeni 
u očima režimskih mazohista i isporučivani su preko odabra- 
nih preprodavaca kao talismani koji su, prema spiskovima, 
znali kome "robu" smiju prodati a oni što su je kupovali 
potvrđivali su svoje rodoljublje. Povećana zaposlenost u ovoj 
morbidnoj "ratnoj proizvodnji" mome je ocu pomogla da se 
neko vrijeme održi u kakvoj-takvoj sigurnosti. Tada se veoma 
zbližio sa svojim sapatnikom Jozom Šegalom, po zanimanju 
zvonarom jedne velike i ugledne crkve u velikom katoličkom 
selu blizu Jajca. 

Pričao je ocu mnogo o sebi pa i o tome šta je bio uzrok 
njegovu padu u logor. Jozo je, naime, na svoju ruku pustio ili 
omogućio bjekstvo dvojici zatočenih Srba u podrumu župnog 
dvora. Obojica su mu bili kumovi, jedan na sinovljevu vjen- 
čanju, a drugi na rezanju kose unučetu. Svoje dobro djelo 
izveo je u gluho doba noći ali su ustaše za Jozinu milostivost 

saznale od drugih srpskih zatočenika (koji su poslije pobijeni), 
uhapsili ga i poslali u logor kao hrvatskog izdajnika. Na zaje- 
dničkom poslu i zajedničkoj patnji postadoše prisni prijatelji. 
Dijeleći zajedničku muku, činilo im se da im je bilo lakše. 

Usput su, naizmjenice, skupljali sve korisne logorske 
vijesti da bi dogovarali razne mjere predostrožnosti u okvirima 
mogućeg u čuvanju sopstvenih glava. O ustaškim praznicima 
su izbjegavali da se nađu na krugu, pretvorenom rukama 
logoraša u cvjetni park, jer se događalo da pijani ustaša zaželi 
da oštrim nožem prolije krv kojeg nesretnika koji bi se tu 
našao, iz nekog svoga hira ili dokazivanja svoje političke 
pravovjernosti. A ako se moraju nositi proizvodi iz radionice 
u glavni magazin, pažljivo i oprezno su se dogovarali kojim 
putem je najsigurnije i ispred ili iza kojih baraka treba ići. 
Ponekada bi se složili da treba malo očeknuti, dok ne prođe 
kakva ustaška skupljačina na krugu ili lov na nove žrtve, 
takozvano prozivanje. Što se više bližio kraj ustaškoj vlada- 
vini, oca je sve više zaokupljao strah da se neće izvući živ jer 
su ubijanja bivala sve brojnija i češća. Misleći na smrt — to se 
naslućivalo između redova njegovih bilježaka - iz dana u dan, 
iz sahata u sahat, mislio je o smrti i onom što je s ovu stranu 
života, ipak, čini aktom najgoreg što se može čovjeku do- 
goditi, pričem je, i to se, nažalost, vidi iz bilježaka, zaboravljao 
na sufijske olahke procjene toga događaja, kao što Rumi pjeva 
u svojoj pjesmi ŠEBI ARUS (Prva večer) kakav je susret sa 
smrću, štaje "iza perde" ijoš mnogo toga... Kakvaje prva noć 
i da li će uspješno prebroditi svoj prvi susret s melekima 
ispitivačima. Pritom se obraćao Bogu usrdnim molitvama da 
mu bude na pomoći. Lahko je drugima pričati o smrti na 
sufijski način, kao: "Ništa lakše, samo pređi iz jednog stanja 
u drugo, mnogo, mnogo ljepše!" — ali sada kad je u pitanju 
vlastiti život, čovjeka obuzima groza i najstrašnija prepušte- 
nost samome sebi! 

Pošto sam znao kraj priče kao i mati, slušali smo ove 
kratke sentence koje sam, nakon povratka iz rata, čitao naglas 
i zajedno plakali. Na posljednjoj stranici, iza nekolika prazna 
lista, bile su zamotane fotografije naše porodice koje su bile 
moje djelo kao fotoamatera. Imao ih je uza se kao uspomenu. 

Sam sam ih našao ali sam se nemalo iznenadio da je tu bila i 
fotografija učiteljice Zehre, mnogo ljepša od naših amaterskih 
slika, retuširana, pri čemu je njezina ljepota bila istaknuta. 
Pozadije Zehra napisala: "Dragome Ibrahim-efendiji za uspo- 
menu!" i datum: Sarajevo, 18. VII 1939. god. Bio sam već 
odrastao, bilo mi je više od osamnaest godina, razumio sam 
govor te fotografije i sakrio je od majčinih očiju. Mersa je 
pratila naš plač sva začuđena. 

Dalje je otac govorio kako je tih dana, jedne noći, usnio 
sebe mrtvoga. San je bio neposredan i u prirodnim bojama, 
koji je bio shvaćen kao čista i istinita poruka. Prilaze mu dvoji- 
ca mladića, lijepih kao djevojke, u biserima ukrašenoj zelenoj 
odjeći, nasmijani kao dobri vjesnici a odvažni i stro gi u izvrša- 
vanju svojih poslova. Potapšaše ga po ramenima i, hrabreći 
ga, rekoše: " 

— Ništa se ne plaši, Ibrahim-efendija... Za tebe su sve ze- 
maljske patnje završene a ovamo te čeka sama ljepota i vje- 
čnost! 

Nisu ga ni pitali koja mu je vjera, ko muje Božiji poslanik, 
već ga odmah uzeše među se i poletješe nebeskim prostran- 
stvima. Bilo mu je — piše — studeno, kao da je bio obložen 
samim ledom, drhtao je kao da na njemu nije bilo ni onih 
logorskih dronjaka. Ipak je razgledao ispod sebe zemaljske 
krajolike obasjane lazurnom mjesečinom. Ugleda zatim logor 
i poznato paranje električnih reflektora sa stražarskih osma- 
tračnica preko bodljikavih žica, to stanište ljudi opkoljenih 
užasom i stravom. Srce mu je bilo veselo što se, eto, konačno 
oslobodio najstrašnije more. Pošto je sve više drhturio od 
studeni, Munkir i Nekir mu rekoše da se što više priljubi uz 
njih a što se tiče putovanja, brzo će se završiti. To što mu je 
hladno, to je stoga što njegova duša nije vična na takve brzine 
kojima oni putuju. On se osmjeli, te ih upita: Kuda ga vode a 
oni mu odgovoriše da će on odsad biti stanovnik Alemul- 
berzaha koji je stanište budućih džennetlija. 

Pokraj sve ljepote sna probudio se uznemiren. Zar će mu, 
zaista, ovdje biti kraj? A ipak mu je to bio najsretniji dan u 
logoru, makar iz njega i ne izašao. Njegov drug i prijatelj po 
muci promatrao ga je, dok je pričao sadržinu sna, otvorenih 
usta, toplo i pobožno. Zar nije imao u rukama Božije obećanje 

o svome spasu? — govorio je Jozo. — Ih dede, efendija, sada po 
vascijeli dan ima da pjevaš, Bog te vidio! Da je meni tako! 

A Ibrahim-efendija se više ne plaši smrti, svejedno mu je. 
Da mu nije briga za porodicom, ni prstom ne bi maknuo da 
sada dođu po njega i povedu kud i ostale nesretnike! "Bogami 
je tako, efendija!" — veli Jozo. "Da mi Bog ukaže tako svoja 
obećanja, niko od mene sretniji ne bi bio, djeca su mi poodra- 
sla, ima nešto zemlje a pripazio bi ih i fra Anđelko, znaš, 
mlado pa ludo, treba im pouke!" 

Otac stavi ruku na Jozino rame, pogleda uokolo da nije u 
blizini njihov šef za koga su držali da je doušnik i reče u 
povjerenju: ' 

— Čuješ, Jozo, kao što rekoh, vidio sam svoju smrt a i svoje 
spasenje... Ako me ubiju, nek me ubiju! Nije me više ničega 
strah. Već, ja bih da se nešto ti i ja zdogovorimo i da damo 
jedan drugom čvrstu vjeru da nećemo iznevjeriti osim ako nas 
spriječi smrt. Ako ijedan od nas dvojice preživi, dužan je da 
posjeti porodicu onoga drugoga i ispriča šta se i kako se do- 
godilo. Ako ti preživiš — a toje vjerovatnije — uzet ćeš iz moje 
torbe onu svesku što sam u nju ponekada i pred tobom pone- 
što bilježio i predatije mojima. Adresa je napisana na zadnjem 
listu. A ako se dogodi da ja preživim, ja ću odmah potražiti 
tvoje, ti ćeš mi dati adresu da je zapišem!... Daj, Bože, da 
preživimo obojica, to bi zbog naših porodica bilo najbolje... 

Čestiti zvonar je žmirkao i potvrđivao glavom. 

— Tebe, moj efendija, časni Bog voli... Dajem ti vjeru da ću 
sve uraditi kako si kazao a i ti da uradiš kako smo zdogovorili 
ako ja... Evo ruke, vjera je tvrđa od kamena! 

Nedugo poslije toga vratio se iz vojske i amidža Zejnil i 
došao po nas, te odselismo u B. kao izbjeglice, što je i on bio 
jerje Majdan bio spaljen uz mnoge žrtve. Matije kao supruga 
žrtve fašističkog terora dobila rješenje o socijalnoj pomoći koja 
joj je isplaćivana svakog mjeseca. Ja sam u tzv. partizanskoj 
gimnaziji završio preostala dva razreda i maturirao. Pala mi 
je na vrat porodica, te sam se zaposlio kao računski službenik. 
Zejnil se vratio u Majdan i postao sekretar Mjesnog odbora. 
Vraćali su se i drugi, mahom žene i djeca i nešto muškaraca. 
Kasaba se dizala takoreći iz pepela. 

Život je svakim danom bivao bogatiji ali ne toliko s koliko 
optimizma ga je opisivala propaganda. Crne strane — politički 
progoni, puni zatvori, propisivanje mišljenja i govora itd, nisu 
se vidjele. Glasovi o tome su dolazili skriveno, kao iz Sibira. 
Najviše se javljalo o izgradnji, o petoljetki, elanu radnih ljudi 
i općem zahuktav anju proizvodnje i sajamskim izložbama na 
kojima se vidjelo mnogo toga čega se nije moglo kupiti. Ipak, 
niko nije umirao od gladi. Obuća i odjeća se mogla kupiti u 
ograničenim količinama. Pa ipak se živjelo i veselilo a pjevalo 
se, uglavnom, kolektivno 1 prvim majevima i drugim socija- 
lističkim praznicima, gdje se puno pilo i jela pečena janjetina 
sa ražnja, pripremana za zvanice a zvanice su bile partijski 
kadrovi i režimski pisci i drugi umjetnici. 

Opće trpeze su bile mnogo skromnije. 

Jednog dana, poslije nekoliko godina, krenuo sam na 
službeni put u bosansku prijestolnicu, gdje je Mersa studirala 
filozofiju. Voz je prolazio kroz Brezice. Aja sam žarko želio da 
vidim i Brezice i svoje dječije drugove Musu i Veliju, zatim 
naše nekadašnje komšije a prije svih Salihovu Safiju, Mošću 
gdje sam džepnim nožem isprobavao svoja prva umijeća oko 
malih vodenica. U međuvremenu sam saznao da je Safija 
obudovjela a Zejnil se još nije oženio. Bilo je kojekakvih novo- 
sti, među ostalima Brezičani su porušili staru, neuglednu 
džamiju u kojoj je, kao što čitalac zna, službovao moj otac, i 
izgradili novu. 

Veselio sam se tome putovanju i bio odlučio, ako bude 
lijepo vrijeme, da svratim u Brezice barem na jedan dan. Ali 
nade u lijepo vrijeme nisu bile opravdane. Jesen je bila već 
zagazila u drugi mjesec. Što se više bližila noć, kapi kiše su 
postajale sitnije i češće. Onda je počeo da vitla i sve snažniji 
vjetar i goni ispred sebe mrke, oteščale oblake. 

Voz je naizmjeničnim ritmom klizio mokrim šinama. Sa- 
njivo sam zavirivao u kazaljke na satu i želio da čim prije 
svane. U postelju svoje kabine za spavanje mogao sam samo 
gledati odbijajuće; san o sebi nije davao ni trunke nagovještaja. 
Bridjela me i nekadašnja rana u zdrobljenom ramenu koja je 
navješćivala promjenu vremena. Ali na nju sam se već na- 
vikao. 

Odlučih da pođem u vagon-restoran ne bih li od posluge 
dobio neku tabletu za spavanje, da popijem neki voćni sok ili 
popijem kafu. Ulazeći u vagon-restoran — čuda li! — ugledah 
Rizvanova brata Jusu. Bio je trešten pijan i ljuljao se kao ljulja- 
ška. Zagledao se u me zejtinjavim očima u kojima je iskrio 
velidovski prezir nekadašnjih bogatuna. Pozdravih ga a on 
okrenu glavu kao da me nikada nije poznavao niti vidio. 

Voz je klizio šinama ujednačenim ritmom. 

Bližile su se Brezice. Od razrušenih i nagorjelih zidina 
nekadašnje tvornice gipsa, što su svjetlucale u tami kao da su 
bile premazane fosforom, nisam mogao da vidim Velidovih 
kuća. Da li su još sve na broju? I u Brezicama su neke kuće 
izgorjele u ratu. Bolje je da ih nisam vidio. Njihovi prozori što 
zloslutno vire poput kružnica za oči lobanja, da mogu govor- 
iti, kazali bi mi: 

— Ti, prokletniče! Zašto gledaš ovamo? S kojim pravom? 
Okreni svoje prostačko muško od nas! Tako bi kazali ti prozo- 
ri, ti velidovski ponosni prozori a valjda i sva Rizvanova 
braća, i polubraća, i bratići. Znam dobro taj govor. Dugo sam 
mu bio izložen kao sin malog seoskog hodže, malog makar 
mu znanje bilo do neba jer ga oni skupa s Vakufcima plaćaju 
i tako stiču pravo da, kad zažele, pljuju po njemu i svemu 
njegovu! 

Ili možda ne bi? Uostalom — svejedno mi je. Niko od njih 
ne izaziva moje sažaljenje a najmanje Rizvan! I zašto bi? Zar 
mi nije nanio toliko zla sveteći se meni za batine koje je dobio 
od moga oca i koje je zaradio. Dok se vrzmao po Stražbenici 
kao bjegunac iz Plave divizije, odašiljao je signale prijetnjine 
znajući, valjda, da je Ibrahim-efendija već bio u Jasenovcu. 

Kad se priključio partizanima, hvališući se kako je svojom 
umješnošću obukao i naoružao gotovo cijelu jednu desetinu 
boraca, dogodilo se nešto drugo: nisam ni slutio da sam sada 
ja postao njegova meta osvete. I da me Velija i Musa nisu 
upozoravali na to, mogao sam i sam, susrećući se s njim, to 
naslutiti. Gledao me prezrivo, nije htio sa mnom da govori i, 
kao četni delegat, pravio mi podmukle zvrčke šaljući me 
preko reda na "mrtve" straže! F 

U augustu 1944. vodili smo na Zunića humki ogorčene 
borbe sa neprijateljem. Metak mi je gotovo razmrskao rame. 

Pregledom rane bilo je utvrđeno daje u mene pucano s boka, 
što je ukazivalo da je rana bila posljedica ili nekog zalutalog 
metka ili me neko gađao od naših. Mitraljezac Velija je tvrdio 
da je vidio Rizvana okrenuta našem desnom krilu, u kome 
sam se nalazio, i pogledom nešto tražio po našem streljačkom 
stroju, kao da smo bili mi neprijatelji. No istraga nije mogla 
nikada biti provedena jer je neposredno poslije moga ranjava- 
nja bio pogođen i Rizvan ali — smrtno! Dogodilo se to gore, 
ponad nama nekada tajanstvenog gipsarina španunga oko 
koga je naša dječija mašta ispredala uzbudljive priče o vilama, 
veselim vilenjacima i vilinskim krilatim konjima. Kakve li je 
u tome bilo životne ironije! Znam kako je poslije bilo Velido- 
vima jer je Rizvan bio najmlađi Velidov sin i naročiti ljubimac 
porodice, posebno već starih roditelja, Bilo mu je namijenjeno 
visoko obrazovanje i trebalo je da postane veliki i bogati gos- 
podin. 

— Rizvane, Rizvane! Sav onaj prezir što ga u sebi zami- 
šljam ne bi postojao da nije bilo svjedoka događaja na Žunića 
brdu. Ostalo bi mi da živim sa svojom ranom kao i mnogi 
drugi. Otpale bi sumnje da sam te ja ubio u pogrešnom uvje- 
renju da si me ti napao. Svakakve su priče o tome ispredane 
ali mi, dvojica, vučemo posljedice, ne zna se koja je od koje 
gora. Ja ne znam kako je tebi? Ne znaš ni ti kako je meni u 
mojim mučnim nesanicama. Ali znam kako će kome biti ispi- 
sano na skrivenom listu vječnosti. Šteta je što ćemo je moći 
čitati kad sve ovo prođe. I ko će biti kriv za ono što je zapi- 
sano? Mi sami? Da— mi sami! 

Voz je poletno klizio mokrim šinama. : 

Nailazile su Brezice. Gledam u mezihstan u strani koji od 
pruge dijeli bijela makadamska cesta, po kome se bjelasaju 
bijeli i nahereni nišani. U tom groblju su pokopani Salem i 
Sajima. Za njihove se vječne kuće više gotovo i ne zna. Nikad 
nismo bili u mogućnosti da im sagradimo nišane. - Možda 
vam nisu ni trebali. Niti ste vi znali ovaj svijet, niti je on po- 
znavao vas. Znale su se samo naše dječije duše koje su tako 
dobro razumijevale nemušti jezik jedno drugoga. U sreći, 
braćo, u sretnim danima djetinjstva... 

- Mir vašim dušama, braćo! Mir!... 

Nemajući ni snage ni volje da siđem s voza, navukoh na 
se topli vuneni pokrivač i legoh ne bih li ostatak noći proveo 
u mirnom snu. Osjećao sam se kao da sam preživio katarzu. 
Nadolazilo je blagotvorno opuštanje i blaga slutnja na san. 
Postelja doista da bude jedna od rijetkih ljudskih radosti. 


U Brezice ću drugi put. 

RJEČNIK 


manje poznatih riječi, turcizama i arabizama 


abdest — predmolitveno pranje 

ačikolsun! — bravo! 

ahbab — prijatelj 

ahmak — budala 

ahmedija — imamski omotač oko glave 

akšam — zalazak sunca, vrijeme večernje molitve 
aman — milost 

aman jarabi — milost, moj Gospodaru! 

azgin — momčina koji je spreman na nepodopštine 


batil — lažac 
bujrum — izvoli, dobro došao 


čajir — pašnjak 


ćahija — vrsta kolača, poslastica 
ćiler — ostava 


demirlija - velika tepsija 
divanhana — zatvorena terasa 


đul — cvijet 


džehennem — pakao 

džennet -— raj 

džemat — naselje, zajednica u molitvi 
džometan — darežljiv 


ejdovale — doviđenja 

elhamdulilah — hvala Bogu 

elif, be, te — slova arapskog alfabeta 
evlija (veliullah) — Božiji prijatelj 


ferdekter — varalica 
furuna — peć za loženje 

hadis — predaja, vjerska praksa Božijeg Poslanika 
hajir-dova — molitva za dobro, sreću 
hajvan — govedo, stoka 

hakik — vrsta crvenog dragulja 

halal — oprost, dozvoljeno po vjeri 
halija — ćilim, tepih 

haram — zabranjeno 

harf — arapski: slovo 

hejbetli — nešto kabasto, glomazno 
hilla — nepravda 

hizmet — posluživanje, njegovanje 


idara — opskrba 

idgami bila gunne, igdami mealgunne — pravila čitanja Kur'ana 
ilmihal— udžbenik o vjerskom obredoslovlju 

imam — vjerski predvodnik 

iman -- iskrena vjera 

insan — čovjek 

inšalah — ako Bog da 

iskat— podjela siromašnima u novcu za dušu umrle osobe 


jacija— posljednja večernja molitva 

jangin — momčina, nasrtljivac (na ženskinje) 
jemek — jelo 

jemin — zakletva, zaricanje 


karija — učač Kur'ana 

kibur — oholost 

Kijametski dan — Dan proživljenja, smak svijeta 
kitab — knjiga 


lazum šala — dozvoljeno je šaliti se 


mahfil — galerija u džamiji 

mejit— mrtvac 

mejtaš — kamen na koji se polaže mrtvi za molitvu prije ukopa 
meram — cilj, namjera u nečem 

merhamet— milostivost, milosrđe 

mesela — vjersko pravilo, tumačenje vjerskog učenja 

Mevlud — Dan rođenja Božijeg poslanika Muhameda (savs) 
mezaristan — muslimansko groblje 

minder— meki dušečić za sjedenje 

mukabela — programsko recitovanje Kur'ana 

musafir — gost 

musalija — onaj koji je u molitvi, koji redovito vrši molitvu 
musandara — pregrada u džamiji za ženskinje 


naj — mala tanka svirala koju upotrebljavaju u toku slavljenja Boga 
pripadnici derviškog reda Mevlevi 

namaz — molitva 

nasib — predodređen dar 

nefs — prohtjev 

neuzubillah — ne u ime Boga, osim Boga 

nutmen — najfinije bijelo brašno 


oferta — licitacija 
ofukario — osiromašio 


peštahta — klupa za pisanje i čitanje npr. Kur'ana 


Rab — Gospodar, Stvoritelj 
Radijallahuanhum — neka je Božija milost na njega 


saburli — strpljiv 

sahibija — vlasnik 

salatullejli — noćna molitva 

saruk — vidi: ahmedija 

sedžda — padanje ničice u molitvi Bogu 
sevab — nagrada za dobro djelo 

sikter! — gubi se! doslovno idi u neku stvar! 
sinija — sofra, postolje za jedenje 
smarlaisati — izmajstorisati 

sobet — pogošćenje, slavlje 

subhanalah! — slava pripada samo Bogu! 
sufara — arapska početnica 

sufija — pripadnik islamskog mističkog učenja 
sura — poglavlje u Kur'anu 

šilte — vidi: minder 


tazim — poštovanje 

tedžvid — udžbenik za vjeronauk 

teferič — izlet, općenito: veselje 

temerut — bolestan, nemoćan 

tespih — brojanica 

tevhid — Božije jedinstvo, jasnoća! Islamska gnosa: Nema drugog 
Boga osim Allaha! 

tuhvetulihvan — udžbenik za vjeronauku 


ustun, esre, otro— znaci za čitanje na arapskom jeziku 


vakat — vrijeme za nešto, npr. molitvu 
vaz — vjersko predavanje 

vazifa — naplata za vjerske usluge 
vela havle! — uzvik čuđenja 


zgodet— padavica, epilepsija 


zijafet— gozba 
zijanćer — štetočina 

EJUB TODOROVAC je rođen 1924.godine u 
okolini Banje Luke. Odmah nakon Drugog 
svjetskog rata počinje objavljivati priče, a 
zbog jedne od njih 26.maja 1952.godine biva 
uhapšen te na Okružnom sudu u Banjoj Luci 
osuđen na tri godine zatvora. Kaznu je izdržao 
do posljednjeg dana. Krajem šezdesetih go- 
dina dolazi u Sarajevo gdje i danas radi i živi. 
S obzirom na negativnu markiranost njegova 
djela sudskom odlukom 1952., razumljivo je 
što je autoru bilo onemogućavano objavlji- 
vati. Objavio je tek jednu knjigu priča: Kazi- 
vanje Sefke Bulbula. Od nedavno je i član 
Društva pisaca Bosne i Hercegovine. 


